
I. 


Mikor  a  haza  áldozatokat  követel :  igaz. honfinak  köteles- 

sége  azokat  meghozni,  bármily  nagy 'lemondásba  kerül- 

«*  * 

jön  is. 

így  tett  Drávakereszturi  Görömbölyi  Bernát  alispán  úr 
is,  a  midőn  a  megye  rendei  részéről  kötelességévé -tétetett, 
hogy  az  1808-iki  országgyűlés  2-ik  törvénjtazikkelye 
1.  §-ának  és  az  azt  követő  paragrafusoknak  személyes 
megjelenésével  is  érvényt  szerezni  serénykedjék. 

A  feladat  ez  volt:  megjelenni  személyesen  azoknál  a 
«potior» -oknál,  a  kik  a  3.  t.  ez.  17.  §-a  értelmében  a  «lustra- 
tió»  alkalmával  saját  becses  személyeik  és  illetőleg  lovaik 
helyett  a  «birsagium»-ot  küldték  meg:  az  ötven  nehéz 
márkát. 

Ezek  közé  tartozott  Vavel  Lajos. 

Az  alispán  feladata  volt  e  refractariusokat  patrioticus 
argumentatiokkal  ad  meliora  capacitálni. 

Az  áldozat  pedig  abból  állt,  hogy  arra  az  időre,  a  mit  e 
czélból  a  Névtelen  Várban  eltölt,  a  pipázásról  le  kell  a 
tekintetes  úrnak  mondani. 

Elszánta  rá  magát. 

Jövetelét  megelőzőleg  levelet  írt  a  grófnak,  egész  cordiá- 
lisan  előadva  múltkori  gyors  visszavonulásának  indokait 
s  bejelentve  hivatalos  látogatását;  nem  hagyta  említet- 
lenül  a  fatális  labodafőzeléket  és  a  békaczombokat  sem. 


Jókai:  Névtelen  vár.  II. 

Szokás  szerint  adomával  köszönte  be. 

—  ügy  teszek,  gróf  úr,  mint  az  egyszeri  légátns,  a  ki 
az  első  kinálás  után  hasztalan  várva  az  óhajtott  másodikra, 
maga  szólítá  mega  házigazdát:  « mit  is  tetszett  csak  az 
elébb  mondani?)) 

Vavel  ezúttal  mosolygásra  kényszeríté  az  arczát ;  helyre 
akarta  hozni  a  múltkori  gorombaságát  ily  tekintélyes 
férfival. 

—  Szívesen  látott  vendégem  az  alispán  úr. 

—  Ugyan  kemény  időnk  van  már  novemberben. 

—  Egészséges  idő  egészséges  embernek. 

—  A  gróf  úr  az  utóbbi  időkben  betegnek  méltóztatott 

lenni. 

—  Nem  én.  Tudtommal  semmi  bajom  sem  volt. 

—  No  mert  onnan  gondoltam,  hogy  nem  méltóztatott 
eljönni  a  nagy  lustratióra,  hanem  az  ötven  nehéz  márkát 
tetszett  megküldeni. 

—  Engedelmet  kérek,  hogy  egy  kérdéssel  eléje  vágjak 
a  tekintetes  úrnak.  Sokan  jelentek  meg  azon  a  lustratión? 

—  Az  alsóbb  rendű  nemességből  elég  számosán,  hanem  a 
főnemesség  távollétével  ragyogott.  Eztán  az  insurrectionalis 
törvény  3.  czikkelye  11.  paragrafusának  tulajdonítom, 
mely  megtiltja  a  nemes  felkelőknek  bármely  arany  és 
ezüst  ékszert  viselni  öltönyeiken.  A  mi  pedig  azon  czélból 
hozatott,  hogy  egyrészről  a  pompában  való  vetélkedésnek 
eleje  vétessek,  másrészt  pedig  az  ellenségnél  is  a  rablási 
ösztön  csillapíttassék. 

Vavel  Lajos  e  szókra  nem  fojthatta  el  az  önként  jövő 
cholericus  nevetést. 

—  Tehát  alispán  úr  azt  hiszi,  hogy  én  azért  nem  áll¬ 
tam  elő  magamat  mutogatni,  mert  nem  szabad  arany 
gombokat  és  mentekötőt  felraknom  a  dolmányomra  és 
kaczagányomra  ? 

—  Egyéb  okot  nem  tudok  találni. 

Vavel  gróf  kezdte  észrevenni,  hogy  az  alispán  ironiázik. 

—  Hát  megmondom  én  a  magam  részéről  az  igazi  okot. 

Nem  mentem  el  a  lustratióra,  mert  tréfának  és  gyermek- 
játéknak  tartom  a  meghozott  törvényt,  a  mely  mindjárt 
ezzel  a  mentális  reservátával  kezdődik :  «a  magyar  nemesi 
fölkelés  csak  akkor  hivandó  föl,  ha  kültámadás  veszélye 
forog  fönn»,  —  tehát  ezt  a  fölkelő  sereget  előre  felkészí¬ 
teni,  feltanítani,  fegyverben  gyakorolni  nem  lehet;  — 
azután  :  « akkor  is  csak  azon  esetben,  ha  a  támadó  ellen¬ 
ség  oly  hatalmas  volna,  hogy  annak  a  rendes  császári 
királyi  hadsereg  ellent  nem  tudna  állni » .  Azt  pedig,  hogy  az 
ellenfele  hatalmasabb,  minden  hadvezér  csak  akkor  szokta 
megtudni,  mikor  már  erősen  megverték.  Tehát  a  magyar 
nemesi  fölkelésnek  az  lenne  a  feladata,  hogy  készület- 
lenül,  gyakorlatiamul  álljon  elő  akkor,  mikor  a  rendes 
hadsereg  nem  képes  helyt  állni  a  hatalmasabb  ellenség¬ 
nek.  —  Hisz  ez  gúny  !  —  S  milyen  az  egész  szervezés?  — 
Minden  nemes,  a  kinek  3000  forinton  felül  van  a  jöve¬ 
delme,  lovas  lesz,  a  kinek  azon  alul  van,  az  gyalog;  — 
tehát  nem  a  képesség  határoz,  hanem  az  erszény.  —  Min¬ 
den  város  ád  egy  lovast  s  azt  maga  szereli  fel.  Szép  svad- 
rony  lesz  belőle !  A  nemes  urak  maguk  hoznak  hazulról 
puskát,  kardot.  Azokat  a  jámbor  vadászfegyvereket,  a 
mikkel  a  compossessor  urak  a  nyulakat  ijesztgetik  a  tar¬ 
lón,  a  franczia  bayonetekkel  szembeállítani !  Mikor  mind 
ez  megvan,  akkor  határozni  fog  minden  vármegye,  hogy 
milyen  egyenruhába  öltöztesse  a  maga  nemességét  ?  Akkor 
azok  maguknak  tiszteket  választanak,  mint  a  vármegyén 
alispánt,  szolgabírót :  nem  kérdezve,  hogy  ki  ért  a  had 
felállításához,  vezénylethez,  fegyvergyakorlathoz?  kinek 
van  hősi  bátorsága,  tapasztalata?  hanem  azt,  hogy  kinek 
van  fényesebb  neve,  vagy  ki  tud  jobban  itatni?  S  ezeket 
indítani  el  oty  hadsereg  ellen,  melynek  tisztjei  a  csaták 
tűzkeresztségében  szerezték  vállrózsáikat !  — -  Ah,  uram ! 
Ez  egy  rettentő  merényletnek  tűnnék  fel  egy  nemzet  színe 
java  ellen :  ha  a  kivitelben  tréfának  nem  bizonyulna  be. 
A  hadviseléshez  legelőször  is  pénz  kell.  Ezt  elfeledték  az 
ország  rendei  megszavazni.  Önöknek  nincs  pénzük.  Ezen 

elmúlik  az  egész  veszedelem.  A  nemesi  felkelő  sereg  addig 
elmegy,  a  míg  a  tarisznyában  tart  a  hazulról  elhozott 
tepertős  pogácsa;  mikor  az  elfogyott,  hazamegy.  Agyút 
sem  kell  ellene  elsütni.  —  Tréfának  veszi  ezt  a  dolgot 
minden  ember.  Törvényhozók  és  hadvezérek.  —  A  lustra- 
tiót,  azt  a  tréfát,  hogy  minden  nemes  menjen  fel  a  megye 
székvárosába  bemutatni,  hogy  van  kardja  és  puskája,  vagy 
hogy  tud  lovon  ülni,  a  mi  svábjaink  igen  találóan  elnevez¬ 
ték  «Lustreisio»-nak.  Ne  beszéljünk  róla  többet.  —  Ha 
egyszer  egy  igen  komoly  dologról  lesz  szó,  akkor  hig}rje 
uram,  és  tartsa  meg  adott  szavamat,  hogy  az  első  hívásra 
ott  leszek  az  elsők  között,  a  kik  a  nagy  tragoediát  kiegé¬ 
szíteni  sietnek;  hanem  a  komédiát  nézni  sem  szeretem, 
nem  hogy  játszani  benne.  —  Hagyjuk  ezt  a  bohóságot. 
Azt  mondom  én  alispán  úr,  hogy  mulassunk  valami  oko¬ 
sabb  tárgy  felett.  —  Van  ebben  a  házban  egy  csendes  kis 
pinczebolt,  ott  vannak  hatalmas  jó  borok,  pompás  jó 
Latakia . 

—  Mit?  Latakia?  Hisz  az  dohány! 

—  Még  pedig  török.  Oda  beveszsziik  magunkat,  quater- 
kázunk,  adomázunk  és  fumigáljuk  a  világot. 

—  Hát  a  gróf  úr  is  dohányzik  ? 

—  Igen  biz  én,  csakhogy  az  arra  rendeltetett  helyen  és 
nem  a  szokott  öltözetemben. 

—  Ahán  !  Hogy  azt  más  valaki  meg  ne  érezze. 

—  Természetesen. 

—  De  hisz  akkor  egy  makulányi  igazság  sincs  abban  a 
mendemondában,  a  mit  a  gróf  úrról  a  rósz  nyelvek  el¬ 
híreszteltek  ;  mert  a  hogy  én  azt  a  bizonyos  úrhölgyet  is¬ 
merem,  az  ugyan  meg  nem  ijed  a  dohányfüsttől :  láttam  én 
azt  már  olyan  dohányfüstben  is  helyt  állani,  a  hol  az  ember 
nem  ismerte  meg,  hogy  ki  ül  átellenében  s  még  csak  nem 
is  köhécselt  tőle.  Ez  nem  lehet  a  gróf  úr  donnája.  A  ki 
felől  ugyan  őrizkedni  fogok  többé  kérdezősködést  intézni, 
a  mióta  a  gróf  úr  meg  akart  duellálni  az  első  kérdésem 
miatt,  hogy  ijedtemben  a  kapufélfától  vettem  búcsút.  — 

Nem,  erről  nem  szólok  többet!  Hanem  az  a  másik  donna: 
az  mégis  szeget  ütött  a  fejembe.  Az  mindenütt  nagy  mér¬ 
tékben  pártjára  kel  a  gróf  úrnak  s  kész  magát  exponálni 
miatta.  Ezúttal  is,  ha  ő  nagysága  rá  nem  beszél,  hogy 
jöjjek  a  gróf  úrhoz  személyesen,  elhalmozva  a  gróf  urat 
annyiféle  magasztalásokkal,  a  mennyi  egy  embernek  sok 
is  :  hát  a  főbirámat  küldtem  volna  magam  helyett  a  « sigil- 
lum  compulsorium»-mal.  No  ez  a  nagy  buzgóság  nekem 
mégis  gyanús  dolog  attól  a  másik  donnától! 

Yavel  Lajos  nem  haragudott  meg;  nevetett. 

—  Spectabilis  most  mindjárt  úgy  jár  velem,  mint  az 
egyszeri  kritikus,  a  ki  a  concert  végén  megkérdez  egy 
mellette  álló  urat:  « Ugyan  ki  az  az  énekesnő,  a  ki  olyan 
borzasztó  hamisan  énekel?))  —  «Az  az  én  feleségem.))  - — • 
«Nem  is  azt  akartam  mondani,  hanem  az  a  másik  hölgy, 
a  ki  zongorán  kiséri,  az  játszik  kiállhatlanul :  vájjon  ki 
lehet?»  —  «Az  az  én  testvérem.))  —  «Ezer  bocsánat, 
tévedtem:  a  zenemű  hibás;  ugyan  ki  csinálhatta  azt  az 
ostobaságot!  —  «Én  magam !» 

Bernát  úr  meg  volt  hódítva.  Ez  a  gróf  nem  csak  pipázik, 
de  még  adomázik  is.  Hisz  ez  talpig  derék  ember.  Ezzel 
régen  meg  kellett  volna  már  ismerkedni.  Titokban  iszik, 
titokban  dohányzik  és  titokban  szerelmeskedik.  Ezek 
mind  olyan  clandestinumok,  a  mik  ellen  az  administra- 
tiónak  nem  lehet  kifogása. 

Hát  még  mikor  a  boraival  és  a  konyhájával  megismer¬ 
kedett  a  grófnak,  odalenn,  abban  a  kis  pinezeboltban  a 
torony  alatt !  Szó  sem  volt  hüllőkről  és  nyáladék  kagylók¬ 
ról  :  becsületes,  zsíros,  tömör,  harapni  való  ételek  kerül¬ 
tek  az  asztalra;  egészen  a  gyomor  nemzeti  kívánalmai 
szerint  elkészítve.  S  a  minek  legkevésbbé  volt  szűke,  a 
magyar  asztal  legdrágább  fűszere,  a  tréfás  adomázás. 
Azokban  a  gróf  ép  oly  kifogyhatatlan  volt,  mint  az  alispán, 
a  ki  kénytelen  volt  megvallani,  hogy  a  gróf  az  első  ember 
a  hazában,  a  kinek  ő,  az  adomák  Nagy  Mogulja,  az  el¬ 
kezdett  adomájának  a  végét  nem  tudja  előre  elmondani. 

Aztán  pontban  tizenkét  órakor  ebédel,  mint  minden  rom¬ 
latlan  keblű  magyar.  S  iszik  a  vendégével  tiszta  lelki¬ 
ismerettel.  S  mikor  pedig  rágyújt,  azt  teszi  egész  férfiúi 
önérzettel. 

Ebéd  vége  felé  olyan  nagy  lett  az  alispán  bizalma  a 
grófhoz,  hogy  még  egy  áldomást  is  mert  indítványba  tenni. 
Az  pedig  veszedelmes  áldomás  volt,  a  miért  a  « szállók 
kendnek  ! »  felhivásra  könnyen  megeshetik,  hogy  az  ember¬ 
nek  pisztolylyal  « állnak  eléje  !» 

«Nem  mulaszthatom  el,  hogy  mint  e  várnak  vendége, 
poharat  ne  emeljek  ennek  bár  ismeretlen  úrnőjére;  s 
minthogy  nem  tudhatom,  hogy  egy  e  vagy  kettő,  ennél¬ 
fogva  emelek  mindjárt  két  poharat.  Vivantb) 

A  gróf  nobel  ember  volt :  a  hogy  Sátán  Laczinak  meg- 
mondá,  hogy  nem  szokott  ő  olyan  emberre  rálövöldözni,  a 
kinek  ő  egyszer  az  asztalánál  poharat  töltött,  úgy  ezt  a 
regulát  ezúttal  is  observálta,  s  maga  is  két  poharat  vevén 
a  kezébe,  mind  a  kettővel  koczintott  ez  áldomásra  s  kiitta 
mind  a  kettőt  körömpróbáig. 

A  poharazás  végével  Bernát  úr  egészen  elérzékenyedett. 
Biztosította  a  grófot  pártfogásának  teljes  mértéke  felől. 

—  Még  egyszer  találkozni  fogunk  az  életben,  mondá, 
megszorongatva  szíves  házi  gazdája  kezét. 

—  Bemélem,  hogy  kedvezőbb  csillagzat  alatt. 

—  Én  is  remélem :  mert  nem  szeretném,  ha  legközelebb 
a  végett  kellene  ide  jönnöm,  hogy  a  II.  törvényczikk  8-ik 
paragrafusát  hajtsam  végre. 

—  Nem  emlékezem  rá,  mi  van  benne?  Mit  rendel  az  el? 

—  A  mi  a  harczból  elmaradókra  van  kimondva :  a  meg- 
tizedeltetést. 

S  ezt  megfelelő  kegyetlen  pátlíoszszal  mondá,  szemeit 
és  fenyegető  ujjait  az  ég,  az  az  hogy  a  pinczebolt  feló 
emelve. 

Vavelt  pedig  ez  nagyon  jó  kedvre  hangolta. 

—  De  hogyan  fog  ön  engemet  magamat  egyedül  meg7 
tizedeltetni? 

—  Azt  csak  bízza  ön  rám,  szólt  széttekintve,  ha  nem 
liallgatózik-e  valaki?  Lesz  gondom  rá,  hogy  ön,  ha  meg- 
tizedeltetik  is,  meg  ne  haljon.  Nem  ismeri  ön  azt  az  ado¬ 
mát  az  angol  hajóskapitányról,  a  kinek  egyszer  a  hajós¬ 
legényeit  meg  kellett  tizedeltetni,  mert  gyáván  viselték 
magukat  az  ütközetben? 

—  Nem  ismerem. 

—  Harmincz  matróz  közül  tizenötöt  meg  kellett  neki 

lövetni ;  aztán  fele  irlandi  volt,  fele  anglus.  Az  irlandiakat 

ki  nem  állhatta.  Hát  mit  csinált?  Felállította  őket  sorba 

ezen  vers  szerint:  «populeam  virgam  mater  regina  tene- 

bat».  Hadd  mutatom  meg  ezt  sorba  rakott  palaczkokkal. 

A  gömbölyűek  az  anglusok,  a  négyszögletüek  az  irlan- 
/  t  * 
diák.  így  állnak  m,  szépen : 

Po  —  pu  —  le  —  am  —  vir  —  gam  —  ma — 

OOOO  □□□□□  Oü  □  ooo  □  o  . 

tér  —  re  —  gi  —  na  —  te —  ne  —  bat. 

□□  oo  □□□  o  □□  oo  □ 

Akkor  elkezdték  számlálni  sorba,  minden  kilenczediket 
főbelőtték:  az  anglusok  mind  megmaradtak,  az  irlandiak 
meghaltak.  Látja-e?  Kilencz!  Megint  kilencz!  Valamennyi 
négyszegletű  mind  a  földön  fekszik.  Ezt  fogom  én  is  prak¬ 
tizálni,  ha  arra  kerül  a  sor:  mert  én  is  ismerem  a  különb¬ 
séget  az  anglusok  és  az  irlandusok  között  —  idehaza. 
Azért  előre  megmondom  a  gróf  úrnak,  hogy  lia  ilyen  hely¬ 
zetbe  kerül,  csak  a  «po»  syllaba  alá  tartsa  magát,  mert  a 
«pu»  syllaba  veszedelmes  lesz. 

—  Alioz  fogom  magamat  tartani,  mondá  Vavel,  komoly 
ábrázattal. 

Vendégének  még  több  ilyen  nagy  exmissiót  kellett  mai 
nap  elvégezni.  Azért  érzékenyen  agvbafőbe  csókolva  szíves 
házi  gazdáját,  sietett  a  beforspontolt  hintájához  eljutni, 
egészen  másnemű  érzések  között  válva  meg  a  Névtelen 
Vártól  ezúttal,  mint  a  legközelebbi  alkalommal. 

Vavel  Lajos  aztán  ruhát  váltott;  kimosdózott,  s  mikor 
a  rendes  ebéd  ideje  volt,  megjelent  Mariéval  elkölteni  az 

ő  finom  csigalevesét,  murokfőzelékét,  és  tejliab  tésztáit. 
S  még  csak  meg  sem  látszott  rajta,  hogy  jó  kedve  volna. 

Drávakereszturi  Görömbölyi  Bernát  úr  pedig  sorba 
járván  a  refractarius  meg  nem  jelenőket  s  mindenütt 
hasonlóan  excipiáltatván,  re  optime  gesta  tért  haza  a 
székvárosába  s  referált  a  legközelebbi  Sedrián,  hogy  rend¬ 
ben  van  a  vármegye. 

n. 

Végre  kitört  a  háború. 

De  ez  a  Névtelen  Vár  kalitjába  bezárt  tigrisnek  csak 
még  keserűbb  napokat  hozott. 

Mintha  csak  a  nyílt  sebeire  töltögettek  volna  még  égő 
olajat. 

A  támadó  osztrák  hadsereg  lassú  csigavonulással  előre 
haladó  mozdulatának  egyszerre  véget  vetett  amaz  apo- 
calypticus  vészangyal  megjelenése. 

Igazán  olyan  megjelenés,  a  minőnek  a  világromboló 
angyal  eljövetelét  festi  a  látnok  evangélista. 

Egy  szép  lakályos  német  város  a  Traun  folyó  partján, 
körülvéve  virágzó  kertektől,  a  szintér.  {Szorgalmas  ipar- 
űző  nép  lakja.  Apró  csatornácskáiból  a  Traun  vizébe 
mindenféle  gyárak  kék,  sárga,  veres,  fehér  mosadéka 
folyik  le.  Ez  a  város  tele  van  franczia  sebesültekkel,  kiket 
az  osztrákok  az  elébbi  csatákban  ejtettek  foglyul  s  mind 
itt  helyeztek  el.  —  Mikor  ki  lett  adva  a  végzetes  parancs, 
hogy  az  osztrák  seregnek  mind  át  kell  vonulni  a  Duna 
jobb  partjára :  a  visszavonuló  hadtestnek  már  nem  volt 
se  ideje,  se  szállító  eszköze  az  ellenfél  sebesültjeit  is 
magával  vinni;  azokat  ott  hagyta.  Az  utócsapat  vezére 
azonban,  a  mint  a  városból  legutóbb  kivonult,  látta,  hogy 
a  franczia  hadtest  nyomában  jön  s  neki  feladata  volt  azt 
mindenáron  visszatartani,  a  míg  a  saját  hadteste  a  Dunán 
átkelhet.  A  Traun  hídja  kőből  volt,  azt  nem  lehetett  fel¬ 
gyújtani.  Felrobbantása  nem  ért  volna  semmit,  mert  az 

ellenfél  hat  óra  alatt  helyreállította  volna  a  hidat  a  meg¬ 
maradt  oszlopokon.  Tehát  felgyújtotta  a  hid  mögött  levő 
várost.  —  Igen  helyesen  számított.  —  Ha  golyózáporral 
és  szuronyerdővel  ellenálló  dandárokat  állított  volna  az 
üldöző  ellenség  elé,  azokon  az  keresztül  gázolt  volna ;  — 
de  íme  ezerei,  meg  ezerei  a  saját  jó  vitézeinek  lepik  el 
egyszerre  az  utczákat,  kik  az  égő  házakból  kimenekültek, 
akik  a  szabadba  vonszolták  magukat,  s  most  tátongó  sebei¬ 
ket  tárják  az  üldöző  rokon  elé,  csonka  tagjaikat  emelik 
az  égre,  s  a  kétségbeesés  jaj  szavát  saját  nyelvén  kiáltják 
eléje.  Lesz-e  bátorsága  ezen  a  tömegen  keresztül  törni? 
Lesz-e  bátorsága  neki  menni  e  hadtestnek,  mely  a  saját 
magáé;  mely  már  egyszer  elesett  ő  értté;  mely  nem 
harczol,  csak  ordít  és  átkoz?  Lesz-e  bátorsága  neki  sar- 
kantyuzni  a  paripáit  e  vonagló  kövezetnek  ?  —  Volt !  — ■ 
«Előre!»  Harsogott  az  irgalmat  nem  ismerő  parancsszó, 
s  azzal  vágtatott  előre  a  nehéz  lovasság,  útat  törni  az 
eleven  utczán  át,  a  sebesültek  halmazán  keresztül ;  nyo¬ 
mában  a  nehéz  ágyúk,  lőporos  szekerek.  A  sebesültek  nem 
futhatnak ;  az  utczák  lángba  vannak  borulva,  a  házak 
nem  nyújtanak  menedéket :  az  előre  tolt  had  elszörnyed 
feladatától,  mikor  egy  piaczot  lát  maga  előtt,  ellepve 
halotti  lepedőikbe  burkolt  kísértetektől;  visszafordulna; 
de  az  lehetetlen,  a  lőporos  szekerekkel  nem  lehet  az 
utczán  megállni,  a  hátulról  jövők  taszítják  előre;  a  nehéz 
ágyúkerekeknek  keresztül  kell  robogni  a  legázolt  béná¬ 
kon  :  lovashad,  szekértábor  vágtatva  tapos  végig  a  földön, 
mely  jajgat,  sir,  Istent  hív  és  poklokat  kiált,  megfogja  a 
lovas  kengyelét,  s  azt  mondja:  bátyám,  nem  ismersz?  — 
Nem!  —  A  vezér  parancsát  hajtják  végre.  S  mikor  a 
nagy  feladat  végre  van  hajtva:  akkor  előjön  a  lángoló 
utcza  közepéből  «0  Maga» ;  a  minden  eddig  élt  emberek 
között  leghatalmasabb :  fehér  arabs  lován,  az  Eufráton, 
melynek  mind  a  négy  lába  piros  most,  —  az  úttól,  melyen 
keresztül  haladt,  s  aztán  körültekint  levont  szemöldökei 
alól,  hideg  márvány arczával  és  látja  az  égő  város  vala- 

mennyi  csatornájából  a  Traun  folyóba  zuhogni  a  vért . 

Ez  egy  jelenet  a  « Látások  könyvéből'!))  —  Hanem  a  kato¬ 
nák  megtették  kötelességüket,  a  Traun  hídja  el  van  fog¬ 
lalva.  Mehetünk  odább  !  « Jól  van!» 

Yavel  Lajos  oly  elevenen  látta  maga  előtt  mindezt. 

És  aztán,  mint  a  lesben  álló  tigris,  várta  ugrásra  készen, 
meglapulva  a  földhöz,  a  maga  jelszavát. 

És  aztán  hallott  a  helyett  a  jelszó  helyett  egészen 
mást. 

A  mely  fegyverhez  a  kétfejű  sas  még  habozott  hozzá¬ 
nyúlni,  azt  nem  félt  felragadni  az  egy  fejű  sas. 

Napóleon  kiadta  amaz  emlékezetes  fölhívását  a  magyar 
nemzethez,  melyben  felhívja  azt,  hogy  tegye  magát  füg¬ 
getlenné,  s  válaszszon  magának  saját  nemzetéből  királyt. 

Yavel  Lajos  egész  frissiben  kapta  meg  a  proclamatiót. 
Most  azután  egészen  elveszettnek  hitte  azt  az  ügyet,  a 
minek  ő  egész  ifjú  életét  oda  áldozá. 

Ő  csak  egyesek  levelezéseiből  ismerte  azt  a  nemzetet, 
mely  között  elzárkózottan  élt,  s  a  mit  ez  adatokból  a 
lélektani  és  logikai  következtetések  összeállítanak,  az 
nem  egyéb,  mint  lángborító  siker  a  gyújtó  felhívásra. 

Csoda  lett  volna-e  egyebet  várni  ettől  a  nemzettől, 
melynek  még  a  saját  nyelve  használatát  is  megtagadták, 
melyet  szegénynyé  és  butává  akartak  tenni;  melynek 
még  csak  azt  sem  engedték  meg,  hogy  saját  fővárosában 
múzsáit  megszólaltassa?  Nem-e  tett  hasonlóul  a  lengyel 
nemzet? 

Most  már  mindennek  vége.  Lehet  lefeküdni. 

A  legkedvetlenebb  órájában  egyszer  csak  hangos  sar- 
kantyús  léptek  verik  fel  a  csendet  méla  folyosóján.  Persze, 
a  mióta  Henry  nincsen,  a  hatalmas  látogatókat  a  kis 
gyermek-inas  nem  tudja  elutasítani,  berontanak  azok 
tekintet  nélkül,  még  a  mamuszokat  sem  húzzák  fel,  s 
hangosan  beszélve  csörtetnek  végig  azokon  a  szellemlakta 
helyeken,  a  hol  suttogáshoz  volt  szokva  csak  a  vissz¬ 
hang. —  Igaz,  hogy  csak  egy  ember  jő,  de  beszél  az 

három  helyett  s  kardot  csörtet  egy  egész  dandár  helyett, 
llégi  ismerős,  az  alispán.  —  Mikor  benyit  a  gróf  dolgozó - 
szobájába,  fentartja  a  sastollas  süveget  a  fején,  s  nagyot 
csörrent  réztokos  fringiájával ;  farkasbőr-kaczagány  reng 
a  fél  vállán. 

—  No  gróf  úr,  én  is  úgy  jövök  most,  mint  az  egyszeri 
czigány,  a  betört  kemenczén  keresztül,  azzal  a  szóval, 
hogy  «nem  vesznek  pipaszurkálót?»  —  Most  már  itt  a 
jelszó:  «lóra  katona,  tehénre  paraszt!)) 

—  Hübele  Balázs,  lovat  ád  Istók !  felelt  rá  ugyanabból 
a  hangulatból  a  gróf. 

—  Nem  úgy  van  az,  gróf  úr ;  tegnap  óta  az  egész  ország¬ 
ban  körülhordják  a  véres  kardot  s  mától  holnapig  az 
egész  magyar  nemzet  fegyverben  áll.  Az  insurrectionalis 
törvényczikk  nem  Írott  malaszt  többé;  megyünk  cum 
gentibus  —  a  betörő  ellenséget  visszaverni !  —  Itt  van  a 
királyi  parancs !  Itt  van  a  nemzeti  szózat.* 

Ez  utolsó  szavak  alatt,  mint  egy  életre  feltámadó 
halottnak  az  arczvonásain,  oly  megdicsőülés  ragyogott  át 
az  ifjú  férfi  érczkemény  arczulatán,  minden  tagja  meg 
akarta  előzni  a  másikat  indulatainak  kifejezésében:  a 
szemei  szikráztak,  az  öklei  rázkódva  emelkedtek  az  égnek, 
ajkai  megnyíltak,  orczája  tündökölt,  az  mind  beszélt;  csak 
nyelve  nem  tudott  szólni. 

Nem  tudott  erre  mit  mondani,  csak  a  falon  függő  kard¬ 
jához  rohant,  azt  kirántotta  a  hüvelyéből  s  elkezdte 
csókolni  a  meztelen  vasát  s  aztán  leveté  az  asztalra  s 
elrohant,  mint  az  őrült.  Mariéhoz  rohant. 

Még  annak  sem  tudott  mit  mondani :  csak  karjára 
emelte  az  imádott  teremtést  s  átszorítva,  mint  egy  gyer¬ 
meket,  sietett  vele  vissza  oda,  hol  vendégét  elhagyá. 

—  Mi  történt?  rebegé  a  leány  megrémültén  Lajos  lán¬ 
goló  arczától. 

*  Kisfaludy  Sándortól  a  nádorispán  megbízásából  szerkesztve 
korszakalkotó  okmány.  J.  TVL 

—  Az,  hogy  lánczaid  lehulltak  !  Szabad  vagy ! 

—  Oh  Istenem,  irgalmazz ! 

ügy  vitte  őt  az  ölében  a  szobájáig,  a  hol  bámuld 
vendége  várta. 

—  Itt  van  ő !  Lássa  meg.  —  Most  már  megláthatja  az 
arczát.  Láthatja  az  egész  világ  s  olvashatja  róla  fenkölt 
eredetét.  Ez  az  én  bálványom.  Ez  az  én  istennőm.  A  kiért 
éltem,  a  kiért  meghalok  ! 

S  váltogatva  majd  a  leány  öltönyét,  majd  a  kivont 
kardját  csókolgatta. 

A  dolgozószoba  egyik  oldalát  egy  nagy  ódon  könyvtár 
foglalta  el,  melynek  szárnyoldalai  között  volt  egy  magas 
fülke,  valami  istenszobornak  szánva  s  annak  az  alját  egy 
roppant  földteke  foglalta  el.  Lajos  ezt  a  helyet  választá  ki 
bálványa  számára,  hogy  őt  odaültesse;  mintha  egy  oltá¬ 
ron  ülne,  lábait  a  földtekén  nyugtatva. 

—  Van-e  trónon  ülő  alak  ennél  dicsőbb?  szólt  elra¬ 
gadtatással  Lajos,  átölelve  látogató  vendége  vállait  s 
odamutatva  a  leányra.  Ily  áldásosztó  tekintet,  ennyi 
szeretet,  ennyi  jóság,  minden  őserénye  az  istenkézből 
eredett  embernek  megtestesülve.  Nem  ez  hát  amaz 
angyal,  a  ki  az  apocalypsis  Leviathanj át  a  pokolra  letaszí¬ 
tani  elhivatott? 

Az  erős  férfi,  az  alispán  megdöbbenve  nézett  a  leányra. 
Halkan  suttogá  Vavel  Lajosnak: 

—  Bámulatos  hasonmása  egy  szerencsétlen  királyné- 

/ 

nak !  —  Epén  ilyen  volt  menyasszony  korában ! 

Marié  önkéntelenül  tartá  maga  elé  két  kezét.  A  nap¬ 
sugárhoz  már  hozzászokott  az  arcza,  de  még  az  idegen 
szemek  égető  sugarához  nem. 

/ 

—  Oh  Istenem,  mit  beszél  ön  Lajos?  rebegé.  En  nem 
értem  önt. 

Vavel  gróf  erre  szótlanul  átlépett  a  szoba  túlsó  oldalára, 
a  hol  a  könyvszekrénynyel  átellenben  volt  egy  nagy  tér¬ 
kép  felfüggesztve.  Egy  zsinórrántásra  felgöngyölő dött  az, 
mint  egy  előfüggöny,  s  mögötte  egy  hosszú  nagy  terem 

tűnt  fel  s  az,  a  milyen  nagy  volt,  úgy  meg  volt  töltve 

nyereggel,  lószerszámmal,  kardokkal  és  lőfegyverekkel 

egész  a  boltívig. 

/ 

—  En  magam  kiállítok  egy  lovas  bandériumot  s  veze¬ 
tem  azt  személyesen.  Minden  fegyverzet  készen  áll,  az 
utolsó  töltényig. 

Az  alispán  elbámult  a  sorbarakott  fegyverzetlialmazon, 
s  az  oltárhelyen  ülő  alak  elkezdett  reszketni  e  látványra. 
Minő  téli  kert  ez!  Hát  ilyen  virágokat  ápol  Lajos 
titokban  ? 

Yavel  Lajos  bevezette  kézen  fogva  az  alispánt  fegyver¬ 
tárába,  megmutogatta  neki  szörnyű  kincseit. 

—  Meg  van  ön  elégedve  a  lustrátióval  ? 

—  Nem  mondhatok  rá  mást,  mint  a  mit  a  sárosvár¬ 
megyei  compossessor  mondott  a  bánsági  földesúrnak  a 
kétezer  holdas  buzavetésére,  hogy  «az  izs  csag  valami !» 

—  Már  most  én  lustrálok.  A  fegyver  készen  áll.  Van-e 
hozzá  való  ember  és  ló  ? 

—  Azt  felelhetném  rá  az  egyszeri  czigányasszonynyal, 
akitől  a  fia  kenyeret  kért:  «te  is  mindig  olyat  kérsz,  a 
mi  nincs. » 

■ —  N  incs !  ? 

—  Azaz,  hogy  ember  van  elég,  ló  is  van,  a  mit  meg¬ 
üljön:  csupán  egy  dolog  az,  a  miről  a  turóczmegyei 
szolgabiró  azt  referálta,  hogy  «sem  nem  vagyon,  sem  nem 
nincsen».  Ez  a  pénz.  A  domestica  üres,  s  az  serarium  még 
nem  küldte  el  az  Ígért  subsidiumot. 

—  Mit  törődöm  én  az  serariummal,  meg  az  ő  pénzével  ? 

/ 

Itt  tenni  kell,  nem  beszélni !  En  átadom  önnek  az  egész 
összeget,  a  mi  a  bandérium  kiállítására  szükséges,  ellátá¬ 
sáról  magam  gondoskodom,  s  ha  kell  a  megyének  pénz, 
rendelkezzék  az  enyimmel.  E  czélra  odaadom  mindene¬ 
met  s  ráadásul  saját  magamat  is. 

S  azzal  felnyitva  egy  nagy  vasládát,  mely  a  padlóhoz, 
volt  lesrófolva,  odamutatott. 

—  Tessék  kivenni  belőle,  a  mennyi  kell. 

•  •» 


Az  pedig  még  bámulatraméltóbb  látvány  volt,  mint  a 
feltárt  fegyverterem.  Arany  tekercsek,  ezüsttel  telt  zsá¬ 
kocskák  szép  rendben  egymás  fölé  rakva.  Semmi  fekete 
bankó  s  más  efféle  gyanús  személy  közöttük.  Csupa  igazi 
kivert  pénz. 

Az  alispán  dehogy  nyúlt  volna  hozzá. 

Akkor  aztán  Lajos  maga  markolt  bele  az  arany  teker¬ 
csekbe  s  a  mennyi  a  két  markába  befért,  annyit  kimerítve 
belőle,  oly  hirtelen  teletöltötte  vele  az  alispán  süvegét,  a 
mit  az  a  két  kezében  tartott,  hogy  nem  tiltakozhatott 
ellene. 

—  De  kérem,  legalább  számláljuk  meg,  hogy  mennyi? 

—  Majd  otthon  megszámlálhatja  ön. 

—  Hogy  nyugtatványt  adhassak  róla. 

—  Nyugtatványt?  Nemes  emberek  között?  A  haza 
védelmére  adott  pénzről  nyugtatványt?  Hát  ön,  a  hazai 
néptörténet  nagy  Plutarchja,  ne  ismerné  azt  a  történe¬ 
tet,  mikor  a  landsteini  vesztett  ütközetnél  mindenki 
futott  már  s  az  árokba  dőlt  szekér  alatt  ott  hevert  a  hadi¬ 
pénztár,  akkor  két  magyar  köz  vitéz  feltörte  a  ládát,  a  mi 
az  ellenség  prédájára  volt  hagyva,  megosztoztak  a  benne 
talált  pénzen,  megtömték  vele  a  tarisznyáikat  s  aztán 
futottak  a  világba  ketten  két  felé.  Három  nap  múlva 
megint  eljutottak  a  zászlóaljukhoz  s  ott  átadták  a  meg¬ 
mentett  pénzt  az  utolsó  fillérig.  Az  egyik  vitéz  neve  volt 
«Kozsmár  János»,  a  másik  a  nevét  sem  mondta.  A  harcz 
alatt  az  erények  is  óriások ! 

—  Azonban  hát  mégis  ennyi  pénzzel  én  nem  indulha¬ 
tok  neki  a  világnak,  a  nélkül,  hogy  legitimáljam  maga¬ 
mat,  kitől  kaptam  és  mi  czélra  adták?  Azt  csak  nem 
mondhatom,  hogy  «vad  pénzt »  leltem  az  erdőn,  mint  az 
egykori  czigány  «vad  gubát ».  Hát  legalább  egy  pár  sor 
commissiót  adjon  hozzá  gróf  úr. 

—  Azt  szívesen ;  szólt  Vavel  gróf  s  indult  a  dolgozó 

asztalához. 

/ 

Útjában  találta  Mariét. 


A  leány  leszállt  rögtönzött  trónjáról  s  megfogta  Lajos 
kezét. 

—  Mit  akarsz?  kérdezé  tőle  szelíden. 

- —  írni. 

—  Azt  akarod,  hogy  a  kezed  Írását  meglássák  s  arról 
megtudják,  hogy  ki  vagy? 

—  Egy  hét  múlva  majd  a  kezem  csapásairól  fogják 
megtudni,  hogy  ki  vagyok  ?  .. 

—  Oh  te  rettenetes  vagy!  szólt  a  leány,  elfordítva  tőle 
.arczát. 

—  Miattad  vagyok  az. 

—  Miattam?  Hát  gyönyörűség  nekem  az,  ha  csatába 
készülsz  ?  Ha  elesel  ? 

- —  Ne  félts !  Nekem  csillagom  van  ! 

—  Hol  ?  Melyik  ? 

—  Te  vagy  az  ! 

—  S  ha  ez  a  csillag  lehull? 

—  Ha  van  Isten  az  égben .... 

—  ügy  az  engem  magához  fog  venni ;  szólt  a  leány 
átszellemült  tekintettel ;  s  nem  engedi  meg,  hogy  legyen 
€gy  franczia  nő  a  világon,  kit  sorsa  odakényszerített, 
hogy  imádkozzék  saját  nemzetének  győzelme  ellen,  hogy 
örüljön,  mikor  testvéreinek  romlását  hallja;  nem  fogj ; i 
engedni,  hogy  legyen  egy  nő  a  világon,  a  ki  arra  vár, 
hogy  egy  csonthalmot  rakjanak  össze  rokonai,  honfitársai 
tetemeiből,  hogy  őt  arra  ültessék  föl  bálványnak,  a  kitől 
mindenki  átokkal  fordul  el.  Most  vesz  magához  Isten,  a 
mikor  még  mind  a  két  kezem  fehér,  a  mikor  nem  harag¬ 
szom  senkire,  a  mikor  megbocsátottam  mindenkinek  s 
nem  kívánom  a  világnak  semmi  dicsőségét,  és  nem  engedi 
meg  Isten,  hogy  belekóstoljak  abba  a  vérbe,  abba  a  dicső¬ 
ségbe,  a  mitől  Fredegonde,  Merofléde,  s  rettentő  történe¬ 
tünk  valamennyi  szörnyetegei  megittasultak,  hogy  én  is 
hozzájok  hasonló  legyek  valaha.  Oh  azt  nem  engedi  meg 
Isten ! 

Vavel  Lajos  elbámult  a  leánynak  e  szívből  jött  kitörésén. 

—  Minden  szavaddal  csak  a  dicsfényt  szaporítod  fejed 

körül,  s  törvényesíted  az  én  kardom  jogát.  En  is  imádom 

/ 

az  én  nemzetemet.  Jobban  senki.  En  is  leborulok  a  vég¬ 
telenség  bírója  előtt  s  ítélet  alá  bocsátom  az  én  peremet. 
Isten !  ki  Francziaországot  oltalmazod :  tekints  alá ;  — 
nézd  azt  ott,  ki  a  lángok  között  saját  lionfiai  vérében 
csülökig  gázoltatja  lovát,  s  merev  arczával  széttekintve  a 
haldoklók  fölött,  azt  mondja:  «jól  van»,  s  aztán  nézd 
ezt  a  szentet  itt,  a  ki  az  üldözőiért  imádkozik;  s  Ítélj, 
melyik  legyen  a  te  képmásod  e  földön  ?  Ah  Marié !  Te 
tégy  eleget  a  te  jó  szivednek,  imádkozzál  azokért,  a  kik 
ellened  küzdenek  ;  —  mi,  a  kik  éretted  huztuk  ki  a  kar¬ 
dot,  győzni  fogunk,  a  te  imád  ellenére  is ;  vagy  elesünk, 
ha  Isten  úgy  akarja. 

—  Öli  hiszen  érts  meg  engem,  szólt  Marié  lágy 

könyörgő  hangon,  s  reszkető  kezével  Lajos  arczát  cziró- 

/ 

gáttá.  Egy  csepp  hősi  vér  nem  foly  ereimben.  En  nem 
vagyok  utódja  azoknak  a  magas  hölgyeknek,  a  kik  maguk 
koszoruzták  csatába  induló  lovagjaikat.  En  félek  tégedet 
elveszteni.  En  Istenem !  senkim  sincs  kívüled  a  kerek 
földön.  Nincs  olyan  árva  a  világon  több,  mint  én.  Mikor 
mindig  rólam  gondolkozol,  akkor  felejtkezel  meg  rólam 
legjobban.  Ha  te  a  csatába  mégy,  hogy  maradok  én  oly 
egyedül,  hová  leszek  akkor  én  ?  Ki  lesz,  a  ki  engem  még 
szeressen  ? 

Az  alispán  odadörmögött  Vavel  fülébe  : 

—  Bizony  Isten !  kibeszéli  kezünkből  a  kardot. 

Yavel  mosolyogva  nyugtatá  meg : 

—  Ne  féljen  ön  !  —  S  aztán  gyöngéden  odavonta  keb¬ 
lére  a  leányt.  Azt  mondtad  nekem  egy  napon:  « hozzon 
ön  nekem  anyát !»  Nőt,  a  kit  szeressek,  s  a  ki  engem 
szeressen.  —  Ha  elmegyek:  nem  hagylak  egyedül; 
hozok  neked  anyát,  asszonyt,  a  kit  szeress,  a  ki  sze¬ 
ressen. 

Ah  e  szavak  egyszerre  mily  napfényt  derítettek  a  leány 
arczára.  Hogy  változott  át  a  tragicai  gyötrelem  kifejezése 

egy  varázsütésre  a  gyönyör  ragyogásává.  Nyakába  borult 
az  ifjúnak,  nevetett,  sikoltott,  gyermek  volt. 

—  Te  azt  tennéd?  Ide  hoznád  őt?  Vagy  engem  ő 
hozzá  ?  Igen !  Igen !  Aztán  látnám,  hogyan  ölelitek  meg 
egymást  ?  Hogyan  lesztek  boldogok  ?  Oh  ez  —  hahahaha ! 

Nem  tudta  befejezni  az  örömtől. 

—  Komolyan  mondám,  szólt  Lajos.  Elöljáróm  előtt  tett 
ígéretemmel  nem  űzhetek  tréfát. 

—  Lgy  van,  szólt  Bernát  úr.  En  önnek  most  nemcsak 
alispánja,  hanem  ezredes- kapitánya  is  vagyok. 

—  8  kivánom,  hogy  még  annál  is  több  legyen :  nász¬ 
nagyom.  Ezen  a  patriarchalis  földön  az  a  szemérmetes 
szokás  dívik,  hogy  a  kit  nőül  akar  az  ember  kérni,  ahoz 
maga  helyett  a  násznagyát  küldi.  Elvállalja  ön  ezt  a 
küldetést? 

- —  Minden  exmissióm  között  ez  legyen  a  legkedvesebb. 

—  Ön  tudja,  hová  kérem,  hogy  menjen  el  nevemben? 

Nincs  messze  a  hely.  —  Ön  ismeri  őt,  a  nélkül,  hogy 

nevét  mondanám.  —  Mondjon  el  neki  mindent,  a  mit 

nálam  látott. és  hallott.  Titkomat  küldöm  neki  jegyaján- 
/ 

dékul.  —  Es  akkor  kérjen  tőle  választ  egy  általam  rég 
kimondott  szóra. 

—  Csak  bízza  ön  azt  rám.  Én  értem  a  násznagyi  hiva¬ 
talt.  Nem  most  próbálom  először:  és  soha  nem  kaptam 
kosarat.  Félóra  múlva  visszatérek  e  szóval:  «veni,  vidi, 
vici ! » 

A  tekintetes  úr  kezet  szorítván  cliensével,  még  arra  is 
megemlékezett,  hogy  egy  olyan  magasztos  alak  előtt,  mint 
Yavel  gróf  rejtélyes  védencze,  még  egy  olyan  hatalmas 
férfiúnak  is,  minő  egy  magyarországi  alispán,  illő  meg¬ 
adni  a  kellő  tiszteletet,  azért  két  sarkantyúját  egymáshoz 
csapva,  keresgélni  kezdett  a  franczia  elnevezések  között, 
hogy  melyikkel  tisztelje  meg,  mely  ünnepélyes  szándékát 
azonban  meghiusítá  Marié  azzal,  hogy  gyermeteg  jó  kedv¬ 
vel  eléje  lépett: 

—  Ah,  a  ki  leányt  kérni  megy,  annak  bokréta  kell  a 


Jókai  :  Névtelen  vár.  íl. 

gombzsinórjába!  S  azzal  kirántva  saját  hajából  a  viola¬ 
csokrot,  melyet  minden  reggel  odakészített  asztalára 
valaki,  azt  a  nemes  férfiú  keblére  tűzte  fel. 

Bernát  úr  is  elfeledkezett  erre  minden  magas  rang 
iránti  hódolatról  s  megragadva  azt  a  szép  fehér  kezet, 
odaszorítá  azt  keményen  kifent  bajuszai  alá,  s  az  áhitatos 
kézcsók  alatt  félretekintve  Yavel  Lajosra,  azt  monda 
neki : 

—  Kár  volna  «ez»  ti  nektek,  francziáknak ! 

Azzal  ment  a  maga  útjára  a  vitéz  úr,  elég  dolgot  adván 
neki,  a  mig  a  lépcsőkön  lehalad,  azt  a  sok  aranytekercset 
a  kalpagjából  átrakni  a  Zrínyi- dolmánya  hátulsó  zsebeibe. 

A  leány  pedig  dalolva  futott  Lajostól  —  nem  a  saját 
szobájába,  hanem  az  ebédlőbe,  melynek  ablakai  a  szom¬ 
széd  kastély  felé  nyíltak. 

Nem  kérdé  többé:  szabad?  Merészen  kitárt  egyet  az 
ablakok  közül  s  messze  kikönyökölve  annak  mellvédjére, 
fehér  kendőjével  még  utána  integetett  a  hintájával  elro¬ 
bogó  alispánnak. 

Első  szabad  tekintet  volt  ez  a  világba.  Fényes  nappal, 
fátyoltalan  arczczal  az  édes  világba  beletekinteni !  Ah  ez 
oly  észvesztő  gyönyör  volt,  mint  a  minőt  az  érezhet,  a 
kinek  azt  mondják,  hogy  nem  szabad  hideg  vizet  innia, 
mert  meghal  tőle,  s  aztán  egyszer  hozzájuthat  egy  egész 
tele  kanta  üde,  kristálytiszta  vízhez  s  dobzódhatik,  kéj  elég¬ 
het  benne,  nem  bánja,  ha  utána  meghal  is. 

A  leány  egyre  kaczagott.  Minden  oly  gyönyörteljes  volt 
neki.  A  madarak,  a  mik  feje  fölött  elrepkednek,  a  gyerme¬ 
kek,  a  kik  a  tóparton  kurj  ongatnak,  s  a  paripák,  a  mik  a 
mezőn  ugrálnak  :  ma  még  a  sárgavirágos  mezőn,  egy  hó 
múlva  majd  a  pirosvirágos  mezőn. 

—  « Oh  be  szép  világ !  Oh  be  kedves,  szép  világ  ! » 

/ 

Es  Yavel  Lajosnak,  a  ki  ott  állt  a  háta  mögött,  magá¬ 
nak  is  úgy  tetszett,  mintha  e  tündöklő  arcztól,  mely  a 
nyitott  ablakból  kitekint,  minden  tárgy  még  egyszer  olyan 
fényes  volna,  mint  az  előtt. 

III. 

Görömbölyi  Bernát  úr,  násznagyi  minőségében  meg¬ 
érkezvén  a  kastélyba,  ősi  szokás  szerint,  egyenesen  a  tár¬ 
gyon  kezdé,  a  mint  a  szép  bárónő  fogadta. 

—  Kedves  szép  Katinka  húgom,  a  hogy  a  keblemre 
tűzött  bokréta  kirdeti,  én  leánykérőbe  jöttem.  Magának  a 
kezét  kérem  egy  derék,  szép,  magához  illő  egészen  fiatal 
gavallér  számára. 

—  Igen  köszönöm  a  jóságát,  kedves  Bernát  bácsi;  de 
már  én  hű  vagyok  ahoz  a  fogadásomhoz,  hogy  leány 
maradok. 

—  E  szerint  engem  kikosaraz  a  házából? 

—  Sőt  itt  tartom  szivesen  látott  vendégül. 

- —  De  nem  maradok,  mert  én  kézfogóra  vagyok  hiva  a 
Névtelen  Várba  Vavel  grófhoz;  a  ki  ma  eljegyzést  tart  s 
pár  hét  múlva  esküszik. 

Ez  alatt  hamis  tekintettel  vizsgálta  a  szavai  hatását  a 
szép  hölgy  arczán. 

Az  úgy  tett,  mintha  semmi  sem  érdekelné  jobban,  mint 
azok  a  betűk,  a  miket  egy  msurgens  zászló  számára  himez 
aranynyal  szép  piros  szalagra. 

—  Siet  biz  az,  —  folytatá  Bernát  úr ;  —  mert  hát  úgy 
jöhet,  hogy  három  hét  múlva  meg  indulni  kell  neki  a  csa¬ 
tába,  a  saját  bandériumának  az  élén. 

De  már  erre  a  szóra  megszurta  az  a  gonosz  himzőtű  a 
szép  úrhölgy  rózsás  ujját. 

Bernát  úr  hamisan  nevetett. 

Az  úrhölgy  pedig  boszus  negéddel  monda,  s  úgy  tett, 
mintha  a  tű  lyukát  keresné  a  selyemszállal,  mely  sehogy 
sem  akar  helyt  állni  a  kezében : 

—  Ah !  Mit?  Majd  az  vezet  bandériumot  a  csatába ! 

—  Vezet  biz  az.  Itt  van  a.  zsebemben  az  előlegezett 
pénz  a  rögtöni  fölszerelésre.  (Azzal  kivett  egy  csomót  a 
hátulsó  zsebéből  az  aranytekercsek  közűi.)  Azt  hiszi  Katá¬ 
ig* 

lin  lmgom,  hogy  ezek  tán  kukoriczacsövek  ?  Tessék !  ha 
kettétöröm,  csupa  arany  hull  a  markomba.  Ezt  nem  az 
serarium  küldte.  Mert  annak  a  pénze  csak  puffan,  nem 
csörren.  A  grófnak  meg  tele  van  ilyennel  a  vasládája. 
Kardja  is  van  annak  és  puskája,  több  mint  az  egész  vár¬ 
megyének.  Legény  az  a  talpán. 

—  Hát  miattam  az  is  lehet,  szólt  Katalin,  a  selyemszá¬ 
lat  pengetve. 

—  S  akarja-e  tudni,  szép  Katalin  húgom,  a  jegyesének 
a  nevét? 

—  Ha  nem  titok. 

- —  Előttem  nem  az,  s  odább  adhatom.  A  bájos  hölgy,  a 
kit  el  fog  venni,  báró  Landsknechtsschild  Katalin. 

Most  már  felugrott  himzése  mellől  a  bárónő  s  össze¬ 
vont  szemöldökkel  tekinte  a  násznagyra. 

—  Igen  is.  Yavel  Lajos  gróf  által  küldve  jöttem  ide, 
azzal  az  izenettel,  hogy  a  mi  «egy  szót»  egyszer  mondott 
önnek  a  gróf,  arra  most  válaszát  kéri. 

A  hölgy  arczkifejezése  elsötétült. 

—  Nem  emlékezik  ön  e  szóra? 

—  Emlékezem.  —  Hanem  e  szó  és  a  felelet  között  áll 
egy  « vékony  fátyol*),  a  mi  azt  elválasztja. 

—  Ez  a  fátyol  mai  nap  lehullt. 

—  Ah  !  Ön  látta  a  Névtelen  Vár  hölgyét  fátyol  nélkül? 
Szép-e  ? 

—  Több,  mint  szép. 

—  S  kicsoda  ő?  Mi  ő  a  grófra  nézve? 

- —  Önnek  nem  vetély társa,  szép  Katalin  húgom !  Yavel 
grófnak  se  nem  felesége,  se  nem  jegyese,  se  nem  titkos 
kedvese. 

—  Hát  testvére,  vagy  leánya  ? 

—  Az  sem. 

—  Hát  ugyan  mije  akkor  ?  csak  nem  szolgálója? 

—  Nem.  Hanem  úrnője. 

—  Úrnője? 

—  Olyan  úrnője,  mint  nekem  a  királyném. 

—  Ah ! 

A  szép  hölgy  szemei  milyet  villámlottak  e  szóra ! 

Azután  odasimult  Bernát  úrhoz  s  mély  felindulását 
asszonyi  szemérmetességgel  palástolva,  kérdezé  : 

—  Hát  azt  hiszi  ön,  —  hogy  a  gróf  —  szeret  engem? 

—  Azt  nem  tudom.  Mert  nekem  nem  mondta.  Hanem, 
hogy  ön  tudja  ezt  jól:  azt  hiszem.  S  hogy  ő  megérdemli 
azt,  hogy  ön  is  szeresse  őt,  azt  állítom.  A  ki  megérti  ezt  az 
embert,  annak  azt  szeretni  kell.  En  nem  nászlakomára 
jöttem  ő  hozzá,  hanem  felhívni  őt  a  nemesi  fölkelésben 
részvételre.  Ekkor  megmutatta  nekem  azt  a  hölgyet,  a 
kiről  annyi  monda  kering  vidékünkön.  Volt  oka  fátyollal 
takarni  arczát  a  világ  elől,  mert  a  ki  az  anyja  képét  látta, 
egyszerre  ráismer.  —  Mikor  ez  a  férfi  elmegy  a  csatába 
hazánkat  védelmezni,  akkor  ennek  a  leánynak  anyát  kell 
hagyni  a  háznál !  —  Akar-e  ön  anyja  lenni  az  elhagyott 
leánynak?  — -  Most  adjon  már  választ. 

Válaszul  a  szép  hölgy  mind  a  két  kezét  nyujtá  Bernát 
úrnak,  a  mit  az  meg  is  ragadott  emberül. 

—  Tehát  igen  ? 

—  Igen.  Hozzá  megyek.  Tiszta  szívből.  Igaz  lelkem 
szerint. 

- —  kiépülhetek  e  válaszszal  vissza? 

—  De  úgy,  hogy  engemet  is  magával  viszen. 

—  Ön  hozzá  akar  jönni? 

—  Még  ma,  még  ez  órában,  ebben  az  öltözetben!  Ne¬ 
kem  nincs  kitől  kérdenem,  mit  tegyek,  vagy  ne  tegyek? 
S  neki  szüksége  van  én  rám ! 

—  No  hát  akkor  kérek  négy  keszkenőt  a  négy  lo- 

0 

vamra ! 

IV. 

Vavel  most  kezdett  csak  higgadtan  végig  gondolni  rajta, 
nem  volt-e  korán,  a  mit  most  tett? 

Nem  siette-e  el  félve  őrzött  titkainak  világba  kiáltását? 

Nem  tett-e  oly  lépést,  a  mi  egyszer  megteendő  ugyan,  de 
megkell  választani  rá  az  áldás  napját.  Ez-e  az? 

Visszatért  dolgozó-szobájába.  Ott  volt  az  asztalán  a 
királyi  manifestum.  Ez  csalhatatlan.  Ma  kell  merni,  vagy 
soha. 

Ez  előtt  négy  évvel  is  csábító  volt  az  alkalom.  Nem 
hagyta  magát  az  akkori  hadjárat  által  remete-odújából 
kicsalni.  Tudta  jól:  urak  harczolnak  urakkal  a  maguk 
uraságáért.  —  De  most  népek  fognak  harczolni  a  maguk 
igazságáért!  —  Ez  már  a  valódi  korszak,  mit  a  jóslatok 


ígértek. 


Ünnepélyes  érzések  átalakító  izgalmai  alatt  állt.  Egész 
vére  más  pezsgésnek  indult.  Rég  elmúlt  nagy  eszmék  ele¬ 
venedtek  föl  körülötte,  mint  a  napvilág  szivárványt 
ragyogó  kisértetei;  fantomok,  a  kik  mosolyognak,  szelle¬ 
mek,  a  kiknek  ölelése  forró. 

Azt  hitte,  hogy  sietnie  kell,  távolban  élő  barátait  tudó¬ 
sítani  a  megindult  catastropháról.  Mindazoknak,  a  kiknek 
hivatásuk  belejátszani  abba  a  nagy  hangversenybe,  a  mit 
ezúttal  a  népek  rendeznek  a  saját  javukra :  az  egyetértőket 
Németországban,  Tyrolban,  Helvécziában,  Hollandban  és 
Francziaországban.  Ah,  hogy  D’Avoncourt  nem  szabad 


most!  Ő  mindezt  milyen  jól  végezné  ! 

Leült  leveleket  írni.  Valamennyit  elrontotta.  Most  iga¬ 
zán  nem  lehetett  ráismerni  a  keze  írására,  mikor  épen 
szükség  volt  rá,  hogy  ráismerjenek  :  úgy  reszketett  a  keze. 
De  hát  miért  reszket  az  ő  keze  ?  Mi  ütött  a  szivéhez,  hogy 
úgy  dobog?  Csak  nem  fél  talán?  Mitől?  A  közelgő  harcz- 

tól?  A  miért  mindig  imádkozott.  A  miről  ébren  és 

/ 

álmodva  örök  terveket  épített.  Es  mégis  fél ;  mégis  resz¬ 
ket  a  keze:  míg  kitalálja,  hogy  mitől?  - —  attól  a  kérdés¬ 
től,  hogy  mit  fog  visszaizenni  Katalin? 

Hisz  azt  nem  is  okosan  rendezi  el  az  ember,  hogy  egy 
napon  határozza  el  magát  a  háború  megizenésére,  meg  a 
szerelme  kivallására;  de  hát  ezt  nem  is  ember  ren¬ 
dezte  így. 

Egyszer  csak  repül  be  hozzá,  mint  szárny  csattogó  ma¬ 
dár,  sorsának  tündére ;  nem  bir  más  hangon  szólni,  mint 
a  nevetés  carillonján,  s  tenyereibe  tapsol.  Odafut  Lajos¬ 
hoz,  kikapja  kezéből  a  tollat  s  ledobja  a  földre. 

ff  tf  tf 

—  0  jön  !  0  jön!  0  idejön  mi  hozzánk. 

—  De  ki  jön  ide,  Marié?  —  szól  elbámulva  Lajos. 

—  Hát  ki  ?  Hát  az,  a  kit  te  nekem  anyául  ígértél :  az  a 
te  szép  tündérasszonyod. 

—  Ah,  ne  beszélj  ily  képtelenséget ! 

—  No  talán  csak  nem  jön  az  alispán  egy  maga  két  hin- 
tóval?  Ha  nem  hiszesz  nekem,  jer  oda  az  ablakhoz  és 
nézd  meg  magad. 

S  azzal  felköltötte  székéről  Lajost  s  vitte  magával  az 
étterembe,  útközben  észrevette,  hogy  az  mennyire  betin- 
tázta  az  írással  a  két  ujját.  Ejh,  milyen  szörnyűség  ez 
ilyenkor !  Azt  le  kellett  elébb  törülni  róla  megnyálazott 
zsebkendőjével. 

Lajos  aztán  saját  szemeivel  győződött  meg  róla,  hogy  a 
mit  Marié  mond,  az  való. 

Most  azután  majd  szétszedte  a  lány  csupa  merő  édes 
gondoskodásból. 

—  Hát  minő  öltözetben  fogadod?  így  akarsz  eléje 
N  menni?  Ilyen  szürkében?  Jer,  hadd  választok  számodra 
mást!  Vedd  fel  a  fekete  bársonyt.  Nem,  az  nagyon  kacz- 
kiás  lesz.  A  kék  frakkot  a  gyöngyház  gombokkal.  Egyik 
sem  kell.  Hát  a  hajad  milyen  zilált!  Istenem,  ha  én  ezt 
hamarább  tudtam  volna.  Legalább  az  ingfodrodat  engedd 
összetűznöm,  ne  álljon  oly  szanaszét.  Nem,  nem;  ne  vál- 

fi 

toztass  magadon  semmit.  így  vagy  legszebb,  a  hogy  most 
vagy. 

Nem  is  lett  volna  mindezekre  az  átalakításokra  már  idő, 
mert  a  két  hintó  itt  dörgött  már  a  park  töltésén.  A  fák 
közül  kikivillant  Katalin  rózsaszín  umbrélája. 

Yavel  izgatottan  sietett  eléje. 

—  Megengeded,  hogy  én  is  ott  legyek  az  elfogadásán? 
könyörgött  a  leány. 

—  Sőt  kérlek,  liogy  jöjj  te  is  velem. 

Azzal  futottak  le  mind  a  ketten  a  lépcsőn,  egymás  kezét 

fogva,  a  kastély  udvarára. 

Szép,  füvei  benőtt  térség  volt  az ;  a  mióta  kocsi  nem 
járt  rajta,  fölverte  a  pázsit;  a  nagy  terepély  nyárfák  épen 
tele  voltak  piros  barkákkal,  s  a  rügyek  balzsamával  volt 
tele  a  csalfa  tavaszi  langyos  lég. 

Ok  ketten  előre  siettek :  a  vőlegény  és  menyasszony. 
Övék  volt  az  első  találkozás. 

Katalin  arczán  az  a  megnevezhetlen  bűbáj  varázsolt, 
mely  az  ellentétek  egyesüléséből  támad,  a  szemérmesség 
és  a  bátorság,  a  félelem  és  odaadás,  a  szerelem  és  a  hősies¬ 
ség  egy  csodálatos  harmóniában  találkozva  egymással, 
a  milyen  csodatételre  egy  nőarcz  bűvtükre  képes. 

Messziről  nyujtá  szép  kezét  Lajos  elé  s  meleg  hangon 
rebegé  neki  e  szókat : 

—  Igen.  En  «az»  vagyok. 

Ez  volt  a  felelet  arra  a  szóra,  a  mit  Lajos  mondott  az 
erdőben:  «ő  az  én  jegyesem*). 

A  férfi  ajkaihoz  emelte  a  szép  kezet  és  megcsókolá  azt. 

Hanem  Katalin  nem  soká  engedte  azt  át  az  ő  csókjai¬ 
nak,  elvonta  tőle  nagy  hamar,  hogy  Mariéhoz  siessen. 

A  lányka  ott  állt  mögöttük,  ölébe  leeresztve  két  össze¬ 
tett  kezét,  szempillái  félig  takarták  nagy  sötét  szemeit. 

Katalin  megfogta  a  lány  két  kezét  s  arczába  nézett 
annak  hosszasan,  eltitkolhatlan  gyönyörrel,  s  aztán  így 
szólt  hozzá : 

—  Nem  ő  érte  jöttem  ide  oly  sietve.  Ö  várhat.  De  ne¬ 
kem  azt  mondák,  önnek  a  szíve  anyát  kíván  s  az  nem 
várathat  magára. 

E  szóra  a  két  gyönyörű  alak  egymásba  olvadt.  —  Me¬ 
lyik  kezdte  hamarabb  a  sírást,  melyiknek  volt  a  csókja 
forróbb?  Azt  nem  lehet  megmondani.  De  hogy  Marié 
volt  a  legboldogabb :  az  bizonyos.  —  Annyi  év  után  elő¬ 
ször  ölelhetett  át  egy  nőt,  a  kinek  azt  mondhatta,  hogy 
szereti !  Odadobhatta  magát  valahára  egy  szív  fölé,  mely  e 


szóval  jött  eléje  :  « anyát  hívtál :  itt  vagyok))  !  Milyen  bol¬ 
dogság  lett  volna  ez,  ha  eddig  is  így  lett  volna ! 

Yavel  Lajos  gyönyörtől  eltelve  állt  előttük,  s  két  kezé¬ 
vel  hálateljesen  szorongatá  násznagya  kezét. 

Mikor  aztán  a  két  leány  kedvére  kisírta  magát,  akkor 
elkezdett  mind  a  kettő  nevetni,  s  egyszerre  tegezte  egy¬ 
mást.  Hisz  az  anya  is  leány  volt  még,  mint  a  leánya. 

—  Nos,  hát  eljösz-e  velem  az  én  házamba?  szólt  Kata¬ 
lin,  míg  egymást  átölelve  haladtak  fel  a  kastélyba.  Itt  nem 
hagylak  tovább.  Ebbe  a  házba  ezután  csúnya  férfiak  fog¬ 
nak  seregestől  járni  éjjel-nappal,  kardcsörtetők,  lármázok ; 
itt  goromba,  nyers  parancsszavak  fognak  hangzani,  a  mik¬ 
től  te  halálra  rémedeznél:  míg  nálam  szép  csöndes¬ 
ség  van. 

—  Oh  én  is  úgy  óhajtom,  hogy  odavigy  magadhoz, 
monda  Marié,  oh  én  nag}ron  szófogadó  leszek,  ügy  örülök 
neki,  hogy  te  parancsolni  fogsz,  és  én  engedelmeskedem. 
Ha  valamit  nem  jól  teszek,  azért  megpirongatsz,  s  ha  jól 
eltaláltam,  megdicsérsz. 

—  Tőlem  nem  is  kérdik  már,  szólt  közbe  Lajos,  hogy 
beleegyezem-e  e  tervezett  leányrablásba  ? 

—  Hát  hiszen  te  is  velünk  jöhetsz;  szólt  ártatlan  gyer- 
metegséggel  Marié. 

A  másik  leány  kaczagni  kezdett. 

- —  Még  most  egyelőre  csak  látogatóba,  véglegesen 
később.  Aztán  komolyabb  hangon  mondá  Lajosnak:  Meg¬ 
lehet  ön  a  felől  nyugodva,  hogy  féltett  kincse  jól  meglesz 
nálam  őrizve.  Kastélyom  minden  védelemre  el  van  ké¬ 
szítve,  cselédeim  bátrak  és  igen  jól  fölfegyverezve;  most 
nem  történhetnék  meg  rajtunk  olyan  meglepetés,  mint  a 
mikor  ön  megszabadított  a  rablóktól. 

Lajos  téged  a  rablóktól  szabadított  meg?  kérdé 
Marié  elbámulva.  Hogyan?  Mikor? 

—  Hát  ezt  neked  nem  mondta  el !  Milyen  ember ! 

Erre  az  alispán  is  figyelmes  lett. 

—  Micsoda?  Rablók?  Erről  én  sem  tudok  semmit. 


Lajos  mentegette  magát. 

—  Hiszen  a  bárónő  maga  tiltotta  meg.  hogy  beszélj  eh 
róla. 

—  Igen  gróf  úr,  de  nem  azt,  hogy  Marié  előtt  is  elhall¬ 
gassa. 

Most  meg  Marié  neheztelt  meg  mind  a  kettőre. 

—  Micsoda?  ti  grófnak,  bárónőnek  czímezitek  egy¬ 
mást?  Fogjátok  mindjárt  egymást  szépen  a  keresztneve¬ 
teken  hívni? 

—  De  azt  a  rablóliistoriát  már  csak  mégis  szeretném 
magam  is  megtudni;  erőteté  Görömbölyi  Bernát  úr. 

—  Hiszen  elmondom  én  azt,  csak  egyszer  hozzájus¬ 
sunk,  úgy  a  hogy  történt,  szólt  Katalin ;  de  kérem  előre  is' 
alispán  urat,  hogy  senkit  üldözőbe  ne  fogjon  miatta,  sőt 
ha  véletlenül  magára  találja  valaki  vallani,  hogy  részes 
volt  abban  a  kalandban,  engedje  meg,  hogy  a  javára  szót 
emeljek.  Hisz  e  derék  emberek  nélkül  soha  sem  ismertem 

volna  meg  —  az  én  Lajosomat. 

* 

—  így  már  jól  van!  diadalmaskodók  Marié,  s  aztán 
alig  várhatta,  hogy  «Lis  mamáj  át »  bevezethesse  a  fényes 
vendégterembe,  s  elszedhessen  tőle  kalapot,  nagy  kendőt ; 
rögtön  azon  volt,  hogy  elmondassa  vele  azt  az  első  talál¬ 
kozás  rémséges  történetét. 

* 

Ah  milyen  figyelmes  hallgatója  volt  ő  annak.  A  figyel- 
mezéstől  olyan  kicsinyek  lettek  az  ajkai,  a  szemei  meg 
olyan  nagyok,  a  hogy  gyermekeknél  látjuk,  a  kik  tündér¬ 
regét  hallgatnak,  s  megfenyegette  az  ujjával  az  alispánt, 
ki  nem  tartóztathatta  vissza  magát,  hogy  a  rablók  eljárása 
fölött  egy-egy  ilyen  szót  ki  ne  szalaszszon :  «hah,  a 
bitang!  —  Darvulia!  —  Beste  karaffia.»  !  (Azok  bizonyára 
mind  olyan  válogatott  nevek,  a  mikkel  a  rossz  embereket 
szokták  illetni  ebben  az  országban.) 

Hanem  aztán  mikor  arra  került  a  sor,  hogy  Lajos  mint 
űzte  el  valamennyit  egy  bottal  a  kezében,  hogy  jelent  meg 
Katalin  előtt,  mint  szabadító  :  oh  hogy  ragyogott  át  Marié 
arczán  a  dicsekedés  verőfénye,  ajkainak  rózsanyilásából 


mint  tündöklőit  elő  a  két  gyöngysor!  Csak  egy  ember  van 
ilyen  a  világon  s  az  az  ő  Lajosa ! 

—  Ez  volt  a  mi  első  találkozásunk,  szólt  nevetve  Kata¬ 
lin  s  kezét  nyuj tá  a  pamlagja  támlányára  könyöklő  vőle¬ 
génynek. 

—  De  csak  azt  szeretném  megérteni,  szólt  az  alispán, 
hogy  miért  tartották  önök  ezt  én  előttem  is  titokban? 

Ennek  a  történetét  meg  aztán  Lajos  tudta  elmondani. 

—  A  bárónő  nem  akarta,  hogy  védenczét,  a  híres  rabló 
feleségét,  üldözzék  ő  miatta. 

—  No  ha  ilyen  nemes  lelkekből  állna  az  egész  lakosság, 
mint  önök  ketten,  akkor  csakugyan  háládatos  keresetmód 
lenne  rablónak  lenni. 

—  De  ezt  most  mind  csak  a  násznagynak  mondtuk  el, 
nem  az  alispánnak,  sietett  ovatolni  Katalin,  nehogy  üldö¬ 
zés  legyen  belőle ! 

—  En  meg  ellenkezőleg  az  alispánt  akarom  fölkérni  ez 

ügy  végelintézésére;  szólt  Lajos.  En  épen  arra  kérem, 
hogy  eszközöljön  ki  amnestiát  arablóknak.  Nem  azoknak, 
a  kik  a  bárónő  kastélyába  betörtek,  mert  azok  csak  per- 
nahajderok  voltak,  hanem  Sátán  Laczi  és  társai  számára, 
a  kik  nem  vettek  részt  e  gaztettben ;  s  a  kik  óhajtva  vár¬ 
ják  az  alkalmat,  a  melyben  átkos  életüket  a  csatatér  tisz- 

tító  tüzében  mással  válthassák  föl.  En  szabadcsapatot  ido¬ 
mítanék  belőlök.  .4 

—  De  hát  hogy  tudja  ezt  a  gróf  úr? 

—  Magától  Sátán  Laczitól. 

—  Hát  azzal  hol  beszélt  ? 

—  Egy  éjjel  idejött  e  kastélyba,  keresztül  bújva  két 
szétfeszített  ablakvas  közén;  felnyitogatta  minden  ajtó¬ 
mat,  szekrényemet,  ártalmatlanná  tette  minden  lőfegyve¬ 
remet,  a  míg  én  observatoriumomban  voltam,  s  úgy  várt 
rám  itt  a  dolgozószobámban. 

Most  meg  már  a  két  hölgy  fogta  körül  nagy  érdekelten 
Lajost,  két  kezét  megfogták,  vállaira  dűltek,  úgy  lesték  el 
ajkairól  amaz  éjszaka  rejtélyes  jelenetét. 

Hogy  borzongott  egyik  is,  másik  is,  az  elbeszélés  alatt! 

Tehát  a  rabló  adta  az  utasítást  a  grófnak,  liogy  milyen 
furfangos,  felnyit  háti  an  zárral  őrizze  a  maga  kincsét ! 

—  Jól  van,  szólt  az  alispán;  megigérem,  hogy  amnes- 
tiát  eszközlök  ki  számukra,  ha  a  gróf  úr  katonai  fegyelme 
alá  vetik  magukat. 

—  S  te  erről  nem  szóltál  nekem  soha !  szólt  Marié  La¬ 
joshoz.  Elhitetted  velem,  hogy  az  a  felnyithatlan  aczél- 
rács  ágyfülkém  előtt  csak  azért  van  ott,  hogy  a  te  szemed 
elől  zárjon  el  engem? 

A  mint  azt  kimondta,  megbánta.  Valami  hajszálrugója 
egy  alvó  ösztönnek  azt  a  gondolatot  ébresztő  fel  szívében, 
hogy  talán  e  szóval  hideget  okozott  egy  másik  szívnek. 
Sietett  azt  helyrehozni  gyorsan. 

—  Ejh,  hát  ti  még  mindig  bárónőnek,  grófnak  nevezi¬ 
tek  egymást.  Ez  rosszaság !  Szépen  csókoljátok  meg  egy¬ 
mást,  s  aztán  szóljatok  tegezve. 

Jobb  pillanatban  nem  jöhetett  ez  indítvány.  Lajos  maga 
is  szükségét  érezte,  bebizonyítani  választottja  előtt,  hogy 
ő  vetélytársnő  nélkül  él  szívében.  —  Kéretlenül,  de  meg 
nem  tagadva,  elrablá  a  szép  ajkakról  az  első  csókot. 

Marié  bámulva  látta  a  csodát,  a  mit  e  csók  előidézett  a 
menyasszony  arczán. 

—  Mit  csináltál  neki?  Nézd,  milyen  piros  lett  az  arcza! 
Mint  a  tűz-láng!  —  Hiszen  ha  engem  megcsókolsz,  az  én 
arczom  nem  lesz  attól  piros. 

Lajosnak  e  szóra  nem  lehetett  megtagadni  a  próbaté¬ 
telt.  Hanem  az  a  csók,  a  mi  Marié  arczát  érte,  olyan  volt, 
a  minővel  egy  búcsúzó  testvér  ajka  érinti  kolostorba  ki¬ 
sért  bugát,  a  zárdaszüzet. 

Marié  aztán  Katalinhoz  simulva,  mindkettőjüket  a  tükör 
felé  fordítá,  hogy  liliomarczát  Katalin  égő  rózsaorczájához 
szorítva,  a  különbséget  egymás  mellett  lássa. 

Ah,  csók  és  csók  nagy  különbség ! 

Az  ő  arcza  régtől  oly  halavány  volt  már. 


29 


y. 

A  kis  inas,  a  Sátán  Laczi  zavarta  meg  a  jelenetet.  Jött 
tudtul  adni,  hogy  az  ebéd  fel  van  szolgáltatva. 

A  kövér  Lizettenek  nem  kellett  soha  utasítás.  Ha  ven¬ 
dég  áll  a  házhoz,  az  ő  gondja  volt  az  ellátás.  Ma  még  a 
szomszéd  kastély  úrnője  előtt  is  ki  kellett  tennie  magáért. 
Katalin  bámult  a  jó  Ízlésen,  az  egyszerű,  de  a  tisztaság¬ 
ban  fényűzésig  menő  háztartáson,  s  ezt  nem  is  hallgatta 
el  Maiié  előtt. 

—  Ez  nem  az  én  érdemem,  hanem  Lizetteé;  én  nem 
értek  semmi  háztartáshoz. 

—  Ki  az  a  Lizette  ? 

Marié  nem  tudta  ezt  neki  megmondani.  Lajosra  nézett. 

—  0  egy  igen  kedves  barátomnak  az  özvegye,  az  én  jó 

Henrymnak,  a  kit  tavaly  temettem  el.  0  viszi  a  házam 
gondját. 

—  Őt  is  magunkkal  fogjuk  vinni?  szólt,  félig  ajánlva, 
félig  kérdve  Katalin.  Mert  hiszen,  szólt  Lajosra  moso¬ 
lyogva,  ön  nem  fogja  azt  kívánni,  hogy  ebben  a  házunk¬ 
ban  lakjunk,  ha  összekelünk? 

(Igaz,  hogy  ez  is  az  ő  háza  volt :  a  vőlegény  nem  mond¬ 
hatta,  hogy  a  « maga»  házába  viszi  a  menyasszonyát.) 

Lajos  zavarba  jött  a  felelettel. 

Az  alispán  segíteni  akart  rajta  s  joviális  tréfával  szólt 
közbe : 

—  Nem  olyan  hamar  megy  az,  türelmetlen  menyasz- 
szonykám !  innen  túl  még  a  harmadik  kihirdetés  napját 
legalább  be  kell  várni ;  az  pedig  három  vasárnap. 

—  Hiszen,  szólt  szemlesütve  Katalin,  meglehet  azt 
rövidíttetni  —  dispensatióval. 

—  Hahaha,  szeretetreméltó  angyalkám;  milyen  jó  ado¬ 
mát  tudnék  én  erre  most  mondani !  De  csak  nem  mon¬ 
dom  el.  Könnyű  volna  az  a  dispensatio,  ha  egy  akadály 
nem  volna:  a  hitkülönbség.  Ha  az  egyik  pap  megadja,  a 
másik  megtagadja.  A  gróf  katholikus. 


30 


' 


. —  Hát  hiszen  én  is  az  vagyok  !  suttogd  Katalin. 

—  Hogy  lehetne  az?  kérdé  Yavel  Lajos,  elbámulva. 
Hisz  én  önt  mindig  a  protestáns  templomba  láttam  járni 
távcsövemen  át. 

—  He  mióta  a  távcsövet  elcsaltam  öntől  s  ön  nem  les- 
kelődlietik  többé  utánam,  azóta  hitet  változtattam. 

—  Mikor?  és  miért? 

A  szép  hölgy  habozott. 

— ■  Hát  a  mikor  «igy»  látott  ön  maga  előtt  —  és  — 
azért !  re  bégé,  s  a  nyakára  csavart  bayadéret  hirtelen  föl¬ 
vetette  a  fejére,  hogy  az  egyúttal  lángbaboruló  arczát  is 
eltakarta. 

Most  Marié  ragadta  meg  a  legombolyodó  eszme  fo¬ 
nalát: 

—  Te  voltál  a  lefátyolozott  hölgy,  a  ki  egy  napon  elfog¬ 
laltad  a  helyemet  a  kocsiban  Lajos  mellett? 

—  Te  megláttad  azt? 

—  Igen. 

(Lajos  jól  sejtett !) 

Most  azután  lehetetlen  volt  el  nem  mondania  Marié 
előtt  mindent,  a  miben  ő  volt  legjobban  érdekelve. 
A  mendemondát  Barthelmy  Ange  felől. 

—  Hogyan  ?  kiálta  fel  Marié :  én  rólam  azt  hitték,  hogy 
én  Barthelmy  Ange  vagyok?  Hogy  én  Lajosnak  kedvese 
vagyok ? 

S  ezt  oly  halálra  nevettető  gondolatnak  találta,  hogy 
elkezdett  kaczagni  s  utoljára  le  kellett  neki  ülni  a  földre, 
a  hogy  kis  leányok  szoktak,  mikor  nagyon  utoléri  őket  a 
jó  kedv. 

S  használt  néki  ez  a  felzavarás.  Utána  sokkal  elevenebb 
szín  áradt  el  az  arczán. 

—  Mondd  csak  tovább  ;  mi  lett  belőle  ?  kérlek  !  —  Hát 
Lajost  ilyen  rossz  embernek  tartották! 

(Még  Lajos  rossz  hírén  sopánkodott!) 

Elmondott  neki  aztán  Katalin  mindent  végtől  végig. 
Egész  odáig,  hogy  :  «ez  a'  hölgy  az  én  jegyesem  !» 

Itt  elhallgatott. 

/ 

—  No !  Es  azóta  már  elmúlt  egy  ősz,  egy  tél,  egy  ta¬ 
vasz,  egy  nyár,  megint  egy  ősz,  megint  egy  tél.  És  ti  még 
«em  lettetek  egymáséi.  Miért  volt  ez  ? 

Katalin  nem  tudott  mit  felelni. 

• —  En  kitaláltam,  úgy-e,  szólt  aztán  Marié,  Lajos  sze¬ 
mébe  odavágva  szemével.  0  is  azt  hitte,  hogy  én  Lajosra 
nézve  vágyók  valaki. —  S  Lajos  nem  mondhatta  meg  neki, 
hogy  ki  vagyok? 

—  Ad  animam!  kiálta  fel  az  alispán.  Beillenék  vizsgáló- 
bírónak,  oly  consequenter  dedukál ! 

Lajos  erre  elővette  a  tárczáját  s  kikeresett  belőle  egy 
összegyűrt  levélkét. 

Marié  ráismert  arra. 

* 

—  Átadhatom  most  neki?  kérdé  mosolyogva  Mariétól. 

—  Te  megtartottad  azt?  Oh  add  oda  Lajos.  - —  Olvasd 
kicsi  anyám.  Neked  szól  az.  Nem  tudtalak  másként  czí- 
mezni,  csak  így ! 

A  mint  Katalin  elolvasta  ezt  a  kis  levélkét,  a  két  sze¬ 
mébe  szökkent  a  köny;  arcza  elkomorodott :  egész  tekin¬ 
tete  elárulta,  hogy  minő  mélyen  elgondolkozott  a  fölött; 
fejét  léhaj tá  a  levél  fölé,  mintha  újra  meg  újra  el  akarná 
azt  olvasni. 


—  0  ezt  még  tavaly  akarta  önnek  lopva  elküldeni,  tud- 
tomon  kívül,  monda  Lajos. 

—  S  ő  azt  kiragadta  a  kezemből,  íolytatá  Marié,  harag¬ 
gal,  erőszakosan  s  bezárt  miatta  büntetésül. 

—  Ah,  hiszen  ha  egy  évvel  hamarább  jön  a  mai  öröm¬ 
hírrel  az  én  legdrágább  barátom,  Görömbölyi  alispán 
(«A  kit  az  első  találkozáskor  ki  akart  ön  dobni  az  abla¬ 
kom),  veté  az  közbe)  akkor  nem  lett  volna  ez  év  az  elve¬ 
szett  napok  tárháza  rám  nézve. 

—  No  hát  ha  önnek  ez  oly  nagy  örömhír,  szólt  az  alis¬ 
pán :  akkor  üssük  össze  poharainkat  a  mi  kedves  ha¬ 
zánkért.  Yivát!  —  A  mi  szeretett  királyunkért !  Vivát !  — 
A  mi  szeretett  királynénkért.  Yivát ! 

Vavel  Lajos  összecsörrenté  poharát :  s  a  két  hölgy  is 
odaérteté  a  maga  kristálykelyhét  az  áldomásra. 

—  Es  most  még  egy  vivát  az  én  királynémra !  kiálta 
Vavel,  felhevült  fejjel,  magasra  emelve  poharát.  Éljen 
soká  és  dicsőségesen  s  veszszen  el,  a  ki  ellensége,  mind ! 
(Hogy  szikráztak  a  szemei  vadul !) 

—  Az  Istenért,  Lajos!  sikolta  fel  Marié.  Nézd,  Katalin 
rosszul  lesz  ! 

A  szép  hölgy  arcza  olyan  lett,  mint  átlátszó  viasz ;  sze¬ 
mei  megtörtek,  feje  lehanyatlott  a  kerevet  támlányára. 

Lajos,  Marié  odaugrottak  hozzá.  « Látod,  megijesztet¬ 
ted  őt ! » 

—  Ne  rettenj  meg,  szólt  Lajos,  futó  baj  az :  majd  el¬ 
múlik. 

Már  ő  egyszer  hozta  őt  ily  állapotban  öntudatra:  gya¬ 
korlatában  volt.  Néhány  perez  múlva  a  szép  hölgy  ismét 
fölnyitá  szemeit  s  eszméletéhez  tért.  Erőszakolta  a  mo¬ 
solyt  még  mindig  halavány  arczára.  Osszeborzongott. 
S  újra  nevetett. 

Lajos  vízzel  kínálta. 

—  Ejh.  Nem  kell  víz.  Suttogá.  Hiszen  áldomásra  hív¬ 
tál  fel.  Arra  bort  kell  inni.  S  aztán  felvette  reszkető  kézzel 
poharát.  A  kire  te  köszöntél,  én  is  arra  köszöntök.  — 
Az  én  kedves  kis  leánykámat,  az  én  jó  Mariemat,  éltesse 
Isten  ! 

—  így  szép  az,  így:  helyeslé  Marié.  A  «te  lányod)),  a 
te  «Maried»,  ellenségeire  lehet  aztán  azt  mondani,  hogy 
«veszszenek  el ! »  azok  nincsenek  sehol. 

....  —  Nincsenek !  rebegé  a  hölgy  s  keblére  ölelte  az 
ifjabb  leányt.  S  senki  sem  tudta  kitalálni,  hogy  miért 
zokog? 

Az  alispán,  ki  a  fiatal  hölgyek  mulékony  változásait 
nem  tartotta  valami  nagy  veszedelemnek,  jónak  látta  egy 
kedélyes  megjegyzéssel  visszaadni  a  derült  színezetet  a 
társalgásnak. 

—  Hanem  az  igazán  nagyon  szép  volt  a  bárónőtől. 

hogy  a  midőn  a  grófot  eltiltó  a  közeledéstől,  az  alatt  kész 
volt  azt  az  áldozatot  előre  meghozni,  hogy  a  hitéből  kitér¬ 
jen  s  ezt  az  akadályt  jó  előre  elhárítsa.  Már  most  mégis 
nagy  kedvem  volna  elmondani  azt  az  adomát  arról  az 
egyszeri  leányról .... 

VI. 

Ez  a  kis  változás  nem  zavarta  meg  a  családi  ünnepet. 
Katalin  kedélye  ismét  egészen  felderült,  ő  maga  sietett 
azt  tréfával  helyreütni. 

—  Az  én  jó  barátom  ma  nem  csak  vőlegény,  hanem 

* 

hadvezér  is.  Nem  éri  be  egy  haditervvel.  Eg  a  föld  a  lába 
alatt.  Szeretne  már  a  másik  mátkájáról  beszélni:  a 
bandériumáról  —  a  násznagyával.  Felszabadítjuk :  nem 
vagyunk  féltékenyek.  Majd  azt  a  kisebb  haditervet  elké¬ 
szítjük  mi  ketten. 

—  Úgy?  A  menyegzői  előkészületeket  az  én  szép  Kata¬ 
linom  haditervnek  nevezi? 

—  A  mi  nem  is  olyan  könnyű  és  sok  egyéb  összefügg 
vele.  Először  is  Mariét  még  ma  elviszem  magamhoz. 

—  Még  ma  ? 

—  Tán  csak  nem  féltékeny  ön  miatta  ?  Hát  nem  az  én 
leányom-e?  Hát  nincs-e  nekem  Írásban  adva,  hogy  ő 
Lajosnak  senkije  és  semmije?  De  komolyan  szólva,  ő  itt 
nem  maradhat,  midőn  Vavel  grófhoz,  a  Fertő-vidéki  ban¬ 
dérium  alakítójához,  attól  a  percztől  fogva,  a  mikor  ön  a 
hadfogadó  zászlót  felhúzza  a  vártornyára,  éjjel-nappal 
járni  fog  a  vidék  minden  híres  verekedő  népe,  a  kik  igen 
derék  emberek  lehetnek  az  ellenség  előtt,  de  Mariénak 
semmi  szüksége  sincs  a  velük  megismerkedés  szerencsé¬ 
jében  részesülni.  Önök  a  banderialis  vendégekkel  töltsék 
meg  a  Névtelen  Várat  s  bajlódjanak  a  maguk  harczias 
vállalatával:  mi  azalatt  elkészítjük  az  önök  zászló-szalag¬ 
ját.  Aztán  Marié  is  hadd  érezze  már  egyszer  azt  az  örömöt, 
hogy  futkoshat  járszalag  nélkül!  az  egész  park  és  kert  az 
övé  lesz ! 


JrSkai:  Névtelen  vár.  II 

—  Öli  be  jó  lesz  !  monda  Marié. 

Hát  azt  hogy  tagadhatta  volna  meg  tőle  Lajos? 

—  A  másik  feladatunk  pedig  a  jó  Lizettet  felkeresni  s 
meghívni  őt  magunkhoz.  Úrnője  eltávozta  után  úgy  hiszem 
ő  is  örömest  fog  inkább  azzal  menni,  mint  itt  maradni. 

—  Ő  nagyon  szeretett  engem,  monda  Marié.  S  volt  idő. 
a  mikor  igen  nagy,  igen  nagy  dolgokat  tudott  tenni  értem. 

* —  Annyival  inkább.  Az  urak  szolgálatára  egy  pár  férfi 
cselédemet  fogom  átküldeni.  Lizette  pedig  megérdemelt 
nyugdíjba  lép  nálam.  —  Azután  jönnek  a  menyegzői  elő¬ 
készületek.  Rokonaimat  nem  kell  meghívnom,  mert  azok¬ 
kal  haragban  vagyok.  Barátaim  száma  nem  sok,  de  azok 
annál  becsesebbek.  Vannak,  a  kik  előtt  dicsekedni  akarok 
boldogságommal.  (Lajos  királynak  érezte  magát  ettől  a 
tekintettől.)  A  dispensatiót  ki  kell  eszközölnöm  s  aztán  a 
szegény  jó  Mercatoris  előtt  még  el  is  kell  tagadnom,  hogy 
nyájából  kiváltam. 

—  De  hogy  lesz  az  elkerülhető?  kérdé  csodálkozva 
Lajos. 

—  Az  én  barátom  gyönyörködni  akar  abban  a  diadalá¬ 
ban,  hogy  engem  egészen  a  lábainál  lásson,  a  midőn  meg¬ 
vallom,  hogy  mily  sokat  és  mily  régen  foglalkoztam  én 
ezzel  a  gondolattal?  —  Hát  értsen  meg  ön  :  a  katholikus 
részről  megadja  a  dispensatiót  a  püspök,  a  protestáns 
részről  meg  a  mi  barátunk,  az  alispán.  Akkor  elmegyünk 
Sopronba,  ott  megesküszünk  a  templomban  :  azzal  kocsira 
ülünk,  visszatérünk  s  másodszor  újra  megesküszünk  az 
én  jó  Mercatoriusom  szertartása  mellett  a  magam  házánál. 
Talán  nem  ver  meg  bennünket  az  Isten  azért,  ha  kétszer 
megesküszünk  arra,  a  mi  igaz. 

(Ebben  az  úrhölgyben  egy  híres  diplomata  veszettel! 
mondá  az  alispán.) 

Ezzel  aztán  kaczagva  futott  ki  a  szobából  a  szép  meny¬ 
asszony,  Lajos  utána  akart  eredni  s  aligha  valami  szán¬ 
déka  nem  volt  ellene;  de  Marié  útját  állta  s  vissza- 
tartóztatá. 


—  No  no,  csak  maradj.  Majd  hogy  megint  meggyújtsd 
az  arczát!  Csak  eredj  te  a  kardjaid  és  mordályaid  közé: 
azok  várnak  rád. 

Katalint  pedig  aztán  vitte  magával,  megmutogatni  neki 
a  saját  szobáit:  a  csodálatos  leánytanyát,  a  hol  hosszú 
éveit  végig  játszá  gyermekfogságában.  Bemutatta  neki 
kutyáit,  macskáit.  És  aztán  az  ágyfülkéjét  elzáró  aczél- 
görgénynyel  is  megismerteté,  a  minek  a  czélját  ő  maga  is 
csak  most  tudta  meg. 

Mikor  odavezette  Katalint  karöltve,  hogy  megmutogassa 
neki  ruhatárát,  pliantasticus,  drága  kelméjű  öltönyei¬ 
vel,  alattomban  megrántotta  az  ágya  mellett  lefüggö 
zsinórt.  Arra  az  aczélgörgöny  leereszkedett  és  zárba- 
csappant. 

—  Most  az  én  foglyom  vagy,  szólt  a  meglepetten  rá¬ 
bámuló  Katalinnak.  Ha  én  most  ellenséged  volnék,  ha 
vágytársnéd  volnék,  nem  kellene  egyebet  tennem,  mint 
nem  mondanom  meg,  hogy  mi  módon  lehet  e  függönyt 
megint  felgördíteni  s  te  itt  halnál  meg  velem  együtt. 

—  Istenem !  ne  ijeszsz  meg  ! 

-  Haha!  Te  bohó!  Hát  még  tőlem  is  meg  tudsz  ijedni? 
Ne  félj.  Most  mindjárt  jön  ide  valaki,  a  ki  bennünket  nem 
enged  elveszni. 

Abban  a  nyomban  lépett  be  a  szobába  Lajos  sietve. 

—  Hívtál  engemet  Marié?  kérdezé,  a  mint  az  érczfüg- 
gönyt  leeresztve  látta. 

—  Hívtalak.  Felelt  neki  azon  keresztül  Marié. 

—  Mit  óhajtasz? 

—  A  mit  mindennap  megszoktál  adni.  Egy  jóéjszaka- 
kivánást  a  függönyön  keresztül. 

—  l)e  hiszen  még  nincs  éjszaka. 

—  De  te  nem  fogsz  minket  ma  már  többé  látni  s  így 
mégis  csak  kell  jó  éjt  kívánnod. 

Azzal  Lajos  odalépett  s  ajkát  az  aczélrács  hézagaihoz 
tartva  suttogá,  mire  a  két  hölgy  hallgatva  figyelt : 

« Adjon  Isten  neked  jó  éjszakát  .  .  .  őrködjenek  fölötted 


angyalok  ....  Imáid  előtt  nyíljon  meg  az  ég  ...  .  Légy 
álmaidban  boldog  és  szabad  ....  Jó  éjszakát! 

Azzal  eltávozott. 

—  Látod:  így  volt  ez  mindennap,  monda  Marié;  s  azzal 
megnyomva  lábával  a  rejtett  gép  rugóját,  felgördíté  az 
érczfüggönyt  megint. 

VII. 

A  kövér  Lizette  már  akkorra  minden  dolgát  elvégezte  a 
maga  konyhájában,  mire  két  fiatal  látogatónője  odajutott, 
hogy  őt  fölkeresse.  Az  ő  konyhájában  minden  olyan  fényes 
volt,  hogy  csak  úgy  égett.  —  Maga  egy  kis  alacsony  tölgyfa 
széken  ült,  a  mi  egyenesen  az  ő  számára  készült,  más  szék 
meg  nem  bírta  volna.  Igen  vastag  volt  és  nehéz :  még  a 
homlokán  is  kövér  volt,  s  a  tokája  kétszer  újra  kezdődött, 
alig  hagyott  helyet  a  nyakának.  Kártya  volt  a  kezében, 
azt  keverte  és  kirakta  maga  elé  a  két  térde  fölött  szét- 
simított  kötényére.  Az  a  kártya  is  négyszögletű  lehetett 
valaha,  de  a  sok  kártyavetéstől  gömbölyűre  kopott  már, 
szerencse,  hogy  pergamenre  volt  festve,  csak  kopott,  de 
nem  szakadt.  Nagyon  régi  lehetett  az.  A  négy  szín  és  alak¬ 
jai  is  olyanok,  a  minőkről  nem  beszél  már  senki :  nem 
coeur,  carreau,  treffle  és  pique,  hanem  peroquet,  liévre, 
oeilles  és  ancolie ;  papagáj,  nyúl,  szegfű,  harangvirág. 

Mikor  a  két  ifjú  hölgy  belépett  hozzá  a  konyhába,  össze¬ 
seperte  az  öléből  a  kártyákat ;  de  azért  nem  tette  félre : 
tovább  keverte ;  nem  állt  fel :  az  neki  terhére  esett. 

—  Kedves  Lizette,  szólt  hozzá  Katalin  nyájasan:  ön 
nem  ismeri  tán  a  szomszédasszonyát  ? 

—  De  igen.  Sokszor  hallottam  szegény  öregemtől,  hogy 
van  a  szomszédban  egy  igen  szép  úrhölgy.  Ön  bizonyo¬ 
san  az. 

—  Tudja  ön,  hogy  én  Yavel  grófnak  felesége  leszek? 

—  Az  természetes.  Egy  derék  ifjú  férfi,  meg  egy  szép 
fiatal  hölgy,  egymás  mellé  hozva :  ebből  vagy  házasság 

lesz,  vagy  veszedelem.  Inkább  házasság  legyen,  mint 
veszedelem. 

—  De  bizony  a  házasság  a  veszedelemmel  együtt  jár. 
A  gróf  háborúba  készül ;  maga  alakít  egy  bandériumot,  a 
mit  személyesen  fog  az  ütközetbe  vezetni. 

A  kövér  Lizettenél  ez  a  szó  sem  idézett  elő  egyéb  vál¬ 
tozást,  mint  hogy  a  kártyákat  sebesebben  kezdte  keverni. 

—  Már  kezdődik?  dörmögé,  s  megemelte  a  kártyát —  s 
megnézte,  hogy  mit  emelt?  Boszús  volt.  Csak  «cavall» 
volt,  nem  « király ». 

—  Igen.  Már  fel  is  van  húzva  a  torony  fölé  a  hadfoga¬ 
dási  zászló  s  holnap  megkezdődik  az  önkéntes  lovagok 
beirása.  Már  Írják  a  felhívásokat. 

—  Isten  segítse  őket ! 

—  Most  már  én  az  ön  kis  úrnőjét  elviszem  magamhoz; 
én  leszek  ezután  az  ő  kis  mamája. 

-Úgy? 

ff  # 

—  0  nem  maradhat  itt  a  nagy  fegyverzaj  között 
ugy-e  bár? 

— -  Azt  én  nem  tudom.  Nekem  csak  a  konyhára  van 
gondom.  Mi  történik  a  szobákban?  azt  nem  szokták  velem 
közölni.  2 

—  De  mi  azért  jöttünk  ide,  hogy  önt  innen  elragadjuk. 

—  Nagyon  nehéz  leszek ! 

—  Önnek  nem  szabad  többet  fáradni.  Lesz  önnek  a 
kastélyomban  egy  külön  kis  szobája,  konyhácskával,  ma¬ 
gának  lesz  leánycselédje,  a  ki  szolgálja:  ott  csendben, 
nyugalomban  fog  élni.  Ugy-e,  eljön  velünk? 

—  Köszönöm,  nagyságos  asszony;  de  nem  fogadom  el. 
Én  majd  csak  itt  maradok. 

—  Miért? 

—  Azért,  mert  tudom,  hogy  akárhol  másutt  terhére 
vagyok  mindenkinek.  Ha  senki  sem  mondja,  megmondja 
a  kis  karszékem,  mikor  beleülök,  az  is  megnyikkan  és 
nyekereg,  és  nem  győz  rám  panaszkodni.  Magamnak  való 
természet  vagyok;  senkinek  sem  tudom  kedvét  keresni. 

Azért  nem  tartok  egy  kutyát,  egy  macskát  sem,  hogy  ne 
legyen  kit  szeretnem.  Sok  mindenféle  rigolyám  van.  Sze¬ 
retek  burnótot  szini  s  az  más  embernek  nem  kellemetes. 
Mikor  alszom,  úgy  horkolok,  hogy  két  falon  keresztül 
harsog.  Ha  álmos  vagyok,  akkor  alunni  akarok ;  s  ha  rám 
jön  az  éneklés,  akkor  azt  akarom,  hogy  azt  ne  hallja 
senki.  Ha  rossz  kedvem  van,  szeretek  porolni,  s  úgy  aka¬ 
rom,  hogy  ne  legyen  igazi  veszekedő  társ  előttem,  hanem 

csak  olyan,  a  kit  én  képzelek  oda  magamnak.  Azt  letör- 
/ 

kólóm.  En  nem  tudok  kijönni  senkivel.  Nekem  semmi  se 
jó,  a  mit  más  csinál,  ő  csak  a  dolgomat  szaporítja,  mert 
mindent  újra  csinálok  utána.  Ki  nem  állhatom  a  fiatal 
fehér  cselédnépet.  A  düh  lep  meg,  ha  egyet  meglátok 
közülök ;  ezeket  a  két  balkezű,  málészájú,  minden  ételbe 
beletorkoskodó,  hunczutkáikat  kikanyarító,  csípőiket 
hányóvető,  legényekre  hátra vigyorgó,  szerelmesdalkornyi- 
káló,  poháreltörő,  edényelcsorbító,  ablakon  át  tereferélő, 
mindennapi  dolog  elfelejtő,  kulcslyukon  át  hallgatózó, 
pletykahordó,  mindenben  selejtes,  csak  a  hazugságban 
tökéletes  pákosz  hadat !  Ha  meghallanám,  hogy  valamelyik 
elnevet^magát  a  hátam  mögött,  az  volna  a  halálom.  Nem 
jön  ki  én  velepi  senki.  En  csak  egy  magamban  vagyok  jó. 

—  He  mit  fog  ön  csinálni  itt,  haura  és  úrnője  elhagyják 
a  házat? 

—  Hát  a  mit  eddig.  A  Schmidtné  mindennap  elhozza 
a  húst,  meg  a  zöldséget,  s  beadja  az  ablakon,  s  én  délig 
megfőzök.  Mert  azok  a  szegények,  a  kiknek  a  gróf  ki  szokta 
osztani  az  ételmaradékot,  még  azontúl  is  akarnak  enni, 
hogy  a  gróf  megházasodik.  A  gróf  nekem  megígérte,  hogy 
a  míg  én  élek,  mindennap  lesz  gondja  rá,  hogy  legyen 
mit  főznöm.  Az  ő  Ígérete  szent  Írás :  nekem  pedig  ez  az 
egész  bérem.  Tehát  az  én  állapotom  nem  változik. 

—  Hiszen  ne  értsen  félre  ;  én  nem  azt  kérdeztem  öntől. 
l)e  mit  fog  csinálni  itt  egyes  egyedül  ebben  a  magányos 
várban ;  a  hol  naponkint  kétszer  hall  emberhangot,  azon¬ 
túl  egyedül  van? 

—  Embertől  nem  félek ;  pénzem  nincs,  ki  nem  rabol¬ 
hatnak  ;  magamat  meg  el  nem  lop  senki.  Nagyon  kevés 
mulatsággal  beérem  ;  olvasni,  hála  Istennek,  nem  tudok ; 
ez  nem  bánt.  Kötni  nem  szeretek :  a  mióta  azokat  a  bizo¬ 
nyos  asszonyokat  ott  a  guillotin  körül  láttam  a  kötéssel 
kezükben  sorban  ülni  naphosszant,  nem  nézhetem  annak 
az  öt  tűnek  a  mozgását,  a  nélkül,  hogy  az  epém  fölkeve¬ 
redjék.  Hát  csak  vetem  a  kártyát.  Ez  mindig  más  meg 
más.  Kétszer  egyformán  még  soha  se  jött  ki.  Ezt  én  soha 
meg  nem  unom.  Néha  megharagszom  rá.  Akkor  földhöz 
csapom.  Mikor  nem  akar  kijönni.  Aztán  eszére  tér  éskijő. 
Hát  mi  kellene  még  nekem  ? 

—  De  nem  fog  önnek  a  szive  fájni,  ha  kis  úrnőjét  nem 
láthatja  mindennap ? 

—  Mindennap  ?  Madame !  Hat  esztendő  alatt  most 
látom  őt  színről- színre  —  másodszor.  Ma  van  rá  a  má¬ 
sodik  eset.  Volt  idő,  a  mikor  szüksége  volt  rám.  Akkor 

A 

bezzeg  egy  negyedórára  sem  hagytam  őt  el.  Ugy-e  kis 
úrnőm?  Emlékezik  ön  rá,  mikor  ön  nekem  «kis  fiam» 
volt,  s  aztán  nekem  mondta:  «chére  maman !»  s  én  ön¬ 
nek  :  «mon  petit  garcon  !» 

S  e  közben  elkezdte  a  kártyáit  kirakni  a  hófehér  vászon 
köténye  fölé. 

—  No  de  nekem  nem  volt  szükség  egyebet  tudnom,  mint 
azt,  hogy  ő  itt  van.  Jó  lietyen  van.  —  Hiszem,  hogy  ezután 
is  jó  helyen  lesz.  Jól  gondját  fogják  viselni.  —  Mert  azt  én 
megtudom,  madame,  folytatá  fölemelt  hangon  s  fenyegető 
kézmozdulattal  rázva  Katalin  felé  a  kihúzott  ancolie  fripont, 
hogy  a  mon  petit  garzonnak  milyen  dolga  lesz,  ha  innen  el¬ 
viszi?  —  Az  én  kártyáim  nekem  azt  megmondják.  —  Ha¬ 
nem  vele  már  nem  megyek.  —  Ha  a  legfőbb  okát  meg¬ 
mondtam  volna,  hogy  miért  akarok  itt  maradni?  kinevettek 
volna  vele,  azt  mondták  volna  :  «hogy  mórikái  a  vén  bo¬ 
lond  !»  Azért  hagytam  legutoljára.  Nem  tudok  megválni 
attól  a  helytől,  a  hol  az  én  szegény  Henrym  halva  feküdt. 

—  Önnek  lám  minő  érzékeny  szive  van. 

—  Nekem?  Érzékeny  szivem?  Az  a  szép!  Kérdezze  meg 
csak  ettől  az  oltári  szépségtől,  a  ki  még  nem  tud,  csak 
igazat  mondani;  feleljen  meg  rá:  nem  én  vagyok-e  az  a  nő 
a  világon,  a  kinek  a  szive  legkeményebb,  legérzéketlenebb  ? 
Nos?  Mondja,  liogy  nem  igaz,  mon  petit  garzon!  Eli 
kérem,  hogy  feleljen. 

—  Lizette !  könyörge  neki  Marié. 

—  Látott  ön  engemet  sirni  valaha  ? 

—  Sohasem. 

—  Sóhajtoztam,  epekedtem  tán?  Mikor  éjt  napot  egy 
szobában  voltunk  egyedül  ? 

—  Nem.  Soha. 

Katalin  közbeszólt. 

—  És  Henryja  szobáját  még  sem  tudja  ön  elhagyni. 

—  Mert  már  meghalt. 

Lizette,  a  nélkül,  hogy  felállna,  a  mellette  levő  ládát 
felnvitá  s  annak  egy  oldalfiókjából  előhúzott  egy  gondosan 
bepólált  csomagocskát.  Papirosba,  vászonba,  viaszos  tafo¬ 
tába  volt  ez  becsavargatva.  Kibontogatta.  Egy  hosszú 
leányingecske,  elején  B.  S.  betűkkel  virágos  liimzet  kö¬ 
zött,  meg  egy  felöltő  rózsaszín  szoknyácska  kerültek  ki 
belőle. 

—  Mi  hiányzik  ebből  ?  kérdé  ez  öltönydarabkákat  Kata¬ 
lin  elé  tartva. 

—  Egy  kedves  kis  baba. 

—  Egy  kedves  kis  baba.  Valóban  az  hiányzik  belőle. 

—  Hová  lett? 

—  Azt  nem  tudom.  Érti  ön?  Nem  tudom.  Nem  is 
kérdezem.  És  akkor  el  fogja  hinni,  hogy  érzéketlen  szi¬ 
vem  van.  Bele  telik  esztendő,  hogy  ki  nem  bontottam 
ezt  a  csomagot.  Hová  lett,  a  mi  hiányzik  belőle?  Mit 
csináltam  vele  ?  Kinek  mi  köze  hozzá  ?  Az  enyém  volt. 
Azt  tehettem  vele,  a  mit  akarok.  Arát  adták  s  én  úgy  talál¬ 
tam,  hogy  amit  adtak  érte,  az  elég  nagy  kincs.  Ezt  ön  nem 
érti.  —  Arát  adták !  —  Elég  nagy  kincs !  —  Vigye  ön  az 
én  petit  gar9onomat.  Úgy  áldja  meg  az  Isten,  a  hogy  jól 

fog  vele  bármi!  —  ügy  ügyeljen  rá,  mint  a  szeme  vilá¬ 
gára,  madame!  —  Én  megtudok  mindent  a  kártyáimból. 
S  én  bizony  nagyon  rossz  leszek  valamikor  kisértetnek. 
Ha  én  elkezdek  lidércz  lenni,  az  én  boszorkány-nyomá¬ 
somat  megemlegeti,  a  kinek  álmában  a  mellére  ülök.  — 
Nos,  mon  petit  garcon,  engedje  az  ujjai  begyét  megcsó¬ 
kolnom  utoljára. 

Marié  odament  s  megcsókolta  Lizette  kövér  arczát  mind¬ 
két  felől,  s  aztán  odatartá  neki  is  a  magáét,  hogy  adja 
vissza  a  csókot. 

Ettől  földerült  a  kövér  asszony  kedélye.  Most  már- 
felállt. 

—  Még  mindig  a  régi  ....  dörmögé  elégülten.  Őrköd¬ 
jék  fölötte  az  Isten !  .  .  .  Aztán  odatipegett  Katalinhoz.  — 
Vigyázzon  ön  az  én  kincsemre ;  madame.  Eddig  minden 
este  lefekvés  előtt  azt  tettem,  hogy  fogtam  a  hosszú  seprű¬ 
nyelet,  s  végigjártam  minden  szobát,  tornáczot,  megkot- 
rottam  a  seprűnyéllel  minden  ágy  alját,  bútor  közét,  nem 
bojt-e  el  oda  valami  tolvaj  ?  Ezután  már  nem  teszem  azt. 
Most  már  önre  néz  ez  a  hivatal.  Nagy  kincs :  nagy  gond. 
Aztán  majd  egyszer  —  tudatja  ön  madame,  ha  önnek  is 
lesz  a  házánál  ilyen  kis  ingecske,  szoknyácska,  a  miben 
még  ott  van  a  « valaki »,  a  ki  lót-fut,  fecseg,  ölel,  csókol, 
csimpajkozik;  s  aztán  azt  mondják  önnek,  mint  nekem: 
hogy  «találj  ki  valami  olyan  nagy  kincset  a  világon,  a 
miért  ezt  a  valakit  ebből  a  piros  ruhácskából  odaadnád, 
hogy  csak  a  kis  kantus  maradjon  a  kezedben :  valami  igen 
nagyot ! » 

....  Katalin  arcza  elsápadt. 

Lizette  pedig  folytatá : 

/ 

—  Es  ön  megtalálná  azt  az  árt,  s  azt  mondaná:  « ezért 
odaadom!))  —  akkor  mondhatná,  hogy  olyan  kőkemény 
szíve  volt,  mint  Lizettenek. 

—  Jerünk  innen !  rebegé  Katalin  Mariéhoz.  Rosszul 
leszek.  Ez  a  konyhagőz  engem  elszédít  .... 

VIII. 

Az  udvarra  kiérve,  a  szabad  légtől  elmúlt  a  szívnyomás. 

—  Csináljunk  egy  tréfát  Lajosnak,  monda  Katalin;  vi¬ 
gyük  el  a  csónakját.  Menjünk  át  hozzám  a  tóöblön  ke¬ 
resztül. 

Hogyne  kapott  volna  az  ilyen  ajánlaton  Marié? 

Lajosnak  úgy  sincs  ma  szüksége  a  csónakra :  aztán  meg 
vissza  is  lehet  azt  neki  küldeni. 

Katalin  néhány  szót  suttogott  az  inasával,  —  Mariénak 
azt  mondta,  hogy  a  hintájáról  és  lováról  rendelkezik;  az¬ 
tán  karjára  vette  a  leányt  és  vitte  magával.  Az  meg  hagyta 
magát. 

A  könnyelmű !  Hát  annyira  el  volt  telve  attól  az  öröm¬ 
től,  hogy  mától  fogva  övé  az  egész  világ,  az  a  nagy  — 
nagy  világ :  hogy  arról  a  maga  kicsiny  kis  világáról  el  is 
felejtkezett  ? 

Hát  semmi  mondani  valója  sincs  már  a  régi  jó  bará¬ 
tokhoz?  A  magától  muzsikáló  kintornához,  a  festékekhez, 
a  tánczoló  bubákhoz?  a  képes  könyveire  semmi  szüksége 
már?  Hát  a  Hicz,  Micz,  Panni  és  Miura  hová  lesznek? 
No  azok  csak  megélnek  valahogy,  majd  megfogják  az 
egereket,  meg  azokat  a  madarakat,  a  mik  reggel  odasereg- 
lenek  az  ablak -erkélyre,  a  magok  morzsailletményére 
várva.  I)e  hát  a  két  szegény  mopsz?  A  Phryxus  és  Helle 
már  csakugyan  nem  tudják  maguk  megkeresni  a  kenye¬ 
rüket,  mert  nagyon  el  vannak  hízva.  Hogy  fognak  azok 
majd  bámulni,  ha  holnap  reggel  senki  se  lesz,  a  ki  meg¬ 
terítse  számukra  a  reggeliző-asztalt  s  mondogatják  egy¬ 
másnak,  hogy  « bolond  világ  ez  nagyon  !» 

Nem  lehet  csodálni,  ha  szegény  leány  elfelejtette  ez 
órában  a  gyermekjátékait.  Hisz  ez  a  napfordító  volt  az 
életében.  Ma  kezdett  el  először  « leány »  lenni. 

Mekkora  gyönyörűségét  találta  abban,  hogy  maga  evez¬ 
hetett.  Ezt  is  Lajostól  tanulta.  Sok  természetes  erő  volt 

finom  testalkatában;  Katalin  kormányozta  a  csónakot. 
Marié  nem  látta  közelíteni  a  kastélyt,  mert  az  evezős  hát¬ 
tal  van  fordulva  a  czélnak,  csak  akkor  pillantotta  meg, 
mikor  Katalin  a  kikötő -pádhoz  oldalogtatta  a  csónakot. 
Ott  átvette  azt  valami  cseléd  s  ők  ketten  siettek  be  a  parkba. 

Oh  mennyi  látnivaló,  mennyi  élvezni  való  volt  itten ! 

Egy  csoport  dámvad  hosszú  sorban  futott  végig  előttük, 
a  miket  a  vadász  etetésre  hivott  sípjával.  —  Olyan  szelí¬ 
dek  voltak,  hogy  egy  nőstény  dám  megállt  az  ünőjét  szop¬ 
tatni  a  két  hölgy  előtt  s  meg  engedte  a  homlokát  vakar- 
gatni  Mariénak,  sőt  még  a  nyakát  is  odatartotta  neki, 
hogy  no  még  ezt  is.  Marié  a  kis  dámünőt  ölébe  akarta 
venni  s  kergetőzött  vele  a  gyepen.  Azt  képzelte,  hogy  azt 
el  lehet  fogni. 


Oh  mennyi  kaczagni  való  volt  ezen  ! 

Katalin  alig  birt  vele  lépést  tartani.  Egyszerre  be  akarta 
járni  az  egész  parkot,  az  pedig  kétszáz  hold  területet  töl¬ 
tött  be:  jó  szerencse,  hogy  minden  nyomban  meg  kellett 
állania,  megkérdezni  valami  nagy  csodát,  hogy  hát  az  mi  ? 
S  milyen  nagyot  bámult,  mikor  Katalin  megmondta  neki, 
hogy  azok  tyúkok,  kakasok  és  pulykák.  —  Hát  ilyen  szé¬ 
pek  azok?  —  0  persze  soha  se  látott  belőlük  még  sülve 
sem  egészet,  csak  a  fehér  húsát,  a  mit  Lizette  leszelt  a 
számára. 

Teljes  elragadtatását  nyerték  meg  aztán  a  pávák,  kivált 
a  fehérek,  mik  a  mulatólak  párkányzatán  büszkélkedtek. 
Különösen  tetszett  neki,  mikor  a  pávák  kiabáltak.  Ezt 
Katalin  nem  volt  képes  megérteni.  Míg  aztán  Marié  meg 
nem  magyarázta  neki,  hogy  mikor  a  katonák  itt  voltak  a 
helységben,  sokszor  hallott  ő  valami  emberjaj  szó  forma 
hangokat  s  Lajos  azt  mondta  neki,  hogy  a  pávák  tesznek 
úgy.  0  azt  nem  akarta  neki  elhinni.  Es  ime  lám  csak¬ 
ugyan  a  pávák  kiabálnak  úgy.  Ezután  nem  fog  e  kiáltá¬ 
soktól  úgy  félni.  (A  szegény  svalizsérek  nem  igen  köszö¬ 
nik  meg  azokat  a  pávatollakat,  a  miket  ily  alkalommal 
kapogattak.) 

Oh  de  a  mi  mindennél  nagyobb  gyönyör  volt :  találkoz¬ 
hatni  emberekkel,  —  a  kik  szembenéznek,  jó  napot  kí¬ 
vánnak.  Nem  fordulni  vissza  előlük ;  nem  húzni  sűrűbbre 
a  íátyolt  arcza  előtt :  hanem  már  messziről  mosolyogni 
eléjük,  biztatóan,  hogy  no  csak  köszönjetek!  Szabad  már. 
Én  viszonozhatom.  Adjon  Isten  jó  napot!  Megállítani  az 
asszonyokat,  a  kis  leánykákat,  a  kik  egyetmást  visznek  a 
fejükön,  vagy  a  karjukon :  megkérdezni,  mi  van  a  kosa¬ 
rukban?  Odahíni  a  dalos  parasztleányt  s  kivallatni,  hol 
tanulta  azt  a  szép  nótát?  S  megpróbálni,  hogy  utána 
tudja  e  dúdolni?  « Sárga  csizmás  Miska  sárban  jár! »  Mi¬ 
lyen  furcsa  nóta.  A  végén  azt  dalolja  a  leány  :  ((Rágalmazó 
nyelvek  irigysége  —  Régi  szerelmünknek  lett  vége  ?»  — 
Hát  ez  vájjon  mit  jelenthet  ?  0  nem  érti.  Hanem  azért  csak 
utána  danolja.  Majd  meg  kiveszi  a  leányok  kezéből  a  kis 
kapát,  a  mivel  azok  a  virágágyakat  felporhanyítják  s  meg¬ 
mutatja,  hogy  ő  is  ért  hozzá:  «oh  én  egész  nap  szeretnék 
itt  a  kertben  kapálni ! » 

A  fák  alja  tele  van  már  ibolyával.  Most  senki  se 
mondja  neki,  hogy  nem  szabad  belőle  egy  szálat  is  lesza¬ 
kítani.  Duskálkodliatik  benne.  Tele  szedheti  a  kalapját,  a 
mellkendőjét;  nem  fogja  senki  a  j árszalagját  hátul.  Ka¬ 
talin  el-elmaradoz  tőle,  cselédjeivel  beszélgetni,  rendele¬ 
teket  adni,  s  el  is  veszti  néha  magától ;  úgy  kell  Mariénak 
visszatalálni  hozzá. 

A  míg  csak  a  nap  lemegy,  be  nem  csalható  a  parkból. 
S  minő  naplement  az !  Egy  hosszú  jegenyefa  sétány 
nyílásán  a  Fertő  tükre  látszik  meg,  bearanyozva  az 
alkonysugártól  s  a  hulló  virágbarkák  himporából  arany 
köd  támad  végtől  végig,  a  miben  kevélyen  áll  egy  ri- 
gyető  hímszarvas  fekete  árnyképe  tizenhatágú  koroná¬ 
jával. 

Marié  odaborul  Katalin  vállára,  átfűzve  őt  karjával. 

—  Oh  milyen  boldog  fogok  én  itten  lenni ! 

—  Holnap  megnézzük  a  gazdaságot ;  mond  neki  Kata 
lin.  Tudsz  te  lovagolni  ? 

—  En  ?  szól  tréfásan  elbámulva  Marié.  Ha  csak  hinta- 
lovon  nem. 

—  No  majd  meg  fogsz  tanulni  rövid  idő  alatt. 

—  Igazán!  kapott  rajta  a  leány  nagy  örömmel. 

—  Nekem  van  egy  igen  jó  szelid  lovam.  Neked  való. 

—  Igen.  Igen.  Olyan  kicsiny  kis  paripa,  a  miről  nem 
lehet  leesni.  Láttam  a  képes  könyvben. 

—  Ne  félj.  Megülöd  te  az  igazi  lovat  is.  Aztán  majd 
együtt  járunk  el  vadászni. 

—  Nem,  nem;  azt  nem  szeretem.  Nem  akarom  látni, 
a  hogy  az  állatokat  megölik. 

(Állatokat !  Pedig  hiszen  azoknak  nincs  lelkűk,  a  mi  az 
Istené :  csak  húsúk,  és  az  a  mienk !) 

—  Azt  pedig  meg  kell  szoknod,  kedvesem.  Lovaglás, 
vadászat  szükséges  a  nőknek,  hogy  idegeik  megedződjenek. 

—  Azt  hiszem,  a  parasztnőknek  elég  erős  idegeik  vannak. 

—  Azok  ruhát  mosnak  a  patakban. 

—  No  hát  mossunk  mi  is  ruhát  a  patakban. 

—  De  már  ettől  a  mulatságtól  ne  foszszunk  meg  má¬ 
sokat. 

Marié  még  azt  is  meg  akarta  látni,  hogyan  fejik  a  te¬ 
heneket?  Katalinnak  el  kellett  őt  vezetni  a  majorba.  A  fe- 
jés  annyira  megtetszett  neki,  hogy  azt  mondta,  hogy  ő  azt 
is  megtanulja.  Az  udvaron  a  juhászbojtár  tilinkózotfc: 

*  Marié  arra  is  vállalkozott,  hogy  ő  azt  is  megtanulja.  A  kony¬ 
hában  a  béresek  számára  épen  akkor  tálalták  ki  a  hajdu- 
kását:  Marié  megkóstolta  azt  s  azt  mondta,  hogy  ő  min¬ 
den  nap  hajdukását  kivánna  enni,  és  semmi  mást. 

Katalinnak  egész  anyai  tenkintélyét  fel  kellett  használ¬ 
nia,  hogy  őt,  késő  estére  válván  az  idő,  haza  csalja.  A  ma¬ 
jorból  az  utczára  kerülve,  tértek  vissza  a  kastélyhoz,  s  út¬ 
közben  egyre  szólongatnia  kellett  őt  Katalinnak,  hogy  ne 
köszöngessen  előre  a  szemközt  jövő  embereknek,  várja 
meg,  míg  azok  köszönnek. 

—  Itthon  vagyunk!  mondá  Katalin,  a  mint  Mariét  föl  - 
vezette  a  kastély  lépcsőin  az  előtornáczba. 


Egy  öreg  komornyik  meg  egy  igen  csinos  fiatal  szoba¬ 
leány  jöttek  eléjük,  shawljaikat,  napernyőiket  átvenni; 
mind  a  két  cseléd  sietett  kezet  csókolni  Mariénak,  a  min 
ő  felette  nagyon  csodálkozott.  A  szobaleánytól  megkér¬ 
dezte,  kinek  hiják? 

A  teremben  a  társalgónő  jött  eléjük,  a  kit  Fráulein  Lot- 
tinak  neveztek.  Az  is  mély  reverentiát  fejezett  ki  Marié 
iránt  a  legtökéletesebb  pukedliben. 

A  társalgóteremben  könyvek  hevertek  az  asztalon.  Ez 
volt,  a  mi  Marié  figyelmét  legelébb  megragadta.  Uj  köny¬ 
vek,  a  minőket  ő  még  soha  se  látott.  Versek,  történetek : 
Goethe,  Schiller,  azután  Wieland  regényei,  ott  meg  Pál  és 
Virginia,  Atalanta,  Kisfaludy  Sándor  magyar  regéi.  Egy¬ 
szerre  mind  valamennyit  el  akarta  olvasni !  Oh  hogy  fog 
ő  ezekbe  holnap  beleülni  és  élni  bennük,  mint  a  hal,  mely 
folyvást  iszsza  a  tavat,  s  még  sem  birja  elfogyasztani. 

De  az  újdonság  csodái  nem  hagyták  őt  megpihenni  egy 
tárgynál ;  szemébe  ötlött  egy  festő-állvány,  rajta  készülő¬ 
ben  levő  olajfestmény:  valami  tanulmányfő.  —  «Hát  ezt 
ki  festi?))  - —  Katalin  mondta,  hogy  ez  az  ő  saját  műve. 
«Hát  te  így  tudsz  festeni?))  Milyen  magas  bámulat  tár¬ 
gya  lett  előtte  ez  a  másik  hölgy.  • —  «Csak  úgy  szabad  kéz¬ 
ből  ?  Csak  ránézesz  valakire,  aztán  ide  lefested,  a  mit  lát¬ 
tál?  Senki  sem  segít?  —  Le  tudnál  tán  engemet  is  fes¬ 
teni  ?» 

—  Oh  igen.  Holnap  mindjárt  megkisérlem. 

—  De  én  nem  kivánom  ilyen  nagyban ;  csak  olyan  kicsi- 
piczi  kis  képecskét  szeretnék,  a  mi  egy  medaillonban  el¬ 
fér.  Tudod,  hogy  minek  ? 

— -Tudom:  Lajos  számára.  Meglátod,  hogy  milyen  jól 
el  foglak  találni. 

Marié  azt  szerette  volna,  ha  ahoz  is  most  mindjárt 
hozzá  fogtak  volna.  Katalin  megmagyarázta  neki,  hogy 
gyertyavilágnál  nehéz  a  színkeverést  eltalálni. 

Abban  aztán  egészen  megnyugodott,  hogy  majd  Fráu¬ 
lein  Lotti  őtet  be  fogja  vezetni  a  szabad  kézzel  rajzolás 

titkaiba.  Fráulein  Lotti  e  szótól  kezdve  nevezetes  személv 

«/ 

kezdett  előtte  lenni. 

Pedig  még  hátra  volt  a  legnagyobb  mirákulum. 

—  Mi  lehet  ez  a  százfogu  szörnyeteg  ? 

Mondták  neki,  hogy  az  a  «fortepiano». 

Hozzányúlt  s  ijedten  kapta  vissza  kezét,  mikor  az  ujjai 

alatt  megszólaltak  a  billentyűk :  persze  goromba  zürhan- 
got  adtak. 

Nézte  alul  is  fölül  is,  hol  van  ezen  az  a  csavargató,  a 
mi  kihozza  belőle  a  rendes  nótát  ? 

Katalin  aztán  leült  a  zongora  elé  s  Mariét  maga  elé  ül¬ 
tetve,  megmutatta  neki,  hogy  mit  lehet  azzal  a  hangszer¬ 
rel  elkövetni.  Tökéletes  művésznő  volt.  —  Marié  egészen 
oda  lett  a  bámulattól.  —  Ez  oly  megfoghatatlan  volt  előtte, 
mint  a  bűvészet.  Az  embernek  a  tíz  ujját  ide  meg  oda 
rakni.  Es  a  két  szemével  egyik  kezére  se  nézni,  hanem 
egy  vonalozott  papíron  apró  buzogányok  sorozatát  kisérni 
figyelemmel ;  ez  maga  is  emberfölötti  vállalat !  De  hát  az 
eredmény  ?  A  csodaszép  dallam,  mely  a  szivet  eltölti,  s  a 
menyország  örömei  közé  ragadja.  Oh  a  jó  Isten  egy  részét 
a  paradicsomnak  előlegezte  az  embereknek  akkor,  a  mi¬ 
kor  a  zenét  le  hagyta  szállni  közéjük  az  égből. 

Marié  nagyot  sóhajtott  szomorún. 

—  Milyen  boldog  lehetsz  te,  hogy  ezt  tudod. 

—  Hát  hiszen  te  is  meg  fogod  tanulni.  Fráulein  Lotti 
lesz  olyan  jó,  hogy  mindennap  Leczkét  fog  neked  a  zongo¬ 
rából  adni. 

Marié  ezért  az  ígéretért  megölelte  Fráulein  Lottit. 

/ 

—  Es  mennyi  idő  kell  arra,  hogy  en  ezt  megtanuljam  ? 

—  Az  egészen  a  te  szorgalmadtól  függ.  A  zongorát  a 
gyakorlat  hódítja  meg. 

—  Oh  én  egész  nap  a  zongora  mellett  fogok  ülni. 

—  Haliaha !  —  kaczagott  fel  Katalin,  —  kedves  kis 
leánykám  !  Te  egész  nap  kapálni  akarsz  a  kertben,  egész 
nap  olvasni,  napliosszant  rajzolni,  s  éjjel-nappal  zongo¬ 
rázni  :  így  nem  marad  időd  én  velem  beszélni.  Hát  még 

a  házi  gond !  Pedig  azt  is  meg  kell  tőlem  tanulnod.  Csak 
bízd  ránk :  majd  mi  Fráulein  Lottival  kidolgozunk  a  szá¬ 
modra  egy  napirendet,  hogy  minden  órára  ki  lesz  szabva 
a  rendes  dolgod. 

—  Oh  az  nagyon  jó  lesz!  Igazán  jó  lesz.  Csak  párán- 
csoljatok  velem.  En  úgy  szeretek  —  engedelmeskedni .... 
Hozzá  tette  kis  vártatva :  —  azoknak,  kiket  szeretek.  — • 
Aztán  —  tudod  —  addig  Lajosnak  nem  szólunk  erről  sem¬ 
mit,  a  míg  nem  tudok  valamit.  —  Csak  akkor,  ha  egyszer 
valami  szép  képet  tudtam  már  rajzolni  magamtól;  meg 
ha  valami  dalt  el  tudok  verni,  akkor  lepjük  meg  vele  Lajost. 

Mindig  csak  Lajoshoz  tért  vissza  a  lelke ! 

A  vacsoránál  csak  hárman  voltak  egyedül.  Marié  min¬ 
dent  rendkívül  jó  Ízűnek  talált.  Természetesen  :  egész  dél¬ 
után  a  szabad  légen  szaladgált. 

Valamit  kiváncsi  volt  megtudni. 

—  Hová  lett  az  a  kis  vízi  szörnyeteg,  a  kit  itt  tartottál 
a  kastélyodban  '? 

—  Visszaszökött  tőlem  a  halai  országába,  a  háládatlan. 
Nem  is  nagyon  bánom ;  mert  elkezdte  kedvét  találni  a 
tűzzel  játszásban:  még  felgyújtotta  volna  a  kastélyomat. 
De  hol  láttad  te  a  torz- csodát  ? 

A  szív  benszülött  gyöngédség-ösztöne  elhallgattatá  Ma¬ 
riéval  a  közvetlen  találkozást  a  kis  úszó  szörnynyel  a  tó- 
/ 

bán.  Erezte,  hogy  Lajos  menyasszonya  előtt  neki  nem 
illik  arról  beszélni,  hogy  Lajos  őt  valaha  úszni  tanította  s 
kisérte  csónakon  az  ő  aranyhabok  közt  úszó  nereidaalak- 
ját.  A  másik  igazságot  választotta.  Azért  nem  hazudott. 

—  Láttalak  a  parkban  sétálni  vele,  atávcsövön  keresztül. 

—  Ah,  te  is  leskelődtél  utánam. 

—  Hát  hiszen  különben  hogyan  tudtam  volna,  hogy 
olyan  szép  vagy  ? 

—  Várj  !  A  távcsőről  jut  eszembe.  Az  most  nálam  van. 
Vavel  a  mérnöknek  ajándékozta  azt,  az  pedig,  miután 
nem  volt  rá  több  szüksége,  nagyon  lekötelezni  vélt  általa, 
ha  nekem  adja  annak  az  emlékét,  a  kivel  olyan  keserve- 

sen  elrágalmaztak  a  jó  barátaim :  kivéve  a  jó  alispánt,  meg 
a  lelkészt ;  azok  védelmeztek  mindig.  —  Hát  most  az  a 
távcső  itt  van.  —  Most  jer,  toroljuk  vissza  a  kölcsönt: 
lássuk  meg  mi,  mit  csinálnak  a  Névtelen  Várban  hagyott 
urak  odaát  ? 

Hogyne  tetszett  volna  ez  az  indítvány  Mariénak  ? 

'Kisiettek  a  fedett  tornáczra;  annak  egyik  boltive  alatt 

volt  fölállítva  az  ismerős  távcső,  a  mivel  Marié  jobban 

tudott  bánni,  mint  Katalin. 

/ 

—  En  nem  értek  hozzá :  én  csak  zöldet,  meg  kéket 
látok  rajta. 

0  aztán  megmutatta,  hogy  tud  hozzá. 

A  Névtelen  Várnak  két  erre  felé  nyíló  ablaka  meg  volt 
világítva.  Az  ott  az  étterem !  mondá  Marié ;  az  urak  bi¬ 
zonyosan  vacsoránál  ülnek  épen,  vagy  már  végezték. 

A  mint  a  távcsővel  megtalálta  a  kivilágított  ablakot,  egy- 

/ 

szerre  átadta  a  helyét  Katalinnak.  Erezte,  hogy  annak 
több  joga  van  Lajost  meglesni,  mint  neki.  0  aztán  csak 
Katalin  arczán  vizsgálta,  hogy  az  mit  lát  ?  —  Ki  is  talál¬ 
hatta  ;  mert  az  elkezdett  egyszerre  kedvesen  mosolyogni. 

—  Nos  ?  Látod  őket  ? 

—  Igen.  Mind  a  ketten  ott  könyökölnek  egymás  mel¬ 
lett,  az  ablakon  kihajolva. 

/ 

—  Es  mit  csinálnak  ? 

—  Pipáznak  hatalmasan. 

—  Pipáznak?  Ah  Lajos  nem  pipázik  soha. 

—  Jer  ide;  nézd  meg. 

Katalin  odaereszté  Mariét  a  távcsőhöz.  És  a  leány  vilá¬ 
gosan  látta  azt  a  megfoghatatlan  csodát,  hogy  Lajos  egy 
hosszúszárú  pipából,  a  mit  messze  leeresztett  az  ablak¬ 
ból,  milyen  szívesen  eregeti  föl  a  légbe  a  bodor  füstöket, 
versenyt  pipázva  a  mellette  könyöklő  alispánnal.  Vitat¬ 
koznak  valamin,  de  a  pipa  csutoráját  a  legnagyobb  be¬ 
szédroham  alatt  sem  eresztik  ki  a  fogaik  közül.  Lajos  egy- 
szor-egyszer  egész  füstfellegbe  burkolja  magát.  Milyen 
jól  eshetik  az  neki! 


Jókai :  Névtelen  vár.  II. 

/ 

- —  Es  ő  hat  esztendeig  soha  se  dohányzott  én  előt¬ 
tem!  —  —  Milyen  rab  volt  én  miattam,  szegény  La¬ 
jos!  - De  te  eltűröd  a  dohányfüstöt,  úgy-e  ? 

Katalin  biztosítá  őt  róla,  hogy  az  ő  feje  attól  meg  nem 
fájdul. 

Marié  most  már  nem  tudott  megválni  a  távcsőtől. 
Gyönyörködni  akart  abban,  hogy  milyen  boldog  lett  La¬ 
jos  az  által,  hogy  ő  tőle  megszabadult. 

Katalin  figyelmezteté  rá,  hogy  már  késő  az  idő*  nem 
akar-e  aludni  ? 


—  Oh  olyan  szép  este  van :  s  én  egy  cseppet  sem  va¬ 
gyok  álmos,  maradjunk  még,  kicsi  mama. 

Egyszer  aztán  elsötétült  a  Névtelen  Vár  két  ablaka :  az 
urak  aludni  mentek. 

—  Oh  milyen  álmos  vagyok  már;  menjünk  aludni, 
kicsi  mama. 

—  No  jer;  majd  elvezetlek  a  hálószobádba. 

Katalin  vitte  magával  a  leányt. 

—  Ez  itt  az  én  hálószobám:  mindjárt  mellette  van  a 
tied.  Jó  lesz  ez  így? 

—  Nagyon  jó  lesz ;  szólt  Marié  megnyugtatva. 

Es  aztán  a  mint  belépett  a  hálószobájába,  felsikoltott  a 
bámulattól. 

A  Névtelen  Várbeli  hálószobája  jött  eléje.  Az  ismerős 
bútorok  a  maguk  helyén :  a  megszokott  menyezetes  nyo- 
szolya  a  fülkében.  Kis  könyvtár,  régi  játékszerek,  kártya- 
asztal  a  szokott  rendben.  A  Hicz,  Micz,  Panni  és  Miura 
ott  ültek  sorban  a  pamlagon,  s  a  Phryxus  és  Helle  fark¬ 
csóválva  tötyögtek  úrnőjük  elé  két  hátulsó  lábaikra  felállva. 
Míg  a  hölgyek  a  parkban  sétáltak,  az  alatt  Katalin  cselédjei 
mindent  átliordtak  a  Névtelen  Várból,  a  mi  Marieé  volt. 

«Oh  Istenem  !»  rebegé  a  leány  és  elkezdtek  a  könnyei 
hullani. 

—  Találd  magadat  itthon,  és  aludjál  édesen  !  sugá 
neki  Katalin,  és  megcsókolva  a  homlokát,  magára  hagyta 
őt  —  régi  j  átszótársaival. 

IX. 

Katalin  még  sokáig  nem  tudott  elaludni,  hogy  lefeküdt. 
Ellenmondó  érzelmek  és  gondolatok  küzdöttek  lelkében. 
A  nőszívben  annyi  jó  van,  a  mennjü  rossz.  Győzhet  az 
egyik ;  de  a  küzdelem  meg  nem  szűnik  soha,  mint  a  fér¬ 
finál,  ki  vagy  jónak  vagy  rossznak,  de  egyszer  megálla¬ 
podik  :  a  nőszívben  a  vesztes  fél  mindig  újra  kezdi.  Resz¬ 
ketett  a  mai  nap  élményeinek  benyomásai  alatt.  Nem  tu¬ 
dott  magának  számot  adni  arról,  hogy  mit  érez  igazán? 
Az  izgalom  elfojtotta  az  okoskodást. 

Csak  nagy  későre  tudta  úgy  elcsillapítani  heves  szív¬ 
dobogását,  hogy  lezárhatta  szemeit  az  álom.  Az  éji  lám¬ 
pát  is  kénytelen  volt  eloltani,  hogy  sötét  legyen. 

Valamit  álmodott  is  már. 

Ekkor  egy  érintés  fölébreszté. 

Valaki  oda  feküdt  hozzá,  lábtól. 

«Te  vagy  itt,  leánykám?))  kiálta  fel  félálomban. 

* 

«Igen.  En  vagyok  itt,  kis  mama;  —  nem  tudok  oda¬ 
benn  elaludni ;  engedd  meg,  hogy  itt  feküdjem  a  lábadnál. » 

«Nem!  Nem!  Jer  ide  mellém.  Tedd  a  fejedet  a  fejem¬ 
hez,  s  ölelj  meg. 

S  helyet  adott  neki  maga  mellett  a  vánkoson  és  beta- 
kargatá. 

«Szeretsz  engem  igazán?)) 

«Nagyon  szeretlek.)) 

/ 

«En  is  téged.  —  Imádkoztál  már?  Nem  még?  No  hát 
add  ide  a  kezedet.)) 

S  a  két  hölgy  két  keze  ujjait  egymásba  kulcsolta. 

Katalin  suttogá : 

«Az  Isten  őrizzen  meg  tégedet  —  és  engemet  —  és 
mindkettőnket  együtt  —  és  azokat,  a  kik  minket  szeret¬ 
nek,  —  minden  gonosztól.)) 

« Ámen.  »> 

Akkor  aztán  egymás  mellé  téve  fejeiket,  elaludtak  szé¬ 
pen  mind  a  ketten. 

NYOLCZADIK  RÉSZ. 


A  MAGYAR  INSURBECTIO. 

I. 

A  legjobban  elrágalmazott  név  a  magyar  történetben. 
Megverve  ellenség  vérontó  vasától,  királyi  haragnak  arany  - 
pálczájától,  saját  nemzetének  gúnykorbácsától.  Leron¬ 
gyolva,  lepiszkolva,  kinevetve ;  a  csatadombon  hagyva, 
nem  mint  tisztességes  halott,  a  kit,  ha  atyafiai  el  nem 
temetnek,  eltemeti  vad  állat,  vad  madár;  hanem  mint 
madárijesztő  váz,  ott  feledve  a  tarló  közepén  s  szélre, 
viharra,  esőre  bizva,  hogy  tépje  szét,  mállaszsza  el,  míg 
magától  széthull. 

Ezt  a  nevet  használta  két  ivadék  gúnyszónak  egymás 
ellen,  mint  gyermek,  döntő  érvnek,  mint  embernyi  ember. 
Ez  volt  a  czéltábla  a  katonáknak,  lábtörlő  a  politikusok¬ 
nak,  gyászfátyol  minden  czimereknek. 

Midőn  a  győri  ütközet  után  harminczöt  nap  múlva 
József  nádor  ismét  megjelent  Győr  alatt  negyvennégy 
escadron  insurgens  lovasság  élén,  hogy  lobogó  zászlóival 
letörülje  ezt  a  foltot  az  ország  czímeréről,  ugyanazt  a 
csatatért  választva  az  Isten-itélet  sorompójául,  mely  vesz¬ 
teségének  tanúja  volt,  a  már  kivont  kardot  megfogta 
a  kezében  az  épen  a  megérkezés  napján  kihirdetett  fegy¬ 
verszünet;  hanem  arra  elég  jókor  érkezett  a  magyar 
fővezér,  hogy  az  elmúlt  csatában  elesett  halottakat  el¬ 
temesse.  —  Ott  hevertek  azok  harminczöt  napig  a  szabad¬ 
hegyi  halmokon,  a  major  és  kápolna  romjai  körül  az  Isten 

ege  alatt:  halva  is  kiáltó  tanúi,  hogy  az  ellenség  egy  napig 
sem  volt  ura  a  csatatérnek,  melyen  győzött,  mert  akkor  saját 
halottjait  csak  eltemette  volna.  Kilenczszáznyolczvanöt 
magyar  férfi  várt  ott  a  maga  hűs  ágyára,  s  mikor  eltemet¬ 
ték  őket,  a  franczia  temető  nagyobb  volt,  mint  a  magyar.  - 

Most  már  a  szántó  vas  jár  el  mind  a  kettő  fölött  s  nincs 
síremlék  az  útjában,  a  mit  kikerülgessen. 

Ez  a  harminczöt  napig  temetetlen  maradt  dandára 
a  hűség  vértanúinak  talán  megérdemel  hatvanhét  esz¬ 
tendő  múlva  (1876)  egy  darab  papirost,  melyre  föl  legyen 
írva,  hogy  ők  a  becsület  mezején  estek  el !  S  megérdemlik, 
hogy  a  nevüket  betakaró  fátyolt  letépjük  meggyalázott 
hírükről,  s  porrá  lett  csontjaikra  dobjuk  szemfödélnek  . . . 

%  i 

*  *  * 

A  két  nemes  úr,  mikor  a  Névtelen  Vár  kivilágított 
ablakából  eltűnt,  épen  nem  ment  fejét  nyugalomra  haj¬ 
tani,  hanem  újra  megtöltötte  a  pipáit  s  rágyújtott  Lajos 
szobájában  a  félbenhagyott  munka  mellett.  Lehetett  már 
telefüstölni  a  házat  azzal,  a  mit  az  orosz  duchoborczik 
«az  ördög  tömjéné »-nek  neveznek.  Holnap  már  minden 
folyosón  pipázni  fognak.  A  nélkül  nem  esik  meg  a  há¬ 
ború. 

—  De  ugyan  mondja  meg  spectábilis,  kezdé  Vavel 
Lajos,  hogyan  lehetett  az,  hogy  a  mióta  a  magyar  ország- 
gyűlés  meghozta  az  insurrectióról  szóló  törvényt,  azóta 
már  félesztendő  elmúlt,  s  még  sem  történt  benne  semmi. 

—  Dehogy  nem  történt  semmi,  szólt  az  alispán ;  azt 
csak  a  paraszt  hiszi,  hogy  az  óramutató,  azért,  mert  nem 
szalad,  tehát  áll.  Azt  ön  tudni  fogja,  hogy  az  óraműnek 
három  lényeges  alkatrésze  van :  az  egyik  a  rugó,  a  másik 
a  ketyegő,  vagyis  nyugtalankodó,  a  harmadik  az  aka¬ 
dályozó,  végrehajtók  a  kerekek.  A  rugó,  az  a  meghozott 
törvény ;  a  nyugtalankodó,  az  a  nádori  hivatal,  melyne  k 
azt  végre  kell  hajtani;  az  akadályozó,  az  pedig  a  Hof- 
kriegspraesidium,  az  Obercommando  és  az  Artillerie- 

Direction.  A  kerekek  a  vármegyék.  Tehát  tartsuk  meg 
a  technikus  terminusokat.  A  mint  a  rugó  fel  van  húzva, 
a  « nyugtalankodó))  elkezdte  a  kereket  mozgatni;  azok 
megindultak  s  össze  lett  írva  az  ország  fegyverfogásra 
kötelezett  nemessége. 

—  Mennyire  mehet  az? 

- —  Harminczezer  lovasra  és  negyvenezer  gyalogra.  Ez 
nem  az  összes  fegyverfogható  nemesség,  mert  egy  család¬ 
ból  csak  egy  férfi  köteles  hadba  menni.  A  kerék  nem  állt 
meg.  El  lett  határozva  a  felfegyverzés,  egyenruházás, 
vezényszó,  betanítás  és  élelmezés  kérdése.  Azt  csak  el 
fogja  ön  ismerni,  hogy  addig  az  óránál  nem  kerülhet 
ütésre  a  sor,  a  míg  a  mutató  ezeken  a  perczeken  mind 
végig  nem  halad. 

—  Isten  neki !  Tehát  első  perez ! 

—  Igenis.  Első  perez  !  Hanem  akkor  az  « akadályozó » 
beleszól,  hogy  ő  csutoráról  nem  gondoskodik.  Ha  kell 
kulacs  az  insurgenseknek,  hozzanak  magukkal. 

—  Remélem,  ezen  nem  akad  fel  a  dolog? 

—  Azonkívül  azt  is  tudatta,  hogy  rézdobokat  nem  adhat 
az  insurgenseknek,  hanem  csak  fadobokat. 

—  Hát  hisz  az  is  megteszi  a  magáét. 

—  Hanem  nagyobb  baj  volt  az  annál,  hogy  a  vármegyék 
elhatározták,  hogy  az  insurrectió  egyenruhája  világoskék 
dolmány  legyen  és  veres  nadrág. 

—  Az  elég  szép  öltözet. 

—  A  Hofkriegsrath  azt  írta  le  arra,  hogy  annyi  világos¬ 
kék  posztó  nincs  a  világon;  érjék  be  az  insurgensek  sötét¬ 
kékkel. 

—  Hát  hisz  az  is  igen  szép  öltözet. 

—  Végre  a  vármegyék  abban  egyeztek  meg,  hogy  legyen 
hát  a  Duna-melléki  insurgensek  dolmánya  világoskék,  a 
Tisza-mellékieké  pedig  sötétkék. 

—  No  hála  az  Istennek! 

—  Csak  nem  kell  még  hálálkodni.  Az  « akadályozó » 
a  veres  nadrágról  hallani  sem  akart.  A  continentális  zár 

miatt  nem  kapni  veres  festéket;  érjék  be  az  insurgensek 
szűrposztó  nadrággal.  No  elképzelheti  ön,  hogy  micsoda 
zivatart  idézett  elő  ez  a  vármegyéknél !  Szűrposztó  nad¬ 
rágot  ajánlani  a  magyar  nemességnek!  Hisz  ez  Caraffai 
fenyegetés.  Végre  ki  lett  egyenlítve  a  viharos  ellentét: 
hasonló  színű  posztóból  lesz  a  nadrág  is,  mint  a  dol¬ 
mány. 

—  Hisz  ez  meg  épen  a  legszebb  viselet. 

—  Hát  hiszen  bele  is  nyugodtak  a  vármegyék.  Hanem 
ekkor  azt  vetette  ellen  az  « akadályozó)),  hogy  neki  nincs 
annyi  szabója,  hogy  azt  a  sok  mondurt  megvarrathassa ; 
hanem  majd  kiszabat]’ a  a  posztót  és  úgy  küldi  szerte  az 
ínsurgenseknek,  hogy  varrassák  meg  otthon  feleségeikkel. 

- —  Hát  hisz  ez  által  még  becsesebbé  lett  lészen  az 
egyenruhájuk. 

—  Csak  lett  «volna».  Mert  akkor  meg  azt  mondta  az 
« akadályozó)),  hogy  nem  lehet  ám  posztót  venni :  mert 
a  mióta  azon  disputálunk,  hogy  milyen  posztó  kell? 
a  kereskedők  felrugtatták  rőfének  az  árát  egy  forinttal. 

—  Teringettét,  hát  rá  kell  fizetni  azt  az  egy  forintot ! 

—  Csak  ne  tessék  még  elkezdeni  káromkodni,  mert 
aztán  mi  marad  egy  óra  múlva?  Hát  a  vármegyék  elvál¬ 
lalták  az  egy  forint  árfelemelést  s  kérték  a  posztót.  Ekkor 
aztán  az  « akadályozó »  azt  mondta,  hogy  elébb  a  posztó¬ 
nak  az  árát  akarja  látni:  hitelbe  nem  ád. 

—  8  van  erre  a  czélra  való  pénztár  ? 

—  Van  igenis :  a  concurrentialis  cassa.  Annak  pedig 
a  magas  kincstár  ad  pénzt,  mihelyt  az  insurrectió  felül : 
addig  nem.  A  Hofkriegsmontur-commissio  addig  nem  ád 
az  insurrectiónak  nosztót,  inig  pénzt  nem  kap  s  az  aerarium 
addig  nem  ád  az  iirsnrrectiónak  pénzt,  a  míg  fel  nem  veszi 
a  posztót. 

—  E  szerint  «se  pénz,  se  posztó)).  Nem  tesz  semmit. 
Egyenruha  nélkül  is  lehet  verekedni,  csak  ember  legyen 
és  alatta  ló,  és  fegyver  a  kézben. 

—  Kettő  már  van.  Hanem  az  akadályozó  Arfcillerie- 


Direction  ekkor  azt  jelenti,  hogy  újabb  szerkezetű  puská¬ 
kat  nem  adhat,  mert  nincs. 

—  Tehát  el  kell  fogadni  a  régieket. 

—  Minden  bizonynyal;  hanem  ekkor  jelentik,  hogy 
kovát  nem  adhatnak  hozzá,  mert  a  tűzkőraktárt  a  lázadó 
lengyelek  elfoglalták  Lembergben. 

—  Hát  vegyen  tűzkövet  minden  ember  magának. 

—  Azonban  hát  ilyen  puska  is  csak  felének  jut,  a  többi¬ 
nek  azt  ajánlja  az  « akadályozó)),  hogy  készíttet  a  szá¬ 
mára  —  alabárdokat. 

—  Micsodát?  Alabárdokat?  kiálta  fel,  türelmét  veszítve, 
Vavel  Lajos.  Bonaparte  ellen  alabárdot?  A  légiók  ellen, 
a  mik  szuronyaikkal  Európa  egyik  szélétől  a  másikig  tör¬ 
tek  maguknak  utat ;  a  mik  diadalaikat  a  pyramidok  olda¬ 
lára  vésték  fel,  alabárdokkal  akarnak  csatára  kelni?  Ne 
tartson  ön  engem  bolonddá ! 

—  írva  van.  A  számát  is  megmondhatom,  ha  meg  akar 
felőle  győződni. 

—  De  hisz  ez  olyan,  kiálta  Vavel,  öklével  az  asztalra 
ütve,  mintha  bottal  mennének  az  oroszlánra !  A  franczia 
bajonette  ellen  a  rokokó  alabárddal. 

—  No  no  !  csak  nem  kell  az  óraművet  ránczigálni,  mert 
elszakad  a  láncza.  Hiszen  majd  mindjárt  rákerül  a  szu¬ 
ronyra  is  a  sor.  Csak  tessék  türelemmel  lenni.  Hiszen  elég 
időnk  van.  Gyújtsunk  rá  elébb.  Pompás  latakia. 

—  Isten  neki,  hát  gyújtsunk  rá.  Elvégre  is  az  insurrectió 
ereje  nem  a  gyalogságban  fekszik,  nem  abban,  hog}^  lesz-e 
mivel  lőni?  hanem  a  lovas  tömegekben,  a  mik  az  ellenfelet 
elől,  hátul,  oldalt  megtámadják,  túlszárnyalják,  hadsorait 
keresztül  törik,  gyors  mozdulataikkal  zavarba  hozzák. 

—  Hát  hiszen  ember  és  ló  van  elég :  az  igaz,  hogy  nye¬ 
reg  és  kantár  nincs;  hatvan  év  óta  nem  járt  liáborúba 
a  magyar  nemes ;  csak  szőrén  ülik  meg  a  paripát  s  kötőfék 
a  szerszám. 

—  Remélem,  hogy  azért  nem  fog  az  ellenség  megnehez¬ 
telni,  hogy  ha  nyereg  nélkül  verik  meg. 


—  Tartok  tőle,  hogy  szégyenleni  fogja. 

—  Ejh !  A  verekedéshez  nem  kell  egyéb,  mint  ember, 
ló  és  kard ! 

Vavel  Lajos  nem  tűrhette  tovább  az  ülve  maradást ; 
felugrott  s  izgatottan  járt  alá  s  fel  szobájában,  míg  ven¬ 
dége  mosolygó  phlegmával  folytatta  liumoristicus  elő¬ 
adását,  egy-egy  oldalpillantást  vetve  ragyogó  fekete  sze¬ 
meivel  házi  gazdájára,  mint  a  ki  gyönyörködik  abban, 
hogy  mást  ilyen  kegyetlenül  megkínozhat. 

—  Hiszen  most  akartam  rájönni,  de  elejbém  tetszett 
vágni.  A  magas  Hofkriegspraesidium  e  közben  azt  jelenti, 
hogy  kardot  pedig  a  lovasság  számára  épen  nem  adhat,  — 
mert  nincs.  Hanem  szívesen  szolgáltat  ki  a  számára  szu¬ 
ronyokat. 

—  Micsodákat? 

—  Szuronyokat. 

—  Talán  kopjákat  akar  ön  mondani?  Dzsidákat? 

—  Nem.  Bajonettek  vannak  ajánlva.  Gróf  úr  az  elébb 
nagyon  dicsérte  a  bajonettet.  Hatalmas  fegyver  az. 

—  Igen.  Gyalogság  kezében.  De  hogy  liarczoljanak  azzal 
a  lovasok? 

—  Azt  én  magam  sem  tudom. 

—  De  már  bocsásson  meg  alispán  úr,  ön  az  én  hiszé¬ 
kenységemet  akarja  most  kipróbálni,  hogy  mennyi  fér 
bele?  Jelentem,  hogy  csordultig  van. 

—  Ah,  dehogy  van.  Nincsen  az  a  rakott  szénás  szekér, 
a  mire  még  egy  villával  nem  fér.  A  « nyugtalankodó  »-t  az 
mind  nem  hozta  zavarba.  A  kerekek  azért  csak  forognak, 
az  óramutató  megy  előre :  az  insurgenshad  minden  megyé¬ 
ben  gyülekezik  s  már  zászlóaljakká  alakul  és  tiszteket 
választ.  Ekkor  a  magas  generalcommando  azt  tudatja, 
hogy  ő  ugyan  nem  fogja  élelmezni  az  insurgens  sereget, 
mert  a  nagy  seregnek  sem  győz  alig  kenyeret  süttetni. 

—  No  hát  akkor  vége  van  mindennek,  mielőtt  kezdete 
lett  volna.  Egy  hadsereg,  melyet  nem  élelmeznek,  szét 
van  verve,  mielőtt  ellenséget  látott  volna. 


—  Engedelmet  kérek,  nincs  szétverve.  A  ((nyugtalan¬ 
kodó))  erre  azt  mondta,  hogy  majd  gondoskodik  ő  vár¬ 
megy  énkint  a  maga  zászlóaljai  élelmezéséről. 

—  Derék  emberek. 

—  Hanem  akkor  az  « akadályozó))  azt  mondja,  hogy 
azonban  semmiféle  szereket  nem  adhat  az  élelem  szállí¬ 
tására,  se  lovakat  az  ágyúk  vontatására,  mert  magának 
sincs. 

—  Hát  azután  a  « nyugtalankodó »  szerzett  magának 
podgyászos  szekereket,  meg  ágyús  lovakat  is.  Ecce  !  Hanem 
az  ágyúkhoz  tüzérek  is  kellenének. 

— -  Az  «akadályozó)>  azt  sem  adott. 

—  No  lássa  gróf  úr,  milyen  balitélettel  van  az  óra¬ 
műről,  dehogy  nem  adott.  Az  insurrectió  ágyúihoz  ide 
Ígérte  —  az  invalidusokat. 

—  A  sántákat?  félkezűeket? 

—  Meg  a  félszeműeket.  Hanem  hát  jók  lesznek  azok 
az  insurgenseket  betanítani.  Vannak  fiatal  mérnökeink,  a 
kikből  azonnal  kész  pattantyúsokat  fogunk  csinálni. 

—  Doboka  úr,  mint  tüzér  ! 

—  De  hamarább  elsüti  az  az  ágyút,  mint  egy  orácziót. 

—  Hát  a  gyalogságot  és  a  lovasságot  is  az  invalidusok 
fogják  betanítani? 

—  Az  nem  lehet.  A  rendes  hadseregben  nemes  ember 
nem  szolgál,  ha  csak  önként  fel  nem  csapott;  tehát  a  ki¬ 
szolgált  katona  mind  paraszt.  Azt  pedig  nem  lehet  kívánni 
a  nemes  insurgenstől,  hogy  ő  parasztkáplártól,  strázsa- 
mestertől  engedjen  magának  parancsolni.  Egyéb  akadály 
is  van.  A  rendes  katona  német  commandószavakkal  tanult 
vezényelni.  Az  1808-ki  II:  törvényczikk  pedig  azt  rendeli 
el,  hogy  az  insurrectió  magyar  commandószavakkal  igaz- 
gattassék  s  magyar  hadiszabályzatot  tanuljon. 

—  Hát  ilyen  nincs  ? 

—  De  bizony  volt.  Felfedeztek  egyet  az  ország  archí¬ 
vumában,  1 707-ből  valót. 

— -  No  csak  hogy  felfedezték! 


—  De  az  «akadályozó»  azt  mondta,  hogy  azt  nem  sza¬ 
bad  használni,  mivelhogy  ez  Bákóczy  hadai  által  volt 
használva.  Hanem  erre  a  « nyugtalankodó))  rögtön  elő¬ 
hivatta  a  maga  tudósait  s  hevenyében  készittetett  velük 
eg}'  új  hadiszabályzatot,  commandószavakat  magyar  nyel¬ 
ven,  s  most  már  e  szerint  tanítják  be  az  összegyűlt  insur- 
gens  sereget. 

—  Kik  tanítják  be? 


—  Hát  kik?  Minden  falunak  van  iskolamestere.  A  rec- 
torok,  praeceptorok. 

Erre  azután  hanyattvágta  magát  a  karszékében  Vavel, 
kétségbeesett  lemondással. 

—  No  már  most  nem  kivánok  többet  tudni.  Lovasság 
szuronynyal,  gyalogság  alabárddal,  élelmezés  nélkül,  be¬ 
tanítva  az  iskolamesterektől,  vezetve  a  szolgabiráktól, 
szemközt  a  corsicai  gárdáival  és  hadvezéreivel.  Most  már 
kívánhatunk  egymásnak  jó  éjszakát. 

—  Azért  se  kívánhatunk.  Mert  szerencsére  van  az  óra¬ 
műnek  egy  gazdája,  a  ki  a  mint  észrevette  a  mutatórul  a 
késést,  egy  ujjával  odaigazította  az  utolsó  perezre,  a  hol 
mindjárt  következik  az,  hogy  ütni  fog.  Az  órának  a  gaz¬ 
dája  a  mi  koronás  királyunk,  a  ki  megtudva  a  bajokat, 
rögtön  adott  az  insurrectió  fővezérének,  a  mi  fenséges 
nádorunknak  a  saját  pénztárából  másfél  millió  forintot  az 
insurrectió  állítására,  azonkívül  hat  ezer  jó  lovassági  kar¬ 
dot,  tizenhat  ágyút,  és  ideadta  az  egész  magyar  testőr¬ 
ségét,  hog#y  tanítsák  be  az  ezredeket  s  most  már  fogadom, 
hogy  harmincz  nap  alatt  ott  áll  a  csatatéren  a  nemesi 
felkelő  sereg  s  verekedni  fog,  a  hogy  Isten  tudnia  en¬ 
gedte. 

—  Ejh,  alispán  úr,  hát  miért  kínzott  össze-vissza?  miért 
nem  kezdte  ön  mindjárt  ezen? 

—  Azért,  mert  nem  szokás  az  égő  taplót  tenni  alul  s  a 
dohányt  a  tetejébe.  Most  azután  a  király  példája  egyszerre 
föllelkesíté  a  főurainkat  és  birtokos  nemességünket  is. 
A  kiket  a  törvény  tíz  lovas  kiállítására  kötelez,  azok  egész 

bandériumokat  ültetnek  a  lóra  s  saját  maguk  állnak  az 
élükre. 

—  Én  is  azt  fogom  tenni. 

—  Férfiak,  fiatal  emberek,  a  kik  ki  vannak  véve  a 
nemesi  fölkelésről  szóló  törvények  alul,  diákok  és  városi 
polgárok  önként  alakítanak  szabadcsapatokat,  a  miket 
«volón»  -oknak  hívunk. 

—  El  ne  felejtse  alispán  úr,  kérem,  amnestiát  eszkö¬ 
zölni  Sátán  Lacziéknak :  azoknak  nagy  hasznát  akarom 
venni  az  ellenfél  kikémlelésénél. 

—  Csomót  kötöttem  már  a  keszkenőmre.  —  Egy  hét 
alatt  Fertőszeghi  Lajos  gróf  bandériuma  teljes  számban 
együtt  lesz ;  ha  nem  lesz,  torontáli  insurgens  legyen  belő¬ 
lem  !  a  mi  pedig  nem  tréfa ;  mert  a  torontáli  insurrectio 
azért  folyamodott,  hogy  a  felkelés  idejére  hozassák  be  a 
nemesi  hadnál  is  a  botbüntetés. 

—  De  miért  nevez  ön  engem  Fertőszeghi  Lajosnak? 

—  Azért,  mert  az  önnek  a  pnedicatuma,  s  magyar  név 
alatt  könnyebben  fog  menni  a  toborzás,  mint  ha  idegen 
nevet  tűzünk  ki  a  zászlóra.  A  nép  ellenszenve  az  idegenek 
ellen  nagyon  is  -indokolt.  Különösen  a  franczia  emi¬ 
gránsokra,  a  kik  a  mi  hadseregünknél  szolgáltak,  elég 
nagy  okaink  vannak  a  panaszra.  Kezd  kiderülni,  hogy 
azok  többnyire  Napóleon  kiküldött  kémei  voltak,  s  még 
annál  is  rosszabbak.  A  megerősített  Laibachot  Moiselle  és 
Lefebre  tábornokok  egy  puskalövés  nélkül  adták  át  az 
ellenségnek  egész  dandárukkal  együtt.  Fiunkét  ezredes 
maga  izent  a  franczia  vezérnek,  hogy  siessen  őt  körül¬ 
keríteni  s  eléje  küldte  a  kész  capitulatiót.  Maga  a  mi  ked¬ 
ves  barátunk,  a  derék  Barthelmy  ezredes  is,  a  kapufélfától 
vett  búcsút  s  magával  vive  a  hadvezér  ordre  du  bataille- 
ját,  átszökött  az  ellenséghez. 

—  Mit?  Atszökött !  kiálta  fel  Yavel  Lajos,  felugorva 
helyéből  s  kaczagni  kezdett  örömében. 

—  A  gróf  örül  annak? 

- —  Tombolok  az  örömtől !  Bántott  az  a  gondolat,  hogy 

egymás  mellett  fogunk  harczolni!  Tehát  szemközt  fogom 
őt  találni !  Oh  én  nekem  erős  sejtelmeim  vannak  s  azok 
be  szoktak  teljesülni.  Én  bizonyos  vagyok  felőle,  hogy  mi 
ketten  találkozni  fogunk,  s  akkor  majd  az,  aki  nem  rabolta 
el  Barthelmy  Anget,  el  fogja  rabolni  Barthelmy  Diablet! 
—  Most  már  nem  is  hiszem  az  egész  Barthelmy  Angeról 
való  mesét.  Ha  ő  a  corsicai  kéme  volt,  akkor  azért  ólál¬ 
kodott  utánam,  hogy  Marié  titkát  kitudja.  Most  már  vilá¬ 
gos  előttem.  S  szegény  jó  Katalinom,  minő  áldozatot  ho¬ 
zott  ő  akkor  én  értem  —  és  Mariéért.  A  mi  egy  nőnek 
legdrágább :  hírnevének  tisztaságát.  Érti  ön  most  már 
alispán  úr  a  rejtélyt?  Egy  reggel  idejött  hozzám  e  hölgy 
titokban  azzal  a  szóval,  hogy  engem  veszély  fenyeget,  ha 
Mariéval  együtt  kocsizom  ki  s  ő  engem  meg  akar  attól 
szabadítani.  Az  ő  önfeláldozása  nélkül  fel  lett  volna 
fedezve  Marié  titka,  mielőtt  én  képes  lettem  volna  őt  erő¬ 
hatalommal  megvédelmezni  üldözői  elől,  a  kik  nem  vá¬ 
logatósak  a  fegyverekben :  orgyilok,  méreg,  lesbül  küldött 
golyó  mind  jó  eszköz  nekik.  —  Most  már  kezdem  érteni 
azt  a  rejtelmes  intést  is,  a  mit  a  rablófőnök  itt  ebben  a 
szobában  mondott  nekem.  ((Lehetnek  nálamnál  gonoszabb 
rablók,  a  kik  önnek  féltve  őrzött  kincsét  minden  áron  el 
akarják  rabolni.))  Semmi  kétség.  Sátán  Laczit  Barthelmy 
vagy  czinkostársai  meg  akarták  fogadni,  hogy  rabolja  el 
tőlem  azt,  a  mit  oly  féltve  őrzök.  S  csak  azon  múlt  el  a 
merénylet,  hogy  a  rabló  apa  volt,  s  a  fiának  én  voltam  az 
ápolója.  A  felnyitott  zárak  bizonyíták,  hogy  a  merénylet 
milyen  közel  volt  a  sikerüléshez.  Uram!  Sátán  Laczinak 
ne  felejtsen  el  ön  amnestiát  kieszközölni.  Nekem  erre  az 
emberre  most  már  mulhatlanul  szükségem  van.  —  Hej, 
Barthelmy  León  uram  !  Most  én  jövök  a  fátyolt  lerántani! 
S  majd  én  is  megmutatom  neked  a  te  jegyesedet.  Ha  az 
megcsókol,  attól  meghalsz !  —  Hanem  ugy-e  bár  alispán 
úr,  imádásra  méltó  hölgy  az  én  Katalinom  ? 

—  Épen  a  szájamból  vette  ki  a  szót  gróf  úr. 

—  Ugy-e,  hogy  jobb  kezekre  nem  bízhattam  volna 


az  én  kincsem  megőrzését,  míg  magam  a  hadban 
járok.. 

—  Az  oltár  előtt  sem  lehetne  biztosabb  helyen. 

—  Úgy  most  már  igazán  kiv állhatunk  egymásnak  jó 
éjszakát.  Hat  év  óta  ez  lesz  az  első  éj,  melyet  nyugodtan 
aluszom  végig. 

Kezet  szorítottak  s  kiki  ment  a  fekhelyét  fölkeresni. 

Az  alispán  is,  re  optime  gesta,  kiverte  pipáját. 

Mára  elég  volt  ennyi. 


II. 


Még  csak  egy  harczra  buzdító  csatadala  sem  volt  a  ma¬ 
gyar  insurrectiónak.  Dal,  mely  hazáról,  ősök  dicső  példái¬ 
ról  szólna :  még  csak  azt  sem  adtak  nekik.  A  francziának 
megvolt  a  marseillaise-e,  a  «ga  ira»  —  a  «partant  pour  la 
Syrie**,  harczi  riadói;  az  angolnak  a  «rule  Britannia*) -ja 
harsogott  vissza  rá;  a  németek  lelkesültek  a  «sie  sollen 
ihn  niclit  habén,  den  freien  deutschen  lihein  !»  stropháira, 
a  lengyel  vigasztalta  magát  az  «estye  Polszka  nye  zgi- 
nyela**  keserű  buzdításaival,  a  magyar  insurgensnek  még 
ezt  sem  adtak. 

A  harczok  bevégezte  után  özönlött  már  a  sok  buzdító 
vers  az  insurrectióhoz,  minden  megyében  támadt  egy  buzgó 
poéta,  a  ki  megverte  a  lantot,  de  mire  a  költeménye  nyom¬ 
tatás  alól  kikerült,  már  régen  meg  is  volt  kötve  a  béke,  s 
a  ((Serkentő  verseket**,  —  « Atilla  szózatát  vitéz  unokái¬ 
hoz  »,  —  a  felhívást  a  «bozogányos  vitéz  magyarokhoz**, 
a  szegedi  ifjak  «gagyogását»  Szeged  felkelő  polgáraihoz; 
az  Aszperi  ütközetről  szóló  elégiát,  a  «Márs  piaczára  hívó 
Lármát**,  a  baranyai « Induló  Marsot**,  a szabolcsvármegyei 
ezrednek  «örvendését**,  a  «buzogányos  magyar  válaszát*, 
a  ((magyar  nemes  fölkelőnek  búcsúdalát  mátkájához**  már 
a  hazafelé  oszladozó  nemes  seregek  olvashatták,  ha  ugyan 
volt  kedvük  hozzá.  Dalra  csak  az  egy .  induló  mars  volt 
téve  ;  a  többinek  az  alakja  is  olyan,  hogy  a  nép  ajkán  meg 


nem  honosulkat  s  magyar  melódiára  nem  tehető ;  példá¬ 
nak  csak  egyet : 


•Lóra  Magyar,  Lásd  mi  zavar 
Mormol  az  olasz  hegyen ; 

Hív  az  anya :  J er  Baranya  ! 

A  nemes  kar  mind  megyen : 

Bántsd  ki  hát  halálos  íved,  bajszod  pödörd  jó  vitéz  1 

Mutasd  bátor  Scytlia  szíved,  jobbra  tekints,  balra  nézz!* 

Valamennyi  között  az  egy  Vitkovics  Mátkabúcsúja  ér¬ 
demié  meg,  hogy  a  költészet  múzsája  az  utókor  számára 
megtartogassa,  csakhogy  az  meg  horáczi  óda  mintájára 
van  öntve. 

Az  egész  1809-iki  hadjáratot  egy  népdal  mellett  végez¬ 
ték  el ;  melyet,  mint  egyenesen  az  insurgensek  számára 
nyomtatásban  kiadott  és  szétosztott  históriai  ereklyét, 
érdemesnek  tartunk  szószerint  előidézni.  Ez  volt  az  insur¬ 
gensek  dala : 

«Sárga  csizmás  Miska  sárban  jár: 

Panni  patakon  túl  reá  vár. 

Ne  várd  Panni  Miskát;  mert  nagy  a  sár: 

Sárga  csizma  sárban  járni  kár. 

Leány  vári  sártul  jöhetne  ; 

A  vizen  át  még  sem  mehetne  : 

A  padot  elmosta  volt  az  árvíz ; 

Panni  Miska  szemébe  nem  níz. 

Leányvári  víz  is  elapadt, 

Visszakerült  az  elúszott  pad  : 

Ne  várd  Panni  Miskát,  mert  a  kutyák 

Ugatják,  nem  jön  :  megharapják  ! 

Sem  sár,  sem  víz,  sem  ebugatás, 

Oh  szerelmes  egek !  a  nem  más : 

Rágalmazó  nyelvek  irigysége 

llégi  szerelmünknek  lett  vége.* 


No  már  azt  el  kell  ismerni,  hogy  ennél  ártatlanabb 
harczi  dallal  soha  még  ellenséget  verni  el  nem  mentek ;  s 
ha  « Miska »  alatt  a  magyar  nemzet  volt  értve  s  Panni  alatt 
« Pannonia» ;  úgy  bizonyára  sem  sár,  sem  víz,  sem  ebuga¬ 
tás  nem  gátolta  meg  őket,  hogy  mégis  egymás  szemébe 
nízzenek. 

Marié  naponkint  hallotta  most  már  ezt  a  nótát,  ugyan 
megtanulhatta  könyv  nélkül.  A  czigány  egész  nap  húzta, 
s  a  verbunkos  egész  nap  danolta  azt  az  utczán  s  aztán 
előjöttek  erre  a  nótára  azok  a  nyalka  legények,  a  kik  pa- 
nyókára  vetve  hordják  a  mentéjüket,  csinált  virágot  visel¬ 
nek  a  süvegeik  mellett  s  pörgetve  hordják  a  fokost  a  ke¬ 
zükben.  A  Névtelen  Várban  napestig  önkénteseket  írtak 
be,  lovakat  assentáltak ;  valamennyi  ablakán  a  kastélynak 
lármás,  jó  kedvű  emberek  néztek  ki,  a  kik  az  alantállókat 
hívogatták.  Aztán  egy-egy  csapat,  a  mely  már  fel  volt  ru¬ 
házva,  fegyverezve,  kivonult  nagy  trombitaszóval  a  me¬ 
zőre,  gyakorlatokat  tartani,  azokat  maga  Lajos  vezette, 
oktatta,  fegyverforgatásra,  tömegmozdulatokra  tanította; 
ott  vonultak  végig  visszatértükben  a  kastély  ablakai  alatt, 
porosán  és  délczegen. 

Ah  milyen  szép  volt  ilyenkor  Lajos  !  Minden  asszony¬ 
nak  belé  kellett  szeretni !  Azzal  a  porlepte  izzadt  arczczal  ; 
azzal  a  piros  csákóval  a  fején,  panyóka  mentével  a  vállán, 
karddal  a  kezében.  Mikor  a  hölgyeket  üdvözölte  az  erké¬ 
lyen,  tánczolt,  ágaskodott  alatta  a  kevély  paripa.  Fekete 
egyenruhája  volt  a  csapatjának  (a  «volónok»  maguk  vá¬ 
lasztották  az  egyenruhájukat)  és  piros  csákója;  a  csákó 
elején  egy  halálfő.  Az  ember  nem  hinné,  hogy  milyen 
szép  az  a  halálfő.  Ha  ilyen  homlokra  van  feltűzve.  Olyan 
vígság  van  itt,  mintha  lakodalmas  csapat  tartaná  bevonu¬ 
lását.  Csak  a  menyasszony  hiányzik.  Az  is  készen  lesz  nem 
sokára:  a  szép  szűz  zászló.  Hej,  hogy  össze  lesz  az  tépve 
majd  a  mézes  hetek  után  !  Még  most  szép  fehér  kezek  dol¬ 
goznak  rajta,  hogy  aranybetűket  hímezzenek  a  selyem  sza¬ 
lagjaira.  Az  ólom  még  szebbbetűket  fogmajd  azon  hasítani  í 


Vavel  Lajos,  a  mint  a  kastélya  kapuit  megnyitá  a  kül¬ 
világ  előtt,  valami  egészen  új  életet  tanult  megismerni. 
Hat  évig  lakott  egy  nép  között,  melyet  távcsöve,  egy  lel¬ 
kész  és  egy  fiatal  tudós  levelei  tettek  előtte  ismerőssé. 
Az  igazi  élet  egészen  másformának  mutatta  azt  be  előtte. 
A  magyar  nemesi  osztály  valami  olyan  szokatlan  új  volt 
minden  idegenre  nézve,  a  ki  nem  közte  nevekedett,  hogy 
azt  elébb  ki  kellett  tanulnia,  ha  meg  akarta  érteni.  Hat¬ 
százezer  lélek  már  nem  kaszt,  hanem  egész  nemzet.  Ezek¬ 
nek  nagy  része  földmíves;  ritkaságul  kerül  egy  kézműves¬ 
nek:  a  nemes  fiút  azzal  ijeszti  az  apja,  hogy  « ha  jól  nem 
tanulsz,  mesterembernek  adlak  !»  Ha  pedig  jól  tanul,  lehet 
belőle  ((vármegye  ura»,  alispán,  még  nádorispán  is !  És 
viszont  a  parasztból  is  lehet  nemes  ember,  ha  jól  tanul, 
vagy  jól  verekszik.  A  nemes  ember,  ha  földmíves  is,  csak 
a  maga  földét  míveli,  úrnak  nem  szolgál,  útat  nem  csinál, 
forspontba  nem  jár,  dézmát  nem  fizet,  útakon,  hidakon 
szekerével  együtt  vámmentesen  jár-kel  keresztül;  katonát 
a  házába  be  nem  fogad  s  semmiféle  adó  terhét  vállaira 
fel  nem  veszi.  A  nemes  ember  ruhája  lehet  rongyos,  lehet 
foltos ;  de  nem  lehet  szűrposztó,  mint  a  paraszté.  Csak  a 
nemes  embernek  szabad  a  neve  végén  ypsilont  Írni.  s  az 
«ő»  betűt  «eő»-vel,  az  «Ns»  betűnek  pedig  soha  nem  sza¬ 
bad  a  neve  elől  elmaradni,  czímerét  pecsétnyomó  gyűrű¬ 
jében  viseli,  s  ötágú  korona  illeti.  A  nemes  ember  fiát  nem 
viszik  el  katonának.  A  nemes  embert  nem  foghatják  el 
bírói  ítélet  nélkül.  A*  nemes  ember  udvarára  nem  szabad 
semmiféle  potentátnak  belépni  az  ő  beleegyezése  nélkül. 
A  nemes  ember  számára  van  hozva  az  egész  hármas  tör¬ 
vénykönyv,  az  ő  ügyeit  intézi  el  a  szolgabiró,  a  törvény¬ 
szék,  királyi  tábla  és  a  hétszemélyes ;  a  parasztét  az  urbá¬ 
rium  és  úriszékek.  A  nemes  ember  birtoka  ősiség,  az  uno¬ 
kák  visszaperelhetik.  A  nemes  embert  testi  büntetés  meg 
nem  alázza,  s  ha  főbejáró  bűnt  követett  el,  nem  a  bitófa 
áll  rajta  boszút,  hanem  a  pallos,  s  a  ki  őt  megüti,  felsőbb 
hatalmaskodás  bűnébe  esik.  A  nemes  ember  özvegyének 


Jókai:  Névtelen  vár.  II. 

választói  joga  van  és  szavazata,  mint  egy  férfinak.  Az  ér¬ 
telmiség,  tudomány,  közigazgatás,  törvényhozás,  a  nem¬ 
zeti  szellem  mind  az  ő  kizárólagos  tulajdona.  0  tanácsko¬ 
zik  a  megyeház  termében,  ő  választ  tisztviselőt,  ország- 
gyűlési  követet  a  megyeház  udvarán,  ő  ád  utasítást  a 
követeinek,  s  lia  azok  tetszése  ellen  dolgoznak  a  diaetán, 
hazaparancsolja  őket.  A  diseta  csak  souverain,  de  a  nemes¬ 
ség  :  dictator  ! 

/  • 

Es  ennyi  felséges  előjogért  az  a  kötelessége,  hogy  mi¬ 
kor  a  király  parancsolja,  fegyvert  fogjon  és  legyen  készen 
meghalni  a  hazájáért,  királyáért. 

Vavel  Lajos  szabadcsapat]' ának  valamennyi  emberét 
külön  tanulmánya  tárgyává  tette.  Tömérdek  typikus  ala¬ 
kot  talált  közöttük,  a  kik  érdemesek  voltak  a  lerajzolásra: 
a  hetvenkedőt,  a  bölcselkedőt,  a  büszke  szegényt,  a  diá- 
koskodót,  a  szavavehetetlent,  a  falusi  nyalkát,  a  tréfacsi- 
nálót,  a  kötekedőt,  az  elbúsult  hazafit,  a  rakonczátlant,  a 
fitogtatót,  a  nyakából  lerázhatatlan  hű  czimborát,  a  verse¬ 
ket  mondó  mezei  poétát,  a  tekintélyére  féltékeny  falusi 
orákulumot:  —  egy  hét  alatt  mind  jó  katonát  csinált  be¬ 
lőlük.  Megszerették  egymást,  mind  a  vitézek,  mind  a 
vezér. 

Mire  összekerült  a  csapat:  háromszáz  lovas  vitéz,  gyö¬ 
nyörűen  felkészülve,  tüzes  felföldi  paripákon,  akkorra  el¬ 
készült  a  zászló  is. 

Marié  azt  akarta,  hogy  Katalin  legyen  a  zászlóanya  : 
hisz  ő  a  vezérnek  a  menyasszonya;  de  már  azt  Lajos  ha¬ 
tározottan  követelte,  hogy  ezt  a  tisztességet  Marié  töltse 
be.  Az  ő  zászlója  ez.  Neki  kell  a  hímzett  szalagot  arra  fel¬ 
kötni  ;  neki  kell  azt  megáldani. 

Gyönyörű  látvány  volt!  Háromszáz  lovas,  kettős  sor¬ 
ban  felállítva.  Mind  nemes  emberek.  Mind  önként  fegy¬ 
vert  fogók,  a  kiket  a  törvény  nem  kötelezett,  a  kiknek  a 
javára  kivételt  tett:  egyetlen  családtagok,  felsőbb  isko¬ 
lákba  járó  diákok,  családapák,  testvérek,  a  kik  közül  egyik¬ 
nek  szabad  lett  volna  otthon  maradni;  ezekből  állt  «Fer- 


tószegi »  Yavel  gróf  bandériuma,  melynek  ő  maga  volt  a 
főstrázsaméstere  (őrnagy  mai  nyelven). 

(Még  egy  másik  volóncsapatja  is  volt  Yavel  Lajosnak, 
Sátán  Laczi  embereiből,  lőfegyverrel  ellátva;  de  az  csak 
suttyomban  alakulhatott,  a  nemesi  bandérium  ilven  em- 
béreket  nem  vesz  föl  a  maga  diszes  soraiba.  Sátán  Laczi 
csapatja  valami  huszonnégy  emberből  állt  s  az  merész 
küldetésekkel  volt  megbízva.) 

Oh  mint  reszketett  Mariénak  a  keze,  mikor  felkötötte 
azt  a  szalagot  a  zászlóra,  a  mit  Lajos  tartott  a  kezében, 
hogy  suttogta  neki  csak  ő  tőle  magától  meghallható  han¬ 
gon  :  «Ne  menj  el!  Maradj  itt.  Ne  pazarold  én  értem  az^ 
a  drága  véredet !  Fussunk  el  mi  hárman  messze  innen ! » 

A  távol  állók  azt  hitték,  hogy  valami  áldást  mond  a 
zászlójukra. 

Szavakkal  nem  mondta  azt,  hanem  a  mint  azt  látta, 
hogy  a  zászlót  csakugyan  nem  dobja  el  Lajos  a  kezéből, 
akkor  azt  a  lobogót,  melynek  egyik  felére  az  ország  czí- 
mere,  másikra  a  patrona  Hungáriáé  volt  festve,  két  keze 
közé  szorítá  és  megcsókolta  azt.  Ez  volt  az  áldás. 

Azután  megfordult  és  Katalin  keblére  borult  zokogva  s 
valamit  suttogott  ahhoz  a  nagy  sírás  közben;  a  mit  a  hár¬ 
mas  «vivát»  kiáltás  eltakart. 

Alkalmasint  azt,  hogy  «hát  te  sem  marasztod  itthon ?» 
Nem  mondod-e  neki :  « holnap  utánra  van  kitűzve  menyeg¬ 
zőnk  napja  :  nem  várod-e  azt  meg?» 

Nem  bizony ! 

Yan,  a  ki  még  jobban  siet,  mint  a  vőlegények  és  a  meny¬ 
asszonyok  a  lakodalmuk  felé. 

A  nagy  hadvezető,  a  corsicai  óriás  akkorákat  lép,  hogy 
egy-egy  ország  esik  a  két  lábnyoma  közé. 

Az  ebersbergi  vérfürdőből  egyenesen  Bécs  falai  alá  lé¬ 
pett.  A  másik  lépésével  már  ott  volt  a  Szent  István  tem¬ 
plomtéren.  A  következő  lépésével  már  a  Duna  szigete,  a 
Lobau  rendült  meg. 

Dél  felől  is  csupa  Hiób-hírek.  János  herczeg  Olasz- 


országból  Magyarországra  vonni  vissza  s  nyomában  min¬ 
denütt  az  olaszországi  alkirály,  Eugen.  Chasteler  tábor¬ 
nok  megrettenve  Napóleon  proklamácziójától,  melyben  öt 
átok  alá  veti  s  főbelövetéssel  fenyegeti,  elhagyta  egész  se¬ 
regével  Tyrolt,  csapatjai  darabonkint  adják  meg  magukat 
az  üldöző  ellenségnek.  János  jelenti,  hogy  az  olaszországi 
hadseregnek  egész  maradványa  nem  megy  többre  húsz¬ 
ezer  embernél,  kétezer  lóval. 

Az  ország  határa  dél  és  nyugat  felé  nyitva  az  ellen¬ 


ségnek. 

S  hogy  tökéletes  legyen  a  veszedelem :  épen  akkor,  mi¬ 
dőn  Magyarország  az  egyik  határán  kétségbeesett  véde¬ 
lemre  készül,  az  északi  határon  feltámad  a  lengyel  s  be¬ 
törésre  készül,  a  Kárpátokon  keresztül;  az  egész  felvidéki 
haderőt  oda  kell  küldeni.  S  ugyanakkor  Oroszország  is 
hadat  izén  a  magyar  királynak  s  határainkat  kelet  felől 
fenyegeti.  A  ki  jó  barát  volt,  mind  ellenséggé  lesz :  a  len¬ 
gyel  a  magyarnak,  az  orosz  az  osztráknak,  a  szövetsége¬ 
sek  pedig  mind  otthon  maradnak.  A  poroszok  várnak.  Az 
angolok  sietnek  —  egy  szigetet  elfoglalni  maguknak  a 
hollandiaktól.  Gentz  és  Schlegel  hazafias  felhívásai  Né¬ 
metországban  nem  gyújtanak.  Kait,  Dörenbern,  Scliill, 
Liitzow  hősies  kísérletei  elvesznek  a  nép  közönyében,  s 
Braunschweig-Öls  Vilmos  fejedelem  és  fekete  légiója  hasz¬ 
talan  keres  hazafiul  csatakiáltására  viszliangot  saját  ha¬ 
zájában:  csak  az  egy  jámbor  török  marad  meg  hű  szö¬ 
vetségesnek  s  jól  esik  a  tudósítás,  hogy  a  muzulmán 
fedezi  a  hátunkat  Moldva  felől  az  orosz  betörés  ellen. 

Ekkor  egy  új  Hiób-liír  érkezik.  Jellachicli  tábornok  le¬ 
rakta  a  fegyvert  ötezer  emberrel  nyílt  mezőn  az  ellensé 
előtt. 

Most  már  « talpra  magyar !» 

A  ki  tegnap  meg  nem  tartotta  az  esküvőjét,  holnap  már 
nem  tartja  meg  azt !  Ki  gondolna  most  menyegzőre?  Han¬ 
nibál  a  kapuk  előtt.  A  mi  csak  nemesi  felkelő  sereg  van, 
indítják  útnak.  A  veszprémi  és  pesti  ezredek  mennek  a 


Marczal  felé  János  főherczeg  seregét  felszedni,  a  nyitrai 
és  a  primási  ezredek  vonulnak  a  Marcii  folyam  felé  a  íő- 
kadseregbez,  s  a  mi  csak  liadcsapat  és  bandérium  van  a 
Dunántúl,  az  siet  Győrnél  összepontosulni;  félig  fegyver¬ 
zetien,  kovátlan  puskákkal,  töltény  nélkül,  szőrén  ült  lo¬ 
von,  kötélkantárral,  fokossal  a  kézben.  Ilyenkor  nagy  szá¬ 
mot  vet  egy  olyan  derék  csapat,  mint  Fertőszegi  grófé,  a 
minek  kardja,  pisztolya,  karabélya  és  —  harczban  edzett 
vezetője  van. 

Bizony  a  közbejött  napok  nem  arra  valók  voltak,  hogy 
boldog  szerelemről  suttogjanak.  Az  éjszakák  világítása 
nem  a  holdvilág  volt,  hanem  az  ágyútűz  villogása  a  lát¬ 
határon. 


Lajos  annyira  el  volt  foglalva  ez  idő  alatt,  hogy  alig 
bírt  magának  annyi  pihenőt  szakítani,  hogy  kedveseit  a 
kastélyban  meglátogathassa.  Annak  sem  volt  bizonyos 
ideje.  Egyszer  korán  reggel,  másszor  késő  este  rontott  föl 
hozzájuk;  akkor  aztán  volt  nagy  sikoltozás,  mikor  jelen- 
tetlenül  betört  az  ajtón,  mint  egy  —  insurgens;  hirtelen 
dugtak  el  előle  egyetmást,  a  mit  nem  volt  szabad  még 
meglátnia:  valószínűleg  Marié  rajztanulmányait,  zongora¬ 
iskoláját  s  a  kis  arczképet,  a  mit  Katalin  festett.  Néha 
olyankor  jött,  mikor  épen  asztalnál  ültek,  akkor  aztán 
lehúzták-vonták  maguk  közé  a  székre,  hiába  szabadkozott, 
hogy  ő  már  falatozott,  künn  a  gyepen,  jó  nyers  szalonnát 
paprikával ;  velük  kellett  étkeznie ;  de  biz  ott  alig  fenhette 
meg  a  kését  a  villájához,  már  jöttek  utána,  hogy  siessen 
a  Várba;  olyan  haj  van,  a  mit  csak  neki  lehet  eligazítani, 
s  nem  használt  semmi  szép  szó  :  ott  kellett  hagyni  szép 
hölgyeket  és  jó  ebédet. 

Azon  a  napon,  melyen  az  elindulási  parancsot  meg¬ 
kapta,  mégis  kellett  annyi  időt  szakítania  magának,  hogy 
Katalinnal  azokról  a  nagyon  komoly  teendőkről  értekez- 
zék,  a  mik  ő  rá  várnak,  lia  Lajos  eltávozik.  Átvitte  hozzá 
azt  a  kis  aczél  ládikát,  a  miről  többször  volt  már  szó. 

A  két  hölgyet  együtt  találta,  mint  mindig.  Mikor  azon 

kezeié,  liogy  búcsúzni  jött:  Marié  kifutott  a  szobából.  Sej¬ 
telme  sugallta  neki,  hogy  mikor  vőlegény  és  menyasszony 
búcsúznak,  ott  egy  harmadiknak  jelen  lenni  nem  szüksé¬ 
ges.  Azért  messze  nem  távozott.  Tudta,  hogy  majd  érte 
jönnek. 

Minek  is  hallotta  volna  a  szerelmi  eskiivéseket ;  a  meg¬ 
vallott  titkokat,  mik  azokat  oly  boldoggá  tették?  Minek 
látta  volna  azokat  a  kényeket,  a  miket  le  szoktak  csó¬ 
kolni,  úgy  szárítanak  föl? 

—  Őrizzen  meg  az  Isten  !  rebegé  a  hölgy,  arra  gondolva, 
hogy  milyen  kár  volna,  ha  annak  a  csóknak  a  helyét  ezen 
a  szép  homlokon  egy  golyó  foglalná  el. 

—  Te  pedig  őrizd  meg  az  én  kincseimet.  Magadat  és  az 
én  palládiumomat.  Vedd  őt  körül  egész  szerelmeddel. 
Számomra  ne  lopj  el  belőle  semmit.  Legyen  a  szived  egé¬ 
szen  az  övé.  Vedd  őrizeted  alá  ezt  a  kis  érczchatouillet. 
Lásd  meg,  mi  van  benne? 

Lajos  egy  aczél  pecsétnyomó-gyürűt  vont  le  hüvelyk¬ 
ujjáról.  Annak  a  czímerlapját  félretolva,  abból  egy  finom 
kulcs  tolla  ugrott  elő,  melylyel  az  aczél  chatouille  zárját  fel 
lehetett  nyitni. 

Legfelül  több  csomag  angol  bankutalvány  feküdt,  tíz¬ 
ezer  fontonkint  osztályozva. 

—  Ez  az  összeg  a  mi  vállalatunk  hadi  költségeire  való. 
Ha  czélomat  elértem,  annyival  szegényebb  leszek.  Külön¬ 
ben  sem  vagyok  gazdag.  Ezt  meg  kell  neked  mondanom 
menyegzőnk  előtt. 

—  Én  szeretlek,  ha  kolduspár  lesz  is  belőlünk. 

Csók  volt  a  válasz. 

Azután  következett  hat  darab  finom  ingecske ;  a  minő¬ 
ket  kicsiny  leánykák  viselnek. 

Ezekre  saját  anyja  maga  hímezte  föl  a  « három  lilio¬ 
mot)). 

Ez  volt  az  egész  kelengye. 

Katalin  megtapogatta  a  gyolcsot:  «chinai  ananász- 
ezövet». 


71 


Azon  alul  következtek  sárga  fakó  okiratok. 

—  Keresztlevele;  anyjának  utolsó  sorai  gyermekéhez. 
A  két  férfi  bizonyítványa,  kik  a  végzetes  cserét  végrehaj¬ 
tók,  mikor  a  gyermekeket  elvitték  szülőiktől.  Azután  itt 
van  Marié  arczképe  és  azé  a  másik  leányé,  ki  sorsát  az 
övéért  kicserélte. 

Mindezekről  rajtam  kívül  csak  marquis  D’Avoncourt- 
nak  van  még  tudomása,  ki  Cambray  álnév  alatt  rejtőzött 
sok  ideig,  s  most  elfogva,  a  hami  várban  ül ;  ha  még  meg 
nem  halt.  Nem  bírtam  felőle  megtudni  semmit  elválásunk 
óta.  Te  vagy  a  harmadik,  a  ki  megtudtad  e  titkot.  Kérlek, 
jól  megőrizd.  Minden  tekintetben. 

Azzal  helyrerakott  ismét  mindent.  Kettőt  a  bankutal- 
vány-csomagok  közül  kinn  hagyott,  hogy  azt  Katalin,  ha 
tőle  utasítást  kap,  a  rendelt  czélra  használja  föl,  s  aztán 
bezárta  ismét  a  kis  érczládát  s  a  kulcsrejtő  aczélgvűrűt 
felhúzta  balkeze  hüvelykujjára. 

Katalin  a  rábízott  kincset  elrejté  egy  a  falba  rótt  vas- 
ajtajú  szekrénybe,  metyet  kulcs  helyett  titkos  rugó  nyi¬ 
tott  fel. 

—  Jó  helyen  fog  lenni, 

S  most  még  egy  utolsó  csókot ! 

Annak  a  másiknak  a  mellékteremben  tán  hosszú  is  le¬ 
hetett  már  az  idő :  egyszerre  csak  azt  hallja  Lajos,  hogy 
valaki  a  zongorán  az  ő  insurgens-nótáját,  a  Sárga  csiz¬ 
más  Miskát  veregeti,  azzal  a  bizonytalan,  tétovázó  tem¬ 
póval,  a  mi  a  kezdő  zenészt  jellemzi.  Figyelt,  Katalinra 
nézett :  az  elnevette  magát,  aztán  feltárta  az  ajtót.  Marié 
ült  a  zongoránál.  Aztán  mikor  rajtakapták,  felugrott  mel¬ 
lőle  és  elfutott;  de  úgy  intézte  a  dolgot,  hogy  Lajos  kar¬ 
jai  közé  fusson :  a  ki  majd  megette  ezért  a  meglepetésért. 

# 

Es  így  mégis  ő  kapta  az  utolsó  csókot. 

.  *  *  * 

Lajos  eltávozása  után  Marié  egészen  búskomor  lett. 
Most  érezte  csak,  hogy  mennyire  mindene  volt  az  neki  ? 
mennyire  nem  pótolja  azt  senki  a  világon? 


Szerették,  hízelegtek  neki,  kedvében  jártak;  de  ő  csak 
nem  tudta  e  mosolygó  arczokért  elfelejteni  azt  a  hideg, 
márványtekintetet,  melynek  néma  varázsától  meg  volt 
igézve,  mely  annál  jobban  vonzotta  magához,  mentői  in¬ 
kább  igyekezett  őt  magától  távol  tartani.  Itt  minden  órára 
új  mulatság,  új  foglalkozás  váltá  föl  egymást  rá  nézve  és 
ő  arra  gondolt,  mikor  bosszú  napokon  keresztül,  magára 
hagyatva,  megunt  gyermekjátékok  között,  várt  a  hármas 
koczogtatásra  ajtaján,  hogy  azt  mondhassa  rá:  « szabad !» 
és  aztán  az  étkező  asztalnál  ülhetett  vele  szemközt,  né¬ 
mán,  egyedül! 

Egyszer-egyszer,  mikor  legjobb  kedvében  volt,  csak  elő¬ 
vette  a  sirás  s  félbe  kellett  hagynia  rajzot,  zongorát. 
A  könyveket  meg  épen  el  kellett  előle  zárni,  mert  minden 
bánatos  verset  s  minden  szerencsétlen  regény-hősnőt  meg¬ 
siratott. 

De  rövid  időn  lett  egy  örömnapja.  Lajos  levelet  küldött 
a  táborból,  futár  által  Katalinnak.  Megírta,  hogy  semmi 
baja  sincsen;  ellenséget  még  nem  látott;  ma  egy  csapat- 
osztálylyal  elindul  a  Eába  mentére  kémszemlészni  s  így 
nagyon  közel  lesz  Fertőszeghez.  Mariénak  is  irt  nehány 
sort  ugyan  abban  a  levélben,  a  mi  úgy  volt  tartva,  hogy 
azt  Marié  is  elolvashassa. 

—  Meglephetnék  őt  a  táborban,  mondá  Katalinnak ;  ha 
olyan  közel  lesz  hozzánk. 

—  Mit  gondolsz  ?  Hölgyek  a  táborban  ?  Ezt  nem  ven¬ 
nék  jó  néven. 

—  Öli  bizon}'  mások  is  megteszik  azt.  Hát  nem  olvas¬ 
tad  a  levélben,  itt  van  ni:  «a  minap  az  alispánná  egy 
egész  zsák  pogácsát  hozott  az  ura  után,  a  mi  mondhatom, 
hogy  jól  esett  mindnyájunknak)).  No  hát,  más  asszony  is 
elmegy  az  ura  után  a  táborba. 

Katalin  elmosolyodott  azon,  hogy  Marié  szeme  élesebb 
volt,  mint  az  övé :  megtalálni  a  levélben  az  ürügyre  szol¬ 
gálható  adatot. 

—  Lajos  azonban  határozottan  megtiltotta  nekem,  hogy 

veled  Fertőszegről  kimozduljak  bárhova  is  :  ha  csak  az 
ellenség  erre  a  tájra  nem  közelít.  Az  pedig  Pozsonynál 
van  s  elválaszt  tőle  bennünket  az  egész  Fertő.  Lajos  azt 
hagyta  meg,  hogy  ha  futnunk  kell  valamerre,  az  ő  utasí¬ 
tását  várjuk  be,  a  ki  az  insurrectió  főhadiszállásán  az  el¬ 
lenség  minden  mozdulatáról  értesítve  lehet;  nehogy  a 
magunk  fejétől  épen  beleszaladjunk  a  veszedelembe. 

Ebben  aztán  meg  kellett  Mariénak  nyugodni. 

Hanem  aztán  azt  a  meglepetést  szerezték  Lajosnak, 
hogy  ők  is  egy  levélnek  mind  a  két  oldalát  ketten  tele  ír¬ 
ták  neki  s  mellékeltek  hozzá  egy  arczképet  (vájjon  ráis- 
mer-e  :  ki  az?)  meg  egy  kezdetleges  pastellrajzot,  a  minek 
egy  penséet  kellett  ábrázolni.  (Vájjon  kitalálja-e,  hogy  ki 
rajzolta  azt?) 

(Vájjon  fogja-e  a  szíve  fölött  viselni  mind  a  kettőt?) 

(Vájjon  lesz-e  bátorsága  egy  istentelen  golyónak  át¬ 
fúrni  mind  a  hármat:  arczképet,  rajzot  és  szívet?) 


III. 

A  Eábcza  melletti  bivouacban  a  Fertőszegi  bandériu¬ 
mán  kívül  egy-egy  kompánia  mosonyi  és  pesti  gyalog  in- 
surgens  vett  részt. 

Igen  jó  táborhely  volt;  a  nádkupból  egyszerre  sátrakat 
lehetett  rögtönözni  s  egy  domb  tetejét  elfoglaló  jegenyés- 
ről  az  egész  síkságot  be  lehetett  látni. 

A  tábori  jelszó  ki  volt  adva  az  éjjelre;  Lajos  sorba  járta 
az  előőrsöket  s  azzal  visszatért  a  közös  tiszti  sátorba,  mely 
hatalmasan  volt  felépítve  nádkévékből  és  két  élő  fa  közé 
szorított  rudakból,  s  bebutorozva  szénakötegekkel  és  ju¬ 
hászbundákkal. 

Két  régi  ismerősre  talált  itt  már  Lajos.  Az  egyik  az  al¬ 
ispánja,  a  másik  a  fiskálisa.  Mind  a  kettőn  világos-kék 
dolmány. 

A  fiatal  tudós,  ki  a  nemzeti  elégedetlenséget  képviselte 
—  irataiban,  azért  mikor  a  fegyverre  hívás  széthangzott  az 

országban,  csak  úgy  felkötötte  a  kardot,  mint  más  s  abban 
az  egyben  most  teljesen  egy  véleményen  van  a  hajdani 
principálisával,  hogy  ha  olyan  közel  jön  hozzá  a  franczia, 
hogy  a  kardjával  elérheti,  bizony  meg  fogja  vágni. 

Bernát  bácsi  most  is  a  maga  elemében  van  :  adomázik. 
Egy  gyökérbozontjával  fölfelé  fordított  zsombikon  ülve, 
mint  egy  karosszéken,  két  öklét  a  kard  markolatára  téve, 
beszéli  el,  a  miket  Győrben  hallott,  a  nádor  asztalánál, 
leghitelesebb  ajkakról. 

Egy -egy  hősballada  mindenik  adomája.  Még  most  csak 
a  rendes  hadsereg  vitézeiről  szólnak  azok  :  az  insurgen- 
sek  még  nem  kerültek  a  harczba ;  de  lelkesítő  példának 
följegyezhetik  az  előttük  elmentek  hirét. 

S  a  fiatal  tudós,  egy  juhászbundára  hosszant  fekve, 
jegyzi  plajbászszal  egy  ív  papirosra  az  « arany  könyv » 
számára  való  adatokat. 

—  Ezt  is  fölirhatja  még,  domine  fráter.  (Most  már  nem 
«audiat.»)  Az  ebersbergi  vérontásnál  egy  magyar  csapat, 
a  Ben}mvszky- ezred  volt  a  legutolsó,  mely  a  Traun  hidján 
Massena  egész  hadereje  ellen  tartozott  védelmezni  had¬ 
seregünk  visszavonulását.  Szurony  és  puskaagy  harczolt ; 
a  magyar  egyre  fogyott.  Bogdán  Antal  volt  a  zászlótartó. 
Már  körül  fogta  az  ellenség :  nem  volt  sehová  menekü¬ 
lése.  Ekkor  fogai  közé  kapta  a  zászlót  s  a  magas  hídról 
beleugrott  a  Traun  vizébe  s  a  francziák  golyózápora  kö¬ 
zött  úszott  ki  a  túlsó  partra  a  megmentett  zászlóval. 

—  Hát  üldözői  nem  tudtak  utána  úszni?  kezdé  egy 
fiatal  hang  onnan  hátulról. 

Bernát  úr  kegyetlenül  végig  nézte  a  közbekottyanót. 

—  Te  is  azt  tennéd,  öcsém,  ugy-e  bár,  a  mit  az  egyszeri 
vadász,  a  ki  utána  szaladt  a  nyúlnak,  mikor  puska  volt  a 
kezében?  —  Hát  a  «hős  dobos »-nak  a  történetét  hallottá- 
tok-e  már  ?  Igen  is,  a  raszini  ütközetben  a  dobos  tüntette 
ki  magát,  annyira,  hogy  az  ezredparancsnok  ezüst  érdem¬ 
rendre  méltónak  ajánlotta.  Az  érdemrend-bizottság  azon¬ 
ban  fösvénykedett  az  ezüsttel,  adott  neki  inkább  aranyat, 


hatot.  Dobosnak  nem  dukál  vitézi  rend,  a  ki  csak  a  két 
fabottal  liarczol.  « Nem  halok  meg  pedig  addig,  a  míg  azt 
meg  nem  kapom »,  monda  a  dobverő  hős  a  generálisok 
előtt,  mikor  a  pénzt  a  markába  nyomták,  a  mit  nagyon 
kellett  kinálgatni.  Sandomir  ostrománál  aztán  volt  módja 
benne.  Az  ellenség  kétszer  verte  vissza  az  ostromló  zászló¬ 
aljat  a  sáncztól;  a  harmadik  rohamnál  a  dobos  beledobta 
az  árokba  a  dobot  nyakából  s  felkapva  egy  puskát,  oda 
kiálta  a  bajtársainak :  « itt  fekszik  e  sánczban  az  érdem¬ 
pénzem  :  ma  kihozom  onnan ! »  s  azzal  maga  rohant  előre 
az  ároknak,  mellvédnek,  közibe  az  ellenség  pattantyúsai¬ 
nak :  két  vágást  kapott  a  fejére,  kettőt  meg  adott  jobbra* 
balra,  hanem  az  ágyú  el  lett  hallgattatva  s  perez  múlva 
be  volt  véve  az  egész  sáncz,  s  a  hős  dobos  volt  rajta  az 
első. 

—  De  aztán  mind  igazak  ezek  a  történetek,  specta bilis  ■> 

—  Hogyne  volnának.  Ott  vannak  följegyezve  az  érdem¬ 
rend-bizottság  hiteles  jegyzőkönyvében.  Hát  a  Zamoszk 
várát  védelmező  Pulszky  ezredeskapitányt  hogy  felejtené 
ki,  öcsém  uram '?  ki  az  égő  lőporos  raktárból  olyan  hideg¬ 
vérrel  hordatta  ki  a  lőporos  hordókat,  mintha  csak  seres 
hordók  volnának,  s  mikor  mar  az  ellenség  tódult  be  a 
kapun,  még  akkor  is  valamennyi  ágyújával  lövetett  kö¬ 
zéje  s  utczáról  utczára  védelmezte  a  feje  fölött  égő  várost 
és  nem  adta  meg  magát. 

—  Valóságos  Zrínyi  Miklós  !  -r*  ' 

—  Hát  Jaskó  huszár-káplárt  ne  jegyezné-e  mellé,  öcsém 
uram  ?  Mikor  Eckmiihlnél  ötöd  magával  megpillant  egy 
öt  ágyúból  álló  lovas  battériát,  a  mit  az  ellenség  már  el¬ 
foglalt  a  mieinktől  s  vitte  hátrafelé.  Az  öt  huszár  össze¬ 
szólalkozik,  kirohan  nagy  ordítással  az  erdő  széléből, 
szétveri  az  ágyúkisérőket ;  kit  levág,  kit  pokolra  kerget  s 
azzal  megkapja  az  ágyús  lovak  zabláját  s  mire  az  ellen¬ 
ség  eszére  tér,  haza  vágtat  a  visszaszerzett  öt  ágyúval  az 
ezredéhez. 

—  Ezt  is  csak  huszár  teszi  meg ! 

De  biz  a  bakancsos  is  megteszi.  A  collegnanói  csatánál 
a  franczia  lovasság  annyira  szorította  a  mieinket,  hogy 
azok  egy  mély  útban  kénytelenek  voltak  öt  ágyút  és  három 
haubiczot  martalékul  hagyni,  a  minek  a  fedezete  már  el¬ 
hullt,  vagy  szétszóratott.  Ekkor  három  gyalog  közvitéz  az 
Alvinczy-ezredből:  névszerint  Katona  István,  Blaskó  János 
és  Dorogházi  János,  egy  káplár  Horbál  Boldis  biztatására, 
ráadja  a  fejét,  hogy  megmenti  az  ágyúinkat,  összeszednek 
egy  csomó  puskát,  a  mit  a  futók  elhánytak  s  négyen  két¬ 
féléi  a  mély  útban  elhelyezkedve,  olyan  gyilkos  tüzelést 
kezdenek  az  előre  nyomuló  ellenséges  lovasság  ellen,  hogy 
az  megáll,  megijed,  visszafordul  s  engedi  a  négy  bakan¬ 
csos  fedezete  mellett  mind  a  nyolcz  ágyút  megmenekülni. 
Hát  Grancsai  káplár,  a  ki  tized  magával  elfoglal  Monte- 
bellónál  egy  egész  századtól  védett  majorházat!  igaz,  hogy 
mind  sebet  kapott,  a  ki  meg  nem  halt  közülök ;  de  érdem¬ 
rend  takarta  be  a  sebeiket. 

—  Pedig  ezek  mind  csak  jobbágyfiúk  voltak,  jegyzé  meg 
Yavel  gróf;  a  kik  tíz  krajczár  zsoldért  szolgálják  a  csá¬ 
szárt  ;  mit  fognak  még  tenni  azok,  a  kik  ősi  szabadsá¬ 
gukért  fogtak  fegyvert,  a  magyar  nemesek  ! 

A  hősmondakört  félbeszakítá  az  előőrsök  jel  kiáltása  a 
távolban,  mely  egyre  közelebb  hangzott:  «ki  vagy?  meg¬ 
állj!)) 

Yavel  ki  sietett  a  sátorból  s  felnyergelt  lovára  felkapva, 
oda  vágtatott,  a  honnan  a  jelkiáltást  liallák. 

Az  őrjárat  egy  fegyveres  alakot  tartóztatott  fel,  a  ki 
nem  tudta  a  tábori  jelszót  s  az  őrvonalon  át  akart  jönni, 
alattomban.  Odahozták  nagy  diadallal  Yavel  elé,  hogy 
kémet  fogtak. 

Yavel  ráismert  s  azt  mondá:  «bocsássátok :  ez  az  én 
emberem». 

Sátán  Laczi  volt  az. 

0  maga  nem  mondta  meg  a  nevét  elfogóinak. 

—  Jer  utánam,  monda  Yavel  a  rejtélyes  czimborának 
s  bevitte  őt  a  saját  sátorába.  Dűlj  le,  ha  fáradt  vagy. 


—  Csigavér !  dörmögé  a  kalandor.  Ma  csak  Kapuvárról 
jövök,  s  torony  irányában. 

—  Gyalog? 

- —  Hol  gyalog,  hol  úszva. 

—  Mi  hírt  hozasz? 

—  A  vitnyédi  bozótban  egy  franczia  futárt  fogtunk  el, 
mikor  épen  át  akart  úsztatni  a  lovával  a  kapuvári  Kábán. 

—  Hová  tettétek  ? 

—  Hát  biz  annak  az  egyik  pajtásom  nagyon  meg  találta 
szorongatni  a  nyakát,  mert  védelmezte  magát  s  aztán  igen 
vékonv  czérnával  volt  hozzávarrva  a  bőréhez  a  lelke. 

—  Azt  rosszúl  tettétek.  Máskor  a  foglyot  kell  elhozni ; 
mert  attól  fontos  közleményeket  lehet  megtudni.  Meg¬ 
mondtam,  hogy  az  élve  elfogottért  jutalmat  fogtok  kapni. 

—  Hát  ez  most  a  mi  kárunk.  Hanem  azért  nem  veszett 
egészen  kárba  a  faradságunk;  mert  elvettük  a  táskáját  s 
abban  találtunk  egy  lepecsételt  levelet.  Az  itt  van.  Bizo¬ 
nyosan  ezzel  a  levéllel  akarta  egyik  ellenséges  vezér  a 
másikat  szándékáról  tudósítani. 

—  Add  ide. 

Yavel  átvette  az  elfogott  levelet. 

—  Maradj  itt,  míg  én  vissza  nem  térek,  ott  a  szögletben 
találsz  enni,  inni  valót,  ha  kicsiholsz,  meglátod.  Azután 
láss  hozzá,  hogy  aludd  ki  magadat;  mert  meglehet,  hogy 
rögtön  odább  kell  menned  lóháton. 


—  Hisz  az  akkor  elég  pihenés  maga. 

Yavel  kiment  a  sátorból,  hogy  a  legközelebbi  őrtűznél 
megtudja  a  levél  tartalmát. 

A  hogy  Bartlielmv  León  monda:  a  háborúban  a  becsület¬ 
szabályok  fejük  tetejére  vannak  állítva;  az  ember  azon 
van,  hogy  a  másnak  írt  leveleket  feltörje  és  elolvassa. 

Ez  a  levél  Guillaume  tábornoknak  szólt :  ibi-ubi. 

Hogy  Guillaume  egyike  az  olasz  alkirály  dandárvezé¬ 
reinek,  azt  tudta  Vavel. 

A  felnyitott  levél  terjedelmes  volt;  négy  sűrűn  teleírt 
oldal. 


Legelőször  is  az  aláírást  nézte  Vavel. 

«De  Fervlans  marquis.» 

Ugv  tetszett,  mintha  ezt  a  nevet  hallotta  volna  már 
valaha. 

A  levél  tartalma  aztán  megmagyarázta  neki,  hogy  ki  ez"? 

((Tábornok  úr !» 

«A  eselszövény  tökéletesen  sikerült.  Themire  nyomába 
akadt  a  szökevényeinknek.  —  Azok  egy  magyarországi 
félreeső  helységben  húzták  meg  magukat  a  Fertő  mellett : 
épen  a  túlságos  elzárkózás  által  vonva  magukra  a  köz- 
érdekeltséget.  Az  első  feladata  volt  Themirének  a  köze¬ 
lükben  megfészkelni  magát.  Ezt  remekül  gondolta  ki. 
Azon  helység  egy  indigenált  bécsi  báróé  volt,  ki  költséges 
szenvedélyek  által  egészen  tönkre  tette  magát.  Themire 
ajánlatot  tett  a  rouénak,  hogy  megveszi  tőle  százezer 
forintért  a  birtokot,  a  minek  a  jövedelmeire  az  csak  rá¬ 
fizetett,  oly  feltétel  alatt,  ha  az  a  nevét  rá  fogja  ruházni. 
Az  ilyen  névátruházás  könnyen  megy  Ausztriában.  Lett 
belőle  Landskneclitsscliild  Katalin  bárónő.  Tökéletes  né¬ 
met  asszonynyá  tudta  magát  átalakítani.  Hogy  a  vesze¬ 
delmes  protector  gyanúját  elaltassa,  eleinte  ő  kerülte  azzal 
a  legtávolibb  találkozást  is  s  játszotta  a  világtól  el  vonul¬ 
tat.  Csak  jótékonyságaik  terén  találkoztak  a  szándékaik, 
ott  is  csak  azért,  hogy  egymást  keresztezzék.)) 

«Azt  tudta  Themire,  hogy  a  protector  egy  erős  látcsővel 

szokott  tudomást  szerezni  arról,  a  mi  körűié  történik. 

Erre  alapította  furfangos  tervét. » 

/ 

«En  rövidebben  akartam  végét  szakítani  a  cselszövény- 
nek,  s  magam  feljöttem  Becsbe,  kiadva  magamat  emi¬ 
gráns  főúrnak,  s  ott,  mint  ön  tudja,  Barthelmy  León  gróf 
név  alatt  szolgálatot  vállaltam  a  katonaságnál,  hogy 
választottaimhoz  közelebb  legyek.» 

«Azonban  az  én  durvább  szövetű  tervem  szétmállott. 
Ez  abból  állt,  hogy  egy  hirhedett  rablóját  a  vidéknek  fel¬ 
fogadom,  hogy  rabolja  el  a  Névtelen  Várból  vagy  a  leányt, 
vagy  a  reá  vonatkozó  okiratokat,  vagy  ha  lehet,  mind  a 

kettőt.  E  tervem  meghiúsult  azon,  hogy  a  haramia  gyáva 
volt  annak  kivitelére  vállalkozni.)) 

« Kénytelen  voltam  Themire  finomabb,  de  hosszadalma¬ 
sabb  cselszövényét  elfogadni.)) 

«Egy  éjjel,  a  mikor  előre  lehetett  tudni,  hogy  a  Név¬ 
telen  Vár  remetéje  observatoriumában  lesz,  mert  épen 
holdfogyatkozást  jósolt  meg  a  naptár,  Themire  egészen 
bizonyosra  játszott.*) 

«A  milyen  bizonyos  az,  hogy  egy  férfira,  kivált  egy  re¬ 
metére  nézve  az  ég  minden  planétáinál  érdekesebb  —  egy 
szép  asszony  alakja. » 

«A  protector  belement  a  kelepczébe.  A  hold  elsötétü- 
lésekor  álczázott  rablók  másztak  föl  a  szomszéd  kastély 
erkélyén.  —  (Jocrisse  volt  a  liaráni basájuk  !)  A  lovag,  ki 
ezt  látta,  ha  egy  csepp  folyott  még  a  Duguesclin  véréből 
ereiben,  nem  tehetett  mást,  mint  hogy  átrohanjon  a 
veszélyben  forgó  hölgy  megszabadítására.  —  Jocrisse  jól 
játszotta  szerepét,  a  szabadító  közeledtére  a  rablók  szét¬ 
futottak  minden  ablakon  át  s  a  nemes  lovag  nem  talált 
mást  maga  előtt,  mint  egy  megkötözött  csodaszép  hölgyet, 
igéző  pongyolában,  az  ő  szabadító  megjelenésére  várva. 
E  pillanattól  kezdve  meg  volt  fogva»  .... 

....  Ah,  hogy  forrott  Yavel  ereiben  minden  csepp  vér ! 
hogy  lángolt  az  arcza  a  szégyen  miatt ! 

Olvasta  tovább  : 

« Themire  egészen  bizonyos  volt  arról,  hogy  a  rejtélyes 
lovag  beleszeretett;  hanem  én  nem  voltam  egészen  bizo¬ 
nyos  a  felől,  hogy  hát  vájjon  Themire  nem  szeretett-e  belé 
a  lovagba  ?  mert  a  nőszivek  fogékonyak. » 

« Kieszközöltem,  hogy  az  ezredemmel  cantonozásra  az 
ő  helységébe  tegyenek  át. » 

« Itt  azután  minden  módot  megkisérlettem,  hogy  a  védő¬ 
lovagot  kicsaljam  valahogy  az  odújából,  de  az  nagyon 
ravasz  és  furfangos  egy  róka.  Nem  engedte  szemközt  kapni 
magát.  Végre  olyan  lépésre  szántam  el  magamat,  a  mely¬ 
nél  karddal  kellett  kettévágni  a  gordiusi  csomót.  Foltét- 


tem  magúmban,  hogy  egyszer  útját  állom  a  szokott  sétá¬ 
jában,  mikor  azt  a  lefátyolozott  hölgyet  karján  vezeti,  s 
megsértett  férjnek  adva  ki  magamat,  ki  az  elszöktetett 
feleségét  keresi,  követelni  fogom,  hogy  leplezze  le  a  hölgy 
arczát.  Ezt  ő  nem  fogja  megtenni.  Ebből  párbaj  lesz. 
0  évek  óta  nem  fogott  fegyvert  a  kezébe ;  én  pedig  min¬ 
den  fegyverben  virtuóz  vagyok.  Egy  remete  egy  spadassin 
ellen !  Megölöm.  És  akkor  a  rejtélyes  leány  védtelenül, 
oltalmazó,  ismerős  nélkül  marad  a  világban.  Kész  prédául 
nekünk»  .... 

....  Vavelnek  jéghideg  borzadály  futott  át  tagjain. 

«Ez  volt  a  föltett  szándékom.  Hanem  akkor  közbejött 
valami,  a  mire  nem  számítottam.  Mikor  a  rejtélyes  lova¬ 
got  az  erdőben  előfogtam,  hogy  ismertesse  meg  hölgyét,  a 
kiről  én  azt  hiszem,  hogy  az  én  nőm  .  .  .  (Azt  mondanom 
sem  kell,  hogy  az  egész  Bartlielmy  Angeról  való  hír  az  én 
költeményem :  én  iktattam  be  azt  egy  vidéki  hírlapba,  a 
honnan  minden  európai  lapba  átvették,  azzal  a  tervvel, 
hogy  magam,  mint  ez  ideális  nőrablás  negativ  hőse,  e 
jogczím  alatt  fogom  keresni  a  magam  szökevényeit  a  szé¬ 
les  világban.)  Tehát  az  én  emberem  e  találkozásnál  igen 
keményen  viselte  magát ;  hanem  a  mint  épen  már  a  leg¬ 
szélső  tettlegességre  akartunk  menni,  a  vele  jött  hölgy 
egyszerre  fölvetette  a  fátyolát  — ’S  én  Themirét  láttam 
magam  előtt. » 

cltt  azután  megáll  az  eszem.  Kezdem  nem  érteni  ezt 

az  asszonyt.  Vájjon  az  történt-e  vele,  a  mi  már  annyi 

nővel  megesett,  hogy  egy  férfiért,  a  kibe  igazán  belészere- 

tett,  eldobott,  elfeledett  mindent,  ott  hagyta  veszni  a 

fényes  vagyont,  a  mit  Ígértünk  neki  s  fényesebbnek  találta 

\ 

Vavel  Lajos  szemeit  mind  annál  s  ezekért  a  szép  sze¬ 
mekért  nem  azt  árulta  el  minekünk,  hanem  minket  árult 
el  annak?  Vagy  pedig  az  történt,  hogy  ez  a  nő  finomabb 
eselszövényt  font  az  enjdmnél  megint  s  regényes  hajlamok 
pókszálaival  igyekezett  körülhálózni  áldozatát,  ki  a  fel¬ 
ismerés  pillanatában  azt  mondta  róla:  « ez  az  én  jegye- 

sem».  Ez  még  rejtély  előttem.  —  Van  egy  eszközöm,  a 
mivel  ezen  nő  fölötti  varázshatalmamat  fenn  tudom  tartani : 
az,  hogy  első  házasságbeli  leánya  a  kezem  között  van.» 

(Tehát  «Katalin»  özvegy  —  és  leánya  van!) 

«E  hatalomná]  fogva  nem  engedem  őt  lánczárói  elsza¬ 
badulni.  Azonban  mégis  megeslietik,  hogy  mikor  az  asz- 
szony  szerelmes,  még  a  gyermekét  is  kidobja  a  hajóból.)) 

«A  mint  a  háború  a  két  ország  között  kitört,  a  titkos 
pártfogó  leveté  álarezát,  kilépett  a  titokteljes  homályból, 
maga  alakított  egy  lovas  bandériumot  s  azt  most  ellenünk 
hozza.» 

(•Kénytelen  volt  ez  alatt  a  rábízott  kincseknek  más  őri- 
zőt  adni.» 

« Jocrisse  leveleiből  megtudtam,  hogy  azok  most  The- 
mire  kezébe  jutottak.  Tehát  a  minek  elnyerésére  ki  volt 
küldve  az  asszony,  azt  már  körme  között  tartja  .  .  .  .» 

«De  az  a  kérdés  most,  hogy  mit  fog  vele  tenni  ?» 

«Jocrisse  azt  is  tudatja  velem,  hogy  Themire  egészen 
meg  van  bűvölve  a  rábízott  leány  szeretetreméltóságától. 
Ha  ez  igaz,  akkor  ez  nagy  baj.  Ha  Themirénél  ez  nem  ki¬ 
számított  alakoskodás,  hanem  valódi  érzés,  hogy  ha  e 
leány,  kinek  csodajóságát  Jocrisse  is  kénytelen  magasz¬ 
talni,  a  kis  piquante  Amelie  képét,  a  kitől  az  anyja  már 
hat  év  óta  úgyis  elszokott,  kitörülte  volna  Themire  szivé¬ 
ből  s  elfoglalta  annak  a  helyét :  ettől  azután  nehezebb 
lenne  Themirét  visszahódítani,  mint  a  szeretőjétől.)) 

Oh  mily  jól  esett  az  az  egy  napsugár  Yavelnek,  ebben 
az  irtóztató  fellegtorlatban,  mely  elkábítá. 

«Nem  tudok  többé  tökéletesen  bízni  ebben  a  nőben. 

Ma  tudósítottam  futár  által,  hogy  erős  fegyveres  csapattal 

be  fogok  vonulni  a  határon,  s  egy  meghatározott  helyen 

lesben  fogok  maradni.  Jöjjön  !  S  hozza  magával  a  kezére 

került  kincseket.  Ürügye  van  elhagyni  a  kastélyát ;  mert 

seregeink  Steyer  felől  is  közelítenek  s  átlépték  a  magyar 
/ 

határt,  ügy  lesz,  mintha  véletlenül  jutott  volna  a  kezem 
közé.» 


Jókai:  Névtelen  vár.  II 

Vavel  Lajosnak  a  szívdobogása  kezdett  elakadni  a  szer¬ 
telen  rémülettől.  Reszketett  kezében  a  levél,  a  mint  tovább 
olvasá. 

«De  nem  bízom  magamat  egészen  az  asszonyi  ingatag 
szeszélyre.  Annál  egy  szerelmes  levél,  egy  elejtett  köny  is 
lenyomhatja  a  mérleget.  Ha  holnap  estig  nem  jön  el  The- 
mire  oda,  a  hol  rá  várok,  a  leánynyal  és  az  okiratokkal 
együtt,  akkor  én  csapatommal  megindulok  éjjel  az  ő  hely¬ 
ségét  fölkeresni.  Csapatom  a  «Daemon  légióból))  van  válo¬ 
gatva.  —  Az  előtt  nincs  lehetetlenség.  Ha  elhozza  őket 
Tliemire  önként,  megköszönöm  neki,  ha  nem  hozza,  el¬ 
veszem  tőle  erővel.)) 

Vavel  Lajos  azt  sem  vette  már  észre,  hogy  a  tűz  ham¬ 
vadni  kezd,  melynél  a  levelet  olvasá;  azt  hitte,  hogy  a 
betűk  úsznak  előtte  izzó  vérszinű  homályban ! 

«És  most  rátérek  arra,  a  mi  az  önnel  közlendő  utasí¬ 
tásom.  Ön  csapatosztályával  egyenesen  a  Fertő  déli  partja 
felé  fog  húzódni,  s  elzárja  a  menekülés  útját  Tyrol  felé 
szökevényünktől.  Azonkívül  egy  más  föladat  vár  önre,  a 
mit  mindjárt  meg  fog  érteni.  A  rejtélyes  leánynyal,  ha 
kezünkbe  fog  kerülni,  a  legkiválóbb  gyöngédséggel  kell 
bánnunk.  Rá  nevezetes  hivatás  vár;  — ön  tudja  talán  már, 

hogy  a  császár  válik  Josephinetől.  A  kreolnő  skartba  lesz 
> 

téve.  Uj  palotát  díszítenek  fel  az  új  menyasszony  számára. 
Ki  lesz  az?  Még  senki  sem  tudja.  Valaki,  a  ki  uralkodói 
koronát  hoz  magával.  Egy  házasság,  mely  a  császári  koro¬ 
nát  Capet  Hugó  koronájával  egyesítené,  egészen  megszilár¬ 
dítaná  Napóleon  trónját.  A  legitim  dynasztia  egyesülne  a 
népválasztotta  uralkodóházzal.  S  a  leány,  mint  tudom,  oly 
szép,  oly  igénytelen,  oly  lemondó  és  oly  semmiről  sem 
tudó,  a  milyen  csak  egy  uralkodónői  eszménykép  lehet. » 

Vavel  Lajos  felugrott  dühösen  s  vak  haragjában  a  ham¬ 
vadó  zsarátnok  közé  taposott.  Ez  a  gondolat  lángragyujtá 
az  egész  gáztömeget,  a  melyet  az  árulás  terve  lassankint 
összegyűjtött  indulatai  fekete  szénaknáiban,  hogy  mint  a 
csattanó  viheder  törjön  az  ki  egyszerre. 

Mondták  volna  azt,  hogy  Mariét  azért  akarják  elrabolni, 
hogy  örökre  elzárják  a  világ  elől  valami  kolostor  falai 
közé  !  —  mondták  volna  azt,  hogy  ellenségei  azért  kere¬ 
sik,  hogy  egyenesen  a  vesztőhelyre  vigyék !  —  de  azt 
kigondolni,  hogy  az  ő  bálványát,  az  ő  oltárképét  odahur- 
czolják  annak  az  embernek  a  vőlegényi  nyoszolyájába,  a 
kiben  egész  gyűlölete  összpontosult,  a  ki  miatt  kerülte  a 
templomot  s  megszűnt  vallásos  lenni,  hogy  ennek  a  sas¬ 
körmei  ragadják  meg  az  ő  liliomszálát  s  támadjon  utánuk 
egy  új  ivadék,  mely  örökké  fenmaradjon  Francziaország 
trónján!  ez  a  pokol  minden  kínszenvedéseit  kigúnyolta! 

Pedig  vissza  kellett  nyernie  nyugalmát.  A  levelet  még 
nem  olvasta  végig.  A  tűz  kialvó  félben  volt,  azt  újra  meg 
kellett  raknia,  hogy  fellobogjon.  Csak  azután  ülhetett 
hozzá,  hogy  megtudja,  mi  van  még  hátra? 

A  levél  ezen  végződött : 

«Ezt  a  körülményt  szem  előtt  tartva,  azt  az  utasítást 
adom  önnek,  tábornok,  hogy  miután  önt  neje  és  leánya 
kisérik,  legyen  szives  madameot  és  mademoisellet  felkérni, 
hogy  —  természetesen  erős  fedezet  mellett  —  valamelyik 
határszéli  városban  —  (talán  Friedbergen)  elénk  jövet  a 
feltalált  kincseket  tőlünk  átvegyék.  Ön  érteni  fogja,  hogy 
ily  állású  hölgyet  csak  előkelő  distingvált  hölgyek  kísére¬ 
tében  lehet  Párisba  utaztatni.  Dealba  grófnő  szerepe  meg¬ 
szűnik:  ő  nem  lehet  semmiféle  minőségben  a  mi  prae- 
sumptiv  úrnőnk  kísérője.  0  megkapja  a  maga  öt  millió 
frankját  s  azzal  ki  van  fizetve.  Tehát  atábornokné  asszony 
és  úrleánya  legyenek  e  kíséretre  készen.  Erre  még  egyszer 
kérem  önt. 

Egyébként  maradok,  stb. 

De  Fervlans  marquis.  * 


Yavel  Lajos  egy  pillanatig  sem  gondolkozott  rajta,  hogy 
mit  tegyen  ? 

Elhagyni  a  helyét,  melynek  megőrzését  a  főparancsnok 
rábízta,  lehetetlen.' Ellenség  előtt  álló  katonától  ez  árulás. 

a* 

Sietett  nádsátorába  vissza. 

Sátán  Laczi  már  aludt,  a  puszta  földön  fekve,  csak  úgy 
horkolt. 

Azt  felrázta  álmából. 

—  Mégis  alszol  ? 

Csak  akkor  feküdt  le  a  jámbor. 

De  Vavelnek  egy  örökkévalóság  volt  az,  a  míg  azt  a 
levelet  végig  olvasta.  Azt  hitte  az  alatt  annyi  idő  múlt 
el,  hogy  ráért  valaki  meghalni,  porrá  lenni;  ráért  kósza 
leikével  kutyán,  kigyón,  oroszlánon  keresztül  vándorolni, 
s  aztán  megint  feltámadni. 

—  Kelj  fel  már  és  készülj ! 

Sátán  Laczi  talpra  ugrott. 

—  Ülj  fel  a  legj óbbik  vezetéklovamra  rögtön,  s  vágtass 
Fertőszegre  árkon-bokron  keresztül,  a  merre  legrövidebb 
•  az  út. 

—  Mi  lesz  a  parancsolat? 

—  Emlékezel  még  rá,  hogy  egyszer  egy  hatalmas  úr 
arra  szólított  fel,  hogy  orozva  rabold  el  tőlem  valami  kin¬ 
csemet,  a  mit  a  Névtelen  Várban  őrzök. 

—  De  nem  tettem  meg  neki. 

—  Most  én  parancsolom,  hogy  tedd  meg.  Hozd  el  azt 
nekem  a  kastélyból. 

- —  Melyiket?  A  leányt,  vagy  a  ládikót? 

—  Ha  lehet  mind  a  kettőt ;  de  a  leányt  mindenesetre. 

—  Nehéz  lesz.  Az  a  másik  nagy  úr  azt  mondta:  hasz¬ 
nálj  erőszakot;  ha  sikoltani  akar,  tömd  be  a  száját,  bur¬ 
kold  be  vastag  szőnyegbe,  hogy  ne  mozdulhasson.  Nem 
álltam  rá. 

—  Nem  lesz  szükség  azt  tenned.  Csak  annyira  menj, 
hogy  őt  egyedül  találd.  Akkor,  mielőtt  előled  elfuthatna, 
mondd  neki  ezt  a  nevet:  «Botta  Sofia!»  Erre  a  névre  úgy 
oda  fog  hozzád  menni,  mint  a  kezes  bárány  s  azt  fogja 
mondani,  mit  kívánsz?  Akkor  megmutatod  neki  ezt  az 
aczélgyűrűt  (nesze,  húzd  fel  a  bal  hüvelykedre)  s  így 
szólsz  hozzá:  «Az,  aki  ezt  a  gyűrűt  viseli,  azt  kívánja 

öntől,  hogy  hagyja  el  ezt  a  helyet  rögtön  és  kövessen  en¬ 
gem,  a  hová  vezetem.*) 

/ 

—  Es  hová  vezessem? 

—  Készen  tartasz  egy  szekeret,  jó  négy  lóval  a  park 
kijáratánál  a  temető-oldalon,  s  a  hogy  csak  szekérben, 
lóban  tart,  vágtatsz  vele  Győrbe;  odáig  meg  sem  pihensz; 
Győrben  kérdezősködni  fogsz  doktor  Tromfszky  után,  ki 

tr 

most  tábori  orvosunk  a  főhadiszálláson.  0  értesítve  lesz 
már  s  a  hölgyet  átveszi  tőled.  Azzal  visszasietsz  hozzám  s 
engem  ha  égben,  ha  földön,  ha  pokolban,  de  fölkeressz  és 
elmondod,  hogy  mit  végeztél?  Ha  a  mi  táborvonalunkon 
feltartóztatnak,  előmutatod  az  általam  adott  salva  gvar- 
diádat.  Fogd  ez  erszény  pénzt :  a  költséget  ne  kíméld. 
Arról,  a  mi  rád  van  bízva,  egy  teremtett  léleknek  se  szólj, 
se  jövet,  se  menet. 

—  Minden  meglesz,  mondá  Sátán  Laczi,  elhagyva  a 
kunyhót  s  mire  Yavel  kiment  utána,  hogy  utasítsa,  merre 
juthat  ki  a  táborhelyből  leghamarabb,  már  híre-hamva 
sem  volt.  Csak  a  vezetékek  közül  hiányzó  ló  üres  helye 
bizonyítá,  hogy  Sátán  Laczi  itt  járt. 

Tehát  a  rablóra  van  bízva,  hogy  orozza  vissza  a  kézből 
kiadott  kincset. 

S  vájjon  a  lórabló  adott  szavában  jobban  lehet-e  bízni, 
mint  a  szívrabló  könyszentelte  esküjében? 

*  *  *  * 

Yavel  nem  ment  vissza  az  adomázó  társaságba.  Künn 
maradt  az  éjszakában  s  mozdulatlanul  állva,  hátrafont 
karokkal  bámult  a  sötétségbe,  találgatva,  mik  azok  a  villa¬ 
nások  a  láthatáron  alul,  a  mik  az  ég  alját  egy-egy  pilla- 

/ 

natra  megvilágítják?  Égi  háború-e,  vagy  ágyútűz?  Akár¬ 
melyik,  —  nagy  zivatar  lehet:  a  dörgése  nem  hallik  idáig. 

%  *  * 

Yavel  Lajos  még  az  éjjel  tudósí tá  a  főparancsnokságot 
Győrött,  hogy  az  ellenségnek  egy  csapatja  Nezsidernél 
betört  a  határon,  s  felhatalmazást  kért  «volón»-jaival 
annak  elfogadására  mehetni. 


KILENCZEDIK  RÉSZ. 


KATALIN,  VAGY  THEM1RE? 

I. 

Gyönyörű  májusi  alkonyat  volt.  Marié  nagy  szorgalom¬ 
mal  gyakorolta  magát  a  zongorán,  hogy  mire  majd  Lajos 
visszatér  a  háborúból  (hiszen  a  kikért  olyan  forrón  imád¬ 
koznak,  azoknak  minden  bízonynyal  vissza  kell  térni), 
akkorra  meglephesse  valami  nagyon  szép  nótával. 

Katalin  azalatt  lement  a  parkba  sétálni  egymagában. 
Egész  nap  panaszkodott,  hogy  fáj  a  feje. 

Nagy  oka  lehetett  a  fejfájásra.  Kezében  tartá  de  Fer- 
vlans  levelét,  melyben  az  tudtára  adja,  hogy  hol  fog  várni 
ő  rá  —  és  Mariéra,  rejtett  csapatjával.  Százszor,  ha  több¬ 
ször  nem,  olvasta  már  ezt  a  levelet. 

A  feladat  meg  van  már  oldva  —  fényesen ! 

A  rejtegetett  fejedelmi  sarj  és  minden  okiratai  kezében 
vannak. 

De  a  remekelő  kéznek  nincs  bátorsága,  nincs  ereje  a 
kész  jutalmat  leszedni ! 

A  nőszivben  lakó  daemon  sokszor  megszégyenül  az  által, 
hogy  a  vele  együtt  lakó  jobb  génius  ráhág  a  lúdlábára  s 
nem  ereszti. 

A  nő  soha  sem  állhat  jót  arról,  hogy  ördöggé  fog  lenni : 
könnyen  angyalára  találhat,  a  ki  fölfelé  röpíti. 

Egész  kincs  a  megígért  jutalom  e  nagy  furfanggal  ki¬ 
vívott  diadalért.  Gazdagság  vár  reá,  mely  kárpótlást  ígér 
a  gyönyör  minden  mámorában,  a  három  rideg,  örömtele- 

nül  eltöltött  esztendőért,  melyben  nem  volt  egyéb  komé¬ 
diája,  mint  a  jótékonyság  gyakorlása  in  anima  vili,  a 
parasztokon  ! 

I)e  hátha  több  volt  ez,  mint  komédia? 

Hátha  valóban  egy  új  ismeretlen  gyönyört  talált  a  szív 
abban,  hogy  az  igaz  hálakönnyeket  megismerheté  s  na¬ 
gyobb  boldogságát  találta  e  szegény  parasztok  nyomorá¬ 
nak  megszüntetésében  a  nagy  világ  minden  csillogásainál? 

De  öt  millió  frank  egy  tömegben ! 

Olyan  szó-e  az,  a  mi  mellett  csak  úgy  el  lehet  haladni 
s  vissza  sem  tekinteni,  hogy  hová  lett? 

S  ha  még  csak  ő  maga  volna,  de  hát  Amelie?  Leánya 
most  tizennégy-tizenöt  esztendős.  Most  lép  a  hajadon- 
korba.  Ott  liagyja-e  őt  a  «Cytliere  dandárának»  utált 
szövetségében?  martalékul  minden  szégyennek,  erkölcsi 
romlásnak?  Vagy  elhozza  őt  ide  magához  s  akkor  aztán 
megvallja  annak  a  férfinak,  a  kinek  becsülését  óhajtja, 
hogy  ki  volt  ő  ezelőtt?  A  helyett,  hogy  hazasietne  leányá¬ 
hoz,  keblére  ölelné,  s  bevezetné  ősi  palotájába,  melyet 
nem  terhel  többé  adósság,  s  a  rangjához  méltó  fény  közt 
mutatná  be  őt  a  világnak. 

S  mind  ehez  nem  kell  egyéb,  mint  befogatni  a  hintá¬ 
jába,  felülni  Mariéval  együtt,  hajtatni  szépen,  csöndesen 
az  országúton,  útközben  tán  szunyókálni  is,  míg  egyszer 
lesből  előrohanó  lovagok  veszik  körül  a  hintót,  s  az  álom¬ 
ból  ébredő  hölgyeket  a  hintó-ablakon  át  a  legudvariasabb 
mosolygásu  arcz  biztosítja :  «ne  féljenek  önök  úrhölgyeim, 
csak  tisztelőik  hatalmába  kerültek  :  mi  francziák  vagyunk ! » 

Hát  baj  ez  valakinek  ? 

Ah,  de  mikor  oly  nehéz  megválni  az  egyszer  kivívott 
becsüléstől ! 

Mennyire  imádja  őt  ez  a  férfi  !  s  mennyire  megérdemli, 
hogy  az  imádat  kölcsönbe  essék! 

Ha  akarta  volna  ez  a  férfi,  egy  királyleány  szerelmét 
foglalhatta  volna  el  magának.  De  ő  meg  tudta  védencze 
számára  tartani  azt,  a  mivel  tartozott  neki:  hódolatát. 


*  SS 


Inkább  akarta  őt  királynévá  tenni,  mint  feleségévé  !  Ritka 
az  ilyen  gyémánt  jellem. 

S  most  ő  ezt  a  gyémántot,  mikor  megtalálta,  az  értékét 
megismerte,  hajítsa  el  a  sárba? 

Lehet-e  a  világ  minden  milliójáért  megvenni  egy  ilyen 
kincset? 

Kincset?  De  hátha  nem  volna  is  az? 

Ha  Yavel  Lajos  csak  egy  közönséges,  mindennapi  em¬ 
ber  volna,  tele  hibákkal  és  ügyetlenségekkel ;  de  ha  a  nő 
igazán  szeret  egy  férfit,  nem  istene-e  az  annak?  Lehet-e 
neki  azt  elhagyni,  megcsalni,  összetörni:  ha  szereti?  Es 
ha  ellenség?  ha  áruló?  ha  gonosztevő  is?  Lehet-e  őt 
elárulni  annak,  a  ki  szereti  ? 

A  hölgy  kegyetlenül  bűnhődött.  A  más  szivével  akart 
játszani,  s  a  magáét  vesztette  el.  Akárhová  gondolt,  nem 
bírta  azt  az  eszmét  elérni,  hogy  ő  Lajosra  nézve  ne  legyen 
az  többé,  a  ki  már  volt. 

Az  ellen  pedig  nőiségének  minden  érzete  föllázadt,  hogy 
eláruljon  egy  barátnőt,  a  ki  az  ártatlanság  őszinte  moso¬ 
lyával  bízta  magát  az  ő  védelmére,  egy  gyermeket,  a  ki  őt 
anyjának  nevezi,  a  ki  őt  meghívta,  hogy  fogadja  el  aján¬ 
dékba  azt  a  férfi-szivet,  melyet  ő  neki  nem  szabad  bol¬ 
doggá  tenni;  a  ki  épen  abban  királyleány,  hogy  jobban 
tud  szeretni  és  lemondani,  mint  más.  Lehet-e  neki  elárulni 
ezt  a  leikéhez  tapadó  lelket,  a  ki  éjszaka  odalopózik  az  ő 
ágyába  s  hozzásimulva  kéri,  hogy  meséljen  neki  valamit, 
úgy  altassa  el ;  —  a  ki  kezét  az  ő  kezébe  téve,  mondja  el 
utána  a  mindkettőjük  imáját?  .  .  .  Lehet-e  egy  nőnek  egy 
nőt  ily  hidegvérrel  semmivé  tenni? 

Ha  az  áldozata  büszke  jellem  volna,  uralkodni  vágyó ; 
ha  boszúra  ingerelné  híveit,  s  szomjazná  a  dicsőséget: 
talán  volna  egy  mentség  annak  a  számára,  a  ki  őt  ellen¬ 
ségei  kezébe  szolgáltatja;  de  ez  a  leány  reszket  a  nagyság¬ 
tól,  melynek  csak  átkait  érzi  kora  gyermekségétől  fogva, 
s  nem  kíván  egyebet,  mint  hogy  engedjék  elfelejtve, 
elrejtve  maradni. 

Az  idő  sürgetett.  Jocrisse  háromszor  is  utána  jött  már 
úrnőjének  ismételni  a  kérdést,  hogy  nem  küld-e  választ  a 
kapott  levélre? 

Katalin  még  egyre  tusakodott  magával. 

Valamire  pedig  el  kellett  határozni  magát. 

Mikor  harmadszor  is  utána  jött  Jocrisse,  akkor  azt 
mondá  neki : 

—  A  mit  válaszolni  akarok,  az  oly  kényes  dolog,  hogy 
nem  bízhatom  idegen  emberre.  Neked  magadnak  kell  fel¬ 
készülnöd,  hogy  válaszomat  elvidd  a  marquisnak. 

—  Már  készen  vagyok. 

—  Hozz  íróeszközöket  a  pavillonba:  nem  akarok  a  kas- 
télvba  fölmenni  levelet  Írni.  Valaki  kérdezősködhetnék, 
mit  írok? 

Jocrisse  hirtelen  ott  termett  az  íróeszközökkel. 

Katalin  megírta  a  válaszát  De  Fervlansnak  s  levelét 
gondosan  lepecsételé  s  azt  átadta  Jocrissenek,  a  ki  még 
abban  a  perez  ben  szekérre  ült  s  el  vágtatott. 

Vájjon  ösztönszerű  sugallat  volt-e  az,  hogy  Katalin 
épen  Jocnssetól  küldte  el  azt  a  levelet?  Hogy  eltávolító  a 
kastélyból  azt  az  egyetlen  embert,  a  ki  ittlétének  titkába 
be  volt  avatva?  s  ki  De  Fervlansnak  egyenesen  megbízott 
híve  volt,  az  ő  látszólagos  szolgálatában? 

A  küldött  levélben  csak  ez  a  három  szó  volt : 

«Io  non  posso !» 

(«Nem  tehetem.))) 

Tehát  ő  nem  teheti.  —  De  ez  még  csak  a  gyöngeség 
bevallása.  Még  ez  csak  annyit  tesz,  hogy  az  asszony-erő 
nem  tartott  ki  a  sátáni  árulás  végbefej ezéseig,  —  s  férfi¬ 
kézbe  kénytelen  letenni  a  zárkövet. 

Hanem  az  még  fenn  van  hagyva,  hogy  bevégezze  más, 
a  kit  nem  kisért  úgy  a  saját  szíve,  mikor  egyedül  van. 

Még  egy  órája  volt  a  hölgynek  démonával  tusakodni, 
teljes  négy  negyedóra :  hatvan  egész  perez  volt  neki  en¬ 
gedve  a  sorstól,  hogy  határozzon  nagyot,  szívéhez  méltót, 
lelkét  kimentőt.  Ez  óra  az  elárult  királyleánynak  a  rajz- 

tanórája,  a  miből  az  egy  perczet  sem  enged  elveszni.  Ha 
ez  órának  ötvenkilenczedik  perczében  elzárja  magát  a 
hölgy,  ha  letépi  nyakából  azt  az  arany  tokot,  melyben  az 
öt  millió  frankot  Ígérő  kötvényt  hordozza  keblén,  mint 
valami  talizmánt  s  beledobja  azt  a  legmélyebb  kútba,  s 
aztán  megragadja  a  leány  kezét  s  azt  mondja  neki :  ((Fus¬ 
sunk!  Üldözőid  jönnek!»  akkor  kikerüli  azt  a  csapást,  a 
mi  fejére  van  mérve  a  kérlelhetlen  nemesistől,  mely 
semmi  adósságot  kifizetetlen  nem  hagy :  akkor  megsza¬ 
badul  egy  olyan  nagy  szenvedéstől,  melyet  a  világ  minden 
kincse  nem  képes  aztán  megváltani ! 

«Io  non  posso  .  .  .  .«  Ez  nem  elég.  Ennyit  Judás  is 
megtett.  «En  nem  tudom  kezetekbe  adni  azt,  a  kit  imá¬ 
dok  ...  én  csak  megcsókolom  őt,  hogy  ráismerjetek  róla  : 
a  többi  a  ti  dolgotok.))  —  Késő  volt  aztán  visszadobni  a 
harmincz  ezüst  pénzt ! 

Katalin  elrejté  magát  a  park  kéj  lakába  s  azt  mondá 
inasának,  hogy  senkit  se  vezessen  hozzá,  a  ki  keresi ;  se 
ismerőst,  se  idegent. 

Pedig  azért  mégis  koczogtattak  az  ajtaján. 

—  Egy  idegen  úr  van  itt,  dörmögé  az  inas  az  ajtón 
keresztül. 

—  Mondd  neki,  hogy  jöjjön  máskor,  válaszolt  az  úr¬ 
hölgy,  nem  nyitva  ki  az  ajtót. 

Néhány  perez  múlva  az  inas  megint  visszajött. 

—  Az  idegen  úr  kéri  a  nagyságos  asszonyt,  hogy  vegye 
át  a  mit  számára  hozott  —  Párisból. 

Erre  Katalin  akkora  ajtót  nyitott,  hogy  a  hozott  tárgyat 
be  lehetett  rajta  csúsztatni. 

Egy  elefántcsont  medaillon  volt  az,  megsárgulva  az 
időktől,  hanem  a  benne  foglalt  kép  még  eleven  volt :  — 
« Amelie »,  a  kis  Amelie  képe. 

Tudja  ön  madame,  abból  a  korból,  a  mikor  még  a  kis 
Amelie  ártatlan  volt ! 

—  Bocsásd  be  őt,  suttogá  a  hölgy  a  rémület  asthmajá- 
val,  s  úgy  reszketett  a  keze  a  medaillonnal  együtt,  mint 

a  ki  a  sírból  feltámadt  kisértő  szellem  megjelenését 
várja. 

Az  jött. 

Késő  volt  előle  elfutni.  A  kegyelmes  végzet  által  enge¬ 
dett  órán  túl  elmúlt  —  egy  perez. 

—  Cambray !  kiáltá  a  hölgy  s  kezének  öt  körme  hegyét 
a  szájába  kapta,  hogy  suttogássá  fojtsa  el  a  kiáltást. 

—  Igen,  madame,  én  Cambray  vagyok,  más  néven 
marquis  D’Avoncourt  Richard,  a  kinek  ön  egykor  azt 
mondta:  « hálát  fogok  ön  iránt  érezni,  a  míg  élek ! » 

—  Hogy  jön  kegyed  ide? 

—  A  mi  a  kijövetelemet  illeti  a  hami  várbörtönből,  azt 
nem  mondhatom  el,  mert  úgy  szöktem,  s  nem  akarom 
azokat  bajba  keverni,  a  kik  segítettek  benne;  hanem  hogy 
önre  hogyan  találtam  rá,  az  nagyon  egyszerű  dolog  volt. 
Elmentem  Párisba,  fölkerestem  önnek  a  leányát. 

—  Ön  látta  Ameliet!  kiálta  közbe  a  delnő,  s  minden 
egyébről  elfelejtkezett.  Beszélt  vele?  Oh,  szóljon,  szóljon, 
mit  mondott?  Milyen  lett? 

—  Megtudja  ön  azonnal,  madame.  Én  egész  őszintén 
megmondtam  a  grófkisasszonynak,  hogy  az  édes  anyját 
akarom  fölkeresni,  nem  küld-e  hozzá  levelet?  Azt  is  meg¬ 
mondtam  neki,  hogy  szökevény  vagyok. 

—  Ön  megmondhatta  ezt  leányomnak?  Hol  találta  őt? 

—  Mindent  világosan  meg  fogok  önnek  magyarázni, 
madame.  Én  beszéltem  Amelievel,  megmondtam  neki, 
hogy  szököm,  megmondtam  neki,  hogy  önt  keresem,  és 
lássa,  nem  fogtak  el  az  útban :  rátaláltam  önre. 

—  Ö  nekem  levelet  küldött  öntől  ? 

—  Azt  tette.  De  mielőtt  átadnám  azt,  nem  nyerhetnék 
egy  serpenyő  parázst  és  valami  kevés  kámfort? 

—  Minek  az  ? 

—  Annak  is  okát  adom  egymásután.  Nem  tudja  ön, 
madame,  hogy  mit  hozott  haza  Bonaparte  az  eilaui  véres 
ütközetből  Francziaországnak  ? 

—  Nem  tudom. 

—  Nohát  én  tudom.  Az  ((influenzát)).  Ön  még  a  nevét 
sem  hallotta  ennek  ugy-e  bár?  Majd  meghallja.  Ez  egy 
ragályos  betegség,  mely  odahaza,  a  maga  országában,  a 
hol  már  polgárjogot  nyert,  igen  szelíden  viseli  magát, 
hanem  ha  idegenek  közé  szabadul,  ott  kegyetlen  pusztítóvá 
alakul  át,  halálos  lefolyású  dögvészszé  lesz.  A  muszkának 
nem  volt  elég,  hogy  az  eilaui  völgyeket  betemette  franczia 
ifjak  hulláival,  még  a  hazatérőknek  is  a  torkába  harapott, 
úgy  hozták  haza  magukkal,  s  temetőkkel  jelölték  az  útjo- 
kát,  a  merre  hazatértek,  úgy  hogy  Párisban  egy  külön 
kórházat  kellett. a  visszatért  katonák  számára  berendezni, 
a  hová  az  influenzában  szenvedőket  külön  zárják.  Az  ön 
leánya  ebben  az  influenza-kórházban  ápolónő. 

—  Jézus  Mária !  Szent  Isten !  sikoltott  fel  az  anya  két¬ 
ségbeesetten. 

—  Ott  kerestem  őt  fel ;  ott  irta  önnek  ezt  a  levelet. 

A  hölgy  a  levél  után  nyúlt  mohón. 

—  Ez  a  levél  ragályos  lehet,  nem  akarja  ön  elébb  kám¬ 
forfüstre  tartani  ? 

—  Mit  törődöm  én  azzal?  Adja  ide,  kérem. 

S  hevesen  szakítá  fel  az  elkapott  levelet. 

Abba  ez  volt  Írva : 

((Kedves  kicsi  mama,  öreg  barátnőm. 

Hát  hogy  éled  világodat  ott  a  külföldön?  Nem  unat¬ 
kozol-e  nagyon,  van-e  elég  mulatságod  ?  Látod,  én  nagyon 
meguntam  ezt  az  én  életemet.  Mindennap  hazudni,  csalni, 
árulkodni :  abból  élni !  A  míg  kis  gyermek  voltam,  örül¬ 
tem  rajta,  hogy  megdicsértek  ez  ügyességemért.  Egyszer 
azután  jött  egy  olyan  nap,  a  mikor  kezdtem  magamat 
megutálni.  N.em  tudom  kitalálni  az  okát,  de  azontúl  nem 
tudtam  úgy  a  tükörbe  nézni,  hogy  a  saját  arczom  felé  ne 
köpjek  és  meduzapofákat  ne  fintorgassak  a  leggyűlöltebb 
szemek,  a  saját  szemeim  közé.  Infámis  mesterség  ez  a 
mienk,  kicsi  mama!  «Ezzel»  igen  jól  meg  vagyok  elé¬ 
gedve.  S  ha  be  akarod  fogadni  egy  öreg  barátnédnak  jó¬ 
akaró  tanácsát,  azt  izenem  neked:  fordulj  vissza  te  is!  Ne 

járj  tovább  ezen  az  úton.  Te  igen  szépen  tudsz  hímezni, 
zongorázni:  most  a  nagy  urak  újra  felkapták  az  arany- 
himzést  a  ruháikon;  megélhetsz  te  a  kezed  munkájából  s 
adhatsz  zongoraleczkéket  is.  Miattam  ne  legyen  már  gon¬ 
dod,  én  jól  el  vagyok  látva.  S  ha  tudnád,  hogy  milyen 
boldog  vagyok,  hiszem,  hogy  örülnél  rajta.  No  hát  kérlek, 
légy  becsületes  s  aztán  jussak  néha  eszedbe.)) 

«Öreg  barátnéd  és  kicsi  leánykád 

ci  devant  Amelie  —  most  pedig  Soeur  Ágnes.)) 

Ah,  ez  a  korbácsütés  meg  volt  érdemelve !  Ez  jobban 
fájt,  mint  mikor  a  pellengérre  kikötnek  egy  szép  vétkező 
hölgyet  s  lerántva  vállairól  az  inget,  véres  csapásokkal 
hasogatják  fel  szép  fehér  bőrét! 

Katalin  csak  leejté  a  két  kezét  az  ölébe  ez  ostorozás 
után. 

S  csak  arra  a  nyilalló  fájdalomra  tért  ismét  magához, 
mely  a  sajgató  kínokon  is  keresztül  tör. 

—  Amelie  az  influenza-kórházban  !  Az  én  leányom ! 

S  mintha  Cambrayra  lett  volna  bízva,  hogy  mindazon 
idő  alatt,  a  míg  ő  leányát  elhagyta,  legyen  annak  hűséges 
gondviselője,  odarohant  hozzá  őrjöngve,  s  megragadva 
annak  karjait,  kiáltozá:  ((leányom,  oh  leányom;  Ameliem!» 

Cambray  keserűn  szólt: 

—  Azt  a  leányát,  azt  az  Ameliet,  a  melyiket  ön  rám 
bízott,  én  híven  megőriztem,  keblemben  hordoztam  ; 
látja-e?  önnek  visszahoztam. 

A  nő  most  az  arczképet  halmozta  el  csókjaival  és  sírt. 

—  Ilyen  volt  ő,  mikor  még  ártatlan  volt ! 

—  De  most  már  megint  azzá  lett,  madame ! 

—  Milyen  ő?  hogy  változott  meg?  Szép  lett?  Megnőtt? 
Oh  mondja  ön.  —  Nem  hozhatta  ön  el  egy  arczképét? 

—  De  elhoztam. 

—  Elhozta?  Amelienek  a  mostani  képmását?  0  csak 
lopva  engedte  magát  lefestetni.  S  önnek  megengedte? 

—  Nekem  megengedte. 

—  Itt  van  önnél  az  arczkép?  Vagy  elhagyta  valahol? 

Hol  van  ön  szállva?  Együtt  megyek  önnel  oda.  Hát  miért 
nem  szól  ön? 

—  Gondolkozom  rajta,  hogy  átadjam-e  azt  kegyednek, 
madame,  vagy  sem? 

A  n'ő  most  már  csak  némán,  összetett  kézzel  kö- 
nyörgött. 

—  Ejh  !  monda  Cambray;  mit  tartozom  én  önnek  irgal- 
mazni,  a  kinek  az  Isten  sem  irgalmazott.  Itt  van  Amelie 
legutóbbi  arczképe. 

Egy  kis  miniatűré  festmény  ugyanolyan  elefántcsont 
tokban,  mint  a  másik.  Egy  fehér  arcz,  behunyt  szempil¬ 
lákkal,  homlokán  a  myrtuszkoszorúval,  fejét  a  koporsó 
vánkosán  nyugtatva. 

—  Halva  van!  kiálta  a  rémülettől  elrekedt  hangon  a 
hölgy  és  szemei  megkövültén  meredtek  e  szomorú  képre. 

A  látogató  pedig  kegyetlen  hidegen  mondá : 

—  Igen  is,  madame,  nem  teteti  magát  halottnak.  Ez  a 
fehér  szín  nincs  festve  az  arczára,  ezek  a  behunyt  szemek 
nem  szerepet  játszanak,  ez  a  halotti  mez,  ez  a  myrtusz- 
koszorú  nem  színpadi  jelmez.  Ez  egy  igazi,  őszinte  más¬ 
világ  lakója  ....  Ilyen  arczképet  küld  emlékül  az  a  leány, 
a  kit  az  anyja  idegen  házak  kapubejárata  alatt  hagyogatott 
el,  leskelődni  és  kémkedni  üldözött  emberek  után  .... 

Ez  irgalmatlan  szavak  alatt  a  hölgy  először  a  térdeire, 
azután  a  kezeire,  utoljára  az  arczára  omlott.  Össze  volt 
zúzva. 

S  az  irgalmat  nem  ismerő  ember  még  az  összetört 

atomjainak  sem  akart  békét  hagyni,  még  azokat  is  szét 

akarta  szórni  a  levegőbe,  hogy  egymással  meghasonlva, 

soha  egészszé  ne  váljanak  többé. 

/ 

—  Es  most  mehet  ön,  madame,  felvenni  az  öt  millió¬ 
ját!  Meg  van  jól  érdemelve! 

E  pokoli  kínzásra,  mint  egy  dühödt  furia,  szökött  fel  a 
hölgy,  s  kirántva  kebléből  az  arany  tokot  s  leszakítva  an¬ 
nak  födelét,  kitépte  abból  az  Ígérvényt  s  apró  darabokra 
szakgatva,  szétszórta  annak  rongyait  maga  körül ;  a  sze- 

mei  világlottak,  mint  eg}'  hagymázas  őrjöngőé  s  elkékiilt 
ajka  tajtékzott. 

—  Legyen  átkozott,  a  ki  ezt  tette  velem !  Legyen  át¬ 
kozott  a  szív,  mely  ezt  befogadta ! 

S  elkezdte  ököllel  ütni  azt  az  elátkozott  szivet  úgy, 
hogy  utoljára  a  kínzója  szánta  meg  és  megfogta  a  kezét. 

—  Madame.  Ön  még  nem  hajtotta  végre,  a  mire  küldve 
volt?  kérdé  tőle  csendesen. 

—  Nem!  Jöjjön  ön  velem.  Itt  van  a  leány  és  a  kincsei. 

Sértetlenül.  Vegye  át  tőlem.  Fusson  vele  a  merre  akar. 

/ 

—  Nem,  madame,  —  azt  én  nem  tehetem.  En  idegen 
vagyok  ebben  az  országban.  Nem  tudom  merre  van  a 
jóbarát,  merre  az  ellenség.  Önnek  magának  kell  őtet  meg¬ 
szabadítani.  Ha  van  e  földön  bűn  számára  vezeklés :  ez 
az  ön  vezeklése!  Ön  tudja  legjobban,  hová  lehet  őt  úgy 
elrejteni,  hogy  üldözői  rá  ne  találjanak:  s  ha  nem  tudja, 
az  ön  dolga  azt  kitalálni.  —  Önnek  Vavel  Lajos  szerelmét 
adta,  többet  annál :  becsülését.  —  Ezt  nem  lehet  úgy  ron¬ 
gyokra  tépni,  mint  az  öt  milliót !  Akar  ön  az  én  taná¬ 
csomra  hallgatni? 

—  Parancsul  veszem. 

—  Öltözzék  ön  álruhába,  pórnőnek ;  kösse  batyuba  az 
önre  bízott  aczélszekrényt  s  igyekezzék  vele  föltalálni 
Vavel  Lajost,  akárhol  a  táborban. 

—  És  Marié? 

—  Őt  nem  viheti  magával.  A  leánynak  és  a  szekrény¬ 
nek  együtt  nem  szabad  lenniök.  Mariénak  jelöljön  ki 
valami  rejteket,  a  hol  maradjon  addig,  míg  ön  visszatér. 

—  S  nem  maradhat  ön  nála,  hogy  őrködjék  fölötte? 

—  Köszönöm  madame,  hog}r  ön  ilyen  jó  hozzám  —  és 

/ 

ő  hozzá.  Hanem  egy  súlyos  aggodalmam  van.  En  magam 
is  az  influenza-kórházból  jövök.  Ez  a  muszka  ragály  oly 
alattomos,  hogy  a  kit  már  meglepett,  azt  még  hetekig 
engedi  futni  a  világban,  magával  hordozva  a  halálos  mé¬ 
reg  incubatióját.  Az  ember  napok  során  keresztül  csak 
mint  egy  nyomasztó  sejtelmet,  mint  egy  bántó  emléket 


hordja  magával  veszedelmét  s  nem  tudja,  hogy  ez  a  halál. 

/ 

En  már  tudom.  Nem  fogom  már  messze  hurczolni  maga- 

/ 

mát.  Nincs  is  miért!  Dolgom  be  van  végezve.  En  jó  helyre 
szállásoltam  be  itt  magamat.  A  Névtelen  Vár  most  egész 
üres,  csak  egy  régi  jó  barátném,  a  komoly  Lizette,  meg 
egy  kis  mogorva  gyermek  laknak  benne.  Ott  jó  lesz  ne¬ 
kem  lefeküdnöm.  Kipihenem  magamat.  Azért  nagyon 
kérem  önt,  hogy  Mariénak  meg  ne  mondja,  hogy  itt  va¬ 
gyok.  0  engem  látni  akarna.  Az  influenza  pedig  az  ördögi 
lények  leghamisabbika.  Lesve  lesi,  hogy  egy  szép,  fiatal 
ártatlan  leánykát  körme  közé  ragadhasson.  Még  egy- egy 
férfi  kilábol  belőle,  de  az  ifjú  leánykákat  elviszi  magával 
mind.  Hozzám  ne  bocsássa  ön  Mariét.  Ez  országban  még 
nem  ismerik  e  ragályt.  Nem  akarom,  hogy  én  legyek  az,  a 
ki  beültettem  annak  kórcsiráit  e  nép  közé,  mely  az  én 
bálványomnak  menedéket  adott,  s  hála  fejében  épen  e 
megoltalmazott  angyal  által  nyissak  uj  temetőket  Magyar- 
ország  földén.  Hozzám  ne  bocsásson  ön  senkit.  Ha  meg¬ 
halok:  a  parton  temessenek  el  s  töltsenek  hullám  fölé 
oltatlan  meszet.  Még  a  siromnak  se  jöjjön  tájékára  fiatal 
leány ! 

Az  eltávozó  Cambray  egy  könnyeiben  feloszló  nőalakot 
hagyott  hátra. 

Borzongva,  tántorogva  bandukolt  a  Névtelen  Vár  felé,, 
köpenye  gallérját  arcza  elé  húzva.  A  ki  az  influenza  lehel¬ 
letét  hordja  ereiben,  annak  elég  egy  olyan  tó  tükrére  vetni 
a  tekintetét,  minő  előtte  elterül,  hogy  a  kór  kitörése  nyom¬ 
ban  előálljon. 

II. 

A  rajztanóra  letelt,  Marié  sietett  fölkeresni  Katalint* 

Csak  a  véletlenen  múlt,  hogy  Cambrayval  szemközt 

tt 

nem  találkozott.  0  a  mellékajtón  jött  ki  a  kastélyból,  s  az 
a  főkapun  át  távozott. 

Marié  megtalálta  Katalint  a  nyári  pavillonban. 


Megrémíté  a  jelenet,  a  mit  látott. 

A  nő  ott  térdelt  kincseinek  romjai  között. 

Két  arczkép,  egy  levél,  meg  egy  széttépett  irat  pilléi. 
Megannyi  vesztett  milliók. 

Dúlt  arcza,  kisírt  szemei,  fájdalomra  nyílt  ajkai  hirde- 
ték,  hogy  rendkívüli,  a  mit  szenved. 

—  Kis  anyám!  Mi  bajod?  rebegé  a  leány,  odasietve 
hozzá,  hogy  fölemelje  őt  a  földről. 

—  Hagyj  el!  A  ki  engem  anyjának  nevez,  annak  én 
gyilkosa  vagyok. 

Akkor  aztán,  hogy  nem  engedte  magát  fölemeltetni  a 
földről,  Marié  is  leült  oda  mellé  a  földre  s  a  félelem  kérdő 
várakozásával  tekintett  a  nő  könyező  szemeibe. 

A  nő  odaadta  neki  az  egyik  arczképet,  a  gyermekiest; 

—  Látod  ?  Ilyen  volt  ő,  mikor  elhagytam. 

—  Kicsoda?  Leányod?  Te  már  nő  voltál  s  most  özvegy 
vagy? 

—  Igen. 

—  Annál  jobb. 

Akkor  odanyujtá  a  hölgy  a  másik  arczképet. 

/ 

• —  Es  ilyen  most,  mikor  visszakértem. 

—  Oh  Istenem  !  Meghalt  ? 

—  Kern  !  Megöletett!  Kegyetlenül,  átkozott  módon  meg¬ 
gyilkoltatott,  mint  a  hogy  meg  fognak  gyilkolni  téged,  ha 
hozzám  közel  maradsz.  Fuss  innen  ! 

—  Istenem !  Mit  beszélsz  ?  Katalin ! 

—  Azt,  hogy  el  kell  hagynod  ezt  a  házat  rögtön.  Menj 
át  Mercatorishoz :  mondd  neki,  hogy  vigyen  magával 
akárhová.  Öltöztessen  föl  rongyokba,  daróczba,  cseléd¬ 
nek:  kormozd  be  az  arczodat  és  a  kezeidet  szennyezd  be. 
S  mikor  lónyerítést  hallasz,  elbújj  s  a  míg  el  nem  mennek, 

elő  ne  jöjj. 

/ 

—  Es  te?  Mit  akarsz  tenni  te? 

/ 

—  En  is  elhagyom  ezt  a  házat,  egyedül. 

—  Hát  én  nem  mehetek  veled  ? 

—  A  hova  én  megyek,  oda  te  nem  jöhetsz.  En  atábor- 


Jókai:  Névtelen  vár.  II. 

vonalakon  keresztül  lopózom  s  meglehet,  hogy  ellenséges 
czirkálókkal  találkozom  össze. 

—  S  miért  kell  azt  tenned  ? 

—  Azért,  hogy  az  okirataidat  rejtő  szekrényt  elvigyem 
Vavelnek. 

—  Te  Lajost  akarod  fölkeresni  a  táborban? 

—  Igen.  S  azután  nem  tudom,  mi  történik  velem? 

• —  Ne  rémits  meg!  Te  azt  hiszed  tán,  hogy  Lajos  nem 
fog  téged  szeretni,  ha  megtudja,  hogy  özvegy  vagy  és 
leányod  van  ? 

—  Azért,  hogy  «van»,  nem  gyűlölne  meg,  de  azért, 
hogy  «volt»,  igen,  mert  én  öltem  meg. 

—  Ne  beszélj  így ! 

—  Hát  nem  látod,  hogy  halott.  Nem  látod  ezeket  a  be¬ 
csukott  szemeket,  ezt  az  átszellemült  arczot;  hát  szólj 
annak  a  képnek,  hogy  nyissa  fel  az  ajkait  és  mondja  azt, 
hogy  nem  én  öltem  meg  őt. 

—  Katalin!  Hátha  nem  igaz  ez?  Hátha  csak  ellensé¬ 
geid  gondolták  ki  ezt,  hogy  megkeserítsenek?  Nézd:  ez  a 
két  kép  nem  hasonlít  egymáshoz.  Ez,  a  melyik  úgy  mo¬ 
solyog,  ez  lehetett  a  te  leánykád,  de  ez,  a  melyik  oly  ha- 
lavány,  ez  nem  lehetett  ugyanaz.  Ez  nem  a  te  leányod ! 
A  ki  neked  ezt  mondta,  átkozottul  hazudott. 

Katalin  arczán  egy  pillanatra  valami  örömsugár  deren¬ 
gett  végig.  Elmúlt  az  azonnal.  Szomorún  sóhaj ta  fel : 

—  A  ki  ezt  mondta  nekem,  az  nem  hazudik. 

f  * 

—  De  hazudik.  Állítsd  velem  szembe  !  Es  én  az  arczába 
fogom  neki  mondani,  hogy  hazudik. 

. A  nő  nem  tarthatta  vissza  magát : 

—  A  ki  ezt  mondta  nekem,  az  Cambray  .  .  . 

—  Cambray?  szólt  elbámulva  Marié.  —  Cambray  itt 
van?  Az  én  megszabadítom,  oltalmazom,  második  atyám! 
Mért  jön  ő  ide? 

—  Azért,  hogy  újra  megszabadítson  és  megoltalmazzon 
téged. 

—  S  hol  van  ő  ? 

—  A  miért  jött,  már  bevégezte.  — Engemet  porba  súj¬ 
tott,  tégedet  megmentett  s  azzal  tovább  ment  .  .  . 

—  Az  lehetetlen !  Hogy  ő,  ha  ott  van,  a  hol  én  vagyok, 

egy  szót  ne  akarjon  szólni  hozzám.  E  perczben  lehetett 
* 

csak  itt.  En  sietek  utána. 

—  Megállj !  kiálta  rá  a  nő  s  megragadta  a  kezét  a  tá¬ 
vozni  akarónak.  Neked  nem  szabad  őt  fölkeresned. 

—  Miért  nem  ? 

—  Cambray  kivánta  —  nem !  parancsolta  azt  nekem, 
hogy  ő  hozzá  ne  bocsássalak. 

—  Nem  értelek. 

—  Hát  érts  meg.  E  képet  s  ezt  a  levelet  itt  Cambray 
hozta  nekem  Párisból ;  a  levelet  leányom  írta  még,  a  képet 
ő  róla  festették  le  már.  Ott  halt  meg  a  legrettenetesebb 
ragály  kórházában,  a  betegeket  ápolva,  mint  egy  hősnő, 
mint  egy  szent.  Jól  járt!  Az  égbe  jutott.  Ha  sírok,  nem 

f 

őtet  siratom,  csak  magamat.  —  Es  Cambray,  a  te  védel¬ 
meződ  s  az  én  boszuállóm,  nem  csak  a  levelét  és  az  arcz- 
képét  hozta  el  magával,  hanem  a  halálának  spóráit  is. 
0  is  megkapta  e  ragályt.  De  a  nemes  ember  még  haldo¬ 
kolva  is  nemes  ember !  Azt  mondá :  nem  akarom,  hogy  én 
ültessem  be  az  új  halálvészt  ez  ország  földébe,  mely 
angyalomnak  menedéket  adott ;  nem  akarom,  hogy  véd- 
szentemet  is  magammal  vigyem!  Elzárkózom  meghalni, 
mint  a  nemes  vad. 

—  Oh  drága  Cambray !  Ez  a  te  képed !  szólt  Marié. 
S  hová  lett  ő  ? 

—  Elment  a  Névtelen  Várba.  Ott  most  csend  van  és 
üresség.  Lizette  ápolni  fogja  őt.  Az  ilyen  erős  agg  nők 
nem  félnek  a  ragálytól.  Ö  jól  gondját  fogja  viselni. 

—  Lizette!  A  ki  saját  férjét  is  irtózott  megnézni  hal¬ 
doklásában,  azt  pedig  mennyire  szerette !  A  ki  minden 
beteget  ragályosnak  hisz,  a  ki  fél  benyitni  a  szoba  ajtaját, 
a  hol  valaki  betegen  fekszik,  —  s  ennek  a  gondjára  legyen 
bízva  Cambray?  Az  nem  lehet! 

—  Hát  mit  akarsz?  Küldök  hozzá  más  ápolónőt. 

—  Mit  akarok?  Hogy  én  mit  akarok,  mikor  azt  mond¬ 
ják,  hogy  Cambray  itt  fekszik  betegen  a  szomszéd  házban, 
hogy  én  akkor  mit  akarok  ?  Senki  az  egész  világon  nem 
tartozik  őt  szeretni,  egyedül  én.  —  Ugy-e  ő  nem  kérdezte, 
mikor  engem  ápolása  alá  vett,  hogy  minő  bajban  szenve¬ 
dek?  Pedig  az  volt  ám  a  ragály!  A  ki  hozzám  ért,  kocz- 
káztatta,  hogy  másnap  elveszti  a  fejét  s  nem  volt  orvos- 
ság,  mely  kigyógyítsa  belőle.  Es  ő  évekig  ápolt,  rejtegetett 
Bngem.  Atyám  helyett  atyám  volt.  Miattam  elfogták  és 
elevenen  eltemették.  S  most,  mikor  ő  kriptájából  kitört, 
hogy  véglehelletével  ntánam  vonszolja  magát,  hogy  még 
az  utolsó  szavával  is  engem  védelmezzen,  én  hagyjam  őt 
az  útfélen  elveszni  s  még  csak  a  kezemet  se  tegyem  a  feje 
alá,  hogy  fölemeljem  a  földről?  —  En  oda  fogok  hozzá 
menni :  —  igen,  Katalin.  —  A  mihez  az  egyik  leányodnak 
volt  bátorsága,  lesz  a  másiknak  is  ...  . 

—  Marié  !  Gondolj  Lajosra !  Azt  akarod-e,  hogy  ő  két¬ 
ségbeessék? 

—  Katalin.  Hát  nem  Isten  vigyáz-e  ránk?  Az  ő  Ítéleté¬ 
nek  napja  ez.  Lajos  és  az  ő  hívei  kihúzták  a  kardot,  azzal 
a  jelkiáltással,  hogy  « éljen  az  ő  választottjuk  !»  Ha  Isten 
helyesli  azt,  a  mit  ők  akarnak,  úgy  én  a  dögvész  Bethes- 
dáin  keresztül  is  sértetlenül  járok  végig.  Ha  pedig  nem 
helyesli,  hogy  a  mit  ő  elhatározott,  a  jövendőt,  halandó 
kezek  más  felé  fordítsák,  ha  nem  akarja,  hogy  miattam 
folyjon  nemzetek  vére :  akkor  egy  vékony  pókfonállal, 
a  minő  az  őszi  légben  szállong,  a  miről  senki  sem  tudja, 
honnan  jön  és  hová  megy?  elvisz  magához  innen  a  föld¬ 
ről.  Kimondtam.  Megteszem.  Francziaországnak  nem 
vagyok  uralkodónéja;  de  magamnak  az  vagyok! 

Katalin  még  egy  kétségbeesett  fogáshoz  folyamodott, 
hogy  a  leányt  visszatartsa. 

—  Marié !  Azért  akarsz -e  Cambrayhoz  menni,  hogy 
megtudd  tőle :  ki  vagyok  én  ?  hogy  meghallhasd  az  ő  szá¬ 
jából,  hogy  én  vagyok  az  az  átkozott  fenevad,  a  kit  kiküld¬ 
tek,  megvesztegetve  ocsmány  vérdíjjal,  azért,  hogy  téged 

elveszítsen,  eláruljon,  ellenségeid  kezébe  adjon?  Hallani 
akarod-e  az  én  gyalázatomat  egész  teljességében? 

E  szavakra  a  leány  odalépett  hozzá  és  kezét  nyujtá 
neki,  és  aztán  nemes  szelíden  szólt: 

—  Es  ha  ő  így  szólna  te  felőled,  én  azt  mondanám 
neki  hogy  te  pedig  nem  veszítettél  el,  nem  árultál  el 
engem,  hanem  megszabadítottál;  nem  gyűlöltél,  hanem 
szerettél ;  s  szeretni  fogsz  ezután  is,  a  hogy  én  szeretlek 
téged. 

S  meg  akarta  csókolni  Katalint. 

De  a  hölgy  elvonta  tőle  arczát  s  visszatartá  őt  a  kezével. 

Aztán  fölvette  a  földre  hullott  levelet  s  odaadta  azt 
Mariénak : 

—  Olvasd  el  ezt  s  ismerj  meg  egészen. 

A  míg  a  leány  azt  a  levelet  olvasta,  a  hölgy  eltakarta 
két  karjával  arczát. 

Marié  elvonta  a  szégyenpírban  égő  arczról  a  rejtegető 
kezet  s  azt  mondá  a  nőnek : 

—  Erre  a  levélre  választ  kell  küldeni .  . .  Ha  van  valaki, 
a  ki  útra  készül  oda,  a  hol  ő  lakik  már,  attól  hadd  izen- 
jemmeg:  «Kis  testvér!  köszöntet  általam  j  ó  anyád :  azt 
a  szép  fényes  fehér  ruhát,  a  mit  küldtél  neki,  fölvette  és 
viseli ;  abban  gyászol.  Helyetted  engem  fog  szeretni, 
helyetted  én  szeretem  őt.  Áldj  meg  minket  s  légy  idve- 
zült!»  Nem  akarod-e,  hogy  én  ezt  Cambraytól  megizen- 
jem  Ameliednak? 

—  Eredj  hát !  sikolta  a  nő,  s  végigesett  arczra  a  pad¬ 
iakul. 


Marié  sietett  a  Névtelen  Várba. 


III. 


Katalin  pedig  összeszedte  a  drágaságait  és  lopva,  hogy 
senki  észre  ne  veg}re,  fölment  a  kastélyába.  Ott  kivette 

a  falszekrényből  az  aczél-ládikát,  azt  nagy  kendőjébe  bur¬ 
kolta  s  senkinek  se  szólva  cselédei  közül,  a  liátulsó  lép¬ 
csőn  át  leosont  a  parkba,  azon  keresztül  a  majoriakba  : 
a  majorosnénak  volt  egy  fiatal  leánya,  annak  az  öltönyeit 
fölvette  magára;  a  fejét  bekötötte  tarka  kendővel,  egészen 
parasztnővé  alakult  át.  Egy  kis,  mátkához  illő  tréfát  akar 
csapni:  azt  hitette  el.  A  majorosnét  már  egyszer  elküldé 
a  táborba  Lajoshoz,  mindenféle  elemózsiával;  most  maga 
akarja  őt  meglepni  vele.  Fölnyergeltette  azt  az  öszvért, 
amelyen  a  majorosné  szokott  bejárni  a  városba;  elől 
a  nyeregkápán  a  kettős  általvető  kas.  Az  egyik  kasba  tette 
az  aczélszekrényt,  a  másikba  a  négycsövű  «buona  nőtte  »-t. 

Hatalmas  velenczei  pisztoly  volt,  négy  sárkánynyal, 
négy  ravaszszal ;  és  a  hölgynek  most  épen  olyan  kedve 
volt,  hogy  azzal  fel  merjen  akárkit  köszönteni.  A  két  arcz- 
kép  és  a  levél  oda  volt  rejtve  a  keblébe.  A  két  kast  azután 
megtölté  mindenféle  eleséggel,  kenyérrel,  sajttal,  szalonná¬ 
val,  pogácsával,  mintha  vásárra  vinné ;  kis  csobolyó  pálin- 

/ 

káról  sem  feledkezett  meg.  így  készülnek  fel  a  markotá- 
nyosnék. 

Azután  felült  a  nyeregbe,  parasztasszonyok  módjára 
s  megindult  egyes-egyedül  a  kapuvári  úton.  A  ki  talál¬ 
kozott  vele,  mondta  magában  :  de  csinos  kis  menyecske ! 

A  nap  még  jó  magasan  állt,  s  a  holdvilágra  is  lehetett 
számítani  fél  éjszakán  át. 

*  *  * 

Yavel  Lajosnak  nem  az  volt  az  egyedüli  csapás,  a  mit 
a  szívére  kapott.  Egyszerre  kellett  megtudnia  azt  is,  hogy 
fellengő  tervei  mind  sorba  meghiúsulnak. 

A  német  patrióták  fölkelése  Napóleon  ellen  kudarczot 
vallott.  A  katona  gép.  Ha  azt  mondják,  hogy  menjen 
a  saját  népét  ölni,  megy.  Ha  azt  mondják  neki,  hogy  for¬ 
duljon  meg,  a  hazáját  védelmezni :  azt  nem  érti  meg.  A  ki 
pedig  megérti,  az  meg  nem  katona.  A  ki  tud  harczolni,  az 
nem  lelkesül;  a  ki  pedig  lelkesül,  az  nem  tud  harczolni. 

A  szabadságbajnokokat  mindenütt  leverik  —  a  saját  honfi¬ 
társaik.  Napóleon  nagy  armadájának  felét  a  rhénusi  szö¬ 
vetség  hadai  képezik.  Tizenhat  ezred  lovas  bajor  tapossa 
simára  előttük  a  csatamezőt. 

Annak  a  nagy  mozgalomnak,  a  mi  magában  a  franczia 
népben  megindult,  se  híre,  se  hamva.  Mintha  egy  század 
múlt  volna  el  azóta,  hogy  az  éhenhaló  franczia  közvitéz 
eilaui  bivouac-tüzénél  azt  mondta  a  sült  csicsókájába 
markoló  Napóleonnak:  «ha  császár  vagy,  egyél  fáczánt 
s  ne  lopd  el  az  én  sült  csicsókámat ! »  A  katona  ismét 
imádja  az  ő  bálványát. 

Az  a  múlt  éjszakák  egyikén  látott  égvillogás  csakugyan 
földi  zivatart  jelentett.  Az  asperni  ütközet  utóvillogása 
volt  az. 

Az  ütközet  után  harmadnapra  betoppant  Mátyás  mester 
Vavel  sátorába. 

Az  ezermesternek  még  a  háborúban  is  lehetett  hasznát 
venni,  nem  ugyan  a  verekedésnél,  mert  azt  inkább  csak 
nézni  szerette ;  hanem  mint  kém,  megbecsülhetetlen  volt. 

—  Mindent  láttam,  mindent  elvégeztem.  Láttam  a  lég¬ 
ballont,  a  miben  egy  inzsenér  ezredes  fölemelkedett,  az 
osztrákok  táborát  köröskörül  megszemlélni.  Olyan  magasra 
szállt  fel,  mint  egy  sárkány,  kötélen  tartották,  s  onnan 
eregetett  le  tudósításokat  az  osztrákok  mozdulatairól. 
Olyat  én  is  tudnék  csinálni.  Láttam  a  congrev-rakétát, 
a  mi  a  hová  leesik,  mindent  keresztül  éget.  Ezt  én  régen 
feltaláltam  már,  de  nem  akarják  befogadni.  Láttam  a  két¬ 
száznegyven  öl  hosszúságú  hidat,  a  mit  egy  darabban  szál¬ 
lítanak  odább  s  a  Dunának  az  egyik  partjától  a  másikig 
átér.  Azután  azt  is  láttam,  hogy  törték  össze  azt  a  hidat 
a  mieink  tüzes  hajói,  hogy  Napóleon  seregének  egy  har¬ 
mada  a  Dunán  innen  rekedt,  s  nem  mehetett  a  másik  két 

/ 

harmadnak  segítségére.  Es  aztán  láttam  a  félistent  futni 
a  fehér  paripáján  s  egy  csónakon  érkezni  meg  az  innenső 
partra.  Halavány  volt  és  reszketett. 

—  S  hogyan  látta  Mátyás  mester  mindezeket  ? 

—  El  hagytam  magamat  fogatni  s  akkor  aztán  a  többi 
foglyokkal  együtt  odahajtottak  bennünket  sánczot  ásni; 
olyan  földtúrásokat  csináltunk,  mint  egy  vár. 

—  S  tudta  ön  valahogy  szerét  tenni,  hogy  levelemet 
átadja? 

- —  Nagyon  könnyen.  A  philadelphusokat  meg  lehe' 
ismerni  arról,  hogy  a  fülgombjukban  ezüst  lencsét  vise) 
nek.  A  mint  egynek  megmondtam  a  jelszót,  ő  vissza 
mondta  a  magáét;  arra  elővettem  a  levelet,  átadtam  neki, 
s  ő  menten  elhozta  rá  a  választ. 

—  S  hogy  tudta  ön  elrejteni  a  levelemet  és  a  választ? 

—  Nagyon  könnyen.  Összecsavargattam  a  vékony  papi¬ 
rost,  belehúztam  a  pipaszáramba.  Az  ellenség  a  pipát  csak 
nem  veszi  el  még  a  fogolytól  sem. 

—  S  hogyan  tudott  ön  visszamenekülni? 

—  Nagyon  könnyen.  Este  felé,  mikor  már  a  válasz 
a  kezemben  volt,  azt  mondtam  a  pajtásoknak  :  engemet 
most  temessetek  el  ide.  Aztán  lefeküdtem  a  sáncz  fene¬ 
kére  s  annyi  földet  hányattam  magamra,  hogy  egészen 
el  voltam  takarva.  Hogy  meg  ne  fulladjak,  egy  nádszálat 

tartottam  a  számban,  azon  keresztül  lélekzettem.  Senki  se 

/ 

keresett,  hogy  hova  lettem.  Ejféljtájon  aztán  kibújtam 
a  föld  alul,  kimásztam  a  sánczból ;  aztán  tudok  én  négy¬ 
kézláb  is  szaladni.  Ha  előőrsre  akadtam,  a  ki  rám  kiál¬ 
tott:  «qni  vive?»  elkezdtem  ugatni,  úgy  tudok  én  ahhoz, 
mint  egy  igazi  kuvasz,  aztán  nem  bántott,  s  ime  itt 
vagyok. 

—  Herék  ember  !  mondá  Lajos.  Még  a  kémkedésnek  is 
megvan  a  maga  heroismusa ! 

Aztán  hozzá  látott,  hogy  a  kapott  választ  kibetüzze. 

Ez  még  jobban  leverte  kedélyét. 

Oudet  ezredes,  a  philadelphok  titkos  főnöke  a  franczia 
hadseregnél,  szívesen  megköszönte  Vavelnek  azt  az  aján¬ 
latot,  hogy  Bonaparte  megbuktatására  közre  fog  működni; 
hanem  azt  is  tudatta  vele,  hogy  ők  a  köztársaságot  akar¬ 
ják  helyreállítani. 


fiát  akkor  az  ő  ábrándképéből  mi  lesz  ? 

Azok,  a  kikre  számított,  Napóleonnal  együtt  a  trónt  is 
5ssze  akarják  törni.  Marié  így  is,  úgy  is  számüzöttje 
marad  hazájának.  S  a  franczia  nemzetnek  nem  adja  vissza 
az  álmodott  béke  korszakát  se  a  császárság,  se  a  forrada¬ 
lom.  A  béke  ang3raláról  —  az  ő  angyaláról  —  egyik  sem 
akar  tudni. 

Szívós  jellem  kell  hozzá,  hogy  ily  keserű  csalódások 
után  is  el  ne  veszítse  erélyét.  A  philadelphok  azt  gondol¬ 
ták,  hogy  csak  hadd  segítsenek  A^avel  hívei  a  császárságot 
megbuktatni,  akkor  ők  helyreállítják  a  köztársaságot; 
Yavel  hívei  meg  arra  gondoltak,  hogy  csak  hadd  ássák  alá 
a  philadelphok  a  császári  trónt,  majd  helyébe  emelik  ők 
annak  a  régi  királyi  széket ;  a  császárság  hívei  pedig  tud¬ 
ták  jól,  hogy  mind  a  ketten  mit  gondoltak  ?  S  már  öntve 
voltak  a  golyók,  a  mik  a  legelső  győzelmes  ütközet  hevé¬ 
ben  a  philadelphok  vezéreit  saját  katonáik  sorából  le  fog¬ 
ják  teríteni  s  már  készen  állt  a  zárt  hintó,  mely  Vavel 
Máriáját  elvigye  —  jó  helyre. 

Az  asperni  ütközetből  mégis  maradt  meg  számára  annyi 
vigasztalás,  hogy  Napóleon  nem  legyőzhetetlen. 

Igaz,  hogy  az  óriás  tréfás  szavakint  az  asperni  ütközet¬ 
ben  azért  kellett  meghátrálnia,  mert  egy  hatalmas  új  had¬ 
viselő  fél  támadta  meg  hátulról,  a  « General  Donau!» 
hanem  azért  azt  is  el  kellett  ismernie,  hogy  úgy  még  nem 
verekedett  vele  ellenfél,  mint  a  Duna  rónáján,  s  oly  zavar¬ 
ban  még  nem  látta  hadseregét,  mint  mikor  a  nagy  Lobau 
szigeten  minden  fegyvernem,  lovas,  gyalog,  ágyú,  podgyász- 
szekér  egymás  hegyén-hátán  voltösszecsomaszolva  s  egész 
néptömege  (nem  sereg  többé)  fogva  érezhette  magát  a  hir¬ 
telen  megáradt  Duna  közepén,  a  míg  a  testőr-matróz- ezred 
meg  nem  érkezett,  s  a  Duna  jobb  ágán  elrontott  hidat 
újra  össze  nem  tákolta;  egész  vízi  csatát  folytatva  az  ellen¬ 
séges  tűzhajók,  dereglyék,  dunai  malmok  flotillájával. 

Aspernnél  már  két  insurgens  lovas-ezred  is  volt  a  tűz¬ 
ben,  a  nyitrai  és  a  primatialis  lovasság,  s  mind  a  kettő 

kiállta  becsülettel  a  tűzkeresztséget.  Franczia  vérteseket 
rohantak  meg  —  fokossal  és  nyereg  nélkül.  Ez  reményt 
ad,  hogy  másutt  is  jól  fognak  verekedni.  Csak  a  tábori 
szolgálatot  nehéz  még  velük  megszoktatni.  Veszteg  ma¬ 
radni  az  előőrsön,  szótlanul,  mozdulatlanul,  sárban-víz- 
ben  megállni,  zivatar  elől  bundába  nem  takarózni,  étlen- 
szomjan  naphosszant  vesztegelni:  ez  az,  a  mit  nem  akar 
bevenni  a  magyar  nemesnek  a  nyaka. 

E  miatt  Vavel  Lajosnak  egész  éjjel  résen  kellett  lenni. 
Minden  órában  kijött  a  sátorából,  lovára  vetette  magát, 
sorba  járta  az  előőrsöket  s  kikérdezte  az  őrjáratot  a  telje¬ 
sített  vizsgálat  felől. 

Lovas  czirkálói  ezalatt  órajárásnyira  elportyáztak  s  hírül 
hozták,  hogy  ellenség  még  sehol  sem  mutatkozik. 

Éjfél  után  járt  az  idő ;  a  gönczöl  szekere  rudjával  lefelé 
állt  az  égen.  Vavel  Lajos  az  őrtűzhöz  visszatérve,  azt 
mondá  a  szolgálattevő  főhadnagynak,  hogy  menjen  a  sáto- 
rába  s  aludjék  egyet.  0  az  alatt  maga  fogja  végezni  a  szol¬ 
gálatot.  Nála  úgy  is  ez  a  rendes  íölkelési  idő. 

S  azzal  a  kantárszárat  a  lova  nyakára  dobva,  míg  a 
paripa  legelészni  kezdett  a  buja  fűben,  ő  leakasztá  válláról 
a  karabélyt  s  folytatta  az  őrködést. 

Az  éjszaka  csendes  volt,  a  múlt  esti  futó  zápor  után 
tavaszi  fűillattal  volt  tele  a  lég.  Egy- egy  csillag  futott  alá 
az  égről. 

Vavel  Lajos  olvasta  egymás  után  a  két  levelet,  a  mi 
keblébe  volt  rejtve.  Nem  kellett  neki  azokat  elővenni, 
könyv  nélkül  tudta  mind  a  kettőt,  mintha  előtte  állnának 
kitárva.  Egyik  a  menyasszonya  szerelmes  levele ;  másik 
az  ellenség  judás-izenete.  Egyszer  a  menyasszonyét  ol¬ 
vasta  el  elébb,  utána  az  ármányszövőét;  máskor  pedig 
megfordítva.  Hogyan  esik  a  keserű  az  édesre  s  az  édes 
a  keserűre?  Azt  is  megkisérté,  hogy  ha  egymás  mellé 
tenné  mind  a  kettőt  s  által  s  kiolvasná  a  sorokat,  milyen 
furcsa  bohóság  jönne  ki  belőle? 

A  csendes  éjben  már  messziről  lehetett  hallani  egy  ősz- 

vér  csönge tyűjét,  mely  egyre  közelebb  jött,  s  a  mint  az 
előőrsök  mellett  elhaladt,  azok  « ki  vagy?  megállj  !»  helyett 
«adjon  Isten  jó  reggelt !» -tel  fogadták  a  közeledőt. 

«Aha!»  monda  magában  Lajos.  «Az  én  szép  meny¬ 
asszonyom  küldi  nekem  megint  a  drága  sok  minden 
körömfaladékot.  Milyen  nagyon  gondol  ő  rám!» 

Az  öszvér  csöngetyűje  egyre  közelebb  hangzott.  Az  őr¬ 
tűz  világánál  már  messziről  látta  Yavel  Lajos  kivirulni 
a  majorosleány  ismeretes  bécsi  piros  fejkendőjét.  A  nyer¬ 
ges  öszvér  egyenesen  ő  feléje  tartott. 

Mikor  közel  ért  már,  akkor  a  lovagló  nő  megállitá  az 
öszvérét,  lehibbant  a  nyeregből,  s  aztán  az  egyik  nyereg¬ 
kasból  hevenyén  kihányva  mindent  a  földre,  a  mi  leg¬ 
felül  volt :  a  drága  ennivaló  csemegéket,  —  sietett  a  leg¬ 
alul  tett  tárgyat  kiemelni  annak  a  fenekéről ;  s  aztán  futott 
Yavel  felé. 

Ah,  ezek  a  földet  alig  érő  léptek  oly  ismerősek  voltak 
Lajos  előtt. 

—  Én  vagyok !  Én  vagyok !  rebegé  már  messziről  a  hölgy, 
hogy  a  hangjáról  elébb  megismerjék,  mint  az  arczát  látnák. 

Lajos  szíve  nagyot  dobbant.  —  Jobb  kezének  hüvelyk¬ 
ujja  a  fegyver  sárkányán  nyugodott,  mutatóujja  a  ra¬ 
vaszán. 

—  Kicsoda?  dörgé  kemény,  szigorú  hangon.  «Kata- 
lin»-e,  vagy  «Themire?» 

—  Katalin!  Katalin!  —  Hát  ki  volnék?  —  Kataliu 
vagyok,  rebegé  a  hölgy,  odafutva  hozzá  fenyegető  tekin¬ 
tete  daczára. 

—  Miért  jött  ide? 

—  Futnom  kellett  hozzád.  Nézd,  magammal  hoztam 
az  aczélszekrényt. 

—  Hát  Marié  hova  lett? 

—  Jó  helyen  van.  A  marquis  mellett. 

—  A  marquis  mellett !  hördült  fel  rémülten  Yavel,  s 
fegyvere  csőszáját  a  hölgy  keblének  irányzá. 

Az  pedig  arczának  legcsáb’tóbb  mosolyával  közeledett 

egész  a  fegyver  végéig,  hogy  az  a  kehiét  érinté  már  s  csak 
akkor  súgta  meg : 

—  Igen.  Marquis  D’Avoncourt  mellett. 

Mit?  D’Avoncourt:  Cambray  itt  van!  kiálta  magán¬ 
kívül  Lajos,  eldobva  kezéből  az  öldöklő  fegyvert. 

—  Igen.  Cambray  itt  van.  S  most  ő  vigyáz  Mariéra. 
Lehet,  hogy  meg  fogja  ölni;  de  elvenni  magától  nem 
engedi. 

—  Van  Isten  az  égben!  sóhajta  fel  Lajos.  Oh  Katalin, 
mennyit  szenvedtem  én  —  Themire  miatt. 

—  Pedig  önnek  csak  Katalinját  ölték  meg;  de  Themiré- 
nek  megölték  a  leányát :  egyetlenét.  De  Themire  azért 
mégis  nem  sir,  nem  panaszol,  azt  mondja :  «Nem  va¬ 
gyok!))  —  ((Meghaltam.)) 

— -  Föl  ne  támadjon  soha ! 

—  Köszönöm.  —  Eövid  halotti  beszéd  volt.  —  Beszél¬ 
jünk  másról.  —  Vegye  ön  magához  a  szekrényke  féltő 
titkait.  Veszedelem  jár  együtt  velük.  Nekem  a  teher 
nehéz. 

—  Nem  nyithatom  azt  fel:  nincs  nálam  a  kulcsa. 

—  Hisz  a  gyűrűjében  viseli. 

—  A  gyűrű  nincs  nálam. 

—  Hát  hová  tette  ? 

—  Odaadtam  az  ország  leghirhedettebb  rablójának, 
hogy  törjön  be  éjjel  Marié  szobájába,  mutassa  neki  ezt 
a  gyűrűt,  s  tudassa  vele  akaratomat,  hogy  kövesse  őt, 
a  hová  az  vezetni  fogja.  A  gyűrűm  Sátán  Laczinál  van. 

A  hölgy  eltakarta  kezével  szemeit  s  lehajtá  fejét. 

—  Ezt  megérdemeltem. 

Vavel  Lajos  végigtörülte  arczát  a  kezével. 

—  Álom  volt  minden  !  —  Az  álmodó  bolondsága,  ha 
lehetlent  álmodott.  Csillagvizsgáló  létemre  tudhattam 
volna  annyit,  hogy  vannak  csillagképletek,  a  mik  soha 
sem  szállnak  le  a  láthatárra :  azok  közé  tartozik  a  korona. 
Mire  valók  ezek  a  rongyok  ?  Kinek  akarnak  még  szolgálni? 
Annak  is  szenvedést  okoznak,  a  ki  őrzi,  annak  is,  a  ki 


üldözi.  —  Felnyitni  nem  tudom  e  szekrényt;  de  megsem¬ 
misíteni  a  tartalmát  igen.  Kérem  önt,  tegye  ön  e  szekrényt 
a  tűz  közepébe. 

A  hölgy  tétovázás  nélkül  engedelmeskedett. 

Az  érczláda  a  lobogó  zsarátnok  közepén  el  kezdett 
izzani,  veres  lett,  majd  rózsaszinű,  kulcslyukán  keresztül 
süvöltve,  sikoltva  fújt  elő  egy  vékony  füstsugár,  jaj  kiáltó 
lánggá  lobbanva  a  szabadban. 

—  Ott  ég  el  a  hat  ingecske,  dörmögé  Yavel,  —  és  az 

okiratok,  —  a  bizonyítványok,  —  az  arczképek,  —  és  egy 

csomó  hitvány  pénz.  Mától  fogva  megtanulok  szegény 

ember  lenni. 

/ 

—  En  már  megtanultam,  mondá  a  hölgy.  Látja  ön  ez 
öltönyt  rajtam?  Nincs  egyebem.  S  ezt  is  kölcsön  kértem. 

így  szeretem!  kiálta  Yavel,  s  önkéntelenül  kezét  nyujtá 
a  hölgy  felé. 

—  Tehát  kezét  nyújtja  ön  mégis?  Tehát  elhiszi,  hogy 
Katalin  vagyok?  Hogy  senki  más  nem  vagyok,  csak 
Katalin. 

—  Hogy  hitem  tökéletes  legyen:  egy  kérdésemre  adjon 
ön  választ.  Egy  ember,  a  ki  magát  marquis  de  Fervlans- 
nak  nevezi,  más  nevén  Barthelmy  León  :  itt,  e  vidéken 
valahol  vár  önre,  hogy  ön  egy  régi  tartozását  lefizesse 
neki.  Ha  ön  az  nekem,  a  ki  volt,  s  ha  én  az  vagyok  önnek, 
a  ki  voltam:  akkor  a  fizetés  az  én  dolgom.  Mondja  meg 
ön,  hol  találom  meg  de  Fervlanst? 

A  hölgy  arcza  ragyogott  a  tüztől :  büszke  .haraggal 

emelte  fel  arczát. 

/ 

—  En  magam  fogom  önt  oda  elvezetni !  Közel  találjuk. 

—  Akkor  add  kezedet.  Te  Katalin  vagy.  Az  én  Kata¬ 
linom  ! 

S  forrón  megszoritá  a  hölgy  kezét. 

Yavel  Lajos  ébredőt  trombitáltatott,  talpra  kelő  csa¬ 
patából  kiválasztott  száz  jó  lovast;  Katalin  azt  mondta 

/ 

neki,  hogy  kétszázat  vigyen  magával.  «En  magam  száz 

3eszek!»  felelt  neki  kevélyen;  a  helyben  maradó  csapatot 
kapitányára  bízta,  s  ő  a  kiválasztottakkal  megindult  a 
Hanság  felé,  még  mielőtt  feljött  volna  a  nap.  Katalin, 
a  parasztruhában,  ott  ügetett  mellette  az  öszvéren,  a  mely¬ 
ről  levették  a  csengőt. 


TIZEDIK  RÉSZ. 


* 

A  SÁTÁN  ES  A  DAEMON. 

I. 

Napóleon  hadseregénél  volt  egy  hirliedett  csapat, 
a  VI -ik  olasz  ezred,  a  mit  a  « daemonok  légiójának# 

hivtak. 

Ezt  a  csapatot  Olaszország  valamennyi  hirhedett  kor¬ 
helyéből,  utonállójából  és  naplopójából  alakíták.  Ebbe 
volt  besorozva  a  főrangú  családoknak  valamennyi  javít- 
hatlan  tékozló  fia,  az  előkelő  társaságok  számüzöttei,  a 
létjogot  vesztett  kétségbeesett  alakok,  a  kik  a  társadalom 
üldözése  elől  egyetlen  menedéknek  találták  a  csatatért;  a 
kik  minden  téren  elvesztették  a  becsületet  s  aztán  meg 
lett  nyitva  előttük  a  vérmező,  a  hol  azt  vissza  lehetett 
szerezni.  Minő  szomjjal  rohanhattak  a  megnyilt  sorom¬ 
póba  !  —  Rövid  időn  kiérdemelték  a  «dyemon-legio»  nevet. 
Gyöngy  és  rongy,  drágakő  és  szemét  egy  rakáson.  A  mel¬ 
lükön  érdemrend,  a  hátukon  akasztófabélyeg.  A  harczban 
fékezhetlenek ;  hanem  a  rablásban  is  azok.  Az  ökleik  ép 
oly  félelmesek  voltak,  mint  a  hosszú  ujjaik.  Egyszer  ki¬ 
rabolták  a  saját  ezredük  pénztárát,  másszor  meg  a  tábori 
lazarétum  gyógyszertárát  kaparintották  el  s  megitták  a 
feltsernek  minden  drága  orvosságát  reggelire.  Meglopták 
egymást  a  bivouacon;  hanem  aztán  ha  megsebesült  a 
pajtás  a  csatában,  saját  vérük  áldozatával  szabadították 
ki.  Egy  «damion»  a  csatában  megölt  egy  angol  tisztet. 
A  haldokló  ellenség  arra  kérte,  hogy  feleségét  és  kis  leá- 

nyát,  a  kiket  a  védett  faluban  hagyott,  oltalmazza  meg:  3 
a  gyilkos  fölkereste  az  asszonyt  és  a  gyermeket  s  az  egész 
hadjárat  alatt  védőjük  és  gondviselőjük  lett.  A  VI.  olasz 
ezred  csodagyüjtménye  volt  a  legmonstruosusabb  bűnök¬ 
nek  és  a  leghihetetlenebb  erényeknek. 

Vezérük  ezzel  a  csata-jelszóval  szokta  őket  harczra  buz¬ 
dítani,  mikor  rohamra  vitte  démonjait: 

«Avanti,  avan  ti,  signori  briganti!  cavalieri  ladroni, 
avanti ! » 

Ennek  a  dasmon- légiónak  egy  szakasza,  mely  az  olasz 
alkirálylyal  a  Veltlinen  át  hatolt  idáig,  lett  azzal  a 
küldetéssel  megbízva,  a  mit  De  Fervlans  levele  em¬ 
lített:  őket  vezette  a  marquis,  ki  Barthelmy  ezredes 
korában  azt  az  egész  vidéket  legjobban  keresztül  tanul¬ 
mányozta. 

II. 

Csak  ketten  laknak  már  a  Névtelen  Várban  :  a  komoly 
Lizette  és  egy  mogorva  gyermek,  Sátán  Laczi  fia. 

Marié  csöngetésére  kinyitották  az  ajtót,  a  kis  Laczkó 
volt  ott. 

—  Itt  van  az  idegen  úr?  kérdé  tőle  a  lány. 

—  Nem  tudom;  Lizettehez  ment  be. 

—  Hát  bocsáss  be  Lizettehez. 

—  Tessék.  De  engem  megver. 

Már  a  folyosón  érzett  az  a  rettenetes  betegszobai  és  sek- 
restyebeli  illat,  a  mi  a  kámfor,  tömjén  és  fenyőmag  füs¬ 
töléséből  keveredett  össze  s  mikor  a  konyhaajtón  zörge¬ 
tett  a  kis  Laczkó,  a  félig  kinyitott  ajtón  legelébb  is  egy 
vas  szénlapátot  toltak  eléje,  tele  parázszsal;  majd  le¬ 
pörkölték  vele  az  üstökét,  a  parázson  pattogott  a  rá¬ 
hintett  köménymag  s  az  ajtó  mögül  egy  mérges  hang 
rivallt  elő : 

—  Mit  akarsz  megint?  Mit  kisértesz  engem,  lidércz? 

—  Kérem,  Lizette,  szabódott  a  fiú,  az  úrnőnk  van  itt  a 
kastélyból. 

Erre  a  szóra  meg  épen  becsapta  a  konyhaajtót  Lizette 
s  csak  az  ajtó  közepén  levő  négyszögü  ablakocskán  jelent 
meg  az  ábrázatjával,  a  minek  gömbölyüségéből  a  szűk  ke¬ 
ret  csak  egy  koczkányit  engedett  kilátszani.  Csak  az  a  négy¬ 
szögletű  ábrázatparczella  beszélt  Mariéval.  S  milyen  dur¬ 
ván  beszélt ! 

—  Mit  akar  ön  itt  ?  Elment  öntől  az  Isten  kegyelme  ? 
Hogy  ide  jön  a  dögvész  palotájába?  ön  kellett  ide  még 
nekem  !  Fusson  innen  rögtön !  —  Nem  jó  a  czifra  palotá¬ 
ban,  ugye  ?  Tudtam  !  A  kártya  megmondta  régen !  —  Hát 
nincs  elég  parasztgunyhó,  a  hova  el  lehet  bújni?  —  Men¬ 
jen  a  Schmidtékhez !  —  Azok  talán  még  nem  árulók.  — 
De  hát  miért  ne  volnának  azok  ?  A  sánta  koldus,  a  nyo¬ 
morékok,  a  kik  a  kenyerünket  ették,  maga  a  pap  is,  miért 
ne  lehetne  áruló?  —  Menjen  ön  a  vadásziakba;  az 
üres  most.  —  Keressen  egy  odvas  fát,  egy  barlangot, 
rejtőzzék  el  abban,  mint  Genovéva.  —  Itt  nem  marad¬ 
hat  ön ! 

/ 

—  En  pedig  itt  fogok  maradni  Lizette.  Hol  van 
Cambray  ? 

—  Mit  tudom  én?  —  Hol  van  Cambray?  —  Szép  kér¬ 
dés  !  Mintha  a  gyermek  azt  kérdezné,  hogy  hol  áll  a  pat¬ 
kányméreg  ?  —  Még  az  kellene,  hogy  Cambray val  érint¬ 
kezzék  !  —  Nincs  sehol !  —  Lefeküdt.  —  Nem  lehet  hozzá 
menni. 

—  Én  fel  fogom  őt  keresni. 

—  No  hát  csak  keresse.  —  De  azt  ugyan  megmondom, 
hogy  nem  fogja  feltalálni.  —  Keresheti  azt;  —  Cambray 
nemes  ember  volt !  —  Cambray  okos  ember  volt.  —  Ne¬ 
mes  ember  és  okos  ember.  Előre  látta  ő,  hogy  a  «mon 
petit  gargon»,  ha  megtudja,  hogy  ő  itt  van,  senki  által  le 
nem  hagyja  magát  beszéltetni,  utána  jön:  de  olyan 
nemes  volt,  hogy  meg  tudta  akadályozni,  hogy  ő  vele  ta¬ 
lálkozzék.  —  Azt  hiába  keresi. 

—  Jól  van  Lizette.  Szólt  Marié,  s  aztán  a  kis  fiúhoz 
fordult:  jer  velem  Laczkó,  keressük  őt. 


Jókai:  Névtelen  vár.  II. 

Az  önző  Lizette  egy  darabig  nézett  utána,  odanyomva 
az  arczát  a  négyszögletű  ablakocskába,  —  aztán,  mikor  a 
folyosó  végén  járt  Marié,  utána  kiáltott : 

—  Mon  petit  gai’9011 !  jöjjön  vissza.  —  Jöjjön  vissza 
egy  szóra ! 

Marié  visszatért  hozzá. 

—  Ha  csakugyan  nem  hagyja  ön  kiverni  a  fejéből,  hogy 
az  öreget  felkeresse :  akkor  kérem,  vigye  magával  ezt  az 
üveget.  — :  Igazi  jó  gyöngyvirág- eczet  van  benne;  mossa 
meg  vele  most  is,  —  meg  ha  beszélt  vele,  ismét  az 
arczát  és  a  kezeit  jól;  ez  hatalmas  szer;  elpusztítja  a 
pestist. 

Egy  hosszú  üveget  nyújtott  ki  az  ablakon  Mariénak. 

—  Köszönöm  jó  Lizette,  szólt  a  lány  mosolyogva.  Csak 
tartsa  ön  meg  azt  a  drága  jó  szert :  önnek  szüksége  van  rá. 
Én  nem  ismerek  semmi  veszedelmet. 

S  azzal  útjára  ment. 

—  Mindig  ilyen  volt!  dörmögé  magában  a  kövér  Lizette, 
s  aztán,  hogy  Marié  eltűnt  előle,  kidugta  a  parázsos  ser¬ 
penyőt  a  négyszögű  ajtónyiláson  s  nagy  füstöt  csinált  vele 
köménymagból  a  folyosón,  aztán  bezárta  a  négyszögű 
ablakot  az  ajtón  vastáblával  s  visszament  a  konyhába, 
a  hol  láthatatlan  perlekedő  társak  vártak  reá  egész  sereg¬ 
számra  —  veszekedni. 

Marié  pedig  elindult  a  kis  Laczkóval  végig  járni  az 
üres  várat. 

Minő  változáson  ment  az  keresztül ! 

A  lépcső-szőnyegek  összetaposva  sáros  lábnyomokkal, 
a  fén}miázas  falakba  nagyfejű  vasszegek  verve,  a  mire  az 
önkéntesek  tarisznyáikat  aggatták  ;  a  parquetten  halomra 
gyűlt  szemét,  szalmaalmok,  élelmezési  ízékek  marad¬ 
ványa;  a  nagy  díszteremben  sorba  állított  tábori  ágyak. 
A  szép  fehér  ajtók  telefirkálva  emberi  torzalakokkal,  a  mik 
alá  csufondáros  tréfák  voltak  Írva.  Maga  Lajos  szobája 
a  legnagyobb  rendetlenségben ;  beterítve  széttépett  papir- 
rongyokkal,  tele  fecskendezve  tintával,  befertőztetve  pipa- 

ból  kivert  dohány  maradványával.  Marié  nem  ismert  rá 
a  hajdani  csöndes  menedékre. 

Minden  szobába  beszólt  csengő,  szelid  hangjával: 
«Cambray!  Atyám!  Itt  vagy?»  Sehonnan  sem  jött  rá 
válasz. 

Eszébe  jutott  valami. 

Ha  az  egész  várlakot  feláldozta  is  Lajos  szabad  csa- 
patjának;  de  egy  szobát  bizonyosan  nem  engedett  idegen 
lábnyomoktól  megszentségtelenítni :  az  ő  lány-szobáját. 

Oda  sietett. 

Annak  is  nyitva  volt  az  ajtaja;  de  az  első  pillantásra 
megtudható,  hogy  az  el  volt  zárva  eddig  a  látogatók  elől ; 
a  szőnyegek  tiszták,  az  egész  szobán  még  mindig  az  a 
szűzi  illat  hatol  át,  a  mi  a  liajadoni  szentélyben  otthonos 
s  bár  a  bútorokból  mindazt  áthordták  is,  a  mi  Marieé 
volt:  de  itt  hagyták  a  bőrkerevetet,  a  min  Lajos  szokott 
aludni.  —  Kétségtelen,  hogy  Lizette  ebbe  az  egyetlen 
lakályos  szobába  helyezte  el  drága  vendégüket. 

A  bőrkerevet  azonban  üres  volt:  azon  nem  feküdt 
Oambray. 

Azután  szétnézett  a  szobában  Marié  s  szemébe  tűnt, 
hogy  az  egykori  ágyfülkéjét  elzáró  aczél-görgöny  le  van 
eresztve. 

Ott  kell  Cambraynak  lenni ! 

Ott  volt. 

Marié  odasietett.  Az  érczgörgönyön  belül  világosság 
volt;  olajmécses  égett.  Be  lehetett  látni  a  hézagokon 
keresztül. 

A  nemes  lovag  ott  feküdt  a  puszta  földön,  nyoszolya 
nélkül,  egy  pokróczon,  fejét  két  hátra  tett  kezére  nyug¬ 
tatva.  Szemei  merevek  voltak;  de  annál  rémesebb  volt 
a  szokatlan  láng,  mely  belőlük  sugárzott;  száraz  ajkai 
ki  voltak  nyitva  s  beszélni  látszottak  a  mindenséggel  — 
a  semmiséggel. 

—  Cambray!  Atyám!  kiálta  Marié  a  rácson  keresztül. 

—  Ki  az?  Marié  !  kiálta  fel  a  lázbeteg,  s  nehéz  vonag- 

lássál  fel  akart  emelkedni,  s  ismét  visszaesett,  de  kezét 
#  rémülten  tartá  maga  elé,  mintha  el  akarná  őt  magától 
taszítani. 

/ 

—  Cambray !  Bocsáss  be !  En  vagyok.  A  te  Máriád  í 
Hogy  fekszel  itten?  egyedül:  be  sem  takarva!  Nincs,  a  ki 
gyógyszert  adjon.  Egy  ital  vizet  sem  égő  ajkadnak.  Oh, 
■ereszsz  magadhoz  !  Ott  nem  messze  tőled  van  egy  gomb 
a  padlaton.  Csak  egy  ujjaddal  kell  megnyomnod,  s  a  gör- 
göny  fölemelkedik. 

A  kór  elkezdett  nevetni.  Csak  az  arcza  mutatta,  hogy 
nevet,  hang  nem  kisérte  azt.  Azon  nevetett  ugy-e  ?  hogy 
milyen  ravaszul  ki  tudta  játszani  az  ő  kedvenczét,  az  ő 
imádott  bálványkáját,  hogy  mikor  az  ide  tör  hozzá,  meg 
ne  tudja  az  ő  dögvészes  fekhelyét  közelíteni.  Ezen  a  sike¬ 
rült  furfangon  nevetett  bizonynyal. 

Erre  aztán  Marié  is  gondolt  ki  valami  ellenfurfangot. 
(«Várj  csak!  ha  te  engem  ki  akarsz  játszani,  majd  én  is 
kijátszlak  téged !») 

Fenhangon  elkezdett  zsémbelni. 

—  No  lásd,  Cambray,  én  már  most  haragszom  rád ;  — 
ha  te  engem  oda  sem  bocsátasz  magadhoz,  akkor  én  itt 
hagylak  s  feléd  sem  jövök  többet.  Elmegyek  innen.  Jó  éj¬ 
szakát  !  Ha  valamire  szükséged  lesz,  itt  fog  lenni  a  kis 
Laczkó;  a  gomb-megnyomással  csengethetsz  neki,  majd 
ő  kiszolgál.  Én  nem  őrizlek  itt  egész  éjjel.  Tudod?  Hiszen 
ágy  sincs  itt,  a  hová  lefekhetném.  Jó  éjszakát,  Cambray! 

E  szavakra  a  kór  megszűnt  nevetni  s  álmatag  gyönyör¬ 
rel  tekinte  a  kedves  csengő  hang  kútforrása  felé  s  kezével 
bágyadtan  iidvözlé  őt  kétszer-háromszor.  Aztán  csöndesen 
lefeküdt,  két  kezét  imára  kulcsolva  mellén. 

Marié  pedig  azt  tette,  hogy  a  kis  Laczkónak  suttogva 
utasításokat  adott. 

—  Eredj,  zárd  be  jól  az  ajtót  a  keresztvassal.  Én  itt 
maradok.  Aztán  jöjj  vissza,  hozz  magaddal  gyertyát  és 
gyujtószert ;  azt  tedd  ide  a  kerevet  mellé.  Künn  a  folyosón 
gyújtsd  meg  az  éji  lámpát. 

—  Szabad  a  puskámat  is  magammal  hoznom  ? 

—  Puskát?  Minek  ? 

—  Akkor  nem  félek  olyan  nagyon. 

—  Hát  akkor  hozd  el.  De  ide  be  ne  hozd,  mert  attól 
meg  én  félek ;  hanem  támaszd  az  ajtó  mellé. 

Egészen  besötétedett,  mire  a  Laczkó  gyerek  vissza¬ 
került,  egy  nehéz  kétcsövű  vadászfegyvert  hozva  a  vállán, 
a  mit  nagy  gondosan  a  szögletbe  támasztott. 

—  Ne  gyújtsam  meg  a  gyertyát? 

—  Dehogy  gyújtod !  Azt  akarom,  hogy  a  beteg  úr  ne 
vegye  észre,  hogy  én  itt  vagyok.  Majd  később  tán  felnyitja 
a  vasfüggönyt,  ha  valamire  szüksége  lesz.  En  ide  a  pam- 
lagra  ledülök ;  te  ott  maradsz  az  ágyfülke  előtt,  s  ügyelsz 
rá,  hogy  mit  csinál  az  úr?  Ha  felnyitja  a  rácsot  s  én  el 
találtam  volna  aludni :  akkor  engem  felköltesz. 

Marié  ledűlt  a  bőrkerevetre,  shawljával  betakarózva,  a 
kis  Laczi  pedig  oda  állt  a  rácsfüggöny  elé  s  őrködött. 

Oh,  dehogy  történt  az  meg  Mariéval,  hogy  el  tudott 
volna  aludni !  Lehet-e  ébren  nem  lenni  ilyen  gondolatok¬ 
kal  ?  Egyre  kérdezgeté  suttogva,  mit  csinál  a  beteg  ? 

«Nagyon  hányj a-veti  magát »  volt  rá  a  felelet. 

Egyszer  aztán  az  lett  a  válasz,  hogy  most  már  elcsen¬ 
desült. 

Akkor  aztán  Marié  is  föltette  magában,  hogy  nem  kér¬ 
dezősködik  többet  s  veszteg  marad  egy  óra  hosszat. 

A  folyosón  volt  egy  ódon  fali  óra,  a  mit  minden  nap 
maga  húzott  fel  Lizette.  Ez  az  élő  gép  számlálta  az  örök 
időt,  liarangkongású  hangjával  hirdetve  az  óranegyede¬ 
ket.  —  Már  tizenegy  óra  elmúlt. 

Marié  azt  « hitte » ,  hogy  aluszik,  és  azt  « képzelte)),  hogy 
álmodik.  Azt  álmodja,  hogy  az  a  bűbájos  hölgy  a  lábai 
előtt  hever,  s  két  arczképet  mutogat  neki,  az  egyik  egy  élő 
leányé  s  a  másik  egy  halotté,  meg  egy  levelet,  a  melyben 
egy  kis  leány  tériti  jó  útra  az  anyját,  s  aztán  a  szép  hölgy 
azt  mondja  a  védenczének:  fuss  innen,  mert  ha  itt  ma¬ 
radsz,  én  megöllek  !  —  Hogy  lehet  ilyet  álmodni ! 


118 


Egyszer  aztán  az  őrtálló  gyerkőcz  elkezdett  fogvaczogva 
nyöszörögni : 

—  Én  úgy  félek. 

—  Mitől  félsz  ? 

—  Ez  az  úr  ott  benn  olyan  csöndesen  fekszik  egy  darab 
idő  óta. 

—  Bizonyosan  alszik. 

—  A  ki  alszik,  annak  a  melle  emelkedik ;  ezé  meg  nem 
mozdul  már  régen. 

Marié  felugrott  a  kerevetről  s  odafutott. 

Az  éjjeli  mécs  kanócza  füstölögve  lobogott  Cambrny 
fejénél  s  bevilágítá  annak  az  arczát. 

Marié  látott  már  egyszer  ilyen  arczot :  Henryét. 

Ez  a  halál. 

Összeborzadt. 

Az  életösztön  önkéntelen  reszketésben  jelentkezék  min¬ 
den  tagján.  Nem  jó  hely  ez  itt. 

Minő  iszonyatos  lehet  az  a  halál,  mely  kiszemelte  áldo¬ 
zatát  hetekkel  az  előtt,  aztán  ráült  a  vállára,  mint  egy 
lovag  s  hurczoltatta  magát  hegyeken-völgyeken,  orszá¬ 
gokon,  városokon  keresztül  vele,  míg  elért  a  czéljához, 
akkor  aztán  az  a  csontlovag  azt  mondta  neki:  itthon 
vagyunk !  s  az  embert,  ki  még  ma  délután  hatalmas,  erős 
férfi  volt,  a  ki  félkezével  egész  Bábelét  döntötte  le  az 
ármánynak,  éjfélre  már  csöndes  halottá  tette  az  a  rej¬ 
télyes  lovag,  a  ki  hordatja  magát  egyik  országból  a  má¬ 
sikba. 

S  milyen  hosszú  még  az  éjszaka  ! 

Marié  nem  mert  ebben  a  szobában  maradni  többé. 

—  Jer.  Gyújts  gyertyát,  monda  a  fiúnak.  Menjünk  le 
Lizettehez.  Ott  akarok  nála  aludni. 

Bizony  azt  Laczkó  is  sokkal  tanácsosabbnak  találta. 

Marié  borzadva  nézett  arra  a  felnyithatlan  rácsra,  mely 
oly  soká  volt  ő  neki  magának  menedéke.  A  jelenlegi  lakója 
e  fülkének  most  úgy  magára  zárta,  hogy  hozzá  sem  lehet 
jutni  tőle.  El  is  temette  magát  egyúttal.  Csinált  magának 


kriptát  a  Névtelen  Várban.  Ha  csak  szét  nem  bontják  a 
falat  kívülről,  hozzá  nem  férhetnek.  A  míg  Lajos  vissza 
nem  tér,  Cambrayt  ki  nem  hozhatják  a  magara  zárt  rej- 
tekből.  Mariét  iszonyítá  e  gondolat. 

—  Jer  menjünk  le  Lizettehez. 

A  fiú  meggyujtotta  a  folyosón  függő  lámpánál  a  gyer¬ 
tyát  s  aztán  ő  a  puskát,  Marié  a  szövétneket  véve  kezébe, 
megindultak  a  csöndes  folyosón,  a  setét  lépcsőn  végig. 
Marié  volt  a  bátrabb;  ő  ment  elől  Lizette  ajtajáig. 

Csak  egy  felriadt  denevér  ij észté  meg  őket  odáig.  A  vitéz 
urak  bizonyosan  kitörtek  valahol  egy  ablakot,  azon  jött  be. 

Nem  volt  szükség  sorba  koczogtatni  az  ajtókat,  hogy 
rátaláljanak  Lizettere.  Mikor  ő  alszik,  akkor  nincs  elrejtve. 
Mintha  egy  óriási  fürészmalom  dolgoznék,  összefogva  egy 
rengeteg  fuj  tatóval :  úgy  harsog  a  horkolása  végig  az  egész 
földszinten. 

—  Lizette !  Kedves  Lizette !  ébresztgeté  őt  eleinte  Marié, 
csöndesen  koczogtatva  az  ajtón,  később  aztán  Laczkó  fogott 
hozzá,  sikeresebb  módszert  alkalmazva:  csizmasarokkal 
rugdalva  az  ajtót.  Mind  nem  használt  az  semmit.  Az  ajtó- 
döngetés,  mely  végig  hangzott  a  boltozatos  tornáczon,  ép 
úgy  nem  szakítá  félbe  azt  a  rémséges  horkolást,  mint  nem 
szakítaná  félbe  a  fürészmalom  lármáját,  mikor  annak 
zúgója  működésben  van. 

—  Deiszen  zörgethetünk  mi  ennek !  véleményezé  a  kis 
Laczkó.  Ha  a  íranczia  itt  ágyúzna  a  füle  körül  valameny- 
nyi  haubiczával,  se  költené  ezt  fel,  ha  ez  egyszer  elaludt. 
Keggelig  pedig  magától  fel  nem  ébred,  a  míg  a  legyek  el 
nem  kezdik  az  orrát  boszantani. 

—  Nézz  szélyel,  nincsen-e  a  földszinten  valahol  egy 
szoba  nyitva,  a  hol  az  éjszakát  eltölthetném?  mondá  Marié. 

A  fiú  habozva  nézett  rá. 

—  Nem  merek  magamban  menni. 

—  Oh  te  vitéz  puskás !  No  hát  jer  utánam,  ha  olyan 
derék  legény  vagy.  S  azzal  Marié  fölvette  a  gyertyát 
a  földről  s  megindult  a  folyosó  másik  vége  felé. 

Egyszer  aztán  ijedten  kiáltá  el  magát: 

—  Szent  Isten !  Ott  egy  férfi,  áll ! 

A  sötét  alak  egy  ajtó-mélyedésből  lépett  elő. 

Marié  visszahátrált. 

Ekkor  aztán  bebizonyult,  hogy  csak  férfi  .a  férfi,  még 
zöld  korában  is.  A  kis  Laczkó,  a  mint  azt  látta,  hogy 
úrnőjét  veszedelem  fenyegeti,  a  vész  nagyságától  egy¬ 
szerre  férfiúi  bátorságot  kapott;  a  « rémület  vakmerőségé¬ 
nek))  lehet  azt  nevezni.  Előre  ugrott,  Marié  elé,  s  a  fel¬ 
vont  puskát  arczához  emelve,  az  idegenre  czélzott  vele, 
rákiáltva  hangosan  :  «megállj !  mert  meglőlek  !» 

—  Ember  vagy,  fiam  Laczkó !  dörmögé  a  sötét  alak. 

/ 

Meg  ne  lőjj !  En  vagyok  az  apád. 

—  Ne  közelítsen  kend!  rikoltott  a  gyermek;  mert  Isten 
úgyse  meglövöm ! 

—  Hát  nem  ismersz  az  apádra  ?  Laczkó  fiam ! 

—  Én  nem  vagyok  most  Laczkó  fiam ;  hanem  strázsa  ! 
Lövök ! 

—  No  hát  nem  mozdulok  innen.  Valami  bolondot  ne 

tégy-  _ 

—  Mit  jön  kend  ide?  Én  az  úrnőmet  nem  hagyom 
bántani ! 

Most  végre  magához  tért  ijedelméből  Marié;  egy  még 
erősebb  ijedelem  vett  rajta  erőt.  Itt  most  ő  miatta  egy  fiú 
meg  akarja  ölni  az  apját.  Hirtelen  befogta  a  két  kezével 
Laczkónak  a  szemeit,  hogy  ne  lásson  czélozni  s  rákiál¬ 
tott  : 

—  Ereszd  le  a  puskát !  E11  nem  akarom,  hogy  lőjj !  — 
Mit  akar  ön  jó  ember?  Nekem  nincs  semmim  s  ez  a  kas¬ 
tély  üres.  Mit  akar  ön  tőlem  ? 

Ekkor  a  betörő  e  nevet  mondá  ki : 

«Botta  Sofia.» 

Erre,  mint  egy  varázsszóra,  otthagyta  védelmezőjét 
a  leány,  s  mint  a  kezes  bárány,  sietett  szelíden  megszó¬ 
lt  tója  felé. 

Mikor  annak  az  arczába  világított  a  szövétnekkel,  ön- 


kenteién  összeborzadt.  Sátán  Laczi  nem  tudott  magából 
szép  embert  csinálni. 

Hanem  felmutatta  Marié  előtt  az  átadott  aczélgyürűt. 

—  Az,  a  ki  ezt  a  gyűrűt  viseli,  küld  engemet  ide :  azzal 
az  izenettel,  hogy  rögtön  siessen  ön  innen,  s  kövesse  bár¬ 
hova  azt,  a  ki  vezetni  fogja.  —  Ez  az  ő  parancsolatja! 

—  Engedelmeskedem  neki,  szólt  reszketve  a  leány;  de 
szemeit  nem  tudta  levenni  e  félelmetes  arczról,  mint  boá¬ 
tól  megbűvölt  evetke. 

A  férfi  halkan  folytatá : 

—  Az  én  uram,  a  ki  engem  ide  küldött,  hogy  az  ő  kin¬ 
cseit,  a  hol  találom,  vigyem  el  hozzá,  egy  aczélszekrény 
clragadását  is  rám  bízta. 

—  Azt  már  elvitte  hozzá  az,  a  kire  annak  a  megőrzése 
bízva  volt. 

—  Egy?  «Az»  vitte  el?  és  ő  « hozzá ».  Akkor  jól  van. 
Tudom,  mi  a  dolgom.  —  Nekem  ugyan  az  én  uram  azt 
parancsolta,  hogy  én  kisérjem  el  a  kijelölt  menedékig  az  ő 
legdrágábbját :  de  én  mást  gondoltam  ki.  Az  én  pofám 
nem  arra  termett,  hogy  az  valakit  megvigasztaljon.  Nincs  is 
rám  ez  úton  semmi  szükség.  Győrig  tiszta  az  út,  semmi  baj 
sem  történhetik.  Magam  helyett  a  feleségemet  hoztam  el 
utikiséretül  az  úrnő  számára.  Azt  hiszem,  egy  asszonyt 
szívesebben  lát  maga  előtt.  S  az  egy  igen  becsületes  jó 
asszony:  ennek  a  szegény  fiúnak  az  anyja. 

—  Oh,  az  nagyon  jó  lesz,  azt  én  igen  szeretni  fogom. 

—  Aztán  védelmezőül  ezt  a  ficzkót  is  vigye  el  magával. 
Helyén  van  ám  ennek  a  szíve.  Aztán  nem  olyan  rossz 
ember,  mint  az  apja. 

Milyen  büszkeség  ragyogott  Sátán  Laczi  szemeiben  ! 

—  De  majd  én  sem  soká  leszek  már  rossz  ember.  — 
Ha  az  én  uram  azzal  az  asszonynyal  beszélt,  a  kire  a  kin¬ 
csei  megőrzése  volt  bízva,  s  ha  az  az  asszony  nem  árulta  el 
az  ő  kincseit,  hanem  elrejtette,  megmentette  azok  elől,  a  kik 
azt  keresik :  akkor  előre  tudom,  hogy  holnap  az  én  uram 
hol  fog  megjelenni?  Én  is  ott  leszek!  Meg  a  huszonnégy 

Sátán  czimbora.  S  majd  ott  megmutatom,  hogy  mit 
tudok ! 

—  Hát  én  nem  ő  hozzá  megyek? 

—  Hahhó  úrnőm  !  A  hova  az  most  törekszik,  ott  még 
a  föld  is  meghajlik  az  ember  lába  alatt.  Különös  föld  az! 
S  a  hogy  azok,  a  kik  ott  találkozni  fognak,  beszélnek  egy¬ 
mással,  azt  nem  való  az  ilyen  gyönge  szívnek  megérteni : 
az  az  ördögök  nyelve. 

• —  Az  ördögök  nyelve? 

—  Igen.  Puskaropogás  és  kardcsattogás. 

—  Szóljon  bele  az  Isten  ez  ördögi  beszédbe! 

—  Azonban  siessünk,  a  míg  a  holdvilág  fenn  van,  hasz¬ 
nálni  kell  az  időt. 

—  De  úti  öltönyöm  sincs. 

—  Gondoskodott  a  feleségem  jó  meleg  bundáról,  majd 
betakargatja  szépen. 

—  Még  egyre  kérem  önt.  Ön  ismeri  azt  a  mestert,  a  ki 
az  én  szobámban  azt  a  fortéiyos  legördülő  rácsot  készí¬ 
tette.  Beszélhet-e  vele? 

—  Úgy  tudom,  hogy  Vavel  gróf  szolgálatába  szegődött 
most  tábori  kémnek.  Ott  bizonyosan  rátalálok. 

—  Mondja  meg  neki,  kérem,  hogy  siessen  ide  minél- 
előbb ;  ő  ismeri  e  zár  fortélyát,  nyissa  fel  azt.  Az  alcoven- 
ban  találni  fog  egy  megholt  embert.  Az  én  nekem  igen  jó 
barátom  volt.  Temettesse  el  őt  szépen. 

• —  Elvégzem  vele. 

Most  aztán  úgy  vett  búcsút  Marié  a  Névtelen  Vártól, 
mint  a  ki  jól  tudja,  hogy  ide  soha  sem  fog  visszatérni 
többé.  Kitiltja  belőle  a  legutolsó  emlék.  Nem  volna  bátor¬ 
sága  egykori  szobájába  még  valaha  belépni. 

A  négylovas  parasztszekér  ott  várt  a  kastély  kapujában; 
Mariét  felültették,  betakargatták  bundába,  a  fejét  bekötöt¬ 
ték  gyolcskendővel,  parasztosan,  a  Sátán  Laczi  felesége 
melléje  ült,  a  Laczkó  a  kocsis  mellé  kapott  fel,  térde  közé 
fektetve  a  puskát,  a  kocsis  kiereszté  ostorát  s  a  szekér 
elrobogott  a  porfelleges  úton. 

Sátán  Laczi  egy  darabig  utána  nézett  a  távozó  szekér¬ 
nek,  a  mint  az  a  kanyarodénál  eltűnt  előle,  sípjába  fújt 
s  arra  a  park  bozótjaiból  fegyveres  marezona  alakok  buk¬ 
kantak  elő;  kardja,  pisztolya  és  kétcsövű  fegyvere  volt 
mindegyiknek.  Halk  dörmögéssel  lett  kiadva  a  jelszó. 
Azzal  mindannyian  megindultak  a  fertőparti  füzeshez. 
Ott  volt  kikötve  két  dereglye,  azokba  beleültek  s  aztán 
gyors  evezőcsapásokkal  indultak  neki  a  hansági  bozót 
tájának. 

A  Névtelen  Vár  minden  ajtaja  nyitva  maradt.  Nem  volt 
abban  más,  mint  két  mélyen  alvó :  az  egyik  rémségesen 
horkol,  a  másik  rémségesen  hallgat.  S  egyik  sem  fél  az 
egész  világtól.  ...  * 


III. 

De  Fervlans  marquis  az  egy  osztály  démon  légionáriu¬ 
sával  Brucknál  jött  át  a  magyar  határon  s  mintegy  másfél 
mérföldnyire  a  határtól  Nezsidernél  tanyát  ütött.  A  dé¬ 
monoknak  itt  még  nem  volt  szabad  mutogatni  a  virtusai¬ 
kat,  hogy  jövetelüknek  hire  ne  futamodjék.  De  Fervlans 
a  mezővároska  elöljáróinak  takarmányszállításról  adott 
parancsokat.  Az  pedig  köztudomású,  hogy  rendes  időben  is 
a  Fertő  vidéke  látja  el  Bécset  szénával.  A  betörőket  nem 
kellett  másnak  tartani,  mint  fourageozó  csapatnak,  a 
miért  nem  érdemes  a  főhadiszállásnak  fejfájást  okozni. 

De  Fervlans  maga  is  a  vendégfogadóba  volt  szállva  s 
egy  pár  kétséges  jellemű,  de  vitéz  nobilival  birálgatá  a 
fertővidéki  hegyek  tüzes  borait,  a  midőn  egy  új  vendég 
toppanik  be  az  ivótársasag  közé,  a  kinek  a  láttára  De 
.  Fervlans  örömteljes  hangon  kiált  fel: 

—  Ah,  La  Bar  be  Hector  !  Vén  czimbora.  Hát  te  hol 
jársz  itt? 

Az  érkezett,  meglehet,  hogy  élményeire  nézve  elég  vén 
volt;  de  arcza  még  egészen  fiatal,  s  ha  megerőltetjük  az 
emlékezetünket,  eszünkbe  fog  jutni,  hogy  láttuk  őt  már 

egyszer  —  Tliemire  grófnő  termeiben.  A.  Cytliere  danda- 
rához  tartozott  ő  is. 

La  Barbe  Hector  kozák  ruhát  viselt  úti  köntösül  (ez  ak¬ 
kor  nagyon  népszerű  volt  a  francziáknál :  az  orosz  szövet¬ 
ségnél  fogva)  s  az  oldalán  egy  nagy  bőriszákot  hordott,  a 
minek  egészen  domború  volt  az  oldala. 

—  Nem  rossz  bor!  mondá  a  jövevény,  kihörpentve  De 
Fervlans  poharából  az  aranyszínű  rusztit.  Megyek  Párisba. 
A  császár  küld  gyors  postával.  Hát  te  mit  izensz  haza? 

—  Gratulálok  a  missióhoz !  Hanem  átkozott  egyenes 
útat  választottál,  ha  Schönbrunnból  Párizsnak  útbaejthet¬ 
ted  Nezsidert. 

—  Oka  van  annak.  A  császár  levelet  küld  Joseíinenek 

—  Szerelmes  levelet? 

- —  Azt  nem  tudom. 

—  Add  ide,  majd  mindjárt  meglátjuk. 

Napóleon  nem  szokta  a  leveleit  boritékba  tenni,  hanem 
csak  összehajtotta  és  lepecsételte. 

De  Fervlans  aztán  már  tudta  a  módját,  hogyan  kell  egy 
ilyen  levelet  gömbölyűre  összenyomni  s  a  nyiláson  át  a 
tartalmat  kikukucsálni. 

—  Bettenetes  írás!  monda  fejcsóválva.  Bezzeg  a  «con- 
sul»  nem  így  tudott  challigraphiázni  a  szép  creolnőhöz! 
Hát  még  a  tartalom  !  Ma  santé  est  bonne.  Hogy  ő  egész¬ 
séges.  Le  temps  est  superbe.  Pompás  az  idő !  Les  soldats 
sont  gais.  A  katonák  vígak !  II  y  a  ici  du  vin.  Itt  van  bor. 
Porté  tói  bien.  Légy  jól.  Napóleon.  —  No  ilyen  levelet  én 
is  tudnék  a  feleségemnek  Írni,  ha  Barthelmy  Ange  asz- 
szony  megvolna. 

—  Igen,  de  a  mellé  csatolt  ajándék  üti  helyre  a  gyön¬ 
gédség  mérlegét :  a  császár  egy  kutyát  küld  Joseíinenek. 

—  Kutyát?  Hát  nem  elég  még  neki  a  két  hirhedett 
c-arlin  ? 

—  Megdöglött  mind  a  kettő. 

—  Ah,  be  kár  értük.  Pompás  két  kutya  volt !  Mikor  Jo- 
sefine  társaságot  hivott  össze,  nem  lehetett  az  embernek 


egymást  megérteni  az  ugatásuktól.  Senkinek  a  lábikrája 
sem  volt  tőlük  biztosságban.  Mintha  most  is  látnám  a  jó 
Caprara  bibornokot,  hogy  szedegette  elő  a  soutaneja  zse¬ 
béből  a  czukordarabokat  és  sonkaszeletkéket,  mikor  a  csá¬ 
szárné  szobájába  belépett,  s  mily  szepegve  hajigálta  a  két 
cerberusnak,  hogy  a  piros  harisnyái  immunitását  megvé¬ 
delmezze. 

—  De  sokkal  szebb  volt  annál,  a  mit  te  nem  láttál  (tu¬ 
dod  a  Barthelmy  szereplésed  alatt),  mikor  egy  estélyen 
Josefine  valamit  akart  magyarázni  madame  Laplacenak  s 
felhívta,  hogy  üljön  mellé  a  pamlagra.  Laplace  asszony 
nem  ügyelt  rá,  hogy  felségsértést  követ  el  vele,  ha  a  csá¬ 
szárné  mellett  fekvő  carlinet  figyelmetlenül  érinti ;  a  mi¬ 
nek  az  lett  a  következése,  hogy  az  udvarhölgy  nagyot 
sikoltva  ugrott  ki  a  terem  közepébe :  olyat  harapott  rajta 
carline  valamennyi  ruháján  keresztül. 

—  Haha !  És  hol  harapta  meg? 

—  Azt  Clio  nem  jegyezte  fel.  Shakespeare  szerint  ez  is 
a  «névtelen  tettek »  sorába  tartozik. 

—  Kár  a  két  derék  kuvaszért.  Sok  jót  tettek  életükben. 
A  szegény  emberek  az  ő  nyakörveikbe  dugták  a  folyamo¬ 
dásaikat,  úgy  juttaták  legmagasabb  kezekbe. 

—  Josefine  vigasztalhatlan  is  volt  miattuk.  Egyszerre 
haltak  meg,  mint  hűséges  házaspár.  A  császár  most  aztán 
vigasztalásul  küld  neki  egy  új  kutyakölyköt,  a  mi  most 
legújabb  divatczikk  Párisban;  úgy  híják,  hogy  «chien  de 
Yienne!»  Ez  az  én  küldetésem.  —  Miután  pedig  megtud¬ 
tam,  hogy  a  chien  de  Yiennet  nem  fabrikálják  Bécsben, 
hanem  hogy  annak  itt  van  a  fődepotja  a  Strabo  «Lutum 
Peisonis»-a  mellett,  ennélfogva  esett  útamba  ez  a  szép 
mezőváros  a  <(campus  Bojorum»  szélén:  fogtam  is  már 
egy  gyönyörű  példányt  ebből  a  salonczikkből,  a  mi  köz¬ 
irigységet  fog  fölkelteni  odahaza. 

Azzal  kihúzta  a  bőrtarisznyájából  azt  a  tárgyat,  a  mitől 
annak  a  horpaszai  úgy  felduzzadtak  s  letette  az  asztal  kö¬ 
zepére. 

Egy  hatalmas  magyar  juhász  komondorkölyök  volt  az, 
szép  bozontos  fehér  szőrű,  mely  a  mint  az  asztalra  ki  lett 
téve,  rögtön  elkezdte  a  hátulsó  lábával  a  füle  tövét  vakar- 
gatni,  s  aztán  szétvetette  a  négy  hibát  s  bátran  megugatta 
az  egész  úri  társaságot. 

—  Hisz  ez  a  ebien  de  Yienne  magyar  juhászkutya, 
monda  De  Fervlans;  ami  időjártával  akkorára  meg  fog 
nőni,  hogy  a  császárné  lovagolhat  rajta. 

—  Mire  ez  a  kutya  olyan  nagyra  megnő,  akkor  már 
Josefine  nem  lesz  császárné. 

—  Ugyan  ne  mondd.  Te  is  azt  hiszed  ? 

—  Minden  kávéházban  beszélik  már  s  a  mi  több,  Fou- 
ché  is  beszéli. 

—  S  mi  oka  lehet  rá  a  császárnak? 

—  Barátom,  ha  az  ember  el  akar  válni  a  feleségétől : 
okot  könnyen  találhat  rá.  Hogy  az  asszony  sokat  félté- 
kenykedik;  mindjárt  sír  és  gyakran  elájul.  Meg  hogy  sok 
adósságot  csinál  s  soha  se  vallja  be  teljesen,  hogy  meny¬ 
nyit?  Aztán  meg  házalónőket,  kártyavetőnőket  ereszt  be 
magához,  a  kiket  a  császár  kitiltott  a  palotából.  Hanem 
hát  mindez  csak  ürügy.  Én  azt  hiszem,  hogy  a  császár, 
miután  meghódította  fél  Európát  .... 

—  Az  egészet  ...  .  te ! 

—  Csak  a  felét,  mondom,  mert  csak  a  himnemű  Euró¬ 
pát  hódította  meg ;  most  neki  indul  a  másik  felének  s  a 
nőnemű  Európa  ellen  tervez  hadjáratot.  Új  házasságra 
gondol  — -s  miután  keresztyén  canonaink  ezt  máskép  nem 
engedik,  fel  kell  bontania  a  régit. 

—  Csak  tudnók  előre,  hogy  ki  lesz  az,  a  kinek  hízel¬ 
kednünk  kell. 

—  Te  pedig  aligha  többet  nem  tudsz,  mint  én.  Nem  ok 
nélkül  unatkoztál  három  esztendeig  ezen  a  vidéken,  a 
Barthelmy-saisonban. 

—  Colossaliter !  Az  nem  saison  volt  nekem,  hanem 
seon  ! 

—  Hát  Themire  hogy  játszta  itt  a  comédiáját? 


/ 

—  Fölségesen.  Epén  az  utolsó  jelenetét  várom. 

—  Képzelem,  hogy  vágyik  ebből  a  sárfészekből  vissza¬ 
jutni  Párisba  !  Tantalusi  kínokat  kellett  neki  kiáltani,  mi¬ 
kor  a  császári  herczegnők  estélyeinek  leirását  olvasta  a 
lapokban :  azokat  a  divatokat !  barátom !  Minő  felséges 
őrjöngés !  Az  ősvilágrész  minden  madarai  megfosztva  pom¬ 
pás  tolláiktól,  a  mik  drágakövekkel  voltak  odacsatolva 
hölgyeink  fellegruliáihoz ;  hát  a  fertelmes  chierusque 
uralma,  melyet  szépnek  kellett  találnunk  azok  miatt,  a 
kik  azt  viselték,  s  a  mit  valódi  zsarnokság  volt  szépeink¬ 
nek  viselni,  mert  bennünket  föltétien  capitulatióra  kény¬ 
szerítettek  vele,  s  a  rút  hölgyeket  meg  egészen  kiállhatat- 
lanokká  tették.  S  ebből  Themirének  mind  ki  kellett  ma¬ 
radni.  Egy  este  Hortense  valamennyi  drága  tollat  és  bril- 
liantot  megszégyenített  bálöltönyével,  az  tele  volt  hímezve 
frissen  szedett  rózsalevelekkel.  Olyan  illatot  hordott  ma¬ 
gával,  mint  egy  rózsalugas !  Hogy  ezt  Tliemire  nem  lát¬ 
hatta.  És  hogy  nem  láthatta  a  saját  leányát! 

—  Szép  lett? 

—  Gyönyörű  és  elmés.  Mikor  Hortense  bal  paréein  tán- 
czolta  a  fandangot  vagy  a  bachanal  de  Steibelt,  vagy  a 
keleti  danse  de  Chalest,  vagy  épen  a  danse  de  Chosaqueot, 
minden  ember  őtet  nézte.  Az  allegóriában  pedig,  a  hol  ő 
játszta  a  Foliet,  bolondult  utána  az  egész  udvar.  Kurta 
ruhában,  testszín  tricotval ;  corset  nélküli  ruhaderékkal, 
a  minek  nem  voltak  ujjai.  Ah  ! 

—  Tehát  nagy  szerencséje  volt? 

—  Ellenkezőleg.  Hortense  ugyan  szerette  őt,  hanem 
Paul  iné  lierczegnő  féltékeny  volt  a  szépségére  s  egy  esté¬ 
lyen,  a  mit  ő  adott,  megtiltotta  neki  a  Fótiét  a  leirt  jel¬ 
mezben  eljátszani.  —  Nagy  sírás  lett  belőle !  —  Ezért  az¬ 
tán  Hortense  azt  az  elégtételt  szerezte  a  kicsikének,  hogy 
Josefine  mellé  beszerezte  felolvasónőnek. 

—  Igen  irigylett  állás. 

—  Nagyon  is  irigylett.  Nemsokára  Josefinet  féltékeny- 
nyé  tették  a  szép  ujoncznőre:  azt  hitették  el  vele,  hogy  a 

császár  is  örömest  olvastat  föl  magának  —  a  leány  szép 
szemeiből  valamit.  Ebből  még  nagyobb  sírás  lett.  A  szép 
kis  leány  aztán  nem  mutatta  magát  az  udvarnál  többé,  a 
nem  tudom,  mi  lett  belőle. 

—  Ezt  jó  lesz  az  anyjának  meg  nem  tudni,  mert  na¬ 
gyon  szerette  a  leányát.  Ha  valami  baj  érte,  rám  harag¬ 
szik  meg  miatta. 

—  Majd  ki  tudod  te  békíteni.  Még  olyan  kedves  leány 
nem  volt  a  világon,  a  kit  öt  millióért,  —  vagy  egy  férfiért 
oda  ne  adtak  volna.  A  párisi  nők  nem  boszúállók.  Nézd  r 
Tyrolban  hogy  öldöklik  honfiainkat,  s  Páris  valamennyi 
salonjában  az  idén  a  tyroli  viselet  kapott  fel  divatnak  : 
hölgyeink  kurta  rokolyában,  hímzett  camisollal,  piros  ha¬ 
risnyával,  a  mi  aranynyal  van  hímezve  egész  a  jarretierig. 
Nők  csak  nőt  ismernek  ellenségül!  Themire  még  jókor 
fog  érkezni  a  «grand  pére»  tánczára.  (Ez  végzi  be  a 
bált,  bohókás  figuráival.)  —  Különben  a  szép  kis  leányok 
most  kimentek  a  divatból  salonjainkban,  a  mióta  madame 
Talleyrand,  azaz  hogy  pardon !  la  duchesse  de  Benevent, 
a  kis  Charlotteot  felszedte  valahol  az  utczán,  egy  csúf, 
fekete,  ostoba  szörnyeteget,  a  ki  ott  mászkál  keresztül  a 
herczegi  vendégek  lábain  s  bemaszatolja  a  piszkos  kezei¬ 
vel  a  selyemöltönyöket  s  belemarkol  a  tálakba  s  lecsókolja 
a  piros  festéket  a  marquisnők  és  marquis  urak  orczáiróL 
Most  ez  van  divatban.  —  No  de  —  a  kis  kutyám  türel¬ 
metlen.  Sietnem  kell.  Ezt  a  pohár  bort  a  szép  Themire 
egészségére.  —  Ha  el  nem  visz  valamelyikünket  az  ördög, 
—  a  viszontlátásig  —  Zingarelli  Rómeójában!  Ah  Gras- 
sini  istenien  énekel!  Ha  hallanád  !  Adieu  ! 

Azzal  felhörpentve  az  utolsó  pohár  bort,  bedugta  a  nagyra- 
született  komondorfit  ismét  az  iszákjába  s  Romeo  végáriá¬ 
ját  «ah  ombra  chiara»  dalolva,  eltávozott.  Künn  négy¬ 
lovas  hintó  várta.  A  chien  de  Yienne  relaisvel  szeret 
utazni ! 

—  Vigyen  az  ördög,  dörmögé  utána  De  Fervlans ;  nem 
lehet  vele  egy  okos  szót  beszélni ! 


Alig  robogott  tova  a  sürgönyfutár  hintája,  a  mint  újból 
egy  három  lovas  paraszt  szekér  hajtatott  a  fogadó  elé. 
Abból  Jocrisse  úr  szállt  le. 

—  No  ez  már  okosabb  ember!  Vájjon  mit  hozott? 

Az  «Landsknechtsschild  Katalin »  levelét  hozza. 

De  Fervlans  az  asztalra  csapott  öklével,  mikor  e  levél 
igen  rövid  tartalmát  elolvasta. 

—  Ez  a  széltoló  igazat  mondott!  Nincsen  oly  kedves 
leány,  a  kit  oda  ne  adjanak  egy  férfiért.  S  még  nem  csak 
a  leányt,  de  az  öt  milliót  is  azon  fölül.  Egy  férfiért.  Csak¬ 
hogy  az  a  férfi  nem  én  vagyok,  hanem  más.  —  Tehát  «io 
non  posso?»  —  így  is  jól  van,  madame!  —  Tehát  majd 
én  leszek  az  az  úr,  a  ki  tud  tenni  valamit.  —  .Jocrisse  ! 
Milyen  őrizet  van  a  soproni  oldalon  ? 

—  Minden  városban  vannak  insurgens  lovas  csapatok. 

—  Ez  baj.  Nem  azért,  mintha  attól  félnék,  hogy  a  dae- 
monjaimmal  nagyon  erősen  szembe  fognak  szállni,  hanem 
inkább  attól  tartok,  hogy  ha  megriasztom  őket,  akkorát 
szaladnak,  hogy  az  egész  Fertő  mentét  fellármázzák  előt¬ 
tem,  s  mire  Fertőszegre  érek,  hült  helyét  találom  a  ma¬ 
daramnak.  Nekem  a  Hanságon  át  kell  őket  meglepnem  s 
ugyan  azon  az  úton  vissza  is  térnem.  Jártál  valaha  azon 
a  tájon? 

—  A  mérnököt  kisértem  egyszer  Boldogasszonyig. 

—  Hintó val  járható  az  út? 

—  Odáig  igen.  Hanem  azontúl  keserves. 

—  Jól  van.  Te  itt  a  postánál  hintót  rendelsz  meg  és  le- 
jösz  utánunk  Boldogasszonyig,  ott  vársz  reánk,  míg  visz- 
szatérünk.  Hány  órakor  indultál  el  Fertőszegről  ? 

—  Mindjárt  ebéd  után. 

—  Hallod -e,  én  azt  sejtem,  hogy  úrnőd,  a  mint  ezt  a 
levelet  megírta,  még  valami  mást  is  gondolhatott.  Én  arra 
is  képesnek  hiszem  őt,  hogy  a  leányt  elszöktette  előlem. 
Nekem  ugyan  sietnem  kell  most.  De  nem  tesz  semmit. 
Asszonyok  éjszaka  nem  mernek  nagy  útat  tenni.  Ha  el¬ 
hagyták  is  Fertőszeget,  nagyon  messzire  el  nem  mehet- 

nek.  A  Duna  épen  az  aspemi  ütközet  napján  szertelenül 
megáradt,  ilyenkor  a  vitnyédi  Rába  visszafelé  folyik  a  Fer¬ 
tőbe,  a  főfolyamtól  felnyomva,  a  hidakat  mind  elviszi  a 
kompon  éjszaka  nem  szoktak  átjárni.  Ott  utolérem  őket. 

—  Hanem  a  Hanságon  nehéz  lesz  az  átjárás  éjszaka, 
figyelmezteté  őt  Jocrisse.  S  kalauzt  nem  kapni  e  között  a 
nép  között  semmi  aranyért.  Furcsa  nép  ez.  Nem  szalad  el 
a  faluból  az  ellenség  érkeztére :  odamegy  a  szeme  közé 
bámulni,  mintha  komédiát  mutogatnának  neki.  Komázik, 
enni,  inni  ád,  hanem  kémet,  útmutatót  nem  lehet  közötte 
kapni  semmi  áron. 

—  Tudom.  De  nincs  szükségem  rá.  Igen  jó  térképem 
van  e  vidékről,  Doboka  úr  csinálta.  Aztán  magam  is  ke- 
resztül-kasul  jártam  az  egész  Hanságot,  mikor  itt  voltam 
garnizonban,  vadkanra  meg  török  réczékre  vadászva.  Sö¬ 
tét  éjjel  is  eligazodom  rajta. 

Azzal  De  Fervlans  rendeletet  adott  a  csapatjának,  hogy 
rögtön  minden  nesz  nélkül  üljenek  nyeregbe,  s  mielőtt 
beesteledett  volna,  már  útban  volt  a  Hanság  felé. 

Már  most,  ha  felveszszük,  hogy  mikor  a  menekülő  leány 
elhagyta  a  Névtelen  Várat,  akkor  lehetett  éjfél,  úgy  ki  le¬ 
het  számítanunk,  hogy  a  Nezsiderből  alkonyat  tájon  elin¬ 
dult  lovas  csapat  előtt,  ha  azt  semmi  nem  fogja  útközben 
akadályozni:  alig  lehet  több  pár  órai  egérútjánál,  s  ha  a 
vitnyédi  Rába  révében  csakugyan  vesztegelni  kell  a  sze¬ 
kérnek,  úgy  ott  De  Fervlans  démonai  a  futókat  kétségte¬ 
lenül  utolérik. 

Vavel  Lajos  szintén  csak  éjfél  után  értesülhetett  Kata¬ 
lin  által  a  Mariét  fenyegető  veszélyről ;  ha  akkor  rögtön  fel- 
kerekedett  is  a  csapatjával,  hogy  De  Fervlansra  szemközt 
menjen,  másnap  délnél  hamarább  a  Hanság  vidékét  el 
nem  érheti  s  akkor  már  De  Fervlans  rég  elvégezte  felada¬ 
tát  s  zsákmányával  és  a  daímon-legióval  visszatérő  útjá¬ 
ban  van,  a  hol  aztán  nehéz  lesz  őt  utolérni  s  még  nehe¬ 
zebb  tovább  üldözni. 

Csodának  kell  történni,  hogy  Marié  megszabaduljon. 

IV. 

Ez  a  csoda  meg  is  történt. 

Valóságos  Istencsodája.  Minő  a  bibliai  legenda  az  üldöző 
Faraónak  útját  álló  veres  tengerről.  A  kételkedőket  uta¬ 
sítjuk  a  Fertő  tóról  irt  monograpkiára,  melyben  e  termé¬ 
szeti  tünemény  fel  van  jegyezve. 

A  múlt  években  lecsapolták  a  Fertőt,  s  a  hol  az  a  Han¬ 
ság  tavaival  legfőbb  összeköttetésben  volt,  ott  erős  czölöp- 
töltést  húztak  keresztbe.  Az  idén,  hogy  a  Hanság  vizei 
újra  megáradtak,  az  alul  feszítő  dágvány  itt-amott  egész 
feldudorodó  halmokat  kezdett  emelni  a  tőzegtalajban,  a 
mik  úgy  duzzadtak  elő,  mint  valami  nagy  daganatok  a 
beteg  föld  testén.  Egy  ilyen  földdaganat  fölrepedt  s  annak 
az  örvényéből  a  kiömlő  fekete  iszap  messze  elönté  a  kö¬ 
rülfekvő  lapályt. 

Már  Szent-András  táján,  a  mint  a  buja  útifűvel  benőtt 
lapályon  végig  ment  a  démonok  csapatja  :  lehetett  látni 
azt  a  tüneményt,  hogy  néhol  a  nagy  tömeg  lovasság  terhe 

alatt  meghajlik  a  zöld  lapály;  tovább  haladva  meglepő 

volt  az  az  iszonyú  békasereg,  mely  szemközt  jött  a  lova¬ 
sokra,  mintha  az  akarna  legalább  is  megütközni  az  ellen¬ 
séggel,  a  ló  lába  előtt  hármasával  ugráltak  fel  az  ingovány 
zöld  ballettánczosai. 

«Az  ördög  küldi  ezt  a  békát  ellenünk!)) 

Azután  meg  felriadt  vízimadár  sereg  kezdett  elkóvá¬ 
lyogni  a  levegőben  nagy  zsivajjal:  azokat  is  a  terjedő  sár 
zavarta  fel  éjnek  idején  nyugodalmas  fészkeikből. 

Lármahangzó  éj  volt.  A  darvak  úgy  kiabáltak,  mint  az 
emberek,  mikor  nagy  tüzet  oltanak,  kevés  vízzel,  sok  lár¬ 
mával. 

Valla  helységen  túl  aztán  egyszerre  elveszett  az  a  va¬ 
lami,  a  mi  nem  szégyenli  magát  országú tnak  neveztetni. 
Bele  volt  veszve  egy  széles,  messze  elterülő  sártóba,  mely 
mint  egy  fekete  tükör  terült  el  egy  nagy  messzeségbe. 

A  posvány,  mely  az  utat  elállta,  nem  lehetett  szélesebb 
egy  jó  kőhaj ításnyinál.  De  Fervlans  azt  hitte,  hogy  keresz¬ 
tül  lehet  azt  gázolni. 

Egy  dsemont  felszólított,  hogy  menjen  bele  a  pocsétába 
s  tudja  meg,  hogy  milyen  mély. 

A  kettévágott  út  túlsó  folytatását  jól  lehetett  látni  a 
holdvilágnál  a  sártükrön  túl. 

A  dsemon  alig  hatolt  előre  húsz  lépésnyit,  a  mint  egy¬ 
szerre  elbukott  a  lova,  hogy  csak  a  feje  látszott  ki. 

—  Segítsetek !  ordítá  a  dsemon,  lova  sörényébe  kapasz¬ 
kodva. 

• —  Uszszál  ki !  szólt  oda  De  Eervlans. 

—  Ördög  vagyok  :  de  olvadt  szurokban  még  nem  tanul¬ 
tam  úszni !  kiálta  vissza  akasztófa-lmmorral  a  dsemon. 
Aztán  egy  darab  ideig  vergődött  a  sűrű  nyúlós  sár  köze¬ 
pén,  míg  egyszer  társai  szemeláttára  eltűnt  lovastul  a  fe¬ 
kete  iszaptükör  alá,  mely  sok  ideig  mély  tölcsért  képezett 
azon  a  helyen,  a  hol  áldozatát  elnyelte. 

De  Fervlans  ekkor  egy  lovast  elküldött  jobbra,  másikat 
balra,  kitudni,  hogy  mely  oldalról  jön  ide  ez  a  deget-ár? 
melyik  felén  lehet  azt  megkerülni? 

Mind  a  két  lovas  azzal  a  hírrel  jött  vissza,  hogy  az 
iszapláva  abban  az  irányban  folyik,  a  melyen  ő  haladt.  Te¬ 
hát  mind  a  két  felé  terjed :  itt  a  közepe,  a  hol  a  föld  alul 
kitört. 

—  Ez  baj,  monda  De  Fervlans;  akkor  ez  egy  tőzeg¬ 
feltörés,  a  mi  htunkat  állja.  Ezzel  nem  futhatunk  versenyt. 
Más  útat  kell  választanunk.  Azért  se  baj.  Néhány  órai  ké¬ 
sedelem  támad  belőle  csupán.  Azt  majd  helyrehozzuk. 
Elég  hosszú  az  éjszaka.  Van  ennek  más  útja  is. 

Igaz.  A  Hanság  lakóinak  a  kenyere  a  mocsárban  terem. 
Ők  füvet,  nádat  aratnak,  halat  fognak,  vadásznak,  abból 
élnek;  egyes  szekérutak  oly  keskenyek,  hogy  csak  egy 
mély  szekérkerékbevágás  jelöli  őket,  keresztül-kasul  jár¬ 
ják  az  ingoványt  s  nincs  a  bozótban  olyan  hely,  a  mit  ló¬ 
háton  meg  ne  lehessen  járni;  a  kinek  egy  tökéletes  tér- 

kép  van  a  kezében,  annak  még  kalauz  sem  kell  hozzá, 
hogy  kitaláljon  e  tömkelegből.  De  Fervlans  azonfölül  sze¬ 
mélyes  tapasztalat  után  is  jól  ismerte  e  bozót  minden 
zegezugát. 

A  nádasi  mellékútakon  Valla  és  Bánfalva  közt  meg  le¬ 
hetett  kerülni  az  iszaplávát  s  eljutni  Eszterháza  pompás 
sétánysoros  országúti  ára.  Fervlans  még  az  egyes  leskuny¬ 
hókkal  is  ismerős  itt. 

Itt  kezdődik  aztán  az  igazi  tőzegvidék.  A  róna  veresük 
a  lábnyi  magas  mohától,  mely  a  rohadó  talajt  fedi,  a  mi 
már  megszilárdult;  embermagasságu  kutyatej -bokrok 
emelkednek  fel  csoportonkint.  Kunkorgó  levelű  óriási  páf- 
ránok  legyezői,  kékszám  bürökkórók,  méregszagu  ernyős 
virágok,  bozóttá  elhatalmasodva,  mikkel  ölrekapott  a  fo¬ 
lyondár  szulák,  az  iszalagbérzse  és  a  vadkomló  s  együtt 
mindannyian  összegubanczolódva  ostromra  látszanak 
emelkedni  egy-egy  magányosan  álló  cemhrafenyő  ellen, 
mely  vigályos  ágait  a  végeiken  csomósult  levélbozóttal, 
mintegy  segélykiáltva  terjeszti  szét  a  kietlenben,  távol¬ 
eső  társát  már  lefogta  a  felülkerült  fojtogató  növényhad. 
A  vizenyősebb  róna  zsombikokkal  van  beszórva ;  rengeteg 
tömegekké  felnőtt  sásnemű  növényzet,  felmagasló  kalá¬ 
szokkal,  mint  egy  virágkád,  a  környéke  csupa  nefelejts  és 
piros  csengetyűvirágu  nadálytő. 

Néhol  a  mélyebb  bozót  még  nem  vedletté  le  téli  gubán - 
czait,  ez  még  fakó  és  száraz ;  a  nádasokban  sok  helyütt 
ott  maradtak  a  levágott  nádkupaczok  s  a  halomra  rohadt 
szénaboglyák,  tetejükön  már  kizöldiilve. 

Az  ingo  vány  süppedékes  tőzegtalajából  egy -egy  maga¬ 
sabb  domb  emelkedik  elő,  hol  ezüstlevelű  fűzfák  szorul¬ 
tak  össze  sötétzöld  lombozatu  égerfákkal,  másutt  meg 
nyílt  tavak  szakítják  meg  a  végtelen  nádbirodalmat,  körül¬ 
szegélyezve  rozsdás  törzsökű  fenyőfáktól ;  az  egyik  halom 
neve  « Földvár »,  a  másiké  « Rókadomb »,  a  harmadiké 
« Földsziget».  Azt  a  hegedűalaku  tavat  ottan  « Király  tó  »- 
nak  hívják.  Egyik  dombtól  a  másikig  olyan  utak  vezetnek, 

a  miket  kavics  helyett  náddal,  meg  fűzfadorongokkal  ma- 
kadámoznak  embertelen  idők  óta. 

Mikor  a  díemoncsapat  a  Bókadombot  elérte,  De  Eervlans 
jónak  látta  pihenőt  parancsolni.  A  lovak  ki  voltak  fáradva. 
A  hansági  utak  nagyon  vendégmarasztók  :  néhol  csülökig 
dagaszt  bennük  a  ló.  A  dombtetőn  voltak  nádkupaczok, 
azokból  lehetett  hevenyén  tüzet  rakni.  Az  éjszaka  nyirkos 
és  hideg  e  vidéken.  Attól,  hogy  valaki  figyelmessé  legyen 
a  tábori  tűzre,  nem  lehetett  tartani.  Három  mérföldnyi 
kerületben  nincs  itten  emberlakta  hely  s  éjszakára  a 
Hanság  bozótjában  nem  marad  künn  se  ember,  se  barom. 

A  bozótban  csak  a  vadmacska  nyervákolása  s  a  bölöm¬ 
bika  búgása  vált  ki  a  milliók  zajából;  néha  egy-egy  csi¬ 
kasz  farkas  szerelmes  üvöltését  hozta  át  a  berekből  a 
szellő. 

A  Bókadombról,  (kivált  egy  nagy  nádpyramid  tetejére 
felkapaszkodva)  nagy  messzeségre  ellehetett  látni.  A  hold¬ 
világnál  kivehetők  voltak  kelet  felé  a  nagy  jegenyefa- 
sorok,  a  mik  Eszterházára  vezettek  s  magának  a  « magyar 
Yersaillesneko  is  meglátszott  egy  aranyozástól  ragyogó 
tornya.  Két  óra  alatt  el  lehetett  már  odáig  jutni. 

A  kiállított  előőrs  «qui  vive?»  szava  hangzott  fel  egy¬ 
szerre  élesen,  a  mire  valami  fél  ember,  fél  állathang 
felelt;  a  «qui  vive?»  másodszor  is  hangzott,  s  azt  egy 
lövés  követte  az  előőrs  részéről,  a  mire  valami  vad  ha¬ 
hota,  röfögés  inkább,  volt  a  válasz,  mely  perczek  múlva 
nagy  távolból  ismétlődött. 

De  Fervlans  oda  lovagolt  az  előőrshöz. 

—  Mi  volt.  az?  kérdezé. 

—  Nem  tudom  én.  Vadállat,  vagy  ördög  emberi  torz¬ 
alakban.  Egy  nagyfejű  szörny,  hegyes  fülekkel,  rongyos 
öltözetmaradvány  volt  rajta,  a  miből  azt  kellene  hinnem, 
hogy  ember  volt;  hanem  négykézláb  futott,  mint  a  farkas, 
tehát  mégis  állat. 

—  Ah,  az  bizonyosan  az  én  megszökött  halemberem. 

—  Mikor  először  rákiáltottam,  felállt  két  lábra  és  uga- 

tott,  vág}7  mi  ?  A  másodszori  kiáltásomra  meg  az  volt  a 
felelete,  hogy  elővett  valahonnan  tűzszerszámot  s  elkez¬ 
dett  kicsiholni.  A  szikrafénynél  még  rettenetesebb  volt  a 
pofája.  Nem  állhattam  meg,  hogy  rá  ne  lőjek,  de  nem  bír¬ 
tam  eltalálni,  mert  egyszerre  hasrafeküdt  s  aztán  elfutott 
a  bozótba. 

—  Kár  lett  volna  meglőnöd.  Az  csakugyan  az  én 

r 

elveszett  szörnyetegem.  En  tanítottam  meg  kicsiholni. 
A  rakott  tűzre  jött  bizonyosan  elé. 

Pedig  nem  olyan  kicsiny  baj  volt  az,  hogy  az  előőrs  a 
vízlakó  törpét  meg  nem  lőtte  :  De  Fervlans  alig  tért  visz- 
sza  a  Kókadombra,  midőn  a  hadsegéde  figyelmessé  tette 
valami  gyanús  verességre  az  előttük  elterülő  bozót  között, 
mely  pillanatok  múlva  fellobbanó  lángoszloppá  vált,  a 
mely  süstörögve  emelkedett  fel  az  égnek.  Öt-hat  perez 
múlva  tíz  helyen  gyulladt  ki  a  bozót. 

—  Ördög  és  pokol !  kiálta  De  Fervlans,  a  szörnyeteg 
ránk  gyújtja  a  bozótot.  És  én  magam  tanítottam  rá  a 
sátánfattyut,  hogyan  kell  kicsiholni,  meg  feketeürömből 
taplót  csinálni.  Yadászszatok  rá! 

Késő  volt  a  hajtás  ! 

A  fenevadnak  nagy  előnye  volt  a  vadászok  fölött.  Kö¬ 
zöttük  volt  az  égő  bozót,  s  abból  ő  folyvást  új  csóvákat 
haj  igáit  jobbra-balra,  s  jobban  tudott  a  zsombikok  között 
szaladni,  mint  a  lovasok.  Egy  kis  keleti  szellő  is  jött  a 
munkájához  segíteni  neki.  Tíz  perez  alatt  lángban  állt  a 
Ptókadomb  körüli  bozót,  s  a  szörnyeteg  egy  nádkupacz 
tetejére  felülve,  nézte  röhögve,  hogy  terjed  a  pompás 
lángtenger  mind  beljebb  a  berkek  közé;  a  két  öklét  a  csí¬ 
pőjére  tette,  úgy  röhögött  és  sikongatott  a  pompás  tűzi¬ 
játéknak,  a  mit  ezúttal  ő  rendezett  a  hajdani  patronusa 
tiszteletére.  Valószínűleg  ő  maga  is  bele  fog  égni. 

Hanem  a  nevelőatyjának  a  tervét  egészen  dugába  dön¬ 
tötte  ezzel  a  tréfával. 

A  donion  uraknak  le  kellett  tenni  arról  az  ambitióról, 
hogy  ők  akármi  féle  atyafiságban  legyenek  a  pokolbeli 

excellentiákkal ;  mert  íme  azon  a  lángbaborult  bozóton 
nemcsak  hogy  nem  tudtak  keresztül  törni,  hanem  ugyan¬ 
csak  sarkantyúba  kellett  kapniok  a  lovaikat,  hogy  kimene¬ 
küljenek  a  veszedelemből.  A  hol  nagy  tűz  van,  ott  mind¬ 
járt  megjelenik  a  forgószelek  boszorkány  tán  ez  a;  a  tűzfor- 
gatag  végig  orsózott  a  lángbaborult  mezőn,  melyben  még 
a  moha  is  tüzet  fogott  mint  a  tapló,  s  a  zsombikok,  a  mik 
jövet  oly  csöndesen  fogadták  a  lappangókat,  most  ezer 
tűznyelvvel  kiáltottak  rájuk:  « szaladj  !» 

De  Fervlans  csak  a  vallai  síkon  tudta  összeszedni  szét¬ 
zavart  csapatját. 

Pedig  ez  még  csak  a  torzképe  volt  az  insurgensnek,  a  ki 
így  megriasztá  őket. 

—  No  ez  a  dolog  csakugyan  hasonlít  ahoz,  a  mit 
fiasconak  nevezünk !  háborgott  De  Fervlans.  Előbb  a  sár 
állja  az  htunkat,  most  meg  a  tűz.  Quis  quid  peccat,  in  eo 
punitur.  Ki  mit  vét,  abban  bűnhődik.  Az  én  vétkem,  hogy 
ezt  a  szörnyeteget  megtanítottam  tüzet  csinálni.  Most  ezzel 
elvesztettünk  négy  órai  időt. 

Oh  erre  a  négy  órára  nagy  szüksége  volt  a  menekülő 
leánynak  és  az  elősiető  Yavel  Lajosnak. 

Ne  féljenek !  Még  pihenni  is  marad  idejük.  De  Fervlans 
megint  ott  volt  csapatjával,  a  hol  a  mórdágvány  elnyelte 
a  szekérútat.  A  közepéből,  a  hol  a  kémlelő  lovag  elveszett, 
még  most  is  merültek  fel  óriási  buborékok,  miket  a  gáz¬ 
tömeg  nagy  püffenéssel  pukkantott  szét. 

Most  a  dágvány  túlsó  felén  kellett  megkísérteni  a  meg¬ 
kerülést. 

Ott  szikes  fehér  síkság  terült  el  nagy  messzeségre.  Ott 
a  vidék  népe  seprűvel  szerzi  össze  a  maga  kenyerét :  szó¬ 
dát  gyűjt;  a  síkon  alig  van  valami  fű,  bokor.  Hanem  a 
felfakadt  sár,  mint  egy  fekete  kigvó  kanyarog  rajta  végig, 
a  völgyeket  keresve,  s  csalogatja  maga  után  a  lovagokat, 
kik  sehol  sem  tudnak  rajta  keresztül  gázolni,  s  átkoznak 
minden  láthatót  és  láthatatlant  e  huj  ósdi  játszás  alatt.  Az 
égő  bozótból  seregei  a  menekvő  vadaknak  nyargalnak  a 


lovakkal  egy  úton,  szarvas,  hiúz,  vadkan,  farkas  és  róka; 
egy  konda  vaddisznó  meg-megkisérti  áttörni  az  iszap¬ 
folyamon,  de  az  is  visszariad  tőle,  pedig  a  disznó  csak 
szereti  a  sarat  s  úszni  is  tud.  A  fekete  iszapból  kábitó  gáz 
párolog  ki.  Az  égés  egyre  terjed  s  viszfénye  izzóvá  teszi 
az  égboltozatot ;  s  az  izzó  mennyezet  aztán  uj  színt  ad  az 
egész  tájnak,  a  szikes  avart  rózsaszínűre  festi,  s  a  kanyargó 
fekete  iszapfolyót  vérveresre. 

Végre  a  sárfolyam  megreked  egy  dombcsoportozat  kö¬ 
zött,  s  a  kiszabadult  daemonok  zajongva  kapnak  fel  a 
partra,  mely  az  utat  ismét  megnyitja  előttük. 

De  már  akkor  hajnalodik,  s  ők  eltarisznyázták  a  drága 
éjszakát.  Igazán  drága  időt! 

Most  azután  a  Hanság  túlsó  fele  van  előttük.  Egy  nagy 
földterület,  melybe,  mint  a  tengerbe,  három  folyam  sza¬ 
kad  bele.  Elnyeli  mind  a  hármat  s  zöldül  fölöttük.  Egy 
negyedik  keresztül  vág  rajta,  s  elvezet  a  Dunáig,  s  ez 
aztán  tetszés  szerint,  a  hogy  vagy  a  Duna,  vagy  a  Fertő 
magasabb,  hol  lefelé,  hol  felfelé  folyik.  Most  épen  felfelé 
tetszik  neki  folyni.  Ilyenkor  aztán  a  Hanságban  elszórt 
tavacskák  is  mélyebbek,  mint  máskor,  s  az  útnak  körül 
kell  őket  kerülgetni,  a  mi  sok  időt  elrabol. 

De  Eervlans  rövidíteni  akarta  az  útat.  Egy  olyan  ötven¬ 
hatvan  lépésnyi  tó  nem  akadály  lovas  ember  előtt,  hogy 
miatta  ezer  lépésnyi  kerülőt  tegyen.  Neki  kell  vágni. 
Vadászaton  akárhányszor  úsztatott  e  tavacskákon  keresz¬ 
tül,  a  szarvast  üldözve. 

Csakhogy  az  őszszel  volt :  most  pedig  tavasz  van.  S  a 
tófenék  flórájának  több  olyan  faja  van,  a  mi  szépen  elrej¬ 
tőzik  a  víz  alá,  ott  él  egész  éven  át,  hanem  mikor  eljön  a 
tavasz,  a  szerelem  ideje,  akkor  mind  fölereszti  hosszú 
indáit,  rojtjait,  levélfüzéreit,  spirálformán  tekeredett  húr¬ 
jait,  azoknak  a  végén  vannak  a  virág  bimbói;  a  virágnak 
napvilág  kell  és  szabad  lég.  Két  hétig  az  egész  tó  egy 
virágágy  lesz:  rózsa,  tulipán,  szegfű,  csengetyűke  van 
elszórva  a  felszínén,  fehér,  kék,  sárga,  testszinű ;  azután 


valamennyi  mind  lehuzódik  a  víz  alá  megint,  az  indák 
összekunkorodnak  s  ott  várnak  elbújva  a  jövő  tavaszig. 

De  Fervlansnak  még  azt  is  meg  kellett  tudni,  hogy  a 
virág  is  lehet  ellenség.  Első  lovasai,  kik  a  tóba  belegázol¬ 
tak,  rögtön  elkezdtek  segítségért  kiabálni.  A  virágzó  tóban, 
se  embernek,  se  állatnak  nem  lehet  úszni. 

A  hínár,  a  tórongy,  az  úszszakál,  a  kolokánt  mind 
belecsimpajkózik  a  lábába;  ezer  fonál,  zsineg  fogja  meg 
minden  mozdulatánál,  belebonyolódik  a  szívós,  elszakít- 
hatlan  szövevénybe,  s  az  eviczkélő  állat  a  vízfenéké. 

A  lovakat  úgy  kellett  farkaiknál  fogva  kihúzgálni  a 
tóból  a  parton  állóknak.  De  Fervlans  nem  akarta  hinni 
ezt  a  csodát  s  maga  is  majd  beleveszett  a  hínárba  az  erő¬ 
szakolt  kísérletnél. 

íme  tehát  történnek  még  csodák  az  új  időkben  is. 
Ugyanaz  a  rendkívüliség :  a  Duna  áradása,  mely  az  asperni 
ütközetnél  oly  végzetes  befolyással  birt  az  eldöntésre^ 
kicsiben  itt  is  megmutatta  hatalmát,  s  De  Fervlans  mar- 
quist  megtanította  arra,  hogy  a  hadjáratnál  az  embereken 
kívül  még  van  valaki,  a  kit  számításból  nem  kell  kifeledni. 
Nevezzük  « időj árásnak » . 

így  azután,  ha  minden  útbaeső  tavat  körül  kell  lép¬ 
delni,  alig  van  kilátás,  hogy  a  pomogyi  rendes  útra  fényes 
nappalnál  hamarább  ki  lehessen  vergődni. 

Még  azután  más  baj  is  támad.  A  bozótégés  tűzíénye  fel¬ 
lármázta  az  egész  vidéket  s  a  hansági  falvak  lakosai  most 
mind  talpon  vannak,  rudakkal  készülve  a  terjedő  lángok¬ 
nak  útját  állni,  mik  tavaszi  kaszálásuk  eredményét  fenye¬ 
getik.  Ezek  a  lakosok  svábok.  S  a  sváb  a  milyen  nyugo¬ 
dalmas  nép  a  vízben  és  a  szárazon,  olyan  dühös,  ha  a, 
tüzbe  kerül.  Mikor  vésztűz  üt  ki,  mely  a  vagyonát  fenye¬ 
geti,  akkor  neki  megy  az  ördögnek  is. 

De  Fervlans  csapatjának  most  nem  volt  tanácsos  a  fal¬ 
vakon  keresztül  menni,  hanem  el  kellett  kerülnie  a  ber¬ 
ken  át  a  dűlő  útakon,  a  mi  keserves  munka  volt.  A  lovak 
elbukdácsoltak  a  hepe-hupás  talajon;  néhol  az  ingó  büriin 


139 


\ 


át  úgy  kellett  a  leszállt  lovasnak  kantáron  vezetni  a  pari- 
páját  maga  után.  Utbaeső  mocsárereken  koczkáztatni  kel¬ 
lett  az  átugratást,  s  egész  tüske-sánczokat  kellett  meg¬ 
ostromolni,  hol  a  galagonya  a  vadszeder-indával  össze¬ 
keveredett,  s  Összevissza  tépte  a  keresztül  gázolót. 

—  No  ezen  az  úton  nem  jövünk  vissza!  monda 
De  Fervlans,  mikor  késő  délre  kivergődött  a  csapatjával 
a  rendes  útra  Pomogyon  alól.  Itt  a  rendes  útat  meg  kel¬ 
lett  tartania,  mert  az  egyetlen  dobogó  híd,  mely  a  Fertőt 
a  Dunával  összekötő  Bábán  keresztül  visz,  itt  van  a  falu¬ 
tól  félórányira,  s  keresztül  úsztatni  a  Bábán  nem  lehet, 
mert  a  partjai  czölöpökkel  és  rőzsekötegekkel  vannak  bur¬ 
kolva,  a  miken  a  ló  nem  tud  kikapaszkodni. 

A  hidon  túl  van  a  révház,  mely  egyúttal  vendég- 
fogadó  is. 

—  Itt  pihenőt  kell  tartanunk,  monda  De  Fervlans,  a 
lovaink  kidőlnek. 

Tizennyolcz  óra  hosszat  voltak  útban,  és  még  milyen 
útban ! 

Mikor  a  hidon  megjelentek  a  lovasok,  a  révházból  két 
férfit  láttak  kiszaladni.  Az  egyik  Eszterházának,  a  másik 
a  Fertő  irányában  futott.  A  mint  a  semlyékbe  értek, 
hosszú  gólyalábakat  kötöttek  lábaikra,  s  ezek  segélyével 
lépegettek  az  ingoványos  talajon  zsombikról-zsombikra. 
Lóval  nem  lehetett  volna  őket  utolérni. 

De  Fervlans  hadsegédét  nyugtalanította  ennek  a  két 
embernek  az  elfutása,  de  főnöke  megnyugtatá :  a  gólya¬ 
lábakat  használják  itt  a  pásztorok,  kik  a  süppedékes  he¬ 
lyeken  legeltetik  marháikat. 

A  révi  fogadónál  aztán  összevárták  a  szétzilált  csopor¬ 
tot  s  előkérték  a  csaplártól,  a  mi  enni,  inni  való  volt.  Az 
nem  szolgálhatott  nekik  egyébbel,  mint  savanyú  almabor¬ 
ral,  méhserrel  (itt  pinczét  nem  lehet  ásni,  hol  a  bort  el  le¬ 
hetne  tartani),  meg  vadréczetojással.  Az  ördög,  ha  meg¬ 
éhezik,  azt  is  megeszi. 

Itt  azután  De  Fervlans  kiteríté  a  térképet,  s  a  vállalat 


sikerültét  kétségen  fölül  helyezve,  tovább  fonta  az  útiter¬ 
vet.  Guillaume  tábornok  ezóta  megkapta  a  levelek  vala¬ 
melyikét,  miket  ő  két  küldöncz  által  két  különböző  irány¬ 
ban  küldött  eléje;  egyik  okvetlenül  rátalált  s  az  Fried- 
bergen  fogja  várni  a  marquist  és  drága  zsákmányát;  tehát 
az  odavezető  legkönnyebb  útat  kellett  kiczirkalmazni,  a 
minél  semmi  se  volt  könnyebb ;  az  útközben  őgyelgő  in- 
surgens  csapat  nem  vétetvén  semmiféle  számba.  Egyéb 
magyar  és  osztrák  haderő  pedig  nem  eshetik  közbe. 

y. 

Az  egyik  férfi,  a  ki  gólyalábakkal  utazott  tovább,  Má¬ 
tyás  mester  volt;  a  kinek  a  távgyaloglásai  e  hadjárat  alatt 
a  mesével  határosak  voltak. 

Vavel  Lajos  csapatját  már  Eszterházán  találta  Mátyás 
mester.  A  vezérrel  tudatá,  hogy  az  ellenség  már  megérke¬ 
zett  a  pomogyi  Rába-hidhoz,  s  a  révcsárdánál  rostokolni 
készül. 

Yavel  lovasai  sem  pihenhették  még  ki  magukat,  de  ők 
legalább  rendes  útakon  jöttek  idáig;  nem  voltak  elcsi¬ 
gázva:  vezérük  rögtön  indulót  fuvatott,  kiosztotta  altisztéi 
között  a  rendeleteket. 

A  mint  meglátta,  hogy  Katalin  is  felült  az  öszvérére  és 
csatlakozni  készül  hozzá,  megfogta  a  kezét  s  megkisérté 
ott  marasztani. 

—  Ne  jöjj  velem  tovább.  Maradj  itt  biztos  helyen.  Va¬ 
lami  baj  érhet. 

De  a  nő  nem  hagyta  rábeszélni  magát.  Nevetett. 

—  No  már  kedves  barátom,  én  igen  nagy  belépti  díjat 
fizettem  azért  a  látványért,  a  mikor  te  megölöd  Barthelmy 
Fervlanst.  Ha  nem  volt  elég,  még  a  fejemet  is  odateszem 
ráadásul :  mert  hogy  te  megölöd  Fervlanst,  arról  olyan 
bizonyos  vagyok,  mint  az  egy  Istenről  az  égben. 

Yavel  értette  őt  egészen.  A  nő,  a  ki  oly  nagyon  tud  sze¬ 
retni,  egy  mindennapias  asszonyi  gyöngeség  mögé  akarja 


elrejteni  igazi  érzelmét  s  kegyetlen  kivim csiságot  szenve- 
leg.  Hősét  akarja  látni,  hogyan  győz  ?  Pedig  nem  igaz. 
Együtt  akar  vele  meghalni,  ha  elvész  ! 

—  Pedig  lásd :  a  te  jelenléted  engem  csak  gátolni  fog 
a  rendelkezéseimben;  mert  fél  szemem  mindig  te  rád  fog 
ügyelni,  s  lesz  valami  okom  a  félelemre,  a  mikor  azt  nem 
volna  szabad  ismernem. 

—  Ne  féltsd  te  magadat!  Jobban  ismerlek  én!  Mikor 
meglátod  az  ellenséget,  elfelejtesz  engem  s  ott  hagysz. 

Nem  maradok  el  tőled. 

/ 

Es  nevetett. 

Nevető  asszonyt  pedig  nem  lehet  lebeszélni  arról,  a  mi¬ 
nek  olyan  nagyon  jól  nevet.  Yavel  Lajosnak  meg  kellett 
azt  tudni,  hogy  ez  az  asszony  mennyire  megy  a  szerelmé¬ 
ben?  Egész  a  puskaropogásig,  a  kardcsattogásig,  a  piros 
vér  kiontásáig. 

Meg  kell  neki  azt  tudni  az  utolsó  próbáig,  hogy  The- 
mire-e,  vagy  Katalin?  Az  élvhajhászó  divathölgy-e;  vagy 
a  halálig  hű  ara  ? 

Trombitaszó  nélkül  indult  ki  a  csapat  az  eszterházi  fa¬ 
sorok  közül,  s  a  mint  a  pomogyi  berkekhez  közelített,  ott 
Yavel  csapatjának  egy  részét  csatárlánczra  osztotta  fel  s 
úgy  küldé  előre  portyázva,  míg  más  részét  egy  tömegben 
tartva,  vezette  az  országúton.  A  Hanság  bozótját  elérték  : 
a  portyázók  előre  nyomultak  a  berekbe. 

A  sűrű  berekkel  benőtt  rónán  csak  egyetlen  halom  volt. 
Az  is  emberkéz  munkája.  Egy  sziksógyárnak  a  salakjából 
összehordott  kráter,  mely  a  mélyen  fekvő  épületet  három 
oldalról  fogta  körül.  Ezt  a  helyet  foglalta  el  Vavel  tarta¬ 
lékjával,  lovasait  elrejtve  a  hordott  sáncz  mögé. 

Maga,  Katalinnal  együtt,  fölhágott  e  domb  tetejére  s 
onnan  nézte  körül  a  tért. 

Tábori  távcsövével  kiveheté  a  P*ába  hidját  s  a  mellette 
fehérlő  csárdát;  az  egész  tér  csupa  bozót  volt;  az  országút 
déli  vonalától  vonult  egy  vízárok  a  Fertőig,  melynek  mér¬ 
tani  vonalait  elevenzöld  rekettyés  jelölte. 

—  Tehát  légy  hadsegédem,  szólt  Lajos  enyelgő  szóval 
Katalinhoz.  En  leszállók  e  dombról ;  mert  ha  meglátnak, 
megtudják,  mi  van  a  hátam  mögött;  te  paraszt  asszony 
vagy:  nem  tűnsz  fel.  Nézz  a  távcsövemmel  a  Ilid  felé  s  ér¬ 
tesíts  arról,  a  mit  látni  fogsz. 


De  Fervlanst  a  hadsegéde  e  szóval  költé  fel  a  méhser 
mellől : 

—  A  bozótban  veres  süveges  lovasok  mutatkoznak ! 

De  Fervlans  rögtön  kisietett  a  csárda  elé  s  lovasainak 
felülésre  trombitáltatott,  s  azonnal  megindított  ő  is  egy 
portyázó  csapatlánczot  a  szemközt  jövők  ellen. 

A  sűrű  bozótban  csak  a  lovasok  fövegeit  lehetett  látni, 
a  mint  a  folyondáros  bokrok  szövevénye  közül  kibukkan¬ 
tak.  Itt  a  dsemonok  fekete  sisakjai,  veres  toliprémes  tara¬ 
jokkal,  amott  a  volónok  veres  csákói  halálfejekkel. 

Egy-egy  lövés  hangzott  innen  is,  túl  is,  a  mi  nem  sok 
kárt  tett. 

Azután  hangos  összeszólalkozások,  a  mint  a  bozótban 
két  ellen  egymásra  bukkant  s  összecsapott.  A  sűrűben 
nem  lehetett  az  ellenfél  számerejét  kitudni.  Ha  egy  lovasra 
kettő -három  csapott  rá,  perez  múlva  annak  is  két- három 
társa  akadt.  Hol  egy  insurgenst,  hol  egy  daemont  fogtak 
körül  s  vitték  már  fogolynak,  a  mint  két-három  társa  ösz- 
szeszólalkozott,  utána  eredtek,  kivágták  az  ellenfél  kezé¬ 
ből.  A  bozótban  nem  lehetett  máskép,  csak  apró  csapatok¬ 
ban  küzdeni,  mert  a  zsombikok  gátolták  a  tömeges  táma¬ 
dást,  a  lovak  lába  beszakadt  a  süppedő  talajba,  s  a 
liancsikok  között  lovagjaikkal  együtt  elbuktak;  minden 
lovasnak  az  ellenségen  kívül  még  a  földdel  is  kellett  har- 
czolni. 

De  Fervlanshoz  néhány  sebesült  érkezett  vissza,  a  ki 
keservesen  mutogatta  neki  a  beütött  fejét,  a  mit  a  sisakon 
keresztül  belyukasztottak. 

«Nem  tudjuk,  mi  az  a  görbe,  de  nagyon  rossz !» 

Azt  a  görbét  bizony  fokosnak  hívják.  Azért  veszedelmes 

fegyver,  mert  a  ki  azt  a  kezébe  veszi,  az  nem  számít  arra, 
hogy  védelmezze  magát,  az  csak  támadni  készül ;  aztán 
az  alakja  is  gonosz  praktikával  van  kifundálva.  Egy  szí¬ 
vós  csáti  tölgybot  végére  kalapács  alakú  vas  van  húzva, 
melynek  az  egyik  vége  olyan,  mint  a  sasnak  a  csőre.  A  si¬ 
saknak  nagy  ellensége,  mely  a  kardvágást  könnyen  kiállja, 
de  a  fokos  kampója  lyukat  üt  rajta  és  csúffá  teszi. 

—  Ezek  Yavel  volónjai ;  monda  De  Fervlans,  távcsövén 
át  nézve  az  ellenfél  lovasait.  Ismerem  a  fölszerelésüket 
Jocrisse  leírásából.  A  fokosaikra  is  ráismerek.  Épen  ilyen 
«kezükszennyét»  hagyták  a  dragonyosaim  sisakjain,  mi¬ 
kor  néha  napján  együtt  mulattak  a  fertőszegi  korcsmában. 
Themire  asszony  árulása  tehát  tökéletes.  0  magát  Vavelt 
hozta  a  nyakamra.  —  No  hát  majd  ennek  is  megmutassuk, 
hogy  a  háború  nem  csillagvizsgálás.  —  Valamikor  ez  az 
úr  katona  volt  s  nagyon  rosszul  végezte  volna  a  hadi  is¬ 
kolát,  ha  elmulasztotta  volna  annak  a  dombnak  a  meg¬ 
szállását,  a  hol  egy  paraszt  asszony  áll,  piros  kendővel  a 
fején.  Az  ott  egy  szódafőző.  Jól  ismerem  a  helyet.  Vavel 
úr  főcsapatjának  ott  kell  tartalékban  lenni.  Ha  azt  nem 
tette,  megérdemli,  hogy  degradálják  közlegénynek.  Az  lesz 
a  mesterség,  őt  most  onnan  kicsalni  és  kelepczébe  kerí¬ 
teni. 

Szétnézett  altisztéi  között. 

—  Signore  «Trentatrante  !» 

A  megszólított  előléptetett.  Marczona  tekintetű  egy  alak 
volt,  a  mellén  három  érdemrend,  a  pofáján  négy  sebhely; 
sűrű  összenőtt  szemöldei  alól  kivillogó  fekete  szemek,  me¬ 
rész  sasorr,  fekete  bajusz  és  körszakáll :  igazi  romagnai 
mintakép,  termete  a  vaticáni  viadoré. 

—  Te  harminczad  magaddal  leszállsz  a  lóról  s  puskái¬ 
tokra  szuronyt  tűzve,  megkerülitek  a  bozótot.  A  vízárok¬ 
hoz  érve,  a  sűrű  rekettye  oltalma  alatt  előre  lopóztok  és 
lesben  maradtok,  a  míg  én  az  országúton  előre  török  s  a 
szódaíozőnél  elrejtett  volónokra  ráütök.  Azok  akkor  elő¬ 
jönnek  a  vízárokból  s  ti  hátul  támadtok  rájuk  puskával,  szu- 

ronynval.  Mikor  helyben  lesztek,  akkor  ezt  nekem  hírül 
adjátok  azzal,  hogy  azt  a  nádkúpot  ott  a  füzes  közepén 
felgyújtjátok. 

—  Úgy  lesz;  szólt  az  altiszt  s  kiválasztva  harmincz  le¬ 
gényt,  azokat  leszállítá  a  lóról  s  elvitte  magával  gyalog  a 
bozótba. 

A  francziák  már  akkor  gyakorolták  ezt  a  veszedelmes 
harczi  módot :  a  lovasság  egy  részét  leszállítani  s  mint 
gyalogságot  használni  puska-  és  szuronytámadáshoz. 

A  berekben  ezalatt  folyt  az  apró  csatározás :  egyes  vité¬ 
zek  párviadala  kardtávolban,  biztató  lövöldözés  puskából, 
pisztolyból,  bizonytalan  eredménynyel. 

A  dombtetőn  álló  hölgy  hátrafordult  s  csendes  hangon 
mondá  Lajosnak: 

- —  De  Fervlans  jön  csapatja  élén  az  országúton.  Rá¬ 
ismerte  m. 

- —  Akkor  hát  siessünk  mi  is  az  üdvözlésére  ! 

Azzal  riadót  fuvatott  s  elő  vezette  tartalékcsapatját. 

Annyi  katonai  ismeretet  ő  is  föltett  ellenfeléről,  hogy 
az  ezt  a  reduit-alaku  dombot  itt  a  róna  közepén  megtáma- 
datlan  nem  hagyja. 

Nem  csak  lovagias  büszkesége,  de  a  katonai  lélektan  is 
azt  tanácsolta  neki,  hogy  ne  várja  he  a  támadást.  Olyan 
csapatot,  mely  először  kerül  csatába,  jobb  rohammal  vinni 
a  tűzkeresztségbe,  mint  védelmi  állásban  várni  azt  be 
vele. 

A  szemközt  jövő  két  csapat  meglehetősen  egyenlő  volt 
számerőre. 

Mind  a  kettő  á  cheval  véve  az  országútat,  kettős  zárt 
sorban  haladt,  eleintén  lassú,  majd  gyors  ügetéssel  előre, 
két  szárnyára  szedve  előretolt  csatározóit. 

«Rajta  magyar,  rajta !»  rivallt  a  nemesi  felkelő  csapat, 
kardját  villogtatva  öklében;  —  a  daemonok,  — régi  csata- 
edzett  vitézek  —  nevetve  biztatták  egymást  a  gúnyos  jel¬ 
szóval:  « A  van  ti,  avanti,  signori  briganti !  Cavallieri  ladri! 
A  van  ti ! » 

Most  egyszerre  füstoszlop  emelkedett  a  bozótból.  A  fü¬ 
zes  közepén  álló  nádkúp  föl  lett  gyújtva. 

Ez  volt  a  De  Fervlans  által  várt  jeladás. 

E  jeladásra  a  daemon- csapat  megállt  s  karabélyait  váll¬ 
ról  levéve,  úgy  tett,  mint  a  ki  ellenfelét  nyugodtan  akarja 
bevárni,  hogy  sortiizet  adjon  rá. 

Ennek  is  tudta  Vavel  az  ellenfogását.  Egyszerre  csatár¬ 
rajjá  bontotta  fel  a  csapatját  s  utasításul  adta  nekik,  hogy 
ne  sokat  lövöldözzenek,  nem  ér  a  lóhátról  puskázás  sem¬ 
mit,  csak  a  hangja  nagy;  igyekezzék  kiki  a  maga  emberét 
megkapni  s  aztán  karddal,  fokossal  vágjon  közé. 

A  démonok  karabélytiize  ropogott.  —  A  hölgy  a  domb¬ 
tetőn  eltakarta  irtózva  az  arczát.  A  halál  postái  most  rep¬ 
kedik  kedvesét  körül.  —  Nem  ártottak  meg  annak.  A  régi 
harczokban  különös,  válogatott  szerencsétlenség  kellett 
hozzá,  hogy  valaki  egy  kósza  puskagolyóba  beleüsse  a 
fejét. 

Vavel  sértetlenül  közelitett  ellenfeléhez  s  egyenesen 
felé  tartott. 

Már  messziről  megismerték  egymást  s  egymásra  ne¬ 
vettek. 

Mintha  csak  két  tornahős  találkoznék  egymással  a 
carroussel-téren  egy  pár  ví-  rohamra. 

Még  tréfálózni  is  ráértek. 

—  Holla  hó !  Marquis  de  fér  blanc !  (bádogmarquis), 
kiálta  Yavel  gróf.  Leányt  vártál,  legényt  hoztam ! 

—  Hohó !  csillagvizsgáló  uram !  kiálta  vissza  a  mar¬ 
quis.  A  lábad  alá  vigyázz  :  gödörbe  ne  essél ! 

Azonban  De  Fervlans  nem  követte  el  azon  hibát,  hogy 
mindjárt  a  csata  kezdetén  személyes  viadallal  foglalja  el 
a  figyelmét.  Vavel  grófot  egyik  hadnagya  fogadta  :  zömök, 
napbarnította  arczu  siciliai. 

Az  összecsapásnál  Yavel  úgy  kicsapta  a  kardot  ellen¬ 
fele  kezéből,  hogy  az  búgva  repült  fel  a  levegőbe,  s  arra 
balkezével  letaszította  a  lovagot  a  nyeregből,  ki  még  a 
pisztolyához  kaj^kodott. 


Jókai:  Névtelen  vár.  II. 


10 


146 


—  Nem  úgy  verik  a  czigányt!  kiálta  nevetve. 

A  hölgy  ott  a  dombtetőn  hogy  tombolt  örömében  a 
lábával ! 

Az  első  rohamnak  sikere  volt.  A  volónok  megállták  a 
csetepatét.  S  De  Fervlans  hátrálót  trombitál tatott  a  csa¬ 
patának,  melyet  a  csatár-rajjá  felosztott  ellenfél  túl¬ 
szárnyalt. 

A  halálfejesek  ezt  győzelmi  sikernek  vették  s  nagy 
« rajta  magyar,  rajta !»  kiáltással  nyomultak  a  hátráló 
ellenfél  nyomába. 

Hanem  az  a  szemlélő  a  dombtetőn  már  vette  észre, 
hogy  ez  csak  cselfogás. 

Katalin  látta  jól,  hogy  bukdácsolnak  a  rekettyés  víz¬ 
árokban  előre  a  lappangó  dsemonok  ;  piros  sisaktaréjaik 
fel-felcsillámlanak  a  sás  közül.  De  Fervlans  hátráló  moz¬ 
dulata  csak  arravaló,  hogy  Yavelt  két  tűz  közé  kerítsék. 

—  Yavel !  vigyázz  !  kiálta  teljes  erejéből  a  nő.  Azt  hitte, 
hogy  a  csatazajban  meghallhatja  azt  a  kedvese.  Messze 
volt  az,  nem  hallotta  a  kiáltást.  Csak  ellenfelével  volt  el¬ 
foglalva,  nem  gondolt  a  szeretőjére.  Megmondta  azt  előre 
Katalin :  ha  azt  meglátod,  engemet  fogsz  feledni. 

S  Yavel  egyre  közeledett  a  kelepcze  felé.  Már  benne 
volt.  A  vízárkot  elhagyta,  mire  a  veres  sisak-taréjok 
gyorsan  kezdtek  a  sás  közt  előre  nyomulni.  Hasmánt  . 
kúsztak  a  sás  között,  mint  az  indiánok. 

Katalin  nem  tarthatta  vissza  magát  többé.  Nem  volt 
asszony,  hanem  furia.  Lerohant  a  dombról,  felszökött  az 
öszvérére  s  utána  vágtatott  a  kedvesének.  A  szíj  ostorral 
vágta  az  öszvért,  hogy  az  nyargalt  vele  eszeveszetten. 
Nem  gondolt  rá,  hogy  ha  meglátják  a  daemonok,  bizo¬ 
nyosan  agyonlövik. 

De  Fervlans  hátrálása  igen  szép  rendben  ment  végbe. 
A  zsombikos,  bozótos  csatatér  nem  volt  vágtató  rohammal 
elfoglalható.  Bokorról  bokorra  lehetett  azt  védelmezni. 
Eközben  előtörhetett  a  szuronyos  csapat. 

Ekkor  Katalinnal  az  a  baj  történt,  liog}7  az  öszvére  az 

út  közepén  megcsökönösödött,  a  mi  szokása  az  öszvérnek, 
ha  nagyon  ütik  :  egy  tappot  sem  akart  tovább  menni. 

A  hölgy  utoljára  leugrott  róla  s  most  már  gyalog  igye¬ 
kezett  Vavel  közelébe  jutni.  Futni  is  jól  tudott. 

A  vízárok  egy  nagy  kerek  nádas  mellett  vitt  el,  melynek 
a  közepéből  egy  vén  terepély  fűzfa  nőtt  elő. 

Mikor  e  nádas  elé  értek  a  megkerülő  csapat  daemonai, 
akkor  kiugráltak  az  árokból  a  partra  s  feltüzték  a  szuro¬ 
nyaikat  a  puskáikra.  S  azzal  egy  sortüzet  küldtek  Vavel 
fekete  volónjainak  a  hátába. 

S  aztán  « avanti ! » 

Hanem  a  nádas  azt  mondta  nekik:  «piano  !» 

Egyszerre  oly  kettős  sortüzelés  fogadta  őket  az  eddig 
oly  csöndes  nádas  mélyéből,  hogy  fele  a  csapatnak  holtan, 
sebesülten  elhullt,  a  megmaradt  rész  pedig  szemközt 
találta  Sátán  Laczi  czimboráit,  a  kik  iszaptól  feketén, 
mint  igazi  ördögök,  ugráltak  eléjük  a  nádasból,  s  kiki 
a  maga  emberét  kiválasztva,  kivont  karddal  rohantak 
reájuk. 

—  Csak  a  fejét,  hogy  meg  ne  sántuljon !  ordítá  Sátán 
Laczi  a  vezényszót. 

A  megrémült  dsemon-csapat  a  kétségbeesés  hősiességé¬ 
vel  védte  magát;  de  ezúttal  magához  hasonlóra  talált. 
Ezek  is  a  társadalom  számkivetettéi.  Ezek  is  azért  jöttek 
erre  a  mezőre,  hogy  egy  elátkozott  életet  elveszítsenek 
rajta :  ezeknek  is  «rabló»  a  nevük,  a  míg  «hős»-sel  fel 
nem  váltják.  Itt  két  olyan  vadállat  harapta  egymásba 
magát,  mely  el  nem  ereszti  egymást  élve. 

A  díemonok  vezetője  gyönyörű  szép  fehér  fogsorait 
megmutatva  fekete  bajusza,  szakálla  bozontja  közül, 
kegyetlen  mosolygással  szemelte  ki  a  maga  emberét. 
Kitalálhatá,  hogy  melyik  az '?  Az  volt  a  legcsúfabb. 

Az  is  megbecsülte  őt  és  felé  tartott. 

A  daemonok  decuriója  kihúzta  széles  pallosát,  s  kér¬ 
kedve  kiállta,  mellére  ütve : 

—  lo  sono  il  brigante  Trentatrante !  Harminczhárom 

embert  öltem  már  meg !  Jer !  Hadd  legyen  ma  a  nevem 
Trentaquarante ! 

A  rablóvezér  értett  belőle  annyit,  hogy  ez  most  a  nevé¬ 
vel  dicsekedik  s  ő  is  kicserélte  vele  ez  udvariasságot. 

—  No  hát  az  én  nevem  meg  Sátán  Laczi !  S  már  most 
hát  « cseréljünk  aczélt!» 

Azzal  nekirontott  betyárosan,  nem  engedve  másnak  az 
első  vágást. 

Hanem  biz  az  ő  aczélja  rosszabb  volt  amazénál. 
A  kardja  markolatjában  tört  ketté  a  dsemon  kardján. 

Trentatrante  ördögien  nevetett. 

—  Most  én  jövök ! 

Melyik  ördög  eszi  meg  hát  a  másikat? 

Ámde  Sátán  Laczi  puszta  kézzel  sem  volt  rest  ráro¬ 
hanni  az  ellenfelére,  azt  az  egy  vágást,  a  mit  a  fejére 
kapott,  számba  se  vette.  Katonadolog  az!  s  a  másik  vágás 
már  nem  az  ő  számára  volt  rendelve.  Kicsavarta  a  kardot 
ellenfele  kezéből  s  a  harminczhárom-emberölőt  saját 
kardjával  döfte  keresztül. 

Sátán  Laczi  legényei  többségben  voltak,  a  dsemon-csapa- 
tot,  alig  került- fordult,  levágták  vagy  leteperték  s  farkas- 
gúzsban  hagyták :  s  aztán  azon  véres  arczczal,  maguk  is 
összevissza  vagdalva,  rohantak  De  Fervlans  lovasságára. 

De  Fervlans,  a  mint  a  vízárok  táján  a  puskaropogást 
meghallotta,  saját  megkerülő  csapatjának  tüzelését  vélve 
hallani,  egyszerre  támadót  fuvatott  s  erre  a  hátrálni  lát¬ 
szott  deemon  lovasok  megfordultak  s  összecsaptak  ellen¬ 
feleikkel. 

A  dsindsásban  veszedelem  volt  a  harczolás :  süppedék, 
zsombik,  tüskebozót  gátolta  a  lovast  mozdulataiban,  pus¬ 
kának,  pisztolynak  nem  vehette  hasznát,  attól  tartva, 
hogy  a  bokrok  közt  saját  bajtársát  lövi  meg;  a  lovak  vészt 
nyerítettek,  a  mint  lábaik  alatt  beszakadt  a  talaj ;  néhol 
a  két  összecsapó  lovag  egyszerre  szakadt  bele  nyereg¬ 
kápáig  a  dágványba,  s  feledve  a  harczot,  kettőn  kétfelé 
igyekeztek  kimenekülni  a  feneketlen  degetböl. 

A  sűrűségben  egyik  vezér  sem  láthatta  a  csapatja  két 
végét,  csak  a  kiáltozásokról  hallá,  hogy  hol  verekesznek? 
S  a  tusába  mind  a  két  fél  úgy  belemelegedett,  hogy  nem 
hallgatott  már  semmi  trombita-jelszóra. 

Yavel  is  hallotta  a  háta  mögött  hangzó  puskalövéseket 
s  Ő  is  azt  vette  ki  abból,  hog}^  az  ellenfél  egy  csapatja 
megkerülte  őt.  Erre  felhagyott  azzal  a  hősregei  babonával, 
hogy  az  ellenfél  vezérét  neki  kell  megölni.  A  modern 
vezérnek  más  feladata  van.  Közelebb  inté  magához  a 
trombitását,  hogy  parancsot  adjon  neki  a  visszavonulási 
jeladásra. 

Az  odaugrató  kornétás  azonban  oly  szerencsétlen  volt, 
hogy  a  lovával  égj7  zsombikban  elbukott,  s  aztán  a  lába 
alája  szorult  a  hanyatt  fekvő  lónak. 

Három  ellenséges  lovas  De  Fervlans  kíséreté  bői  oda¬ 
vágtatott  egyszerre,  hogy  a  kornétást  elfogj  fi. 

Yavel  Lajos,  látva  a  veszedelmet,  melyben  legszüksé¬ 
gesebb  vitéze  forog,  maga  ugratott  elő  annak  a  védelmezé- 
sére  s  egyszerre  három  támadó  ellen  fogadta  el  a  harezot. 

De  Fervlans  bámulva  szemlélte  e  tusát.  A  remek  viadal 
még  az  ellenfél  csodálatát  is  felkölti  s  Vavel  lovag  ezúttal 
remekelt.  Hidegvérrel  vagdalkozott.  Nem  jött  hevélybe, 
nem  osztott  .esujtó  csapásokat;  hanem  mind  a  három 
ellenfélnek  a  keze  fejét,  könyökét,  alkarját  vagdalta  össze, 
a  mi  liarczképtelenné  tesz.  De  Fervlans  látta,  hogy  olda- 
lognak  vissza  egyenkint  legdühösebb  dsemonai,  mi  alatt 
Yavel  volónjai  kisegítik  a  kornétást  a  lova  alól,  s  a  lovát 
is  négy  lábára  állítva,  ismét  felültetik  rá.  —  Hanem  a 
trombita  tele  lett  iszappal,  azzal  nem  lehet  jelt  adni  a 
visszavonulásra. 

A  csatamező  keleti  oldalát  sűrű,  összegubanczolt  vad 
komlóbozót  zárta  el.  De  Fervlans  türelmetlenül  nézegetett 
e  bozót  felé.  Az  a  puskás  csapat,  mely  innen  elő  fog  törni, 
dönü  el  a  viadal  sorsát. 

Végre  megnyílt  a  komlóberek  s  előrohant  belőle,  nem 
Trentatrante,  a  kit  De  Fervlans  várt,  hanem  Sátán  Laczi. 

A  véres,  sáros  had  szuronynyal  rohant  a  dsemon  lova¬ 
sokra. 

A  roham  oly  véletlen  volt,  annyira  ellentéte  a  várt 
sikernek,  hogy  De  Fervlans  kétségbeesett  a  további  küzde¬ 
lem  fölött. 

Hogy  az  oldaltámadás  okozta  zavar  egész  csapatját 
magával  ne  sodorja,  ő  maga  vágtatott  kísérőivel  együtt  a 
Sátán-csapat  leverésére. 

Yavel  Lajos  pedig  a  nyomába. 

Most  már  a  kornétásnak  is  megnyílt  a  trombitája  :  de 
nem  a  visszavonulásra,  hanem:  « előre!  előre  !» 

Sátán  Laczi  véres  fejjel  s  ellenfele  véres  kardját  for¬ 
gatva  kezében  jött  De  Fervlansra  szembe. 

De  Fervlans  megismerte  a  czimborát. 

—  Hát  tégedet  mégsem  akasztottak  fel  ?  kiálta  rá. 

A  betyár  fenekedve  felelt  neki  oda. 

—  Nálunk  csak  az  árulókat  akasztják  fel  most. 

S  azzal  egy  bámulatos  szökéssel,  mely  paripának  is 
becsületére  vált  volna,  ott  termett  De  Fervlans  lova  előtt 
s  megragadva  a  ló  zabláját,  hogy  az  ágaskodva  emelke¬ 
dett  fel,  odakiáltott  a  lovagra  igazi  zsiványhumorral : 

—  Add  meg  magad,  czimbora  ! 

De  Fervlans  dühösen  vágott  a  kardjával  Sátán  Laczi 
fejére,  ágaskodó  lova  kengyelében  fölemelkedve.  Ez  volt 
Sátán  Laczinak  mai  nap  már  a  második  csapás  s  ez  úgy 
látszik,  hogy  «erre  a  napra»  elég  volt  neki,  mert  szédülten 
eloldalgott  és  összeesett;  hanem  a  kardját  ott  hagyta: 
markolatig  döfve  De  Fervlans  lova  szügyébe. 

A  marquisnak  alig  volt  ideje  kiugrani  a  kengyelből, 
hogy  összeroskadó  paripája  maga  alá  ne  szorítsa. 

Úgy  tetszett,  mintha  el  volna  veszve ! 

Csapatja  teljes  felbomlásban,  s  ellenfelének  kócsagos 
csákója  már  közeledik  a  bokrok  mögül. 

Szép  vadrózsa-bokrok  voltak :  —  tele  piros  és  testszín 
virágok  csillagaival.  Oly  magasak,  hogy  a  lovasnak  csak  a 
feje  látszott  ki  közülök. 

De  Fervlans  kirántotta  elhullt  lova  nyeregkápájából  azt 
a  pisztolyt,  a  melyik  szabadon  maradt. 

A  zsebéből  kivett  egy  levelet :  Themire  levelét. 

Eszébe  jutott,  hogy  ha  őt  élve  elfogják  :  ez  a  levél  jogot 
ád  Yavel  Lajosnak,  hogy  őt  arra  az  egyetlen  fűzfára  itt  a 

ff 

dsindsásban  fölköttesse.  0  nem  ellenség  volt,  hanem  át¬ 
szökő  «pribék». 

Azt  a  levelet  összegyűrte  és  a  pisztolyába  tömte. 

Csak  a  rózsabozót  választotta  el  még  ellenfelétől,  alig 
húsz  lépésnyi  tér ;  —  s  De  Fervlans  remek  lövő  volt. 

ff 

Yavel  Lajos  látta  ellenfele  előkészületét.  0  is  kihúzta 
hát  nyeregkápájából  az  egyik  Lazarino  Comenazót.  Neki 
is  volt  egy  széttépni  való  levele,  —  a  miben  De  Fervlans 

ff 

ír  ((Themirew  felől.  0  is  fojtást  gyúrt  abból  s  azt  a  piszto¬ 
lyába  tömte. 

—  Jó  éjszakát,  Yavel  lovag!  kiálta  De  Fervlans.  Itt 
küldöm  a  kedvesed  levelét. 

A  pisztoly  eldördült  s  a  csákó  megránduló  állszijja 
tudatá  Lajossal,  hogy  a  golyó  a  csákóján  ment  keresztül. 
Talán  épen  a  halálfőt  találta.  De  nem  csinált  halálfőt !  — 
A  lövés  jó  volt,  csakhogy  a  töltés  volt  igen  erős. 

—  No  hát  fogadd  te  a  magad  levelét  retour,  marquis 
de  fér  blanc !  monda  Yavel  Lajos,  s  minden  czélozgatás 
nélkül  rásütötte  a  pisztolyt. 

A  levél  égő  rongyai,  mint  éj  lepkék  szállongtak  alá  a 
nagy  rózsabokorra,  melynek  tövét  egy  halálra  sebzett 
lovag  piros  vére  áztatá. 

De  Fervlans  marquis  tragoediája  be  volt  fejezve. 

És  a  császári  princessek  salonjai  nem  fogják  őt  többé 
elfogadni;  és  Josefine  ölebei  nem  fogják  őt  megugatni,  se 
az  új  császárné  ölebei  nem  fognak  farkat  csóválni  előtte ; 
és  a  grand  pere  tánczát  el  fogják  végezni  nála  nélkül;  és  a 
szép,  illatos  öltönyéi  herczegnők  nem  fogják  lesni  ajkairól 
a  mulattató  élményeket,  és  a  császár  nem  fogja  őt  « kedves 
herczegem»-nek  nevezni,  —  és  Grassini  nem  fogja  az  ő 
kedvéért  da  capo  elénekelni  az  «ombra  chiará!»-t;  se 

Isabey  nem  fogja  őt  megnevettetni  majom-parodiájával ;  — 
hanem  majd  eljőnek  hozzá  azok  a  sötétkék  érczfényű 
bogarak,  a  mik  úgy  szeretnek  tanácsot  tartani  olyan  he¬ 
lyen,  a  hol  valami  állati  élet  átalakul  növényi  életté,  3 
esztendő  múlva  már  a  mohától  nem  fog  látszani  a  sü- 
lyesztő,  a  melyen  át  marquis  De  Fervlans  a  nagy  szín¬ 
padról  eltűnt. 


VI. 

A  dasmonok  vezérük  eleste  után  igyekeztek  visszavonu¬ 
lási  útjokat  megtalálni. 

Vavel  Lajos  volónjai  egész  a  hidig  üldözték  őket.  Ott  a 
menekülők  egy  csapatja  leszállt  lovairól  s  fegyvertüzelés¬ 
sel  tartóztató  vissza  az  üldözőket,  míg  társaik  a  dobogóról 
lehányták  a  padlókat  a  vízbe,  akkor  aztán  az  utolsó  védel¬ 
mezők  a  pusztán  maradt  mestergerendákon  futottak  végig. 
Ezt  a  mesterséget  lóháton  nem  lehetett  utánuk  csinálni. 

A  tér,  hol  a  csatározás  leghevesebben  folyt,  üresen 
maradt  már,  mire  Katalin  oda  megérkezett. 

Csak  akkor,  mikor  a  vérmezőn  széttekintett,  borzadt 
össze. 

Minő  Istentől  elátkozott  hely  ez  ! 

Itt  egy  mozdulatlan  alak  fekszik  hanyatt  a  zsombikokon 
keresztül,  hátra  szegzett  fejét  a  földre  csiiggesztve  s  meg¬ 
dermedt  kezének  égremeredő  öt  újjával  a  semmibe  mar¬ 
kolva.  Mit  akar  ott?  Láthatatlan  ellenséget  fojtogatni, 
vagy  láthatatlan  nemtő  segélyét  kérni,  hogy  emelje 
fel?  ...  . 

A  pocsolyában  még  lubiczkol  valami.  Haldokló,  a  ki 
nem  akarja  elhinni,  hogy  itt  van  a  túlvilágnak  a  kapuja, 
s  mellére  szorítva  tenyerét,  még  csukogatni  próbálja  az 
ajtót,  melyen  keresztül  a  lélek  elillan.  .  .  . 

A  legázolt  sás  közül  föl-fölemeli  a  fejét  egy  vergődő 
paripa  s  rémült  szemeiben  a  leáldozó  nap  tűzfényével, 
félelmesen  nyerít  végig  a  pusztaságban.  .  .  . 


153 


Egy  rekettye- bokorban  alig  hallható  hangon,  mintha 
távolból  jönne  az,  énekli  valaki:  «Ave  Maria.  .  .  .  ave 
Maria.  ...» 

A  nagy,  széleslevelű  mozsárvirágokon,  mint  korán  reg¬ 
gel,  ott  ragyog  a  harmat :  csakhogy  piros  a  gyöngye : 
piros  vér. 

Katalin,  mint  az  álomjáró,  ődöngött  e  kietlen  téren. 

Egyedüli  eszméje,  mely  idehozta,  az  volt,  hogy  fölke¬ 
resse  azt  a  helyet,  a  hol  Lajost  De  Fervlans-nal  összeta¬ 
lálkozni  látta.  Bizott  a  szivében,  hogy  az,  mint  a  delejtű, 
oda  fogja  őt  vezetni  abban  a  bozót-tömkelegben. 

A  nagy  fűzfát,  mely  oly  magányosan  állt  ott  a  dsindsáa 
közepén,  már  egész  serege  ülte  el  a  hollóknak,  varjuk¬ 
nak.  —  Arra  gondolt,  hogy  nem  fogja  nekik  prédára  ott 
hagyni  a  kedvesét. 

Egyszer  egy  nagy  virágzó  vadrózsacsalit  állta  el  útját. 
Túl  rajta  egy  paripa  hevert  elnyúlva,  szügyében  egy  kard 
markolatával.  A  mohos  tér  közepén  ragyogott  egy  ércz- 
sisak,  elején  az  aranyozott  császári  sassal.  Egy  magasra 
kiemelkedő  zsombik  mellett  feküdt  egy  sáros,  véres  fejű 
alak,  fekete  daróczöltözetben,  ökölre  szoritott  balkezével  a 
mögötte  levő  sás  közé  markolva.  Halottnak  látszott. 

A  mint  a  pórnőnek  öltözött  Katalin  a  félelmes  tudni- 
vágyás  tétovázásával  vizsgálódott  a  kis  tisztás  téren :  a 
rózsabokor  aljából  lázas  nyöszörgés  hangja  kelt  elé. 
A  megszólító  magyarul  beszélt. 

—  Ah,  jó  asszony,  az  Isten  irgalmára  ....  hozz  nekem 
egy  ital  vizet. 

Katalin  nem  kérdezte  ki  az?  jó  barát-e,  vagy  ellenfél? 
A  sebesült  mind  felebarát. 

—  Mindjárt  hozok. 

Ha  markotányosné  készülékeit  ott  nem  hagyta  volna 
az  öszvéren,  könnyen  teljesíthette  volna  a  sebesült  ki- 
vánatát;  így  azonban  még  elébb  utána  kellett  annak  járni. 

Fölvette  a  tér  közepére  kigördült  aranyos  3Ísakot,  hogy 
abba  merítsen  vizet. 

Hiszen  víz  volt  ott  köröskörül  mindenütt;  de  minő  víz? 
Növényrohadéktól  zöldülő,  ázalagoktól  nyüzsgő,  undor- 
bűzü  pocsétanyirok.  Azt  enyhítőül  nem  lehetett  ember¬ 
nek  adni. 

Eszébe  jutott  Katalinnak  az  a  monda,  hogy  a  hansági 
pásztorok,  mikor  megszomjaznak,  egy  elvágott  nádszálat 
dugnak  le  mélyen  a  süppedő  talajba,  s  azon  keresztül  a 
föld  alatt  folyó  tiszta  víz  felbugygyan  alulról  s  tűrhető 
italul  szolgál. 

Megkisérté  azt.  Leszúrt  egy  hosszú  nádszálat  a  mohos 
talajba ;  mikor  jó  mélyen  volt,  egyet  szítt  rajta  a  szájával ; 
az  első  szívásra  ugyan  tele  jött  a  szája  mindenféle  hinár- 
izű  folyadékkal;  hanem  a  következő  pillanatban  meg¬ 
volt  az  az  öröme,  hogy  a  nád  végén  ölnyi  magasra  latta 
felszökkenni  a  kristálytiszta  vizet,  mint  egy  szökőkút  su¬ 
garát.  —  Lám,  milyen  könnyen  megy  itt  az  artézi  kút¬ 
fúrás  ! 

Katalin  nőies  gyönyörrel  tartotta  alá  e  paraszt  tudo¬ 
mánynyal  készített  ugrókutnak  a  sisak  öblét.  A  női  ke¬ 
délyben  megvan  az,  hogy  a  legsötétebb  aggodalmak  kö- 
zepett,  ily  rémületes  helyen,  mint  ez,  körülborzongatva  a 
friss  csatatér  rémeitől :  emberek  között,  kik  most  készül¬ 
nek  kísérteteknek,  egy  ilyen  gyermekörvendeztető  tüne¬ 
mény  még  gyönyörűséget  szerez  neki;  s  addig  a  pillana¬ 
tig,  a  míg  ezt  a  napsugárban  szivárványjátszó  kristály¬ 
vizet  nézi,  elfelejt  mindent,  a  mi  keserű  —  és  gyönyör- 
ködik. 

Előbb  kiöblítő  a  sisakot,  mint  rendes  asszony  szokta 

tenni  vízhordó  edénynyel,  aztán  telecsorogtatá.  Maga  is 

/ 

sziircsölt  belőle.  Édes  volt  a  víz  és  üde. 

Azután  fogta  a  sisakot  és  odavitte  a  vadrózsabokorhoz, 
a  honnan  a  nyögés  hangját  hallá. 

A  sebesült  lovag  hanyatt  feküdt  a  fűben,  s  arczát  az  ég 
felé  emelte. 

Katalin  bizony  nem  ismert  rá. 

A  halál  nagy  művész :  tíz  perez  alatt  más  álarezot  ád  a 

komédiásnak,  mint  a  minőt  életében  viselt.  E  sárga 
színtelen  arczokat,  e  besüppedt  szemeket,  ez  elferdült 
ajkakat  nem  látta  ő  soha.  Ez  az  egész  tekintet  nem  volt 
emléke  lapjaira  lerajzolva.  Oda  hajolt  hozzá,  hogy  a  vízzel 
telt  sisakot  ajkaihoz  tartsa. 

Hanem  a  lovag  ráismert  az  ő  arczára  a  parasztfej  kötő 
alatt  is. 

—  Themire !  hörgé  eliszonyodva,  s  kezét  védelemre 
emelte  elé. 

E  névre,  e  hangra  valami  istennői  düh  állta  el  az 
asszony  sziyét.  Nem  a  hogy  asszonyok  dühöngnek,  hanem 
a  hogy  Juno,  a  hogy  Minerva,  a  hogy  Diana  tudott  kegyet- 
lenkedni  azokon,  a  kik  felséges  haragját  lángra  lobban- 
tották;  oly  ember  fölötti  boszú  rendíté  meg  egyszerre 
minden  idegeit. 

—  Fervlans  !  kiálta  rá,  fogait  összecsikorgatva  s  sarkával 
homokot  rúgott  a  haldokló  szeme  közé.  Te  fekszel  itt !  Te 
átkozott !  Megölted  a  leányomat !  —  Soha  meg  ne  bocsás¬ 
son  neked  érte  Isten,  a  mivé  engemet  tettél  és  gyermeke¬ 
met  !  Halj  meg,  azzal  a  képpel  a  szemed  előtt,  a  mit  most 
látsz.  S  rettegj  attól  a  gondolattól,  hogy  a  más  világon 
még  rád  találok. 

S  e  szóknál,  szilaj,  féktelen  dühvei  emelte  magasra  két 
kezével  a  vízzel  tölt  sisakot,  mintha  annak  tartalmát  a 
haldokló  arczába  akarná  önteni. 

Az  pedig  megfordult,  arczát  a  zöld  mohába  hajtá  és 
nem  mozdult  meg  többet. 

Katalin  újra  emberi  érzések  hűs  régióiba  kezdett  alá- 
sz állni.  A  kezével  magasra  emelt  tárgy :  —  vitézi  sisak 
egykor,  vízhordóedény  most,  vízi  kígyók  tanyája  holnap, 
aláhanyatlott  kezében.  Magához  tért,  körültekintett.  Akkor 
észrevette,  hogy  az  a  másik  alak,  a  ki  a  zsombikhoz  tá¬ 
masztva  a  hátát,  fekszik  panasztalanul  a  földön,  azt  a 
kezét,  melylyel  az  imént  a  sásba  kapaszkodott,  most  le¬ 
eresztve  tartja.  Ez  talán  még  él:  ezt  még  lehet  menteni. 

Odament  hozzá,  s  a  sisakban  hozott  vízzel  lemosta 

annak  arczárói  a  vért  és  iszapot.  Ali,  milyen  rút  arcz  volt! 
Az  iszonyatos  eszményképe.  Mégis  leöblítgeté  azt  a  hideg 
vízzel.  Aztán  megmosta  sebeit.  Ah,  mily  rettenetes  vágá¬ 
sok  a  koponyán !  Be  mélyen  a  csontba.  Iszonyat  rájuk 
nézni !  Mégis  kimosta  azokat.  Volt  egy  pillanatja,  amikor 
az  iszonyat  elfogta  érzékeit :  kéket,  zöldet  látott  maga 
előtt;  hanem  aztán,  mikor  föltekintett  az  égre,  a  hófehér 
bárányfelhők  között  úgy  tetszett  neki,  mintha  egy  hófehér 
ruhás  alakot  ismerné  meg,  a  ki  biztatóan  int  le  hozzá: 
«Ugy  úgy,  anyám !  En  is  így  tettem  !  Tanuld  meg  te  is  ! »  — 
Azután  fogta  patyolatgyolcs  nyakkendőjét  s  bekötözgeté 
vele  a  tátongó  sebeket.  Olvasta  valahol,  hogy  a  fekete 
nadálytő  levele  jó  sebforrasztó.  Az  a  piros  csengetyűs 
virág  bőven  terem  ott  a  zsombikok  alján  ;  azzal  takargatta 
be  a  sebeket. 

Hová  lett  a  kényes  úrhölgy,  a  ki  elsápadt,  ha  vérről 
beszéltek  előtte,  s  elájult  az  érvágás  láttára?  Hová  lett  a 
salonok  túlfinomult  idegzetű  komédiásnéja;  a  ki  különb¬ 
séget  tudott  tenni,  melyik  embert  kell  meglátni,  melyik¬ 
nek  az  újjahegyét  nyújtani,  melyiket  észre  sem  venni?- — - 
Ott  térdelt  a  rongyos  köz  vitéz  mellett,  nem  sajnálva  szép, 
fehér  kezeit  annak  a  szennyétől ;  s  vizsgálta  a  kezébe  vett 
kezén  az  üteret,  hogy  van-e  még  benne  élet. 

Egyszer  aztán  meglátta  ennek  a  kéznek  a  hüvelykujján 
azt  az  aczélgyűrűt,  azzal  a  három  liliomos  czímerrel. 

- —  Sátán  Laczi!  sikolta  fel  a  hölgy  örömteljes  meglepe¬ 
téssel,  s  mintha  az  volna  a  világ  legszebb  Adonisa,  mintha 
atyja,  bátyja,  vőlegénye  volna,  oly  gyöngéden  vette  a  fejét 
a  karjai  közé,  hogy  jobb  fekvést  adjon  a  testének;  s  gyön¬ 
géd  hangon  hivogatá  vissza  az  életre:  « ébredj !  tekints 
fel!  kezdj  újra  élni ! » 

Oh,  hiszen  ez  volt  az  az  ember,  a  kire  rá  volt  bízva, 
hogy  Mariét  vigye  el  a  veszelyeztetett  helyről :  ő  tudja, 
hogy  hova  lett  az  a  leány,  a  ki  ha  elvész,  Lajos  szivét 
meg  nem  gyógyítja  az  ő  szerelme  soha.  Ha  ezt  a  leányt 
veszedelem  érte,  akkor  ez  a  balsors,  mint  egy  átokmondás 


íog  ó  közötte  és  Vavel  között  állni ;  mert  ö  volt  annak 
megindítója! 

Azért  ápolta  olyan  nagyon  azt  az  ijesztő  pofájú  rablót. 

Hisz  megfoghatatlan  rejtély  volt  előtte,  hogy  kerülhetett 
az  most  ide,  mikor  annak  útban  kellene  lenni  Mariéval 
Győr  felé.  Nem  találta-e  meg  a  leányt?  nem  akart-e  az 
vele  jönni?  Cambray  nem  eresztette-e?  Elfutott-e  az  más¬ 
felé?  hátha  De  Fervlansnak  egy  csapatja  a  Fertő  túlsó 
oldalán  került  Fertőszegnek  s  elrablá  a  leányt? 

S  ez  a  holt  ember  itt  oly  makacsul  hallgat,  s  nem  felel 

meg  ezekre  a  kérdésekre. 

,  / 

—  Ébredj  fel !  Ébredj  fel !  Nem  szabad  meghalnod  ! 

S  Sátán  Laczi  csakugyan  jó  szófogadó  ember  volt. 
Ha  olyan  nagyon  hívták,  hát  megemberelte  magát.  Fel¬ 
nyitotta  szemeit  s  látott  maga  előtt  egy  asszonyt  térde¬ 
pelni.  Azután  felnyitotta  a  száját  s  azt  mondta : 

—  Ihatnám ! 

Katalin  sietett  neki  friss  vizet  hozni  a  sisakban  a  szökő¬ 
kút]' áb  ól. 

Odavitte  neki,  térdére  emelte  a  sebesült  fejét,  odatartó 
ajkaihoz  a  sisak  ernyőjét  s  tartotta  ott,  a  míg  az  ivott. 

—  Köszönöm !  hugám. 

Arra  a  sebesült  megint  le  akarta  tenni  a  fejét  a  fűbe  s 
kedve  volt  megint  halottnak  lenni  egy  kicsinyt. 

De  Katalin  nem  engedte  őt  leszédülni,  telemarkába 
meríté  a  vizet,  azzal  locsolta  Sátán  Laczi  arczát,  míg  az 
újra  magához  tért  s  azt  dörmögé,  hogy  «no  mi  baj?» 

—  Laczi  bácsi !  beszélt  hozzá  szépen  Katalin.  Nézzen 
csak  rám,  nem  ismer  meg  ?  En  vagyok  az  úrnő,  a  ki  a 
feleségét,  gyerekét  magamhoz  vettem.  A  Laczkó  gyerek 
nevelő  anyja. 

Erre  a  szóra  a  sebesült  szája  valami  idétlen  nevetésre 
nyilt  fel.  Egy  fekete  üreg,  melyből  az  hangzik  «hahaha». 

—  Hallá!  —  A  Laczkó  gyerek  —  füge  gyerek!  Majd 
meglőtt  a  kisasszonya  miatt. 

—  Úgy?  úgy?  Szóljon  akisasszonyáról!  Hova  tette? 

Mi  lett  belőle*?  Az  a  lovag,  a  ki  önnek  ezt  az  aczélgyűrűt 
adta,  az  én  hites  mátkám.  Annak  a  kincse  volt  az  a  leány ! 
Önre  volt  az  bízva.  Hová  tette  ön  ?  Nézzen  rám  !  Emelje 
fel  a  fejét. 

A  sebesült  karikára  felnyitotta  a  szemeit.  Gondolatait 
látszott  keresni.  Aztán  dadogva  adogatta  elő. 

—  A  szép  kisasszonyt  —  a  Névtelen  Várban  —  nem 
kell  félteni.  A  Laczkó  gyerek  —  füge  gyerek.  S  az  én 
feleségem  becsületes  asszony. 

—  Tudom,  tudom !  Derék  fiú  és  becsületes  asszony.  De 
szóljon,  az  égre  kérem.  Laczi  bácsi,  édes  Laczi  bácsi,  ked¬ 
ves,  jó  Laczi  bácsi!  Ne  hunyja  be  a  szemeit;  csak  egy 
pindurka  kis  perczig  legyen  ébren  s  mondja  meg,  hova 
lett  az  a  leány,  a  kit  önnek  ezzel  kellett  megszólítania : 
Bottá  Zsófia  !  Hova  lett  ? 

E  szóra  a  sebesült  egyszerre  felkapta  a  fejét;  s  mintha 
egy  világos  perczet  kapott  volna  elkábulatából,  sietett  el¬ 
mondani  :  «a  Bottá  Zsófiát  a  feleségem  vitte  el  Győrbe. — 
Laczkó  fiam  kisérte  —  ezóta  ott  vannak. » 

Oh  hogy  ápolgatta,  dédelgette  a  sártól,  vértől  szennyes 
alakot  e  vigasztaló  szókért  a  delnő,  hogy  igazgatta  a  köte¬ 
léket  sebzett  homlokán,  s  törölgette  a  vért  rettentő  arczá¬ 
rói,  mint  egy  gondos  anya,  a  ki  a  gyermekét  találta  fel  a 
csatamezőn. 

Valaki  nézte  ezt  a  közelből,  a  háta  mögül.  —  Vavel 
Lajos. 

Nézte,  hallgatta,  csodálta. 

Csöndesen,  a  mohában  nem  hangzó  léptekkel  odakerült 
mellé,  s  aztán  keblére  ölelte  az  örömében  felsikoltó  hölgyet. 

((Oh  milyen  asszony  vagy  te ! » 

*  *  * 

Vavel  fekete  volónjai  becsülettel  állták  ki  az  első  kísér¬ 
letet.  Nem  váltak  szégyenére  a  nagy  íennyen  felfűzött 
halálfejnek.  Az  ellenségnek  egyik  leghirhedettebb  csapat- 
jával  mérkőztek  össze  s  azt  visszavonulásra  kényszeríték, 


adtak  neki  emlékül  sebeket  s  itt  fogtak  tőlük  emlékbe 
halottakat,  foglyokat  és  prédalovakat. 

Azonban  Sátán  Laczi  csapatjához  sem  szabad  hálátla¬ 
noknak  lenniük;  aztán  meg  ahoz  a  jó  földhöz  sem,  mely 
velük  együtt  harczolt.  Ez  a  kettő  ütötte  helyre  az  arány¬ 
talanságot  a  két  liarczoló  fél  között.  Mert  bizonyára  a 
daemon-legió  csupa  harczedzett  kegyetlen  vitéz  volt,  a 
halálfejes  bandérium  pedig  merő  ujoncz. 

Nem  is  voltak  hálátlanok:  Sátán  Laczit  keresztbe  fogott 
puskákra  fektetve  vitték  el  magukkal,  s  a  hű  szövetséges 
földnek  átadták  a  csatatér  legdrágább  kincseit,  a  halottakat. 

A  volónok  közül  is  több  ott  veszett  sYavel  Lajos  a  csata 
utáni  éjszakát  jobbadán  azzal  töltötte,  hogy  az  elesettek 
szülőinek,  rokonainak  vigasztaló  leveleket  irt.  A  sebesül¬ 
teket  pedig  szekerekre  rakatta  és  elküldte  Komáromba. 
Ott  volt  a  tábori  kórház. 

Másnap  reggel  visszatart  a  csapatjával  az  insurgens 

táborhoz.  A  kapuvári  révnél  megtudta,  hogy  tegnap  reggel 

az  a  szekér,  mely  Mariét  és  kisérőit  vitte,  szerencsésen 

/ 

átkelt  a  llábczán.  Éjjel  érkeztek;  akkor  nem  lehetett  a 
megáradt  folyón  átmenni  a  komppal,  a  hidat  pedig  el¬ 
hordta.  a  vízár. 

/ 

Es  így,  ha  a  csodák  közbe  nem  jönnek:  ég,  föld,  víz 
tűz  és  emberszív  csodái,  akkor  a  daemonok  csakugyan  ott 
lepték  volna  a  menekülőt. 

Mikor  a  táborhelyre  megérkeztek,  olyan  diadallal  fogad¬ 
ták  őket,  mintha  Napóleon  egész  táborát  levágták  volna. 
Kivált  az  alispán.  Az  volt  csak  nagyra  az  ő  soproni  legé¬ 
nyeivel!  Túltesznek  azok  valamennyin!  Olyan  hadvezér 
sem  volt  előtte  több,  mint  Vavel  Lajos.  De  még  annak  a 
menyasszonya  is  ritkítja  párját  a  hősnők  között.  Nagyobb 
híre  lesz  ennek,  mint  a  saragossai  hősleánynak,  vagy 
Spatár  Eudoxiának,  a  görög  szabadságliarcz  amazonjának. 

Lajos  pedig  épen  a  megfordított  nézeten  volt,  s  mátká¬ 
ját  mindenféle  semiramisi  hírnévtől  megfosztani  töreke¬ 
dett:  nem  is  lehetett  tőle  azt  rossz  néven  venni. 

— -  Te  kedvesem,  most  rögtön  Győrbe  utazol  s  Manet 
gondod  alá  veszed.  Fertőszegről  odahozatsz  mindent,  a 
mire  szükségetek  van.  A  Dunán  túl  egyedül  Győr  a  bizto¬ 
sított  hely  s  a  nemesi  fölkelő  had  ott  fog  összeseregleni ; 
ott  alakul  rendes  had  csapatokká,  minélfogva  kétségtelen, 
hogy  az  nem  válik  a  háború  színhelyévé,  miután  a  két 
hadvezérnek,  kik  Olaszországból  és  Tyrolból  vonulnak 
Magyarországra,  az  a  feladatuk,  hogy  az  olaszországi 
ellenséges  hadsereget  addig  feltartsák,  míg  a  felkelő  tábor 
fölszerelve  és  hadászatilag  beosztva  lesz  s  akkor  azzal 
együtt  csatlakozzanak  a  generalissimus  nagy  hadseregéhez, 
a  mely  esetben  viszont  Eugen  alkirály  hadserege  Napó¬ 
leon  ármádiájához  fog  sietni.  Tiszta  képtelenségnek  tar¬ 
tom,  hogy  Győr  közelében  valami  nagyobb  csata  fejlőd¬ 
hessék  ki.  Ott  tehát  egész  bátorságban  lehettek.  Ha  élünk 
egymásé  leszünk.  —  Yedd  tőlem  jegygyűrűnek  ezt  az 
aczélgyűrűt. 

Az  ugyan  Katalinnak  minden  ujjara  nagy  volt,  de  azt 
Ígérte,  hogy  majd  kibéllelteti  aranynyal,  úgy  fogja  viselni. 

—  Most  már  kinyithatod  a  kulcsával  az  érczládikát  is. 
Vidd  el  azt  Marienek.  Meglátod,  milyen  örömöt  szerzesz 
neki  vele,  ha  felnyitod  azt  s  ő  látni  fogja,  hogy  a  mi 
benne  van,  —  az  pernye  és  hamu.  Oh  hányszor  kért  ő 
engem  erre ! 

Azzal  megcsókolgatá  szive  szerint  az  ő  szerelmes  meny¬ 
asszonyát,  s  felültetve  őt  a  szekérbe,  lelkére  köté,  hogy 
mindkettőjük  egészségére  vigyázzon,  aztán  —  a  sok  szép 
osztrák  tisztek  valamelvikébe  ott  a  főhadiszálláson  belé 
ne  szeressen.  Aztán  utána  futott,  még  valamit  elfelejtett. 
Ezt  a  csókot  meg  adja  át  Mariénak ;  de  biz  abból  az  «egy» 
csókból  Győr  városa  minden  árva  hajadonát  elláthatta 
volna  Katalin  izenettel  .... 


TIZENNEGYEDIK  RÉSZ. 


FÉRFIAK  DOLGA. 

I. 

/ 

Es  már  most  hát  egy  darab  ideig  vége  minden  asszo¬ 
nyokkal  való  históriának,  csak  férfiak  maradtak  a  színen ; 
kegyetlen,  kardköszörülő  férfiak.  Azokról  fogunk  beszélni 
hosszú,  hosszú  történetet. 

Yavel  gróf,  a  mint  portyázó  csapatjával  a  Rábához 
visszatért,  Katalint  elküldé  Győrbe,  lelkére  kötve,  hogy 

tr 

Mariétól  azontúl  el  ne  váljon.  0  maga  nem  kisérhette 
kedvesét  oda,  mert  csapatjával  rögtön  a  Szigetközbe  betört 
francziák  ellen  kellett  indulnia.  De  megígérte  neki,  hogy 
mihelyt  egy  szabad  napja  lesz,  meglátogatja  őket  s  addig 
is  sűrűn  fognak  egymással  levelezni. 

De  bizony  ő  az  ígérete  első  felét  nem  válthatta  be ;  mert 
olyan  nap  nem  virradt  rá  nézve  többé,  mely  asszonyokkal 
találkozásra  lett  volna  rendeltetve. 

A  Himfy  írójának  kötetre  menő  epedő  levelei  szerelmes 
feleségéhez  eleven  képét  nyújtják  annak  a  kornak,  mely¬ 
ben  két  szerető  szívnek  hónapokon  keresztül  nem  lehetett 
egymással  egy  pillanatra  is  találkozni,  ha  csak  nehány 
mérföldnyi  távol  választotta  is  el  őket  egymástól. 

A  táborozás  gj^ors  eseményei  Yavel  Lajost  mindennap 
új,  meg  új  jó  barátokkal  ismertették  meg,  kiknek  lelkese¬ 
dése  őt  is  magával  ragadta.  Egy  új,  sajátszerű  népet  tanult 
megismerni,  a  minőről  soha  könyvekben  nem  olvasott. 

S  voltak  jó  barátok,  a  kikkel  ma  összeölelkezett,  s  hol- 


•Tókai :  Névtelen  vár.  II. 

nap  mára  lovagtalan  paripájukat  látta  elővezetve:  a  jó 
barát  ott  feküdt  már  valahol  a  szép  zöld  mezőn. 

Különösen  a  derék  bácskai  lovasokat,  a  kik  olyan  jó 
vitézek  a  kardcsattogás  közt,  mint  a  milyen  jó  czimborák 
a  pohárcsengés  közt,  nagyon  megtizedelték  a  Szigetközbe 
betörő  nagyszámú  francziák. 

Hanem  a  szive  dolgai  iránt  egészen  nyugodt  lehetett 
Yavel  Lajos.  Mindennap  fölkereste  a  futár  Győrből,  akár¬ 
merre  kalandozott,  azzal  a  kedves  levéllel,  melynek  egyik 
oldalát  Katalin,  a  másikat  Marié  Írták  számára  teli,  egész 
a  papir  széléig.  S  az  tele  volt  jó  kedélylvel,  örömmel, 
reménynyel,  jövőben  való  megnyugvással. 

Milyen  nevettető  jelenet  volt  az,  a  hogy  Katalin  leirta, 
mikor  az  aczélládikót  átadta  Mariénak,  s  aztán  felnyitotta 
azt  a  rejtélyes  kulcscsal !  Eleinte  milyen  szomorúan,  ked¬ 
vetlenül  njuilt  bele  a  leány,  arczát  is  félrefordítva,  s  csak 
azután,  mikor  megérezte  újjai  hegyével,  hogy  annak  rej¬ 
telme  pernye  és  hamu,  kaczagott  fel  nagy  örömmel.  — 
Ah  milyen  boldog  lett  egyszerre  !  Hogy  rettegett  nagysá¬ 
gától  megszabadulhatott !  Most  már  szabad  neki  az  egész 
világra  nézve  senkinek  és  semminek  lenni.  —  Most  már 
lehet  ((valaki !»  —  Ha  örömet  akar  neki  szerezni  Katalin, 
hát  úgy  szólítj  a,  hogy  « Sofie ! »  Rég  azt  akarta  ő  már  ! 

Aztán  Katalin  elbeszéli  neki  Lajos  hősi  csatáját  a  Han¬ 
ságban  :  ezt  mindennap  újra  el  kell  neki  regélni. 

Aztán  minden  reggel,  minden  este  elmennek  együtt  a 
templomba  imádkozni  az  Istenhez,  hogy  védje  meg  Lajost 
minden  veszélytől.  Ez  az  ő  mindennapi  látogatásuk,  mu¬ 
latságuk,  vigasztalásuk.  Az  ő  imájuk  védni  fogja  az  ő 
egyetlenüket.  Lajos  lóháton  ülve  olvasta  azt  a  levelet;  az 
ellenséges  golyók  fíittyentettek  egyet  közbe  a  légből. 

És  aztán  arra  gondolt,  hogy  a  bácskaiak  derék  vezére, 
a  hős  Stipsics,  épen  ilyen  levelet  olvasott  fel  neki  tegnap¬ 
előtt  a  menyasszonyától  —  s  ma  már  úgy  hozták  haza  a 
homlokán  keresztül  lőve. 


*  *  * 

Ej !  hallgasson  el  a  csalogány  most,  hadd  szóljanak  a 
trombiták. 


II. 


A  k arahói  napok. 

János  főherczeg  hadserege  teljes  visszavonulásban  volt 
a  Duna  felé. 

Junius  8-án  érkezett  meg  Balta  várról  Tüskevárra.  Mind¬ 
össze  három  megritkult  lovasezrede  volt  még :  két  huszár, 
egy  dragonyos,  agyoncsigázva  a  folytonos  harczolva  vissza¬ 
vonulástól  mind  a  három. 

A  sarkában  előre  nyomuló  ellenségnek  világos  czélja 
az  volt,  hogy  a  Győrnél  alakult  insurgens  táborral  való 
egyesülését  megakadályozza. 

Ezt  a  visszavonulást  fedezni,  az  egész  erejével  előre 
nyomuló  ellenséget  feltartóztatni  volt  Andrássy  tábornok 
feladata. 

E  feladat  kiviteléhez  volt  két  ezred  insurgens  gyalog¬ 
sága:  a  pesti  és  veszprémi  és  egy  zászlóalj  insurgens 
gyalogsága,  a  pesti  II.  számú  és  két  gyalogsági  ütege. 

A  pesti  lovasezred  május  13-án  alakult  meg,  s  akkor 
indult  meg  Soroksárról ;  a  Lajta  melletti  Bruckig  meg 
sem  pihent.  Ott  egy  párszor  összeverekedtek  az  előőrsei 
az  ellenséggel,  akkor  azt  a  parancsot  vette,  hogy  siessen 
le  egyJiuzomban  Körmendre.  Május  28-án  már  Sz.-Gróton 

f 

volt.  Útnak  is  elég ! 

A  veszprémi  lovasezredbe  az  első  vitéz  ápril  24-én  állt 
be;  május  11-én  az  ezred  113b  főnyi  erős  volt,  s  ment 
egyenesen  a  csatatérre ;  be  nem  gyakorolva,  alig  fölsze¬ 
relve,  s  vezetve  a  kiválóbb  nemes  urak  áltál,  a  kiket  tisz¬ 
tekül  megválasztott. 

Ezek  voltak  Andrássy  csapatjai,  a  mikkel  a  diadalhoz 
szokott  franczia  légiókat  fel  kellett  neki  tartóztatni. 

Hogy  a  feladat  nehézségét  megértsük,  a  lielyrajzot  kell 
előre  bocsátanunk.  Az  út,  melyen  a  főherczeg  hadseregé- 

nek  minden  ágyújával,  podgyászos  szekerével  s  kifáradt 
gyalogságával  végig  kellett  menni,  TürjétőlNagy-Szőllősig 
egy  tökéletes  derékszöget  képez,  a  szögletet  képezi  Sümeg. 
Ha  az  ellenségnek  sikerül  Jánosházától  az  egyenes  dia¬ 
gonál  vonalban  nagy  tömeg  lovasságával  Nagy-Szőllőst 
elérni,  akkor  a  loherczeg  hadserege  előtt  el  van  vágva  az 
egyenes  út  Győr  felé. 

Egy  kis  folyamocska  szakítja  félbe  ezt  az  utat:  a  Mar- 
czal.  Csak  akkora  folyam,  hogy  egy  fölibe  épített  malom 
épen  keresztül  éri.  E  malomzugónál  foglalt  helyet  a  pesti 
insurgens  gyalogság.  Emberek,  a  kiknek  akkor  volt  szu- 
ronyos  puska  először  a  kezükben ;  —  a  malmon  túl  van 
egy  kicsiny  falucska:  Karakó.  Azt  már  az  ellenség  tartá 
megszállva. 

Kilenczedikén  délután  két  órakor  három  osztály  fran- 
czia  lovasság  nyomult  elő  a  malom  felé.  Fél  escadron 
szélességben  tömegrohamot  intéztek  a  malomhíd  ellen,  s 
az  ujoncz  insurgens  csapatnak  volt  elég  hidegvére  a  puska 
végére  várni  be  a  rohamokat,  s  csak  akkor  adni  rájuk 
sortűzet,  mikor  minden  lövés  biztos. 

S  a  lövés  támasztotta  zavar  alatt  Gosztonyi  ezredes 
vezénylete  alatt  előrohant  a  gát  mögül  a  pesti  insurgens 
lovasság  s  közé  vágott  az  ellenségnek  s  egész  Karakóig 
üldözte  azt.* 

Háromszor  ismételte  a  rohamot  az  ellen  lovasság,  s 
ugyanannyiszor  lett  visszavetve.  A  harmadik  kísérletnél  a 
pesti  lovasságot  elragadta  a  harczi  hév;  nem  érték  be 
vele,  hogy  Karakóig  verték  ellenfeleiket,  oda  is  utána  tör¬ 
tek,  kiverték  a  faluból  s  maguk  szállták  azt  meg  éjszakára. 
Gosztonyi  ezredes  és  hadsegéde  Clementis  mindenütt  elől 
vágtatott;  a  segédnek  le  is  lőtték  a  lovát;  a  mikor  aztán 

*  Gosztonyi  már  azelőtt  való  napon  könnyű  sebet,  kapott  Sárvár 
védelménél,  a  hol  az  ellenség  körülfogta,  s  csak  négy  vitéz  köz¬ 
legényének  hősi  erőfeszítése  szabadítá  ki  a  fogságból.  A  négy  köz¬ 
vitéz  volt  Bikfalvy  Samu,  Kottyán  Lajos,  Pál  István  és  Tóth 
Mihály. 


Francsics  közvitéz  hozott  neki  egy  másik  lovat,  a  miről 

levágta  az  ellenséget.  Két  Letenyey  testvér :  egyik  káplár, 

másik  alhadnagy,  versenyzett  egymással  a  hősi  harczban, 

* 

mintha  fogadásuk  tartaná,  hogy  ki  legyen  az  apjának  a 
derekabbik  fia? 

ff 

Senki  sem  segített  az  insurgenseknek.  Ok  szereztek  a 
császári  királyi  hadseregnek  egy  pihenő  éjszakát.  Az  első 
csöndes  bivouacot  e  védelem  alatt  tartották  meg  Tüske¬ 
váron. 

Másnap  reggel  újra  megkisérté  az  ellenfél  kierőszakolni 
az  átjáratot  a  malomgátnál.  A  pesti  gyalogok  újra  vissza¬ 
vertek,  de  már  lovasságuk  nem  volt,  mert  a  pesti  lovas 
hadosztályt  Nugent  tábornok  a  hadseregéhez  rendelte  be. 

Erre  a  francziák  hét  osztály  lovast  és  két  zászlóalj  gya¬ 
logságot  vezettek  rohamra  a  karakói  malom  ellen;  mire 
Andrássy  tábornok  két  osztály  veszprémi  insurgens  lovast 
és  két  osztály  huszárt  küldött  a  megtámadottak  segítsé¬ 
gére,  a  mi  azoknak  a  gyalogsággal  szemben  mit  sem 
használt. 

A  franczia  voltigeurök  a  malom  fölött  átgázoltak  a 
Marczalon  s  az  által  kényszeríték  a  pestieket  a  malom 
elhagyására. 

De  nem  volt  az  futás !  Az  egész  zászlóalj  tömött  had¬ 
sorban  vonult  a  töltésen  végig  a  közeli  dobrokai  korcs¬ 
máig.  Itt  újra  megálltak  s  védték  a  töltés  defileéjét.  Volt 
négy  háromfontos  ágyujok,  azzal  tisztára  söpörték  az  utat. 

Az  ellenség  azonban  helyreállította  a  malom  hídját,  s 
azon  keresztül  aztán  előrohant  az  egész  lovas  tömegével 
a  csárda  ellen. 

A  pesti  gyalogság  még  most  sem  futott.  A  túlnyomó 
erő  előtt  rendben  vonultak  a  dobrokai  halomig  s  ott  me¬ 
gint  hadrendbe  álltak. 

Egy  hadnagy,  Szőke  György,  a  veszprémi  és  fehérmegyei 
lovas  ezrednek  tizenhat  legényével  (mind  fehérmegyei  fiúk) 
a  szoros  úton  keresztüldöntött  jegenyefák  mögül  puska¬ 
tüzeléssel  mindaddig  visszatartá  a  franczia  lovassági  rolia- 


mot,  a  míg  a  pesti  gyalogság  hadi  rendbe  fölállhatott. 
Tizenheten  ezerhatszáz  ellen.  Egy  emberre  jutott  száz. 
A  szoros  töltés  két  oldalán  a  Marezal  süppedékes  rétjei 
gátolták  a  íranczia  lovasság  előnyomulását.  A  tizenhét 
lovas  minden  lábnyomot  védelmezve  vonult  a  dobrokai 
majordombig  vissza.  A  hadnagyon  kívül  még  három  vitéz¬ 
nek  a  neve  maradt  följegyezve:  Kulcsár  Károly  őrmesteré, 
Csikász  János  kápláré  és  Kovács  János  közvitézé. 

Az  egész  tér,  a  mit  az  ellenfél  két  napi  csatában  ki 
tudott  vívni,  nem  volt  több,  mint  a  mennyire  egy  ágyú 
elhord :  háromfontos  ágyú. 

A  francziálmak  azonban  voltak  nyolczfontos  ágyúik  és 
bombavetőik  s  a  mi  akkor  legfélelmesebb  újítás  volt :  con- 
grev  röppentyűik.  Azokat  felállították  a  Marezal  balpartján 
s  onnan  kezdték  el  lövetni  a  szemközt  felállított  insur- 
genseket. 

Ujoncz-gj-alogság,  mely  most  hallja  először  a  légben 
közeledő  ágyúteke  bugását;  lovak,  a  mik  ágyúlövéshez 
még  nem  szoktak,  mikor  a  közéjük  lecsapó  gránát  szét¬ 
pukkan!  k,  mikor  undokul  sivítva  jön  feléjük  a  tűzesőt 
szóró  röppentyű:  nem  riadtak  szélyel.  «Előre!»  hangzott 
a  vezényszó,  s  a  rendes  huszárság  és  a  veszprémi  insur- 
gens  ezred  neki  vágtatott  a  túlnyomó  franczia  lovasságnak. 

A  veszprémi  lovasok  vezére  volt  Zichy  Eerencz  gróf,  az 
ifjabbik.  Mert  két  Zichy  Eerencz  szerzett  magának  a  harcz- 
mezőn  hősi  nevet,  a  másik  a  vasmegyei  lovasság  alezre¬ 
dese  volt.  Majd  azzal  is  találkozunk.  A  magyar  lovasság 
rohama  hátravetette  a  franczia  osztályokat  s  már  neki  szo¬ 
rító  a  mocsárnak,  a  midőn  két  új  chasseur  csapat  a  tölté¬ 
sen  keresztül  vágtatva,  a  magyarokat  oldalban  támadja 
meg  s  a  huszárokat  szétzavarva,  a  major  felé  űzi  vissza. 
Ez  által  Zichy  Ferencz  egyedül  maradt  az  egész  ellen¬ 
séges  erővel  szemben.  Már  körülfogták.  Egy  derék  köz¬ 
vitéz,  Vaj  aj y  András,  három  chasseurt  levágott  egy  maga, 
vezére  életét  védelmezve.  E  válságos  pillanatokban  a  vesz¬ 
prémi  ezrednek  utolsó  osztálya  (mind  fehérmegyei  neme- 

sek),  mely  a  major  mellett  volt  felállítva,  rohant  viszont 
a  Zichyt  szorongató  franczia  lovasság  oldalába. 

Valóságos  quadrille  :  franczia  négyes  ! 

Salamon  Mihály  volt  az  alezredesük.  0  maga  vágtatott 
elől,  s  két  ellenséges  lovast  vágott  le  kegyetlen  fringiájá¬ 
val,  vitézei  sem  voltak  restek  példáját  követni :  az  ezredes 
ki  lett  szabadítva,  Esztergami  Mihály  százados  kapitány 
abban  a  perczben  érkezett  meg,  súlyos  csapásokat  osztva, 
mikor  már  az  ellenség  a  zászlótartóval  tnsakodott,  az 
ellenséges  lovasság  vissza  lett  verve. 

E  lovagcsata  alatt  azonban  a  francziáknak  két  drago- 
nyos  osztálya  a  nagy-kamondi  erdő  felé  nyomult  előre  s 
a  lovasok  által  eltakarva,  két  zászlóalj  lövész  és  voltigeur. 
Az  erdő  szélén  volt  egy  nagy  irtvány.  Ha  azt  megszáll¬ 
hatják,  akkor  Andrássy  dandárának  sietve  kell  eltaka¬ 
rodni  a  megszállt  halmokról,  vagy  körül  lesz  kerítve. 

A  pesti  gyalogságot  nem  vezényelte  senki :  a  maga  eszé¬ 
től  jött  rá,  hogy  azt  az  irtvány t  jó  lesz  elfoglalni.  Mire  az 
ellenség  az  erdő  széléhez  érkezett,  már  akkor  oly  irtó  tüze¬ 
lés  fogadta  a  bokrok  közül,  hogy  vissza  kellett  vonulnia. 

A  vezér,  Andrássy  tábornok,  e  viadal  alatt,  mely  reggel 
óta  folyt  szakadatlanul,  aggódva  nézte  a  dombtetőről  a 
túlsó  völgy  útjain,  hogy  vonulnak,  óramutatói  lassúság¬ 
gal,  a  nagy  hadsereg  egyes  csapatjai  végig.  Az  ütegek,  a 
podgyászvonat.  Végre  Boxieh  tábornok  utóhada.  A  dobszó 
felhangzott  hozzá  a  völgyből.  Ha  őt  e  dombtetőről  elverik, 
a  sereg  utóhada  menthetlenül  el  van  veszve. 

—  Ne  hagyjuk  magunkat  nemes  barátim !  —  kiálta, 
mikor  már  ő  maradt  utolsó  katonának  a  vezérkarával,  s 
maga  is  kardot  rántott  s  új  rohamra  vezette  vitézeit.  Egy 
ágyút  már  elfoglalt  az  ellenség.  Két  köznemes,  Síiké  és 
Sebestyén,  visszarohant  érte;  szétverte  a  foglalókat  s 
visszahozta  a  löveget,  a  mi  újra  helyet  foglalt  s  tüzet  szóid 
az  ostromlókra. 

Hosszú  nap  volt!  Júniusban  olyan  soká  akar  megjelenni 
az  éjszaka,  mely  véget  vet  az  ütközetnek.  Még  esti  kilencz 


órakor  is  visszhangzottak  a  hegyek,  völgyek  a  k  arakó - 
szörcsöki  szoros  körül,  melyet  en  échequier  felállítva 
védett  egy  maroknyi  kis  nemesi  had,  s  védte  olyan  siker¬ 
rel,  hogy  kilen  ez  órakor  az  ellenség  abba  hagyta  a  táma¬ 
dást.  János  főherczeg  hadserege  bántatlanul  érhette  el  a 
nagy-szőllősi  utat  s  ezzel  meg  lett  szabadítva  a  catastro- 
phától. 

Ez  volt  a  karakói  találkozás  története ;  híven,  a  nem¬ 
magyar  ajkú  hivatalos  tudósításokból  s  az  érdemrend¬ 
osztó  császári  királyi  bizottság  jelentéseiből  összeállítva, 
minden  költői  képzelet,  szépítgetés  hozzájárulása  nélkül. 
Maga  a  táborkari  őrnagy,  Maresich,  ki  Andrássy  mellé 
volt  rendelve,  kifejezést  adott  bámulatának  e  csupa  új 
emberekből  álló  dandár  fölött,  mely  két  napig,  férfi  férfi 
ellen  harczolt,  s  hét  óráig  tartó  ágyú,  bomba-  és  röp- 
pentyű-tüzet  kiállt  nyugodt,  hideg  vérrel. 

S  a  karakói  napok  voltak  annak  a  szakadatlan  csatá¬ 
nak  az  előnapjai,  melynek  csak  egy  pontját  jegyezte  fel 
az  a  festett  pofáju  kéjhölgy,  a  ki  a  történet  múzsájának 
hazudj  a  magát :  Győrt.  Pedig  az  insurrectio  harcza  se  nem 
kezdődött  Győrnél,  se  nem  végződött  ott :  és  ott  is  —  majd 
meglátjuk,  hogy  mi  történt?  ' 


III. 

A  pápai  nap. 

Junius  11-én,  tehát  nyomban  a  karakói  nap  után,  Mac- 
donald  franczia  tábornok,  két  csapatra  osztott  kilencz  had¬ 
osztály  lovassággal,  Pápával  egyenlő  magasságban,  Mer- 
sénél  áthatolt  a  Marczalon,  János  főherczeg  hadserege 
már  ekkor  Pápát  is  elhagyta  és  gyors  menetben  haladt  az 
egyenes  téthi  utón. 

Ismét  Andrássy  insurgens  dandárénak  jutott  a  feladat 
az  oldalban  támadó  ellenséget  feltartóztatni.  A  salamoni 
erdőből  kibontakozó  franczia  lovasság  Borsos- Győrtől 

Mátyusházáig  és  Kéttornyú-laktól  Pápáig  egy  vizenyős  la¬ 
pályt  talált  maga  előtt,  melyen  egyetlen,  kétezer  lépésnyi 
hosszú  kettős  fasorokkal  szegélyezett  egyenes  út  képezte 
az  egyedüli  bejárást  Pápára. 

Ezt  a  defileét  védte  a  pesti  insurgens  lovas  ezred  reg¬ 
geltől  délig,  együtt  hat  compania  Alvinczy-gyalogsággai 
és  egy  lovas  üteggel.  Az  ellenség  többször  megtámadta 
őket,  de  a  hosszú  defileét  mindannyisszor  pusztító  ágyú 
tűzzel  seperték  tisztára. 

Egyszer  aztán,  mikor  a  derékhad  elvonulása  végre  lett 
hajtva,  a  leghátul  verekedő  pesti  lovasságnak  is  parancs 
adatott  a  visszavonulásra. 

Előbb  a  gyalogság  húzódott  vissza,  azután  a  lovasezred 
szakaszonkint.  Az  ellenség  nem  láthatta  az  elvonulást  a 
két  sor-fa  miatt;  de  a  mint  az  üteg  is  elvonult  s  az  ágyuk 
elhallgattak,  arról  megtudta,  hogy  az,  a  mi  a  defileé  ele¬ 
jén  előtte  áll,  az  egyetlen,  utolsó  escadronja  az  ezrednek. 

Ezt  azután  teljes  erővel  megrohanta. 

S  itt  fejlődött  azután  ki  egyike  azoknak  a  viadaloknak, 
a  minőket  csak  a  liőskölteményekben  találunk. 

Hunyady  József  az  ezred  zászlóját  kezébe  ragadva, 
odavágtatott  az  ellenség  közé,  mely  a  szoros  út  hiúját  el¬ 
foglalta.  Most  ezen  a  kőhídon,  melynek  alacsony  mell¬ 
védje  volt,  kellett  mind  a  két  félnek  végerőfeszítéssel  ve¬ 
rekedni. 

A  zászlótartó  körül  harczolt  Hegedűs,  a  hadosztály 
századosa  s  Mayerífy,  a  főhadnagy ;  mind  a  kettőt  el¬ 
nyomta  már  az  ellenség,  de  a  nemes  vitézek  nem  hagy¬ 
ták  a  tisztjeiket,  Béky  István,  Horvát  Péter,  Papanek  Já¬ 
nos  odaveték  magukat  az  ellenség  közé  s  kiszabaditák 
vezéreiket.  A  mellvéden  keresztül  az  összetömődött  lova¬ 
sok  jobbra-balra  hullottak  le  a  mocsárba. 

Egy  közvitéz,  —  Vörös  Mihály  volt  a  neve,  —  miután 
a  jobb  kezét  elvágták,  balkezébe  fogta  a  kardot,  akkor  azt 
is  elvágták,  akkor  leugrott  a  lováról,  egy  fának  támasz¬ 
kodott  s  ha  mást  nem  tehetett,  csonkult  kezeivel  fényé- 

gette  az  ellenséget  s  harsogó  szavával  biztatta  társait, 
hogy  ne  féljenek  vérüket  ontani  a  hazáért. 

Egy  másik  közvitéz,  Tóth  Péter,  úgy  dúlt  az  ellenség 
közt,  mint  egy  oroszlán ;  kapott  is  viszonzásul  sebeket 
minden  oldalról ;  mikor  azután  azt  gondolta,  hogy  eleget 
kapott,  a  lovát  is  leszúrták  alatta,  akkor  félreállt  a  tola¬ 
kodásból.  Akkor  aztán  elkezdte  számlálni  a  kapott  sebeit. 
«Tizenegy!»  —  «De  biz  én  kicsinálom  egész  tuczatra !» 
monda  s  fogta  a  kardját,  visszament  gyalog  és  csakugyan 
kicsinálta.  Akkor  azután  a  tizenkettővel  megelégedett. 

De  az  már  csakugyan  a  magyar  insurgens  humorától 
telik  ki  csupán,  a  mit  Ferenczy  Jánosról  jegyzett  fel  a 
hadi  tudósítás.  Ez  a  nemes  úr  közvitéz  volt  a  pesti  lovas¬ 
ezredben,  a  kit  útközben  kilelt  a  harmadnapos  hideg, 
azért  ott  kellett  neki  maradni  az  ispotályban.  De  biz  ő,  a 
mint  meghallotta,  hogy  a  közelben  ágyúznak,  azt  mondta 
a  doktornak,  hogy  nem  kell  neki  több  medeczina,  megy 
ő  verekedni,  hol  a  fegyvere  ?  —  Mondák  neki,  hogy  a  beteg 
katona  mellé  nem  szokták  odafektetni  a  fegyverét,  azt 
odaadták  másnak,  a  kinek  kellett.  Hol  vegyen  ő  már  most 
fegyvert?  Elment  a  városházára:  ott  sem  adtak  neki. 
Utoljára  meglátott  az  őrszobában  egy  alabárdot,  a  mit  va¬ 
lami  bakter  hagyhatott  ott ;  azt  nem  is  kérte,  csak  elemelte 
szépen  s  aztán  loholt  ki  a  borsos-győri  út  felé.  Alabárddal 
a  francziák  ellen!  Azzal  a  jámbor  fegyverrel,  a  mit  a  diá¬ 
kok  minden  éjjel  a  hátához  vernek  az  éji  őrnek,  a  ki  azt 
mutogatja.  De  ugyan  mit  tehetett  gyalog  lovassági  harcz- 
ban?  Azt  tette,  hogy  oda  furakodott  az  út  melletti  árokba 
s  mikor  jöttek  a  francziák  nagy  vágtatva,  hirtelen  kiug¬ 
rott  az  árokból  s  egy  lovast  ledöfött  a  lováról.  Azzal  az 
alabárddal.  Azután  megint  átugrott  az  árkon.  Háromszor 
egymás  után  csinálta  meg  ezt  a  mesterséget  a  francziák 
előtt  s  mind  a  háromszor  leszúrt  egy  chasseurt  a  lováról. 
Azzal  az  alabárddal.  Lehetett  rajta  nevetni,  káromkodni, 
vagy  bámulni !  Mikor  aztán  a  hídnál  folyt  a  hősi  tusa  s 
az  egyik  oldalon  az  insurgens  lovasok  hullottak  bele  a 

mély  iszapba:  akkor  oda  helyezte  el  magát  Ferenczy  Já¬ 
nos  a  hid  alá  s  mikor  egy  lovas  nemes  lebukott,  az  ala- 
bárd  kampóját  beleakasztá  a  vízben  fuldokló  gallérjába  s 
egyiket  a  másik  után  úgy  húzgálta  ki  a  sáros  halálból  a 
partra:  —  azzal  az  alabárddal.  Végre  a  Gerencze  patak¬ 
nál  megsokalta  egy  chasseur  az  impertinenskedéseit,  rajta 
hajtott,  megszorította,  hogy  mindjárt  összevágja.  Jó  Fe- 
renczy  János  hideg  vérrel  felfogta  a  kardcsapást  —  azzal 
az  alabárddal,  s  csendes  békességgel  olyant  ütött  a  chas¬ 
seur  fejére  —  azzal  az  alabárddal,  hogy  az  lett  a  negyedik. 
Annak  aztán  a  lovát  is  megtartotta  magának,  meg  a  kard¬ 
ját  és  a  pisztolyait  is,  s  kész  ember  lett  belőle  a  nagy  pe¬ 
ték  után. 

Mikor  e  csodahőst  bemutatták  a  vezérlő  főherczegnek, 
ki  őt  nagyon  feldicsérte:  jó  Ferenczy  János  meg  nem 
foghatta,  hogy  mi  nevezetes  dolgot  találnak  abban  a  kis 
hajczihőben,  hogy  még  érdemrendeket  is  akasztanak  a 
mellére  érte?  hiszen  «mi  az  egy  igazi  derekas  restoráczió- 
hoz  képest?»  A  legnagyobb  nyeresége  az  volt  belőle,  hogy 
a  hideglelése  végkép  elhagyta  a  jó  kis  izzadság  után;  re- 
kommendálta  is  mindenfelé  azt  a  hideglelésvesztő  mó-' 
dót;  de  nem  tudni,  hogy  használt-e  az  másoknak  is  ? 

A  franczia  lovasság  a  Ilidről  vissza  lett  verve,  s  azzal 
az  ágyúk  és  az  utóhad  háborítatlanul  vonulhattak  a  sereg 
után,  melynek  tartaléka  a  városon  túl  levő  kalvárialiegyen 
volt  összevonva. 


A  veszprémi  ezred  ugyanazon  az  utczán  vonult  végig, 
a  melyen  egy  hónappal  elébb  a  csatamezőre  elindult. 
Zászlója  össze  volt  már  tépve :  ellenség  dulakodott  érte. 
Hiányzott  közüle  ötvenhat  férfi,  halott  és  sebesült.  Sok¬ 
nak  a  feje  volt  bekötve,  a  karja  felkötve,  arczon,  homlo¬ 
kon  félig  behegedt  sebek,  ügy  vonultak  végig  a  kapukban 
álló  ismerősök,  jó  barátok,  apa,  anya,  feleség,  gyermekük 
láttára. 

Az  volt  a  szomorú  pompa ! 


Hát  még  azoknak  a  sírása,  a  kik  nem  találták  a  végig 
vonuló  hadsorban  azokat,  a  kiket  egy  hónap  előtt  búcsu- 
csókjaikkal  bocsátottak  útnak ! 

Egy  őrmester,  Baráth  István,  egyike  az  insurrectio  leg¬ 
jobb  vitézeinek,  mikor  a  saját  háza  előtt  végiglovagolt, 
nem  állhatta  meg,  hogy  meg  ne  álljon  egy  szóra. 

Öreg  apósa,  felesége,  két  kis  fia  álltak  künn  a  kapuban. 

Leliet-e  rossz  néven  venni  egy  hősnek,  ha  megállítja 
olyan  helyen  a  lovát  s  egy  biztató  ^zót  adni  nem  sajnál 
szerelmeseinek  ? 

—  Ne  fussatok  el  az  ellenség  elől;  az  a  védtelen  embe¬ 
reket  nem  bántja.  Isten  megoltalmaz. 

A  feleség  a  kisebbik  fiát  felnyújtá  hozzá  s  az  átölelte  a 
nyakát,  a  nagyobbik  a  kengyelvasába  kapaszkodott,  ügy 
könyörögtek  neki:  «ne  hagyj  itt  bennünket,  apám !  Ma¬ 
radj  velünk  itthon.  Ki  védelmez  minket,  ha  te  elhagysz !» 

Az  öreg  após  elkeseredetten  szólt  hozzá : 

—  Ha  már  a  rendes  hadsereg  sem  képes  megállni  a 
nagy  hatalom  előtt,  mit  erősködtök  ti  tovább  ?  Szállj  le, 
maradj  itt !  Nem  tartozol  a  törvény  szerint  csatába  menni: 
családapa  vagy  ! 

A  feleség  sírva  szólt : 

< —  ügy  is  veszve  van  már  minden. 

Erre  Baráth  István  azt  felelte  : 

—  A  haza  elébb  való,  mint  a  gyermekek  és  a  haza 
nincs  elveszve  soha ! 

S  azzal  megcsókolva  kis  fiait,  visszaadta  őket  anyjuk 
karjaiba  s  sarkantyúba  kapva  lovát,  elhagyott  helyére 
visszavágtatott. 

S  Baráth  Istvánnak  ez  a  mondása  nagy  hamar  elterjedt 
az  egész  ezredben ;  onnan  megint  a  többi  felkelőseregre. 

«A  haza  elébbvaló,  mint  a  gyermek  és  a  feleség!  S  a 
haza  nincs  elveszve  soha!» 

S  az  többet  ért  száz  czifra  proclamatiónál. 

Ugyanez  a  Baráth  István  volt  az,  a  ki,  mikor  észrevet¬ 
ték  az  insurgensek,  hogy  a  közöttük  kiosztott  töltények- 

ben  a  golyók  agyagból  vannak  (persze,  drága  volt  az 
ólom!)  odakiáltott  a  baj  társainak :  «Se  baj  !  van  a  men¬ 
téken  ólompityke,  vagdaljuk  le».  S  az  insurgensek  lövöl¬ 
döztek  a  mentéjük  és  mellényük  ólompitykéivel ! 

Még  egy  találkozása  volt  a  visszavonulás  alatt  a  vesz¬ 
prémi  őrnagyi  szakasznak  az  ellenséggel,  a  mi  egyike  a 
legszebb  jeleneteknek.  Egy  franczia  lovas  osztály  sebes 
rohamban  vágtatott  az  utóhad  után,  akkor  a  veszprémi 
lovasság  szembe  fordult  és  mozdulatlan  állt,  mint  a  fal : 
úgy  várta  a  közeledő  ellent.  Az  vágtatva  jött  rá  egész 
húsz  lépésnyire.  A  veszprémi  had  csak  állt,  kardját  a  csí¬ 
pőjéhez  nyomva.  Erre  a  franczia  főtiszt  is  «megálljt!» 
parancsolt  a  maga  lovasságának  s  aztán  néztek  egymás 
szeme  közé  néhány  perczig.  Akkor  a  franczia  tiszt  salu- 
tált  a  kardjával:  « bravó  camerade!»  visszafordította  a 
csapatját  s  aztán  mentek  csöndesen  ki  jobbra,  ki  balra. 


És  annyi  összecsapás  közt  az  insurgens  sereg  csak 
egyetlen-egy  foglyot  vesztett;  azt  is  rossz  csökönös  lova 
ejtette  rabbá,  a  mi  megkötötte  magát  az  út  közepén  s  úgy 
fogatta  el  a  gazdáját.  —  Szegény  Gasparics  Józsit  saj¬ 
nálták  is  nagyon  az  ismerősei,  mert  igen  jó  fiú  volt,  s 
szerette  a  tréfát. 

Hát  este  az  őrtűznél  csak  előkerül  ám  Gasparics  Józsi 
s  szép  jó  estét  kíván  az  atyafiságnak.  Nem  is  gyalog  jött 
pedig,  hanem  lóháton,  s  volt  annyi  esze,  hogy  a  legj óbbik 
lovát  válaszsza  ki  a  francziáknak,  azt  hozta  el  a  magáé 
helyett  cserébe,  s  azon  is  verekedte  végig  az  egész  hadjá¬ 
ratot. 


A  legfényesebb  jellemvonása  volt  az  insurrectionalis 
hadviselésnek  az  az  egymáshoz  tartozás,  a  bajtársi  ragasz¬ 
kodás  nyilvánulása. 

Ha  fel  volt  már  adva  a  csata,  ha  már  összevonulót 
trombitáltak,  s  aztán  észrevették,  hogy  valakit  közülök 
visz  már  az  ellenség;  vagy  ha  szétzavartattak  s  futottak 

már  szerteszélylvel  s  akkor  egy  elkiáltá  magát:  ((barátim! 
a  kapitányunkat  elfogta  az  ellenség!))  visszafordultak, 
újra  kezdték  a  harczot.  Az  öcs  meglátta  a  bátyját  ellen¬ 
ségtől  szorongatva,  visszafordult :  ne  hagyjuk  a  bátyámat 
s  azzal  a  baj  társak  mellé  rugtattak,  újra  kezdték  a  vere¬ 
kedést. 

Tömérdek  fényes  adat  van  összegyűjtve  e  jellemző  vo¬ 
násaiból  az  insurgens  liadnak.  Egyike  azoknak  e  visszavo¬ 
nulás  alkalmával  történt  Bereczky  Márton  urammal. 

Bereczky  Márton  uram  tenkintélyes  nemes  úr  volt, 
biró  viselt  ember  egy  olyan  községben,  a  hol  csupa  nemes¬ 
ség  lakik :  annál  fogva  választott  őrmester  a  maga  szaka¬ 
szában.  A  csatározásnál  észreveszi,  hogy  két  legénye  el¬ 
maradt  az  ellenség  között :  a  Gerecs  Miska,  meg  a  Kis 
Jancsi,  a  kiket  pedig  különösen  a  leikére  kötöttek  az  any- 
jaik,  hogy  gondot  viseljen  rájuk,  mint  keresztapjuk. 

• —  Tyhű,  a  ki  lelke  van  !  —  kiált  fel  Bereczky  Márton 
uram.  —  De  biz  a  két  keresztfiamat  ott  nem  hagyom, 
mert  megöl  a  két  komámasszony  otthon ! 

Azzal  neki  vágott  az  ellenségnek,  szétcsapott  közötte. 
Nem  sokat  kérdezősködött,  hogy  mi  a  váltság  ?  fizetett 
készpénzzel :  kivágta  a  két  keresztfiát  a  fogságból.  Akkor 
azok  mondták  neki,  hogy  de  még  a  Varga  István  is  ott 
van  ám  a  József  huszároktól.  Hát  azt  se  lehetett  otthagyni : 
azért  is  «érte  ment)).  De  azonban  a  három  megszabadított 
vitézt  nem  vihette  el  a  maga  egy  lován.  Tehát  még  egy¬ 
szer  visszament  a  írancziák  közé,  s  olyan  szépen  tudott 
velük  bánni,  hogy  visszaadták  a  három  elfogott  lovat  is 
s  így  hozta  vissza  Bereczky  Márton  a  keresztfiát,  meg  a 
huszár  bajtárst  lóháton,  ép  bőrrel.  Azok  a  német  tisztek 
majd  megették,  úgy  össze-vissza  csókolták  ott  a  front 
előtt  Bereczky  Mártont,  a  ki  azt  nagyon  természetesnek 
találta,  hogy  ha  az  ember  nem  csak  őrmester,  hanem  ke¬ 
resztapa  is,  hát  azért  extra  keli  megszolgálni.  Elő  is  lép¬ 
tették  rögtön  alhadnagynak. 

Bendkivűli  szép  jellemvonás  azután  a  felkelő  seregnél  a 

tisztek  és  a  köz  vitézek  közötti  familiáris  jó  viszony.  Szent  - 
kutnál  Földvári  Gábort,  a  pesti  lovasság  egyik  kapitányát, 
tízszeresen  túlnyomó  ellenség  közül  vágták  keresztül,  sa¬ 
ját  sebeik  árán,  Baclácz  István  s  Fehér  Mihály  közvitézek; 
Takácsinál  épen  így  Harcsa  Péter  és  társai  a  derék  Olgyay 
Boldizsárt,  mig  a  Pápa  melletti  harczban,  mikor  Boronkay 
Pál  kapitány  látta,  hogy  a  csata  heve  alatt  Halász  Yincze 
közvitézének  a  lovát  lelőtték,  odavágtatott  azt  kiszabadí¬ 
tani  s  felkapva  őt  a  földről,  felültette  hátul  a  nyergébe  s 
úgy  hozta  magával  vissza. 


A  pápai  napot  bevégezték  a  kalváriahegyi  kartácslövé- 
suk,  mely  után  mind  a  két  fél  pihenni  tért. 

A  megvívott  csatának  az  lett  az  eredménye,  hogy  az 
alatt  János  íőherczeg  derék  hada  Gyarmatig  mehetett,  a 
hol  aztán  a  Győrtől  eléje  küldött  Mecséry  tábornok  insur- 
gens  serege  által  fölvétetett.  Az  I-ső  pesti  s  a  VlII-ik  zalai, 
a  Veszprém-,  zala-  és  komárommegyei  insurgens  gyalog¬ 
ság,  a  bars-,  sopron-  és  vasmegyei  lovas  fölkelő  ezredek 
álltak  most  szemben  az  ellenséggel. 

Ez  volt  a  Karakónál  megkezdett  harcz  harmadik  napja. 

A  taktikai  siker  el  lett  érve,  János  íőherczeg  hadserege 
egyesülhetett  a  nádor  felkelő  hadseregével. 

*  *  * 


A  franczia  hadsereg  zöme  átkelt  a  Marczalon,  a  pápai 
kalváriahegyről  meg  lehetett  számlálni  tizenötezernyi 
gyalogságát,  amint  az  Nyárádtól  Borsos-Győrig  felvonult. 

A  megszállt  kalváriahalom  huszonnégy  órai  pihenést 
biztosított  a  felvonuló  hadseregnek. 

A  veszprémi  lovasságnak  oda  hordták  ki  a  pápai  asz- 
szonyok  az  enni  valót,  a  mi  azoknak  nagyon  jókor  jött. 

—  Felét  eltegyétek  a  kenyérnek,  mondá  Baráth  István 
a  baj  társainak;  már  három  nap  óta  nem  láttunk  kenye¬ 
ret,  s  Győrig  megint  nem  látunk,  s  meglehet,  hogy  ott 
sem  látunk. 


« 

Ez  este  a  kapott  sebekre  is  lehetett  gondolni.  Tábori 
orvos  ugyan  nem  volt  az  insurgenseknél ;  mert  hiszen 
hogyan  keveredett  volna  borbély  a  lovas  nemes  urak  közé  ? 
hanem  volt  nekik  egy  regimentspáterük,  a  derék  Csöb¬ 
rén  czy  Ferencz,  az  tudott  a  sebészethez  is,  s  ha  valaki 
meg  akart  élni,  azt  meggyógjútotta ;  ha  meg  akart  halni, 
azt  meggyóntatta  s  mind  a  két  minőségben  tökéletes  mun¬ 
kát  végzett. 


IY. 


A  győri  hát  nap  * 

Mikor  Téthnél  a  két  fővezér  összetalálkozott,  János  fő- 
herczeg  serege  állt  tizenhatezer  főnyi  sorgyalogságból, 
ötödfélezer  stájer  és  osztrák  honvédségből,  kétezer  kétszáz 
lovasból  és  a  két  insurgens  lovas  ezredből.  A  nádor  pa¬ 
rancsa  alatt  álló  insurgens  haderő  ment  tizenegyezer  száz 
emberre,  a  között  nyolczezer  nyolczszáz  lovas. 

Az  insurgensek  egy  része  a  Kárpátokat  védelmezte  a 
lengyel  fölkelők  betörése  ellen,  a  zempléniek  Galiczia 


*  A  magyar  insnrrectióra  vonatkozó  adatokat  a  következő  mű¬ 
vekből  vettem : 

1.  « Auszug  aus  dér  Gescliiclrte  dér  Insnrrection  des  Adels  von 
Ungarn.  lm  Jahre  1809  und  1810.»  —  Für  Seine  Majestát  den 
Kaiser  und  König  von  Ungarn  verfasst  vöm  Major  von  K — y,** 
Flügel-Adjutant  des  E.  H.  Reichs-Palatins  und  obersten  Landes- 
kapitáns  K.  K.  Holieit.  Erste  Periode.  Von  dem  Sclilusse  des 
Landtages  1808  bis  inclusive  dér  Schlacht  bei  Raab  am  14.  Juni 
1809. 

2.  Ugyanazon  czím  alatt.  Zweite  Periode.  Von  dér  Sclrlaclrt 
bei  Raab  am  14.  Juni  1809  bis  zum  22.  Juni  1809,  an  welcliem 
Tag  die  Insurrectionstruppen  nacli  Verkündigung  des  Waffen- 
stillstandes  am  20.  Juli  sicli  in  die  Cantonirung  begeben. 

(Mind  a  két  mű  kézirat,  s  a  király  magánhasználatára  Íratott 
meg  a  nádorispán  megrendeléséből.) 

3.  Ugyanazon  kéz  Írásával,  de  szerző  névjegye  nélkül:  Ge- 


**  Kisfaludy  Sándor. 


közepéig  vitték  zászlóikat.  Ung,  Bereg  insurgerisei  Yay 
Miklós  alatt  a  kincstárnak  milliókra  menő  vagyonát  men¬ 
tették  meg;  saját  maguk  szerezték  még  a  fegyvereiket  is. 
A  tiszamelléki  insurgensék  még  útban  voltak  s  junius 
13-án  keltek  csak  át  a  budapesti  hajóhídon,  a  győri  tábor 
felé  igyekezve. 

A  rendes  hadsereg  halálra  volt  fáradva :  a  Piavétói  el¬ 
kezdve  a  Marczalig  nem  volt  egy  pihenő  éjszakája,  nem 
egy  napja,  a  melyen  az  ebédet  megfőzhette  volna.  Ember 
és  ló  el  volt  csigázva  már  és  testileg,  lelkileg  elcsüggedve. 

Az  insurrectiót  még  fentartá  a  lelkesedés,  daczára  a 
hiányos  fegyverzetnek.  A  katonai  fegyelmet  pótolta  a  ne¬ 
mes  büszkeség  és  elszántság,  s  azt  a  hiányt,  hogy  nem 
voltak  gyakorlott  tiszteik,  betöltötte  kiki  a  maga  eszére 
bizakodással. 

Az  insurrectiónak  törvényszerinti  fővezére  volt  a  ná¬ 
dor,  az  ország  főkapitánya. 

József  főherczeg  akkor  a  harminczas  években  járó  daliás 
férfi  volt;  komoly,  hosszudad  arczának  magyaros  jelleget 
adott  az  akkoriban  csupán  magyarok  által  viselt  bajusz. 

Az  ő  kedvencz  alkotása  volt  az  insurrectio. 


schichte  einzelner  Regimenter,  Bataillone  und  einzelner  Indivi- 
duen  dér  Insurrection  des  Adels  von  Ungarn.  (E  műben  három¬ 
száznegyven  kitüntetett  vitéznek  a  viselt  dolgai  vannak  feljegyezve 
hiteles  jelentések  alapján.) 

4.  5.  Beitrag  zűr  Geschichte  dér  Insurrection  im  Jahre  1809 
und  1810  in  chronologisclier  Ordnung;  verfasst  von  den  General  - 
Adj.  Oberst  Gf.  v.  Beckers.  Erste  und  zweite  Periode. 

Különösen  a  győri  ütközetre  vonatkozó  hiteles  adatok. 

6.  Tagesbericht  vöm  15.  Juni  1809. 

7.  Moniteur  23.  Juni  1809  Nr.  174. 

8.  A  Mária  Therézia-rend  határozatai  Nr.  2473. 

9.  Az  érdemrendek  és  jutalmazások  kiosztását  intéző  itélőszék 
határozatai  2460.  sz.  alatt. 

Azonkívül  egyes  ezredek  történetei,  a  mik  a  megyék  levél¬ 
táraiban  találhatók ;  de  a  mik  csak  a  Kisfaludy-féle  «hősök  szó¬ 
tárán -nak  adatait  erősítik  meg,  uj  adatok  felhozása  nélkül. 


Jókai:  Névtelen  vár.  II. 

Csoda  fordulatokat,  várt  tőle,  mind  a  csatatéren,  mind 
a  politikai  helyzetben.  El  is  nevezték  érte  a  bécsi  aulicua 
körökben  «der  neue  Eákóczi»-nak. 

Az  ő  ajánlata  az  volt,  hogy  az  összegyűjtött  tizenegy- 
ezer  emberével,  a  kihez  még  a  tiszavidékieket  is  oda  le¬ 
hetett  volna  vonni,  Károly  főherczeg  nagy  hadtestéhez 
csatlakozzék  s  az  insurgens  lovasságot  egy  tömegben  mű¬ 
ködtesse  a  beközelgő  eldöntő  nagy  ütközetnél. 

S  ebben  volt  katonai  gondolat. 

Teringettét!  Kilenczezer  olyan  lovas,  a  kinek  a  két  sar¬ 
kantyúja  « becsül etérzés»  és  « hazaszeretet)),  odavetve  a 
Marcii- mező  rónáira  egy  tömegben,  neki  zúdítva  a  hatal¬ 
maskodó  bajor  lovasságnak,  eléje  tolva  a  nagy  sakkjáté¬ 
kos  gyors  mozdulatainak,  micsoda  fordulatot  adhatott 
volna  az  eseményeknek !  nem  döntötte  volna-e  el  másfelé 
a  koczkát ? 

Más  volt  írva  a  sors  könyvében. 

Azon  a  napon,  a  melyen  a  két  sereg  egyesült,  a  nádor¬ 
nak  alá  kellett  magát  rendelnie  a  tábornok  loherczegnek. 
Hisz  ez  tábornok  volt,  ő  pedig  csak  egy  országnak  a  fő¬ 
kapitánya.  A  nádor  előre  kimondta,  hogy  Győr  alatt  csa¬ 
tát  elfogadni  nem  jó  lesz.  Az  ellenség,  a  Rábán  átkelve, 
az  elsánczolt  tábort  megkerülte,  s  a  síkságot  a  szomszéd 
magaslatok  egészen  uralják. 

Az  lett  megállapítva,  hogy  a  Csanak  és  Szemere  közti 
erdős  magaslatokat  megszállják  s  ott  az  ellenség  roha¬ 
mát  egyszer  visszaverve,  az  egész  egyesült  sereggel  átkel¬ 
nek  a  Duna  balpartjára  Némánál,  vagy  Komáromnál. 
A  francziák  maguk  bevallják,  hogy  ez  esetben  visszafor¬ 
dult  volna  az  alkirály  serege. 

Másnap  korán  reggel  aztán  arra  a  meglepetésre  ébredt 
fel  a  nádor,  hogy  az  olaszországi  hadsereg  már  a  győri 
elővárosok  alatt  állt.  A  reggelt  sem  várták  meg:  éjszaka 
jöttek  el,  a  nélkül,  hogy  valaki  üldözte  volna  őket;  benne 
voltak  már  a  futásban.  Nem  is  hagytak  a  hátuk  mögött 
semmi  hegyet,  erdőt,  mély  útat  megszállva.  Egy  pár  com- 


pánia  katonát  el  is  felejtettek  tudósítani  a  gyors  elvonu¬ 
lásról  ;  úgy,  hogy  azok  csak  akkor  vették  észre  magukat, 
mikor  már  körül  voltak  véve  az  ellenségtől. 

A  nádor  rögtön  lóra  ült,  s  intézkedéseket  tett,  hogy  a 
csanaki  és  Ménfő  és  Tényő  közti  magaslatok  elfoglaltas¬ 
sanak.  E  rendeletéit  közölte  Nugent  tábornokkal,  János 
főherczeg  táborkari  főnökével,  a  ki  azokat  bizonyosan 
végre  is  hajtotta  volna,  ha  reggelire  nem  lett  volna  hiva¬ 
talos  a  főlierczeghez,  s  nem  lehet  csodálni,  ha  aztán 
kiment  a  fejéből. 

Andrássy  két  insurgens  ezrede  tartotta  még  a  ménfői 
magaslatot  —  a  maga  bölcs  belátásából  —  megszállva. 
János  herczeg  serege  letelepült  Szabadhegynél  s  végre 
valahára  hozzá  jutott,  hogy  megfőzhesse  a  rég  nélkülözött 
ebédet. 

A  jászkún  hadosztályt,  melyet  az  előőrsön  feledtek, 
Józsa  Imre  káplár  mentette  meg,  tizenkét  társával  a  héder- 
vári  erdőben  Zámoly  és  Újfalu  közt  elállva  az-  utat  az 
ellenség  előtt  s  addig  viaskodva,  míg  a  századosa,  Yojnics 
Mihály  összeszedte  az  egész  escadront  s  elvonulhatott  vele. 

A  Rába  mellett  voltak  Mecséry  insurgens  tábornok 
csapatj ai.  Kiki  helyet  foglalt  ott,  a  hol  legczélszerűbbnek 
találta.  Senki  sem  osztott  rendeleteket. 

A  nádor  sürgette,  hogy  Csináljanak  valami  csatatervet, 
s  a  maga  részéről  minden  jó  tanácsot  előadott;  de  a  tábor¬ 
kari  főnök,  Nugent,  sokkal  sürgetőseb bnek  találta  az 
ebédet ;  és  tökéletes  igaza  volt,  mert  az  ellenséget  meg¬ 
kapja  az  ember  akármikor,  de  a  jó  ebéddel  sietni  kell. 
íme  alig  ülhettek  le,  már  ott  kellett  hagyni  az  asztalt,  az 
ellenség  elkezdett  Csanak  felől  ágyúzni,  s  a  dörgés  egyre 
közeledett. 

A  két  főherczeg  erre  fölkelt  az  ebédtől  és  nyeregbe  ült. 

Az  ellenség  előhada  már  akkor  a  nevezetes  « vörös 
keresztig))  nyomult  előre  s  a  csanaki  hegyhátról  az  egész 
Győr-vidéket  uralta. 

t/ 

A  franczia  előhad  és  az  insurgens  csapatok  voltak  egy- 

mással  ágyuharczbaíi,  melyből  lassankint  lovassági  csata 
fejlődött  ki. 

Két  ujoncz  ezred  került  bele  a  tűzbe,  a  barsi  és  zalai 
lovasság,  a  kik  még  e  napig  nem  láttak  ellenséget. 

A  barsi  insurgens  lovasság,  Jeszenszky  János  alezredes¬ 
sel  a  szakasza  élén,  bátran  bevágott  az  ellenséges  lovasság 
közé;  az  visszanyomuH  előle  ravaszul,  de  csak  azért, 
hogy  odacsalja  egy  árok  elé,  melyben  egy  csapat  gyalog¬ 
ság  volt  elrejtve,  mely  egyszerre  sortüzeléssel  fogadta  a 
barsiakat,  s  arra  rögtön  visszafordult  a  hátráló  franczia 
lovasság,  s  körülfogta  a  zavarba  jött  insurgenseket.  Hanem 
emberére  talált  bennük;  fel  van  jegyezve  a  nevük  a  derék 
férfiaknak,  kik  nem  hagyták  megcsúfolni  a  zászlójukat. 
Jeszenszky  halálos  sebeket  osztva  ellenfelei  közt,  kivágta 
magát  a  csoportból  s  azzal  összeszedve  elszéledt  embereit, 
újra  rátámadt  az  ellenfélre,  visszakergette  a  csanaki  dom¬ 
bokig.  Tormos  Mátyás,  Litassy  Bálint,  Gálos  Károly, 
Nándory  András  a  hol  megjelentek,  ott  elszéledt  az  ellen¬ 
ség,  vagy  halva  maradt.  Ott  azután  elkezdtek  rá  ágyuzni ; 
a  barsi  lovasság  állta  a  tüzet  nyugodt  lélekkel  egész 
besötétülésig,  mintha  kérdezné,  hogy  no  hát  mit  tudtok 
még  ?  Első  föllépésre  megismerte  a  kardtusát,  a  puskasor- 
tüzet  és  az  ágyúgolyót. 

A  zalai  lovasságnak  jutott  a  szerencse  a  legválságosabb 
helyzetben  ismerkedni  meg  a  háború  zsengéivel :  az  insur¬ 
gens  ágyuütegek  fedezésére  volt  rendelve.  A  leggyarlóbban 
fölszerelt  lovasság:  kötőfékkel  kantár  gyanánt,  kard  nél¬ 
kül,  pisztoly  nélkül,  csak  a  maga  fokosával  ellátva.  Még 
sem  ingadoztak,  s  ha  futottak,  futottak  előre  s  visszaverték 
az  ellent;  pedig  egyre  süvöltött  közéjük  az  ágyúgolyó. 
Egy  teke  az  ezredesük,  Kisfaludy  fejéből  csapta  ki  a  csákót, 
magát  is  szédülten  ütve  le  lováról,  másik  a  kapitány,  Foky 
Ferencz  lovát  lőtte  ki  alóla,  utoljára  egy  gránát  odatalált 
egy  lőporos  szekerükbe,  azt  fölrobbantotta. 

A  pukkanás  lángja  egy  insurgens  tüzért  egészen  össze¬ 
pörkölt  s  mind  a  két  szemét  kiégette.  Ennek  a  nyomorult 

alaknak  nevezetes  szomorú  szerep  jutott  az  insurrectio 
történetében,  nem  ugyan  a  mai  napon,  hanem  a  rákö¬ 
vetkezőn,  a  mit  majd  sajnosán  fogunk  tapasztalni,  ha 
rájövünk. 

A  két  ujoncz  lovas- ezred  akként  tette  le  a  próbát  ezen 
az  első  napon,  hogy  az  ellenfél  tábornokának,  Lauriston 
grófnak  későbbi  elbeszélése  szerint  az  ellenük  kiküldött 
chasseur-ezrednek  kétszázhetven  halottja  s  tizenegy  tiszt 
vesztesége  volt,  úgy,  hogy  azt  másnap  nem  lehetett  az 
ütközetbe  vinni.  Lauristonnak  saját  fia  e  csatában  nyerte 

el  a  vállrózsáit.  0  alóla  kétszer  lőtték  le  a  lovat  az  insur- 
gensek  s  ezrede  őrnagyát  levágták ;  másnap  az  ifjú  Lau¬ 
riston  lett  őrnagy gvá  helyébe.  Ezt  tette  a  két  ujoncz  lovas¬ 
ezred  az  első  napon. 

De  még  az  insurgens  gyalogság  is  kimutatta  mai  nap 
a  maga  oroszlánkörmeit.  A  zalaiak  állták  meg  vitézül  a 
sarat. 

Gyönyörű  jelenet  van  följegyezve  róluk.  Két  testvér 
volt  a  hadsorban :  Berecz  István  és  Ferencz.  Nagyon 
szerették  egymást,  itt  sem  akartak  elválni.  Mikor  az  ágyu- 
tekék  zúgni  kezdtek  a  fejük  felett,  az  öcs  Ferencz  azt 
modta :  «bátyám,  én  most  ide  állok  kegyelmed  elé.  Kegyel¬ 
mednek  felesége,  sok  kis  gyermeke  van,  nekem  senkim. 
Hajön  a  golyóbis,  engem  hadd  találjon  !»  s  jött  a  golyóbis, 
odaterítette  Ferenczet  a  bátyja  lába  elé.  Erre  Berecz 
István  elkeseredetten  kiálta:  «no  franczia,  ha  meglőtted 
az  öcsémet,  hát  lőjj  meg  engemet  is  ! »  Abban  a  pillanat¬ 
ban  jött  a  másik  golyó  s  odafektette  Berecz  Istvánt  is  az 
öcscse  mellé  szépen. 

Déltől  késő  estig  tartott  az  ágyúzás  és  a  lovassági  harcz. 

Ez  alatt  a  nádor  folyvást  ott  járt  a  csatatéren.  Kísére¬ 
tében  voltak  Kisfaludy  Sándor,  a  nagyhírű  költő,  Nagy 
Pál,  Csohányi :  szárnysegédei,  Beckers  táborkari  főnöke, 
Diószeghy,  a  nógrádiak,  Kisfaludy  János,  Eölbey,  a  vas¬ 
megyeiek,  s  Nagy  Gábor,  a  tliurócziak  ezredes  kapitányai, 
s  több  alsóbb  rendű  tiszt. 

Az  ellenség  nyolczl'ontos  ütege,  mely  vágtatva  érkezett 

meg  Pápa  alól,  folytonosan  a  fényes  csoportot  tisztelte 

meg  ágyúgolyóival.  Ráismertek  a  nádorra  aranyos  diszöl- 

tönyérői,  érdemcsillagai  ott  fénylettek  mellén,  mintha 

czélpontnak  rakta  volna  fel.  Es  ő  hidegvérrel  nézte  az 
ütközetet,  melyet  —  senki  sem  vezényelt.  A  figyelmezte¬ 
tésre,  hogy  ne  tegye  ki  annyira  az  életét,  csak  egy  szomorú 
mosoly  felelt  ajkain,  az  ellenség  liaubiczai  körülötte  csap¬ 
kodtak  le.  Egy  ágyuteke  a  nádor  közelében  lovagló  Stocker 
főhadnagy  lovát  sodorta  el,  egy  másik  Günsberg  tisztnek 
a  karját  zúzta  szét  a  kíséretében.  Még  sem  volt  rábírható, 
hogy  elhagyja  a  helyét.  Mintha  vasból  öntött  szobor  állna 
ottan.  Példa  a  többieknek,  kik  idejöttek,  megmutatni,  hogy 
készek  a  halálra. 

A  rendes  hadsereg  pihent  az  alatt  és  főzte  a  maga  húsait, 
mint  a  kire  ez  az  egész  bolondság  nem  tartozik. 

Csak  a  két  gyönge  lovas- ezred,  a  Hohenlohe  dragonyo- 
sok  és  az  Ott  huszárok  tettek  egyszer  —  a  maguk  jószán¬ 
tából  —  egy  kísérletet  az  alkalmatlan  üteg  elmozdítására. 
De  azok  is  véres  fejjel  jöttek  vissza,  az  ellenség  kartács- 
tüzétől  megtizedelve. 

E  roham  után  egy  jellemző  episodot  jegyzettek  fel  a 
szemtanúk. 

Egy  győri  insurgens  lovas,  Ugrinovics  Lázár,  kijött  egy¬ 
magában  ütközetet  látni.  Senki  se  hívta  ide,  mert  a 
hadosztálya  valahol  hátul  feküdt  a  tartalékban ;  de  hát  az 
neki  nagyon  jó  mulatság  volt,  hogy  mikor  egyes  portyázó 
franczia  lovasokat  megkaphatott,  azoknak  neki  rugtatott, 
s  ha  helyt  álltak,  jól  elpáholta,  ha  elszaladtak  «szakker- 
bokkert»  kiabált  utánuk. 

A  lovasság  sikertelen  rohama  után  észreveszi  Ugrino- 
vics,  hogy  három  franczia  lovas  egy  földön  fekvő  osztrák 
dragonyos  tisztet  körülfogott,  a  ki  már  meg  van  sebesítve, 
de  még  is  védi  magát. 

—  Ejnye,  hát  nem  hagytok  békét  annak  a  szegény  pá¬ 
rának  !  —  rivall  rájuk  Ugrinovics  s  oda  vágtat,  leüt  egyet, 

levágja  a  másikat,  a  harmadiknak  utána  küldi  a  véle¬ 
ményét;  azzal  leszáll  a  lováról,  fölveszi  a  németet,  felül¬ 
teti  a  sajat  lovára  s  mikor  aztán  viszi  vissza,  megszaba¬ 
dítva  fogságból  és  halálból,  azt  veti  neki  oda  hetykén : 
«így  tesz  az  insurgens,  mikor  megharagszik  !»  A  dragonyos 

tiszt  szeméből  kicsordult  a  köny.  0  is  ott  lehetett  Lands- 
knechtsschild  bárónő  estéjén,  mikor  az  insurgenst  paró- 
diáztak. 

Utoljára  aztán,  hogy  senki  sem  jött  a  csatát  vezetni  (a 
nádor  csak  közvitéz  volt  már,  ő  nem  volt  vezér)  támadt 
egy  elmés  ember  az  insurgensek  között:  Értei  alezredes. 
Ennek  az  a  gondolata  kerekedett,  hogy  ugyan  mit  pihen¬ 
nek  azok  az  öreg  ágyuk  az  elsánczolt  tábor  előtt,  a  hol 
nincs  ellenség,  s  odavonatott  belőlük  hatot  a  Rába  part¬ 
jára,  a  honnan  az  ellenséget  szépen  oldalba  lehetett 
ágyuzni  s  a  mint  az  elkezdett  dolgozni  gorombán,  az 
ellenség  átlátta,  hogy  ennek  fele  sem  tréfa  s  mindenestől, 
ágyústól,  lovastól  visszavonult  Ménfőre  s  békét  hagyott 
azután. 

Ekkor  itt  lett  volna  az  idő  és  alkalom  szépen  levonulni 
az  egész  sereggel  Komáromhoz  s  ott  átkelni  a  Dunán. 

Hanem  ehez  valami  intézkedés  kellett  volna :  valami 
vezénylet,  vagy  hogy  híják? 

Keresték  is  Nugent  tábornokot  egész  éjjel,  de  biz  azt 
nem  találták  sehol.  Valószínű,  hogy  lefeküdt. 

S  ha  azt  tette,  igaza  volt  benne.  Sokat  fáradt  s  olyankor 
bizony  jól  esik  az  embernek,  ha  kedvére  kipihenheti 
magát;  —  ha  mindjárt  nem  is  a  babérain. 

Az  egész  éj  tétlenségben  folyt  le,  mi  alatt  az  átelleni 
hegyeken  a  franczia  tábor  őrtüzei  mutatták  az  ellenség 
messze  kiterjedő  haderejét. 

Másnap  reggel  hét  órakor  a  két  főherczeg  már  lovon 
ült,  s  annyira  kedvezett  nekik  a  szerencse,  hogy  Nugent 
tábornokot  csakugyan  feltalálták. 

—  De  már  most  itt  az  ideje,  hogy  tegyünk  rendelkezé¬ 
seket!  siirgeté  a  nádor. 

—  Minek  az?  monda  a  tábornok,  majd  rendelkezik  az 
ellenség,  s  mi  ahoz  alkalmazzuk  a  mienket. 

A  miben  megint  tökéletes  igaza  volt. 

Tehát  minden  csapat  állt  és  feküdt  ott,  a  hova  a  mennyei 
gondviselés  odarendelte. 

A  hadsereg  hozzá  fogott  megfőzni  a  maga  ebédjét. 

Az  insurgens  is  ugyanazt  tette  volna,  ha  nem  hiány¬ 
zott  volna  az  ebédhez  két  lényeges  alkatrész,  a  kenyér 
és  a  hús. 

A  veszprémi  és  pesti  ezredek  már  hat  nap  óta  nem  kaptak 
élelmet,  a  tarisznyájuk  pedig  már  kiürült. 

Nyolczvanezer  darab  kenyeret  siittetett  a  nádor  előre, 
hanem  azt  a  generalissimus  a  megelőző  napokon  a  főhad¬ 
seregbe  követelte  be,  abban  a  hitben,  hogy  az  insurgens 
sereg  és  az  olaszországi  had  úgy  is  oda  fognak  csatlakozni. 

Tehát  nem  volt  mit  enni. 

Ekkor  a  nádor  beizent  Győr  városába,  Kisfaludy  Sándor 
által,  hogy  ugyan  az  Isten  szerelméért  ne  hagyják  a  pol¬ 
gárok  éhen  elveszni  a  felkelő  nemességet !  A  mint  a  hős 
regék  költőjétől  ezt  a  szózatot  megtudták  a  jó  győriek, 
nosza  minden  háznál  elkezdtek  sütni,  főzni  az  insurgensek 
számára,  bort  is  adtak  össze  nagy  bőséggel ;  minden  készen 
volt  nagyliamar,  csak  érte  kellett  jönni. 

A  főherczegek  a  kismegyeri  kápolnához  vitették  ki  maguk 
után  a  reggelit  s  a  nádor  újra  sürgette,  hogy  ideje  volna 
egy  hadirendet  kigondolni. 

Vállat  vontak  rá.  Neki  nem  volt  itt  szava. 

Abban  a  kéziratban,  a  melyből  ez  adatokat  vettük, 
vannak  több  helyen  kitörült  sorok.  Ezek  a  legtanulságo¬ 
sabbak.  Egy  ilyen  ki  törült  mondatból  ezt  lehet  kivenni: 
«e  lemondásból  lehetett  megismerni  az  ő  magas  lelkét  (a 
nádorét),  ki  a  régi  rómaiak  mintájára,  felülemelkedve  a 
mostani  katonai  etiquetten,  ha  királya  úgy  kivánta,  mint 
zászlótartó  is  kész  volt  szolgálni  más  vezér  alatt. 

Az  ebéd  már  meg  volt  főzve  az  insurgensek  számára,  a 
veszprémiek,  a  kik  legközelebb  érték,  bekiildték  n  mamik 

részéért  a  városba  Fehér  Mihály  káplárt,  Lampert  és 
•Csizmadia  közlegényekkel. 

A  város  kapujához  érve,  már  felütötte  az  orrát  a  legény¬ 
ségnek  a  jó  pecsenye-illat,  a  mi  minden  konyhából 
üdvözölte  őket  s  a  mi  a  gyomorban  oly  kellemes  fantá¬ 
ziákat  ébreszt. 

Épen  délre  harangoztak  :  « jókor  jövünk)4,  mondá 
Csizmadia  Péter. 

Ekkor  elkezdtek  ágyuzni. 

—  Nem  pajtások !  már  elkéstünk ;  monda  Fehér  Mihály. 
Nekünk  ottan  harangoznak ! 

S  azzal  megfordultak  mind  a  hárman,  ott  hagyták  a  jó 
ebédet  s  étien,  szomjan,  mint  társaik  ott  künn  a  mezőn, 
vágtattak  vissza  a  csatatérre  s  épen  jókor  érkeztek,  hogy 
részt  vehessenek  abban  a  vendégségben,  melyben  Fehér 
Mihály  is  kapott  két  sebet :  az  volt  neki  a  jó  áldomás,  a 
lovát  is  lelőtték  :  az  volt  a  pecsenye,  de  a  két  baj  társa  nem 
hagyta  ott  veszni,  odavették  a  két  lovuk  közé  s  egyik¬ 
egyik  kezét  fogva,  úgy  vágtattak  el  vele,  az  ellenséget 
jobb  kézzel,  balkézzel  háritgatva  el  kétfelől. 

A  francziának  aztán  volt  hadirendje. 

A  mint  roppant  lovassági  tömegével  elkezdett  kiterjesz¬ 
kedni  Kis-Megyeren  túl,  s  ugyanakkor  gyalogságát  roham - 
oszlopokra  alakitá  Szabadhegygyel  szemben,  mindjárt 
ki  lehetett  találni  a  szándékát,  hogy  egyfelől  az  egyesült 
osztrák-magyar  hadsereg  derekát  akarja  keresztültörni, 
másfelől  annak  a  visszavonulási  utjátKomáromfelé  elvágni. 

Most  azután  az  utolsó  órában  Nugent  tábornok  is  átlátta, 
hogy  valami  intézkedést  kell  tenni.  Abdánál  állt  még  egy 
insurgens  hadtest  Meskó  tábornok  alatt,  egy  másik  a 
Szigetközön  Keglevics  tábornok  alatt.  Ezekhez  gyors  futárt 
küldött,  hogy  adjanak  rendelkezésére  még  tizenkét  svadron 
insurgens  lovast.  Hogy  mi  történt  ezekkel  a  lovasokkal? 
azt  majd  érdekes  lesz  elnézni.  A.,  egész  két  dandárt  ide¬ 
vonni  a  főhadsereghez  már  nem  volt  idő.  Még  reggel 
lehetett  volna. 

A  franczia  egy  óra  alatt  készen  volt  a  maga  csatarend¬ 
jével.  Hiszen  a  mieink  is  készen  voltak. 

Szabadbegy  előtt  egy  kiálló  szögletet  képeznek  azok  a 
dombok,  a  miknek  a  legmagasabb]' kán  áll  egy  majorság. 
Itt  lettek  elhelyezve  az  ágyuk  és  a  gyalogság. 

Csak  három  insurgens  zászlóalj  volt  a  tűzben  :  Vas,  Zala, 
Veszprém.  —  A  pesti  és  komáromi  a  tartaléknál  volt,  a 
többi  az  elsánczolt  táborban. 

Az  első  halott  neve,  a  kit  az  első  franczia  ágyúgolyó 
lezúzott,  Rózsás  János,  a  veszprémi  gyalog  zászlóaljból. 
Mikor  összerogyott,  s  látta,  hogy  baj  társai  (a  kik  még  soha 
sem  láttak  meglőtt  embert,  vérző  tagokat)  meg  vannak 
indulva  (nagyon  szerették,  derék  fiú  volt,  sok  apró  gyer¬ 
meke  otthon)  lelkesülten  kiáltott  fel :  «ne  törődjetek  velem ! 
Harczoljatok  vitézül.  Nem  fáj  a  halál!  Gyönyörűség  a 
hazáért  halni ! »  —  S  félrehúzta  magát  —  és  meghalt. 

A  francziának  volt  haditerve. 

Vezérei :  Grenier,  Colbert,  Lauriston,  Narbonne  Európa 
legnevezetesebb  csatatéréin  tanulták  a  háború  tudományát. 

Mig  ágyúi  a  mi  hadsorainkat  tizedelték,  gyalogsága 
tömött  oszlopokban  rohant  fedett  hadállásaink  megostrom- 
lására  s  a  gyalogság  mögött  vonultak  a  lovas  csapatjai,  a 
visszaveretés  esetére  helyt  állani. 

A  szabadhegyi  halmok  és  a  majorépületek  körül  folyt  a 
legheveseb  csata :  itt  volt  a  három  insurgens  gyalog 
zászlóalj,  s  két  magyar  sorezred,  az  Eszterházy  és  Alvinczy. 

A  győzelem  nem  volt  se  könnyű,  se  olcsó. 

A  veszprémiek  az  Eszterházyakkal,  mikor  már  az  ellen¬ 
ség  ágyúikat  elfoglalta,  szuronyszegezve  rohantak  rá, 
visszavették  az  ágyukat  s  kiverték  az  ellent  Szabadhegyből, 
egy  lövés  nélkül ;  kapitányuk  Krantz  Károly  maga  vágta 
le  személyes  viadalban  az  ellenség  vezénylő  főtisztjét  s 
az  újra  témadó  ellenséget  háromszor  leszórta  a  megmászott 
halomról. 

A  zalaiak  egészen  fedetlen  helyen  álltak,  lenn  a  síkon, 
a  hol  az  ellenség  ágyutüze  és  puskagolyói  ellen  nem  védte 

őket  semmi.  Utoljára  nem  tűrhették  tovább.  Ezredesük 
Ghilányi  János  leszállt  a  lováról,  s  kezébe  ragadva  a 
zászlót,  rohamra  vezette  vitézeit.  Kossz  puskáik  voltak; 
de  jó  volt  a  szűrön}',  meg  a  puskaagy,  s  az  ellenség  kény¬ 
telen  volt  menekülni  a  haragja  elől.  Hanem  ekkor  egy¬ 
szerre  egy  osztály  lovas  cliasseur  került  a  hátukba,  s  Glii- 
lányi,  ki  elől  rohant  a  zászlóval,  már  körül  volt  fogva. 
Még  a  betanult  sorgyalogságnak  is  veszedelme  az  ilyen 
lovassági  roham.  Hanem  ezek  helyt  álltak  neki,  összecső¬ 
dültek  a  megtámadott  ezredesük  körül.  Osterhuber,  Sós, 
Yizy,  Szigethy,  Sólyom,  Dervarics,  Ádám,  Tuba :  szurony¬ 
nyal,  puskaagygyal  harczoltak  körűié;  Dóczy  főhadnagy 
nehéz  fringiájával  s  —  szétverték  a  megtámadó  lovasságot 
s  megmentették  az  ezredest  és  a  zászlót. 

Itt  a  tegnapi  jelenet  megint  ismétlődött  a  két  testvérrel. 
Hermány  Antal  és  Peter  együtt,  egymás  mellett  estek  el 
zászlójuk  védelmében.  A  zalaiaknál  jellemző  volt,  hogy 
annyi  egy  testvér  volt  közöttük  együtt  (kötelességen  kivül). 
Három  Kármán,  négy  Szeghy  testvér  lett  kitüntetéssel 
jutalmazva. 

Ezek  már  nem  voltak  ujonczok,  mert  hiszen  tegnap  már 
részt  vettek  az  ütközetben. 

A  vasmegyei  insurgens  gyalog  zászlóalj  a  második 
harczvonalban  volt  felállítva ;  mikor  a  franczia  gyalogság 
az  első  harczvonalt  áttörte,  s  a  sorgyalogság  szétzavarva 
rohant  hátra,  otthagyva  az  ágyukat:  ez  az  ujonczcsapat 
útját  állta  a  liátrálóknak  s  mig  egy  része  azoknak  újra 
felállításával  foglalkozott,  a  másik  részét  a  zászlóalj -pa¬ 
rancsnok,  Erdődy  Károly  gróf  szuronyszegezve  vezette 
rohamra  a  győztes  ellenség  ellen.  A  roham  sikerült,  a 
francziákat  visszavetették,  Sipkovics  László,  Mesterházy 
Mihály  és  társaik  utána  rohantak  az  ágyúnak,  a  mit  az 
ellenfél  már  vitt  magával  s  szétverték  az  elfoglaló  csapatot, 
8  visszahozták  az  ágyút.  Ekkor  szokás  szerint  egy  <  sztály 
lovas  cliasseur  rohanta  meg  a  csapatvezért  és  a  zászló¬ 
tartót.  Zongor  Mátyás  káplár  volt ;  hanem  azért  a  nagy 

bajban  ő  is  tudott  vezér  lenni;  összeszedte  a  pajtásait, 
György  Benedek,  Sterniczky,  Török,  Yáry,  megmutatták 
hogyan  kell  szuronynyal  lovasok  ellen  harczolni  ?  kisza¬ 
badják  zászlójukat,  vezérüket,  s  minthogy  ennek  elhordta 
a  lovát  egy  ágyuteke,  fölvették  őt  a  vállaikra,  úgy  vitték 
ki  a  pusztító  kartácstűz  közül.  Mintha  csak  restauratióban 
lettek  volna  ! 

A  balszárnyon  ez  alatt  a  lovassági  harcz  fejlődött  ki 
egész  terjedelmében;  ott  voltak  a  pesti  és  veszprémi 
ezredek. 

A  pesti  lovasezredet  sikerült  a  franczia  lovasságnak 
egy  oldalrohammal  az  úgynevezett  Yiczay-ároknak  neki 
szorítani.  A  mély  vízárok  a  távolból  nem  volt  észrevehető 
s  a  vitéz  ezrednek  könnyen  lehetett  volna  az  előre  meg¬ 
ásott  sirjává. 

A  bőszült  viadalban,  mely  itt  kifejlődött,  elvesztő  már 

lovát  a  vitéz  Jeszenszky,  s  Teleky  Adám  gróf;  az  árok 
tele  volt  már  hanyathomlok  lezuhant  lovasokkal  és  pa¬ 
ripákkal. 

Az  ezrednek  volt  két  tábori  lelkésze  is,  egy  katholikus 
pap,  Járossy  Mihály  és  egy  protestáns  lelkész  Yarga  József. 
Mind  a  kettő  versiró  ember  volt  s  a  tábortűznél  sokat 
versengettek  egymással,  hogy  melyiknek  a  verse  hatha¬ 
tósabb?  A  Viczay-ároknál  is  ott  voltak  mind  a  ketten 
lóháton. 

—  No  páter!  kiáltott  most  Yarga  a  másiknak  e  szoron- 
gattatásban,  most  fújjuk  el  a  költeményeinket.  Lássuk 
melyikünké  gyújt  jobban? 

S  azzal  hozzáfogtak  ketten  két  felől  harczosokat  lelke¬ 
síteni  szép  rímes  alexandrinusokban.  S  mind  a  két  versnek 
egyforma  hatása  lett.  A  vitézek  uj  tűzre  gyulladtak. 

Fekete  József  káplár  bajtársaival  elszántan  közé  rohant 

az  ellenségnek  s  először  is  a  főhadnagyát  Jeszenszkyt 

szabadítá  ki  a  fogságból,  azután  balra  fordult  s  Teleky 
/ 

Adám  kapitányát  vágta  ki  a  francziák  kezéből  s  lovat  is 
szerzett  neki,  a  mire  megint  felüljön. 

Clementis  és  Gyurikovics  Yincze  hadnagyok  és  Halász 
őrmester  Gosztonyi  ezredes  segítségére  rohantak,  ki  az 
ezred  zászlója  körül  elkeseredett  harczot  vívott,  s  szét¬ 
verték  az  ellenfelet. 

Baross  János  két  főhadnagyát  szabadítá  ki  a  francziák 
•közül,  kiket  már  elnyomtak,  Horváthot  és  Sárközyt. 

Miskey  Ferencz  kapitány  maga  vágta  keresztül  magát  a 
támadóin,  senki  segítsége  nélkül,  Máriássy  Dénes  tiszttársa 
követte  a  példáját. 

Ez  alatt  Földváry  Gábor  és  Antal,  Szeles  Józseffel, 
Zsámbokrétyvel  a  mély  árokba  hullott  bajtársakat  szaba- 
díták  ki  veszedelmes  helyzetükből  s  csodálatos  erőfeszí¬ 
téssel  kimentve  valamennyit,  újra  a  csatába  vitték. 

A  legdübösebb  küzdelem  Rakovics  Antal  százados  körül 
folyt,  ki  alól  a  tusában  két  lovat  lőttek  ki,  a  harmadikat 
Szalmásy  Ferkó  káplárja  adta  át  neki  s  maga  gyalog  bar- 
czolt  tovább.  Egyetlen  egy  férfi  sem  volt  az  ezredben,  a 
ki  ellenféllel  össze  nem  vagdalkozott  volna.  De  az  igazi 
insurgens  «hat  vágás »  Tisza  Péterről  van  följegyezve. 

Ez  a  bős  lovag  ebben  a  nagy  tusakodásban  először  a 
főhadnagyát,  Ladányi  Sándort  csikarta  ki  az  ellenség  ke¬ 
zéből;  akkor  ő  maga  is  olyat  kapót  a  fejére,  hogy  lebukott 
a  lováról.  Ott  hagyták  halottul.  De  nem  sokára  felocsúdott. 
A  franczia  lovasok  ott  toporzékoltak  körülötte.  Felugrott; 
egyet  halálos  csapással  leütött.  Akkor  fölveté  magát  annak 
a  nyergébe.  Aztán  a  merre  nyilást  látott,  igyekezett  ki¬ 
menekülni  a  tágasba.  Ekkor  ismerős  lónyerítés  üti  meg  a 
fülét.  A  jó  hóka  lova  nyerített  gazdája  után.  Azt  ő  maga 
nevelte  fel;  nem  is  adta  volna  tíz  más  paripáért.  «Dejsz 
az  én  hóka  lovamat  nem  viszed  el  francziának  !»  monda 
Tisza  Péter,  s  azzal  megnyálazva  a  markát,  kapta  a  fokosát 
két  kézre,  odavágtatott,  szétcsapott  a  sűrűben,  megkapta 
a  bóka  lova  kantárszárát,  átszökött  annak  a  nyergébe :  « itt 
a  lovad  cserébe :  tartsd  meg ! »  kiálta.  a  francziának,  vissza¬ 
vágtatva  a  saját  paripáján  a  maga  népéhez.  Ezt  se  tenné 
más  meg;  csak  az  insurgenstől  telt  ki  az  valaha  napján  ! 

S  az  egész  hősi  csata  alatt  harsogtatta  a  két  tábori  pap 
a  maga  lelkesítő  versét  kitűnő  sikerrel.  Ez  azután  tapa 
volt:  nem  tenyerek,  kardok  csattogtak  össze  ! 

....  Ilyen  zenészeti  és  szavallati  akadémiát  se  rendez¬ 
nek  többet  soha  a  világon  ! 

0  ,*  " 

Most  a  veszprémi  ezredre  került  a  sor. 

Oh,  hisz  ezek  már  veteránok  !  már  tizenhét  nap  óta  áll¬ 
nak  az  ellenség  előtt.  De  az  időt  nem  a  kalendárium  és  a 
clepsidra  után,  hanem  a  kardokra  rótt  csorbák  fürészfogai 
után  kell  számlálni. 

«Rádócz  !» 

«Szombatlielv  !» 

« Karakó ! » 

« Takácsi ! » 

«Pápa ! » 

Öt  ilyen  «nap»,  csak  elég  arra,  hogy  egy  vitézt  veteránná 
tegyen  ! 

Méltó  volt  rá  ezen  ezred,  hogy  a  franczia  legjobb  vi¬ 
tézeit  küldje  ki  ellene,  a  kinek  már  annyival  tartozott  a 
rováson  ! 

Ráismerhetett  jól  a  zászlójáról.  Ez  volt  legjobban  össze¬ 
tépve,  szaggatva  a  golyóktól. 

Ez  állt  a  liarczvonal  legszélső  pontján,  mindenünnen  rá 
lehetett  rohanni. 

Kartács,  haubicz  özönlött  reájuk.  Nekik  is  volt  négy 
hatfontosuk,  a  mi  visszafelelgetett  becsülettel.  (Ezen  a 
napon  a  két  insurrectionális  lovas  üteg  és  a  félüteg  haubicz 
kétezerszáznegyvennégy  lövést  tett  az  ellenség  ütegeivel 
szemben.  Hanem  a  francziák  jobban  lőttek,  két  ágyúját 
a  veszprémi  ezrednek  leszerelték  s  az  ott  hevert  az  útfélen.) 

A  franczia  lovasság  rohamra  indult. 

Ekkor  Zichy  Ferencz  gróf,  az  ezredes,  kiküldte  az  őrna¬ 
gyát,  Ihász  Imrét,  hogy  az  ágyukat  mentse  meg  minden 
áron.  Az  a  szégyen  nem  érheti  a  veszprémi  ezredet,  hogy 
tőle  ágyukat  vettek  el. 

S  ugyanekkor  az  öcscsét,  Zichy  Károly  kapitányt,  Hunkár 
Antal  svadron  vezetőt,  a  szakaszaikkal  a  rohamra  jövő 
ellenséggel  szembe  indítá. 

Ihász  Imre,  ki  már  Szombathelynél  rajta  hagyta  a  keze 
szennyét  az  ellenfelén  (ott  levágatta  ötven  lovasát,  s  har- 
minezat  foglyul  ejtett  a  megyeház  előtt),  sietett  végrehaj¬ 
tani  a  parancsot,  leszállítá  a  legénység  egy  részét  a  lóról, 
s  neki  állítá  az  összetört  ágyúknak,  hogy  vegyék  azokat 
fel  és  hozzák  ki  a  dulakodásból. 

Hallatlan  merészség !  Összetört  kerekű  ágyúkat  ember- 
vállra  emelve  hozni  ki  a  csatából. 

Megtették. 

Az  ellenfél  bámulatára  s  a  haubiczok  durrogásai  köze¬ 
peit,  felvették  a  vállaikra  az  ágyúkat,  átemelték  az  országút 
mély  árkán,  ott  azután  kötelet  kötöttek  a  végeikre  s  lóhoz 
kötve,  úgy  szánkáztatták  el  azokat  magukkal  a  sík 
mezőn. 

A  két  hadosztály  ez  alatt  kétségbeesett  harczot  kezdett 
a  túlnyomó  erővel.  Kovács  András  hadnagyot  egy  pisz¬ 
tolygolyó  holtan  teríté  le.  Kemény  Dénes  elvágott  kézzel 
fogságba  jutott,  s  maga  a  hősök  hőse,  Hunkár  Antal  négy¬ 
szer  vezette  a  rohamra  szakaszát,  mindannyiszor  kapott 
egy  nehéz  sebet.  A  negyedik  leteríté  a  földre.  Véres  teste 
fölött  még  megújult  a  tusa.  Egy  kedves  legénye  volt: 
Fodor  István.  Az  nem  akarta  engedni  a  kapitányát. 
Saját  testével  védte  meg  őt,  mig  maga  is  föléje  roskadt. 
Tizenegy  kardvágást  és  tizenhárom  pisztolygolyót  fogott 
fel  a  testével  a  kapitányáról.  S  a  huszonnégy  sebbel  még 
megélt  és  kigyógyult!  s  Hunkárt  is  megmenté,  az  is 
kiépült  nehéz  sebeiből. 

kiesék  ezek ! 

A  veszprémi  ezred  Zichy  Ferencz  alatt  visszaverte,  ezt 
a  rohamot  is. 

A  nádor  szeme  láttára  történt  ez,  ki  maga  a  kíséretével 
ott  volt  a  balszárny  tusainál  s  abban  az  ütközetben,  a  hol 
senki  sem  vezényelt,  ő  legalább  osztozott  a  saját  alkotta 

had  nehéz  sorsában  s  keserű  elégtétele  volt  annak  hős¬ 
tetteiben.  A  nádor  kíséretében  levő  főtisztek,  Luzsénszky 
József  tábornok,  Reinisch  alezredes,  maguk  is  az  ostromló 
ínsurgens  ezredek  élére  álltak  s  együtt  harczoltak  velük, 
mint  önkénytesek. 

Ekkor  jön  jelenteni  hangosan  a  hadsor  előtt  Geramb 
ezredes,  hogy  az  ő  rendes  lovassága  annyira  szét  van 
zilálva,  hogy  kénytelen  visszavonulni. 

Most  már  az  insurgens  lovasság  egyedül  marad. 

Még  ez  sem  volt  jeladás  a  meghátrálásra. 

Hanem  ez  alatt  a  franczia  voltigeurök  a  Párzsa  patak 
folyásán  megkerülték  a  kismegyeri  halmokat,  s  a  szőlő¬ 
hegyeken  át  oldalába  nyomultak  a  szabadhegyi  major¬ 
ságnak. 

Onnan  sietve  kértek  lovasságot  a  nádortól,  a  támadókat 
visszaverni. 

Abban  a  pillanatban  érkezett  meg  a  zempléni  lovasság 
Kandó  ezredes  vezetése  alatt. 

Elég  jól  siettek.  A  Kárpátoktól  a  Dunáig.  S  az’  ágyuszó 
vezetése  alatt  odataláltak  a  csatatérre. 

ÍSoha  se  láttak  még  ellenséget. 

S  mindjárt  az  első  pillanatban  azt  mondták  nekik,  hogy 
amott  a  síkon  villog  egy  hosszú  vonal,  az  a  franczia 
szuronysor;  két  oldalán  egy- egy  gömbölyű  fehér  füstfel- 
leg :  azok  a  franczia  ágyúk.  Azokat  el  kell  onnan  verni 
hevenyén. 

Rögtön  sarkantyúba  kapták  lovaikat  s  vágtattak  előrer 
előre !  Az  ágyutekék  ott  búgtak  el  soraik  között :  nem 
rettenték  őket  vissza.  Most  nagy  ropogva  vágott  közéjük 
a  kartács.  Egész  utczát  vágott  soraikban,  s  a  csapat  leg- 
daliásabb  vitéze  :  Barkóczy  halálosan  találva  rogyott  össze- 
lovával  együtt.  «Ne  gondoljatok  rám!»  kiálta  a  dalia. 
«Előre!  A  hazáért!))  S  azok  vágtattak  neki  az  öldöklő 

hadsornak,  elszántan . és  egyszer  aztán  meg  kellett. 

nekik  állni.  Közöttük  és  a  franczia  gyalogság  és  ágyuüte- 
gek  között  nyúlt  végig  egy  széles,  mély  árok.  És  a  mi 

1)  ad  vezéreinknek  nem  volt  egy  térképük,  mely  a  veszedel¬ 
mes  árok  létezéséről  tudósította  volna  őket. 

Vissza  kellett  fordulniok ;  felvették  sebesülteiket,  halot¬ 
taikat  s  szomorúan  ügettek  vissza  a  csatatérről,  a  liol  a 
haza  földe  maga  veri  meg  azokat,  a  kik  ő  érte  vérzenek. 

*  *  * 


Ezzel  a  balsikerrel  el  volt  az  ütközet  sorsa  döntve. 
A  francziák  elfoglalták  a  szabadhegyi  majort  uraló  dom¬ 
bokat,  s  azzal  az  ott  harczoló  gyalogság  minden  hősi 
ellenállása  kárba  veszett. 

A  visszavonulás  el  lett  rendelve  Komárom  felé. 

Nem  volt  az  vad  futamodás.  Rendben,  zárt  sorokban 
húzódtak  vissza  a  gyalogezredek,  az  insurgens  zászlóal¬ 
jak;  lövéseiket,  miket  nem  pazaroltak  a  csata  alatt,  most 
a  visszavonulásnál  használták  föl.  Egyetlen  ágyút,  egyet¬ 
len  zászlót  nem  vett  el  tőlük  az  ellenség.  Nem  hogy  a 
fegyvereiket,  de  még  azok  a  fiatal  iskolás  gyermekek,  a 
kik  dobosokként  szolgáltak,  egyetlen  dobot  el  nem  vetet¬ 
tek  maguktól. 


A  nádor  maga  Szent-Ivánnál  négy  zászlóalj  lovasságot 
állított  össze  a  menekülő  csapatokból,  s  mikor  egy  tömeg¬ 
ben  volt,  akkor  maga,  a  főhadsegédével  Beckers  ezredes¬ 
sel,  Csonányi  József  szárnysegéddel,  visszavezette  azt  még 
egyszer  a  csatatérre  s  a  győri  országutat  védő  magaslaton 
felállttá.  Ott  harczolt  még  a  felállított  ágyuütegek  körül 
Hadik  altábornagy  .  Luzsénszky  József  tábornok,  Almásy 
Kristóf  ezredes,  az  ellenség  támadásait  visszaverve  s  e 
hősi  ellenállás  oldja  meg  a  hadtani  rejtélyt,  hogyan  lehe¬ 
tett  egy  csatavesztett  hadseregnek  « oldalt*)  elvonulni,  szem¬ 
ben  az  ellenség  csatavonalával  s  háta  mögött  a  Dunával. 
Itt  dolgozott  az  insurrectio  két  ágyújával  és  két  haubiczá- 
val  Macliold  József  insurgens  főtüzmester,  ugyanaz,  a  ki 
Némánál  Macdonald  franczia  tábornok  alól  kilőtte  a  lovat, 
s  gránátjaival  a  chasseuröket  szétrobbantotta,  s  a  fran- 
cziáknak  két  élelemszállító  hajóját  tönkre  lőtte.  E  vég- 


Jókai:  Névtelen  vár.  TI. 

erőfeszítés  egy  érczkapnt  tartott  nyitva  az  elvonuló  sereg¬ 
nek,  melyet  a  győztes  ellenség  nem  bírt  előtte  elzárni, 
biztosítá  ez  által  a  sereg  elvonulását  Komáromba.  Mi  lett 
volna,  lia  az  ütközet  elejét  is  az  vezeti,  a  ki  a  végét? 

És  lehetett  látni  e  visszavonulás  fedezése  alkalmával  a 
hős  tetteit  a  jobb  szárnyról  előkerülő  bars-,  somogy-, 
zala-  és  vasmegyei  insurgens  lovasságnak:  a  jászok, 
nógrádiak  hadosztályainak.  Itt  esett  el  a  somogyiak  egyik 
legjobb  vitéze,  Bátor  György.  —  Utána  rögtön  Festetics 
János  gróf,  csapatja  élén  az  előnyomuló  franczia  gyalog¬ 
ságot  rohanva  meg:  szivén  találta  egy  ostoba  golyó. 
Utána  Pásztory  vezette  a  rohamot  a  franczia  négyszög 
ellen.  Elesett  a  zászlótartó  is,  s  a  zászlót  egy  köznemes, 
Sepsey  János  ragadta  fel.  Az  is  elesett.  A  harmadik 
zászlótartó  Szuliányi  Ferencz  volt.  Perez  múlva  azt  is 
lelőtték :  s  volt  bátorsága  még  egy  negyediknek  felragadni 
azt  a  jelvényt,  melylyel  együtt  jár  a  becsület  és  a  halál. 
Ez  Mohos  János  köznemes  volt.  Ennél  mindvégig  meg¬ 
maradt  a  zászló. 

Ezekkel  egyesülten  harczolt  a  tartalékban  hagyott 
hevesi  hadosztály  Dessewffy  Tamás  vitéz  kapitánya  alatt. 

A  jászok  visszavonulásukkor  összeverekedtek  a  franczia 
gyalogsággal  és  lovassággal.  Egy  oldalról  lőtték  őket,  más 
oldalról  vágták  őket.  Tury  Miklós  káplár  lovát- lelőtték, 
akkor  gyalog  maradva,  puskát  kapott,  a  mit  egy  holt 
franczia  voltigeur  ejtett  el,  azzal  neki  ment  egy  franczia 
lovasnak,  azt  lelőtte  vele,  annak  a  lovával,  fegyverével 
aztán  megint  folytatta  a  harezot,  míg  rendben  kikevered¬ 
tek  egymás  közül  s  mindkét  félnek  egyforma  öröme  volt, 
hogy  a  másiktól  megszabadult. 

Utánok  következett  Zala.  Ennek  az  ezrednek  kellett 
magával  vinni  az  insurrectió  második  ágyuütegét.  Ezt  a 
kincset  nem  adták  ingyen.  Mind  elsorolni  a  zalai  hősök 
és  vértanuk  neveit,  egy  litánia  volna !  Az  is  tünemény, 
mikor  egy  zászlótartó  maga  attakiroz  s  ő  keresi  a  sűrűsé¬ 
get  a  csatában,  hogy  megritkitsa;  ezt  tette  Sepsey  Pál. 


A  mit  Porpáczy  tett,  hogy  gyalog  maradva,  hat  lovast 
levágott  egymás  után,  a  kik  nem  akarták  neki  elhinni, 
hogy  nem  adja  meg  magát:  az  csak  katona  dolog;  hanem 
az,  a  mit  a  két  Lázár  testvér  elkövetett,  az  már  hős 
ballada,  s  méltó  volna  egy  epicus  tollára. 

Közlegény  volt  mind  a  kettő.  A  bát^a  Lázár  Márton,  a 
kapitányát,  Bessenyey  Jánost  igyekezett  kivágni  a  körül¬ 
fogó  hat  chasseur  közül.  Kettőt  le  is  vágott.  De  a  íran- 
cziák  is  jól  verekedtek,  s  Márton  sebesülten  rogyott  le 
lováról.  —  Meglátja  az  öcscse  József,  hogy  gyilkolják  a 
bátyját;  négyen  egy  ellen!  Oda  rohan  és  közéjük  vág. 
Akkor  azok  ott  hagyják  a  földön  fekvő  sebesültet,  s  neki 
fordulnak  a  Jóskának  s  azt  kezdik  vagdalni.  Erre  felpil¬ 
lant  a  nehéz  sebben  fekvő  bátyja :  összeszedi  minden  ere¬ 
jét,  felugrik  a  földről.  Fegyvere  már  nincsen,  puszta  kéz¬ 
zel  rohanja  meg  hátulról  az  egyik  chasseurt,  kifacsarja 
kezéből  a  kardot  s  letaszítja  a  lováról;  azzal  maga  ugrik 
a  nyeregbe  s  rohan  az  öcscse  segítségére.  Az  is  sebekkel 
fedve  van  már ;  de  egy  ellenfél  megint  lehull,  s  most  már 
egyenlő  a  szám !  Ekkor  egy  pisztolylövés  éri  a  bátyát  s  az 
lehull  ismét  a  lóról.  De  még  akkor  sem  ereszti  el  annak  a 
kantárát,  hogy  a  letaszított  ellenfél  fel  ne  ülhessen  rá  s 
az  öcscsét  ne  támadhassa  meg,  hanem  még  a  földön 
kúszva  is  tovább  vonszolja  azt  magával  s  még  térden 
állva  is  ellentáll  a  vele  tusakodó  chasseurnek ;  mig  vég¬ 
tére  a  dicső  küzdelemből  kiszabadítja  mind  a  kettőt  Hor¬ 
váth  János  kapitány.  —  Márton  vitézi  érdemrendet 
kapott.  Megérdemelte:  a  szivéért  még  inkább,  mint  a 
karj  áért. 

Tele  van  ilyen  jelenetekkel  az  insurrectió  története. 

Az  a  kigúnyolt,  kinevetett,  leköpdösött  lap !  A  mit 
magunk  is  behajtottunk  a  nemzet  krónikájában,  hogy 
mikor  az  utódok  lapozgatnak  benne,  rá  ne  találjanak. 

A  vasmegyei  ezred  is  elveszté  derék  hősét,  Foky  Ferencz 
kapitányt  a  harczban.  Jó  barátja  Horváth  Kristóf  meg¬ 
fogadta,  hogy  boszut  áll  érte !  Horváth  Mihály  káplái 

volt,  de  azért  a  József  huszároknak  három  tisztjét,  meg 
két  ágyúját  kiszabadítá  az  ellenség  kezéből  a  maga  foko- 
sos  bajtársaival.  Az  alezredes  Szapáry  Yincze  gróf  alól 
is  kilőtték  a  lovat.  Az  ifjabb  Zichy  Ferencz  gróf  maradt 
leghátul.  S  a  visszavonulásnál  leghátul  maradni  —  az  a 
legelső  hely. 

Futásnak  lehet-e  nevezni  ennek  az  ütközetnek  a  végét? 

A  futás  egy  mozdulat  —  hátrafelé. 

De  hisz  az  osztrák  és  magyar  hadseregnek  a  háta 
mögött  volt  a  Duna;  és  azon  semmi  Ilid,  oda  nem  fut¬ 
hattak.  Ők  az  ellenfél  egész  harczvonalán  keresztül  törtek 
maguknak  fegyveres  kézzel  utat !  Egyenkint  minden  ezred 
és  külön-külön  magára  hagyva,  végig  az  üldöző  ellenség 
elől,  hanem  azon  keresztül. 

A  kifáradt,  agyonhajtott  rendes  sorezredek,  s  a  tanu¬ 
latlan  insurgensek  nem  adták  meg  magukat  ezredenkint, 
zászlóstul  vonultak  végig  az  ellenség  ütegei  előtt,  egy 
ágyút  sem  vesztettek,  hanem  ők  hoztak  el  magukkal  két 
elfoglalt  ágyút  a  francziáktól. 

A  győri  ütközetben  a  rendes  hadseregnek  hétszáz 
halottja  esett  és  ezerliétszáz  sebesültje,  az  insurgens 
seregnek  száznyolczvan  halottja  és  ötszáznyolczvan  nehéz 
sebesültje :  tehát  egy  tizedrésze  a  harczoló  seregnek ! 
A  francziák  maguk  a  leggyilkosabb  harcznak  ismerték  el 
ez  ütközetet  s  Dömölktől  Pápáig  megtelt  sebesülteikkel 
minden  város  és  falu. 

Hanem  azért  a  győri  ütközet  gúny  és  nevetség  tárgya  a 
mai  napig.  —  Az  Alvinczy-ezred  veszített  legtöbb  halottat. 

S  lett  érte  a  jutalma  egy  csúfos  közmondás,  a  mivel  a 
mai  napig  is  egymást  gúnyolja  a  magyar. 

«Kend  az  Alvinczy?» 

Es  Alvinczy  se  semmiféle  vezére  nem  volt  az  insurgens 
seregnek,  se  puskacsinál  ója,  se  fegyverliferánsa;  de  még 
csak  közelében  sem  volt  a  győri  csatatérnek,  hogy  őt 
akárki  e  szóval  interpellálhatta  volna. 

Honnan  tapadt  hát  a  nevéhez  ez  a  csúf  adoma? 

Talán  kipuhatoljuk  most,  —  hatvannyolcz  esztendei 
megszokás  után  ? 

S  mikor  a  két  sereg  elvonult  már  a  csatatérről,  akkor 
érkezett  meg  az  Abda  melletti  elsánczolt  táborból  a  po¬ 
zsonyi  insurgens  lovasság  két  csapatja:  az  egyik  Horváth 
Ferencz,  a  másik  Olgyay  Boldizsár  vezetése  alatt.  Nem 
úgy  tévedtek  ide :  rendelve  voltak;  parancsot  kaptak,  bog}’ 
jöjjenek,  csakhogy  későn  kapták. 

Már  akkor  az  osztrák  és  magyar  hadseregnek  csak 
a  halottjai  voltak  a  harczmezőn  —  és  a  győztes  el¬ 
lenség. 

/ 

Es  ők  a  maguk  két  kis  csapatjával  az  egész  ellenséges 
tábortól  körülfogva ! 

Arról  szó  sem  volt,  hogy  megadják  magukat,  csak  arról, 
hogy  merre  vágj  ák  magukat  keresztül  ? 

—  Egyikünk  jobbra,  másikunk  balra !  Ez  volt  a  jelszó. 
S  azzal  Olgyay  délnek,  Horváth  keletnek  vágtatott  a 
maga  csapatjával.  • 

Olgyay  megindult  a  pápai  utón.  Takácsinál  útját  állta 
egy  túlnyomó  számú  franczia  lovascsapat. 

((Győzni  kell  itt,  vagy  meghalni !» 

Közé  vágtak  az  ellenségnek.  Ez  a  győzelmes  had  biza¬ 
kodásával,  ők  meg  a  lialálraszánt  kétségbeesésével  vere¬ 
kedtek. 

Olgyay  mindjárt  a  tusa  elején  a  franczia  vezénylőtiszt- 
tel  akadt  össze;  a  párharczban  a  kardjának  a  vége  letörött. 
Csak  egy  csonka  karddal  védhette  magát. 

—  Ohó  !  ez  nem  járja!  kiáltja  ezt  látva  Radó  János  s 
kirántva  pisztolyát,  rásüti  a  franczia  főtisztre ;  azaz,  hogy 
sütötte  volna,  ha  csütörtököt  nem  adott  volna:  hanem 
azért  áldott  jó  pisztoly  volt!  Radó  János  úgy  hajította 
vele  főbe  a  főtisztet,  hogy  az  menten  lefordult  a  lováról. 
Lett  azután  kard  is  a  vezére  számára,  a  mivel  tovább 
verekedjék.  S  azután  olyan  szépen  verekedtek,  hogy  nem¬ 
hogy  őket  fogták  volna  el,  de  még  ők  hoztak  el  magukkal 
liarminczegy  francziát,  meg  hét  társzekeret  tele  puskával 

és  eleséggel :  el  is  vitték  szépen  Komáromba,  egy  kis 
kerülővel. 

*  *  * 

Horváth  Ferencz  pedig,  a  ki  keletnek  vágtatott,  keresz¬ 
tültörte  magát  az  elfoglalt  csatamezőn,  folyvást  harczolva 
futás  közben  s  elérte  a  tábort,  a  hová  be  volt  rendelve. 
Egy  kis  akadályverseny  volt  az  egész  !  E  rohamban  esett 
el  a  soproni  lovasság  vezére :  Hegedűs  János,  a  vakmerő 
Lendvay  György  és  a  lierkulesi  termetű  Péterffy  István. 
Mind  golyó  által  megölve. 

*  *  * 

A  győztes  fél  nem  üldözte  a  visszavonulót.  Maga  is  össze 
volt  törve  ez  ütközetben,  melynek  szokatlan  harczmodora 
egészen  meglepte  a  francziákat. 

Nem  volt  az  tömegharcz,  a  hol  zárt  hadoszlopok  tak¬ 
tikai  mozdulata,  túlnyomó  haderők  gyors  összpontosítása 
dönti  el  az  ütközet  sorsát.  Itt  egyes  emberek,  csoportok 
hősi  viadalából  állott  a  harcz,  mint  a  középkori  keresztes 
vitézeknél,  a  kik  nem  kérdezték,  mekkora  a  támadó 
ereje?  verekedtek  emberszámra :  elfutottak,  megszorultak, 
meg  visszajöttek  újra  kezdeni.  Nem  látott  Európa  ilyen 
harczmodort  rég  —  és  soha  sem  fog  többé  látni. 

Caffarelli,  franczia  hadügyminiszter,  ki  történetesen 
jelen  volt  ez  ütközetnél,  Napóleonhoz  utaztában,  azt 
mondá  Dömölkön  házigazdájának  Mayer  őrnagynak  az 
insurgensekről : 

«Ils  sons  braves,  mais  ils  ne  sons  pás  encore  dressées.» 

(Derék  vitézek,  de  nincsenek  még  idomítva.) 

*  *  * 

Hanem  azért  minden  ember  csak  azt  a  gúnydalt  éne¬ 
kelte  utánuk :  «retirálj !  retirálj !  Komáromig  meg  se 
állj !» 


*  *  * 


Ez  volt  az  epitaphium  a  nemzet  legjobb  hőseinek  jeltelen 
sirdombjára. 

*  *  * 

Gyermekkoromban  sokszor  hallottam  ezt  a  gúny- 
marcheot,  a  mivel  apámat  boszantották  ifjabb  ismerősei; 
ő  is  ott  volt  Győr  alatt,  mint  hadnagy.  Csak  mosolygott  a 
boszantásokra  s  nem  mondta  el  senkinek;  hogy  mi  tör¬ 
tént  Győr  alatt.  Csak  annyit  hallottam  tőle,  mint  gyermek, 
hogy  az  ütközet  tüzében  egyszer  a  kapitánya  eléje  állt, 
s  azt  kérdezte  tőle,  hogy  hány  óra?  Abban  a  perczben 
jött  egy  golyó  s  azt  mondta  neki:  utolsó  órai  A  kapitány 
halálra  sebesülten  rogyott  össze.  Apám  akkor  épen  vőle¬ 
gény  volt.  Ez  a  golyó  neki  volt  szánva.  Ha  ez  a  véletlen 
nem  jő  közbe,  most  én  sem  irom  ezt  a  történetet. 

t 

Y. 

A  ^névtelenek* . 

De- hát  ha  csupa  hősökből  és  vitézekből  állt  az  insur- 
rectio,  honnan  vette  magát  a  szégyenletes  adat  a  magyar 
történelemben  arról  a  gyalázatos  futásról?  Nem  történt 
az  meg?  Nincs  abban  semmi  igaz? 

Megtörtént.  Egészen  igaz. 

A  tiszántúli  insurgens  hadcsapatok  még  útban  voltak. 

Egy  gyalog  százlóalj  közülök  már  túlhaladt  Budán  s 
vonult  az  egyenes  úton  Győr  felé. 

A  történetiró  nem  nevezi  meg  a  zászlóaljat.  Czímere, 
mint  a  velenczei  dogék  arczkép-sorozatában  Foscarié, 
fekete  fátyollal  van  behúzva.  Névtelenek  maradtak. 

Nem  szépítjük  a  dolgot.  Feljegyezzük,  hogy  tiszta,  tős¬ 
gyökeres  magyar  nemesek  voltak.  Fegyverzetük  —  csak 
olyan,  mint  a  többié :  —  rossz.  Kovátlan,  sárkánytalan 
puskák,  rozsdás  szuronyok;  —  de  karjaik  csak  olyan  jók, 
mint  a  többié.  A  Győr  alatt  küzdők  megmutatták,  hogy 
nincs  rossz  puska !  Ha  nem  sül  el  a  likas  vége,  elsül  a 
puska  agya,  csak  közelebb  kell  menni  az  ellenséghez. 

Délre  eljutottak  Bánhidáig:  ott  a  Vérteserdő  alja,  a 
szép  Tata  folyócskával  a  szélén,  kellemetes  pihenő  helyül 
ajánlkozott  a  nagy  hegymászás  után  s  nyár  volt,  a  mikor 
minden  bokor  szállást  ad.  Ott  letelepedőnek  és  hozzá  fog¬ 
tak  a  falatozáshoz. 

Czigányt  is  hoztak  magukkal :  azt  hogy  hagyták  volna 
otthon?  s  az  húzta  nekik  keservesen  a  « Sárga  csizmás 
Miskát !» 

Egy  délczeg  csoport  kiállt  a  szép  tisztásra  s  elkezdte  a 
toborzóst  tánczolni :  annyira  nincs  a  magyar  vitéz  elfá¬ 
radva  soha,  hogy  ha  a  lába  alá  húzzák  a  nótát,  kész  ne 
legyen  a  tánczra. 

A  csapra  ütött  hordó  s  a  Laczikonyha  siistörgő  bográcsa 
körül  aztán  elfeküdt  a  tánczoló  lassankint,  csak  egy  daliás 
legény  rakta  még  egymagában,  vállára  vetve  a  panyóka 
mentét  s  csattogatva  térdéhez  a  rezes  kardot. 

«Nézd,  hogy  rúgja  a  port  a  Sámsonverő  !» 

Ezt  az  egy  nevet  hallani.  S  ez  is  csak  adott  név.  így 
nevezik  azt  a  legényt  kegyetlen  nagy  testi  erejéről.  Onnan 
kapta,  hogy  egyszer  hires  birkózó  komédiás  járt  a  vidé¬ 
ken,  a  ki  Sámsonnak  hirdette  magát  s  száz  forintokat 
kinált  annak,  a  ki  őt  le  tudja  gyűrni.  A  mi  nemes  legé¬ 
nyünk  nem  sajnálta  tőle  a  fáradságot  s  úgy  teremtette  a 
Sámsont  a  földhöz,  hogy  annak  menten  kificzamodott  a 
lába.  S  mikor  aztán  a  levert  komédiás  ki  akarta  fizetni  a 
pénzt,  azt  mondta :  nem  kell  neki,  csak  úgy  barátságból 
tette.  Innen  maradt  rajta  a  Sámsonverő. 

«No  gyere  már!  biztaták  a  bográcsban  halászók;  mert 
majd  nem  marad !» 

«Az  se  nekem  lesz  baj,  hanem  a  francziának ;  mert  két 
francziával  többet  eszem  meg  ma  vacsorára  ! » 

S  legelőbb  is,  hogy  a  szomját  elverje,  felvette  két  kéz¬ 
zel  a  gönczi  hordót  s  úgy  ivott  belőle,  mint  más  ember  a 
kulacsból. 

«Csak  a  puskáink  ne  volnának  ilyen  rosszak!))  excepti- 
vázott  egy  perpatvaros  atyafi. 


«Ejh,  kell  is  puska  a  francziának !  Ha  a  dohányzacs¬ 
kóm  jól  meg  van  tömve,  azzal  agyonütöm. » 

«Hát  láttál  te  már  francziát?» 

« Hogyne  láttam  volna?  Hát  négy  év  előtt,  mikor  az 
első  «franczia  futás »  volt,  hozzánk  is  hoztak  egy  csoport 
maródit ;  én  is  felfogadtam  egyet ;  de  csak  olyan  volt  az, 
hogy  ha  nagyot  triis  szén  tettem,  hát  hasra  esett,  s  mikor 
legelőször  megkóstoltattam  vele  a  paprikás  bürgét,  le 
akarta  vágni  az  orrát :  azt  gondolta :  mérget  evett,  az 
csapta  fel  az  orrát.  Nem  kell  a  francziának  töltött  puska; 
meg  lehet  azt  ölni  töltött  káposztával.)) 

Ez  már  igazán  odatalált. 

((Békával  él  a,  meg  heringgel.  Akármi  legyek,  ha  nem 
láttam,  mikor  a  cserebogarat  ette  a  kertben.)) 

«A  cserebogarat!)) 

Sámsonverő  valamennyi  fűzfánfütyölő,  jégenkopogó, 
kifordított  bundában  járó  szentekre  esküdött,  hogy  igazat 
mond. 

Eengeteg  hahotára  buzditá  vele  az  egész  társaságot. 

S  még  olyan  ellenség  mer  ide  bejönni,  a  ki  csereboga¬ 
rat  eszik ! 

«Aztán  akármit  mondtam  neki,  mindenre  azt  felelte, 
hogy  keszkövolevú  ?» 

No  még  csak  azt  kellett  megtanulni. 

«Már  most  legalább  tudunk  vele  beszélni,  ha  össze¬ 
akadunk:  keszkövolevú.» 

Hanem  hát  danoljunk  egyet.  «Acsi!»  more!  Most  mi 
fújjuk.  Álljatok  karikába! 

S  fújták  a  hegyke  dalt : 

«A  nagyhirü  Attilának — nek — nak 
A  nagy  Bendegúz  fiának— nek — nak 
Csak  nevének  hallására — re — ral 
Kibújt  a  tótból  a  pára — re— rab 

«Hát  még  a  francziából,  a  ki  csak  cserebogarat  eszik !» 

A  zaszlóalj -parancsnok  azonban  már  úgy  találta,  liog;y 


jó  volna  odább  sietni,  s  parancsot  adott  a  századosoknak, 
hogy  állítsák  fel  a  zászlóaljat. 

Parancsot?  Ilyen  szó  nincs  a  Páriz  Pápayban. 

A  százados  odalépett  a  mulatozó  körbe  s  kardját  hiva¬ 
talosan  kivonva,  odaszólt  közéjük: 

«Talpra  legények!  vége  a  mulatságnak.)) 

«A  kutyámnak  parancsolsz !  annak  is  csak,  ha  én  enge¬ 
dem  !  Yeté  neki  oda  hegykén  a  Sámsonverő.  De  nagyra 
vagy  vele,  hogy  most  kapitány  vagy!  Majd  ha  eljön  a 
restoráczió,  bezzeg  a  kis  ajtóra  jösz  könyörögni,  hogy  ne 
csapjunk  le  az  esküdtségből !  Gyere,  jobb  lesz,  igyál  velünk 
egyet.» 

S  a  százados  mit  tehetett?  A  Sámsonverő  híres  választó 
kortes:  nem  jó  lesz  őt  megbántani. 

«Jobb  lesz,  ha  visszadugod  a  tokjába  azt  a  dohány  vágó 
kést ! » 

«Mit?  Dohány  vágó  kés?  Ez  a  legjobb  fringia;  olyan 
vas,  hogy  a  te  rozsdás  kardodat  úgy  metszi  ketté,  mint  a 
siflit.» 

«Az  enyimet?  Ide  vele  !» 

Azzal  felszökött  helyéről  a  Sámsonverő  s  kirántva  a 
kardját,  kitartá  az  ég  felé  emelt  hegygyei;  rettenetes  kar¬ 
ján  csak  úgy  vonaglottak  az  izmok,  mintha  kígyók  teker¬ 
gőznének  egymáson. 

«Yágj  hozzá!» 

A  századosnak  meg  kellett  mentenie  a  fringiája  becsü¬ 
letét.  Hozzá  csapott  a  feltartott  kardhoz ;  a  két  vas  hatal¬ 
mas  szikrát  adott  s  a  Sámsonverőé  jókora  csorbát  kapott. 
De  nem  olyan  kardok  voltak  ám  azok,  mint  a  mostaniak, 
hanem  hatalmas,  tenyérnyi  széles  pallosok,  hogy  a  lapju¬ 
kon  az  egész  Miatyánk  és  a  Boldogságos  szűz  képe  is  elfért. 

«Nohát  most  én  próbálom  meg  a  te  gyiklesődet!  Tartsd 
ki ! »  hetvenkedék  a  Sámsonverő. 

A  százados  mit  tehetett.  Nagyon  kinevetik,  ha  nem 
meri  a  fringiáját  kitenni  a  próbának.  Hát  csak  feltartotta, 
ő  is  a  pallosát. 


Sámsonverő  odacsapott  s  bizony  lerepült  a  százados 
kardjának  a  hegyéből  egy  jó  arasznyi  darab.  Most  aztán 
mehetett  a  csonka  kardjával  kommandérozni.  De  nem  is 
ő  kommandérozott  azoknak,  hanem  azok  ő  neki.  Nem 
« sorakozz  !»  volt  a  vezényszó,  hanem  «ez  a  pohár  bujdo- 
sik!»meg  « három  a  táncz».  A  kapitánynak  inni  kellett, 
meg  tánczolni,  ha  azt  akarta,  hogy  jó  czimborának 
tartsák. 

A  zászlóalj -parancsnok  kezdett  boszankodni.  A  gyüle¬ 
kezés  terén  alig  volt  húsz-huszonöt  ember  még.  Maga 
indult  neki  a  szerteszét  mulatozó  csapatokat  felköltögetni. 
Azok  összecsókolták,  vállaikra  vették,  megvivátozták ;  de 
nem  fogadták  meg  a  szavát. 

«Csak  még  egy  kvaterkát  engedj  !  Aztán  majd  kettőt 
lépünk  egy  helyett.)) 

Azután  a  szomszéd  faluból  kiváncsi  menyecskék  kerül¬ 
tek  elő  a  nagy  dáridó-liangra.  Azoknak  is  csak  meg  kel¬ 
lett  mutatni,  hogy  járják  a  Tiszán -túl  a  kuferczest? 
E  közben  bizony  szépen  bealkonyodott.  S  ez  a  győri  ütkö¬ 
zet  napjának  az  alkonya  volt. 

((Induljunk  !  Urak  !  Induljunk ! » 

«Hová  indulnánk  most?  Alkonyodik  az  idő!  Húzd  rá 
czigány !  Egy  cseppet  se  siessünk !  Itt  a  tábor,  pihen¬ 
jünk  !» 

«Hol  van  már  a  százados  úr  kompániája?))  rivallt  az 
őrnagy  mérgesen  az  előtámolygó  csonka  fringiás  tisztre ; 
mire  az  nyakába  borulva  az  őrnagyának,  szép  énekszóval 
felelt  meg : 

«Ne  várd  Panni  Miskát,  mert  nagy  a  sár! 

Sárga  csizma  sárban  járni  kár!» 

. Dejszen  ki  nem  mozdítja  ezeket  innen  mai  nap 

semmi  emberi  hatalom  ! 

Valami  aztán  mégis  kimozdította. 

A  győri  ütközet  végeztével  egy  hatvannyolcz  főből  álló 
insurgens  lovasság  a  balszárny  felől  legszélre  előőrsül  volt 
felállítva. 


204 


Ezeknek  a  hadnagya  még  májusban  kapta  meg  az  akkor 
kidolgozott  csatarendet,  melynek  határozata  szerint  az 
egész  insurgens  hadtest,  ha  az  ellenség  Győr  alul  kiszo¬ 
rítja,  Budára  fog  visszavonulni. 

Ez  a  kis  csapat  az  ütközet  alatt  történt  elhatározásról 
a  visszavonulás  iránt  nem  tudott  semmit ;  hanem  az  elébbi 
rendelethez  híven,  a  mint  azt  látta,  hogy  a  sereg  Győr 
alul  visszavonul,  megindult  Buda  felé  az  úgynevezett 
«mészáros-úton» .  —  Gyorsított  menetében  utolérte  azo¬ 
kat  a  szekereket,  a  mik  a  megelőző  napi  csatában  meg¬ 
sebesülteket  szállították :  ezek  is  Budának  tartottak.  Most 
azután  a  sebesültek  szekérvonata  is  gyorsabb  haladáshoz 
kezdett :  azt  hitték,  hogy  az  ellenség  repülni  tud. 

E  sebesültek  között  volt  az  a  tüzér  is,  a  ki  a  múlt  napi 
lőpor- fölrobbanásnál  összeégett. 

Mikor  ez  a  szekérvonat  megérkezett  Bánhida  alá,  még 
javában  folyt  a  víg  mulatság. 

Hajh,  hogy  vége  lett  egyszerre  !  Hogy  kijózanodott  min¬ 
den  fő !  Milyen  másnemű  lármahangtól  visszhangzott 
egyszerre  az  erdő ! 

(•Szétverték  a  seregünket  egészen  !»  ordítá  rémült  han¬ 
gon  a  Sámsonverő. 

Nincs  iszonyúbb,  mint  egy  megrémült  Herkulesnek  az 
ordítása.  Mars,  a  hadisten  akkorát  ordított,  mint  tízezer 
ember,  mikor  Trója  alatt  Ajax  hasba  hajította  kopjájával. 
A  Sámsonverő  ordított  egy  zászlóaljra  valót. 

A  félbeszakadt  mulatság  közepén  ott  döczögött  végig 
az  a  szekér,  melyen  a  megégett  tüzér  feküdt.  Egy  rette¬ 
netes  alak,  melyen  minden  emberi  vonás  elpusztult :  egy 
kínlódó,  jajgató,  vonagló  hústömeg,  lőportól  fekete  és  vér¬ 
től  iszonyú. 

«A  francziák  megégetik  a  magyar  nemeseket!)) 

Az  ujoncz  had,  melyet  a  dáridó  minden  rendből  kifor¬ 
gatott,  egyszerre  az  ittas  ember  rémületével  kezdett  neki 
a  futásnak.  A  gyalog  zászlóalj  háta  mögött  hagyta  a  hat- 
vannyolcz  lovast,  úgy  neki  iramodott.  Nem  volt  nagy  a 

Bár  a  sárga  csizmának!  Futottak  pocsétán,  bozóton  ke¬ 
resztül. 

Legelői  a  Samsonverő. 

Rohantak  vak  rémülettel,  merre  utat  láttak,  felverve 
a  közbeeső  helységeket  rémkiáltással : 

«Vége  a  nemesi  seregnek !  Itt  jön  a  franczia !  Öl,  gyil¬ 
kol  és  éget ! » 

Aztán  a  falukból  is  velük  szaladt,  a  kinek  csak  az  élete 
kedves. 

A  futó  embert  hazuggá  teszi  a  rémület.  Hogy  futását 
igazolja,  rémségeket  gondolt  ki.  Sámsonverő,  ki  legjobb 
futó  volt,  mikor  ő  maga  minden  mást  megelőzve,  végig 
szaladt  a  bicskei  utczán,  azt  kiabálta  be  minden  házba, 
hogy  ő  maga  menekült  meg  egyes-egyedül  a  nagy  mészár¬ 
lásból.  De  a  nyomába  igyekező  sokaság  már  egész  bizo¬ 
nyosan  hirdette,  hogy  az  ő  zászlóaljuk  volt  az  egyetlen, 
melyet  az  ellenség  az  utolsó  emberig  le  nem  kaszabolt. 

A  felriasztott  népek  aztán  nem  kérdezték,  hogy  ki  a 
nemes,  ki  a  paraszt,  1  anem  indultak  a  futó  zászlóalj 
nyomában,  úgy,  hogy  mire  az  Buda  alá  megérkezett, 
az  már  akkor  nem  zászlóalj  volt,  hanem  tábor.  Hogy 
milyen  rémületet  költött  Budapesten  ez  a  megfutott  csa¬ 
pat,  tanúskodik  róla  egy  akkori  tudósunknak  ifjúkori 
naplója,  melyben  a  futók  előadásának  alapján  oly  mon- 
gol-dúlási  rémtettek  vannak  följegyezve  a  francziákról 
Magyarországon,  a  mik  vetekednek  a  bolgárföldi  atroci¬ 
tásokkal,  s  a  mikből  egy  szó  sem  volt  igaz.  Hanem  a  meg¬ 
rémült  ember  képzelete  apocalypticus  szörnyeket  termel. 

Ha  ez  a  rémület  hógörgetege  átszabadulhat  a  Dunán, 
ez  meg  nem  áll,  hanem  felszedi  valamennyi  szemközt 
jövő  insurgens- csapatot  s  elviszi  magával  egész  a  Kurtel- 
tóig. 

Ezt  a  szerencsétlenséget  akadályozta  meg  Alvinczy 
tábornagy. 

Hogy  a  Duna  balpartjain  gyülekező  ötezer  főnyi  insur- 
gens-hadat  magával  ne  ragadhassa  a  megrémült  « egyet- 

len»  zászlóalj ;  összeszedte  a  pesti  polgárőrséget,  s  a  hajó- 
hídnál  útját  állta  vele  a  rémület  lavinájának. 

S  ha  mondta  neki  azt  a  csúfszót  Sámsonverő,  hát  itt 
mondhatta. 

De  a  ki  a  budai  hídfőnél  megszólította  Alvinczyt,  az 
olyan  vitéz  volt,  a  ki  még  az  ellenség  kokárdáját  sem 
látta  lobogni,  a  ki  elfutott,  a  nélkül,  hogy  a  csatából  egy 
ágyúdörgést  hallott  volna  s  annak  ugyan  nem  volt  miért 
panaszt  emelni  a  rossz  puska  miatt.  Piszkafa  kellett  volna 
annak ! 

Senki  sem  jelentkezett  azóta,  hogy  az  adoma  szerző¬ 
ségét  magának,  vagy  famíliájának  követelje. 

Ezt  az  egy  « Lázár- vitézek))  légióját  « Névtelen »-nek 
hagyta  a  krónikaíró. 

De  annál  nagyobb  öröme  volt  benne  annak  a  bizonyos 
« akadályozónak » . 

Ah,  milyen  sietséggel  iparkodott  tudósítani  a  koronás 
uralkodót  a  magyar  hadsereg  szégyenteljes  futásáról. 
Az  összes  teljes  insurrectió  elfutott  gyalázatosán !  Elfutott 
úgy,  hogy  meg  sem  mérkőzött  az  ellenséggel.  Annyira 
futott,  hogy  egy  nap  alatt  Győr  alól  Budáig  rohant  gya¬ 
log  !  Megmondták  azt  előre. 

E  gyászhír  költötte  haragot  tolmácsolja  az  a  királyi 
levél,  melyet  három  nap  múlva  kapott  az  insurrectió 
alkotója:  a  nádor. 

A  kapott  sebek  között  ez  volt  a  legfájdalmasabb. 

És  e  három  nap  alatt  az  insurrectió  hősei  a  diadalmas 
ellenséget  saját  főhadiszállása  közepett  támadták  meg; 
kiverték  a  helyéből,  megölték  egy  vezértábornokát  s  babér¬ 
ral  takarták  homlokaik  égő  sebeit  .... 

*  *  * 

Egy  héttel  később  az  insurgens  lovasság  negyvennégy 
escadronja  a  Csallóközben  állt  összpontosítva,  az  ellen¬ 
séget  fölkeresni  készen. 

Délben  fölvonult  a  böösi  rónán  az  egész  dandár: 
nyolczezer  lovas  férfi. 

József  nádor  rangja  teljes  pompájában  jelent  meg,  s  a 
dandár  élére  állva,  azt  mondá  vitézeinek : 

«Ma  visszanyerjük  zászlóink  csorbított  jó  hírét. # 

Azok  vivátot  kiáltottak  rá:  azt  hitték,  az  ellenség  elé 
fognak  menni. 

De  nem  az  ellenséggel  találkoztak. 

Hanem  előjött  a  faluból  egy  fényes  lovagcsoport.  Tábor¬ 
nagyok  és  hadvezérek,  lobogó  tollas  kalapokkal.  A  csoport 
élén  egy  férfi;  rendcsillagokkal  halmozott  melle.  —  «A  ki¬ 
rály  ! » 

A  meglepett  insurgens  lovasság  háromszoros  vivátrival- 
lása  harsogott  végig  a  rónán,  a  mint  az  uralkodót  meg¬ 
látták,  s  aztán  a  nádor  hadmozdulatokra  vezette  a  lovas 
tömegeket  a  táborkar  előtt. 

Itt  következik  a  krónika  kéziratában  egy  lap,  melynek 
sorait  a  censura  irala  eltemette  ugyan;  de  a  mi  azért 
« kitör  a  koporsóból  és  eget  kér». 

Ez  van  meghagyva  belőle  : 

«A  császár  és  király  a  felvonulás  gyorsaságán,  a  töme¬ 
gek  alakulásán,  a  fennálló  renden  elbámult  s  benső  meg¬ 
elégedését  nyilvánítás 

Ezek  meg  a  kitörült  sorok : 

«S  azt  mondá,  hogy  a  nemesi  felkelő  sereget  egészen 
másformának  találta,  mint  a  milyennek  azt  előtte  lefes¬ 
tették  ;  s  most  már  megtudta  azt  is,  hogy  Győr  alatt  a  fiák 
atyáik  példája  szerint  harczoltak. » 

Öröm  és  diadal  napja  volt  ez.  A  király  az  egyes  hős- 
fiakat,  kik  a  csatában  kitűntek,  bemutattatá  magának  s  a 
hadsor  előtt  megdicsérte,  megajándékozá.  S  aztán  az  egész 
nemesi  hadsereget  megvendégeld  s  napi  parancsában  az 
insurrectiót  a  legdicsőségesebb  magasztalásokkal  hal¬ 
mozta  el. 

A  király  maga  tépte  le  zászlóikról  a  szégyen  fátyolát 
s  maga  tűzte  fel  helyébe  a  babérkoszorút. 

Hanem  ez  mind  feledésbe  ment.  —  Soha  köztudomásra 
se  jött.  —  A  kik  jelen  voltak,  megvénültek,  elhaltak,  nem 
szóltak.  —  Hírlap  nem  volt,  mely  közzétegye.  - —  Fen- 
maradt  csak  az  a  gúnydal,  hogy  « retirálj,  retirálj,  Komá¬ 
romig  meg  se  állj ! » 

VI. 

Az  ácsi  nap. 

Tegyük  próbára  még  egy  kissé  az  olvasó  türelmét,  ki 
regényt  vár  s  krónikát  kap  helyette.  De  egyik  regény¬ 
hősünk  történetéhez  tartozik  ez  a  nap  is. 

Sátán  Laczi  a  komáromi  koródában  annyira  kiépült 
már  abból  a  két  sebből,  a  mit  a  hansági  tusában  a  fejére 
kapott,  hogy  ott  hagyhatta  a  drága  jó  ispitály-levest, 
s  aztán  beadhatta  magát  kosztra  egy  derék  komáromi 
szekeres  gazdához,  s  ott  helyre  épiilheté,  a  mit  elvesz¬ 
tett  - —  nem  a  hansági  vérzésben,  mint  inkább  a  kórházi 
koplalásban. 

Mikor  a  győri  visszavonulás  volt,  azt  már  ő  a  sziget 
farkáról  nézte. 

Az  ütközet  utáni  napon  legszebb  rendben  vonult  át 
a  szigeten  és  a  két  hídon  a  hadsereg,  minden  ágyújával 
és  podgyász-szekerével. 

Csak  a  hídfőnél  maradt  hátra  egy  utócsapat. 

Máig  is  ott  vannak  még  ezek  a  kezdetleges  hídfő  sáncz- 
négyszögei  a  komáromi  rengeteg  várerődítések  között. 

A  következő  napon  meg  arra  ugráltak  fel  a  komá¬ 
romiak  az  ebéd  mellől,  hogy  valaki  zörget  az  ajtón. 
Ágyuzták  a  várat. 

Az  olasz  alkirály  jött  el  az  újszőnyi  homokdombokig 
s  ott  két  (!)  nyolczfontos  ágyúval  elkezdte  Komáromot 
lövetni.  Az  ágyú  tekéi  a  régi  vár  sánczai  közt  hullottak  le. 

Ez  nyilván  csak  bekoczogtatásnak  járta,  hogy  ki  lakik 
odabenn  ? 

Azok  aztán  megmondták  neki,  a  mit  tudni  kívánt. 


Még  az  nap  délután  megtudta  Sátán  Laczi,  kinek  min¬ 
denütt  voltak  ismerősei,  hogy  egy  kis  meglepetést  fognak 
szerezni  a  francziáknak.  János  főlierczeg  a  vasmegyei  fel¬ 
kelő  lovassággal  kirohanást  intéz  a  Dunán  túlra. 

Nosza  a  házigazdájának  az  egyik  lovát  elkérte  kölcsön, 
kardja  magának  is  volt.  Összecsinosította  magat,  s  csatla¬ 
kozott  önkény  tesül  a  kivonuló  lovassághoz. 

Emlékezünk  arra  a  fokossal  fölfegyverezett  lovas¬ 
ezredre,  mely  a  tegnapelőtti  csatában  egy  századosát 
elvesztő,  de  a  József-huszárságot  és  két  elfogott  ágyút 
kiszabadította  a  visszavonulásnál :  —  ennek  adatott  meg 
az  alkalom  megadni  ma  a  visszatolást. 

A  lovas-ezred  az  újszőnyi  homokpartok  s  az  ácsi  erdők 
oltalma  alatt  csendesen  vonult  föl  Ácsig.  Ott  volt  az 
alkirály  főhadiszállása. 

Egyszerre,  mint  a  saskeselyü  az  égből,  rohant  rá 
a  lovas-ezred  a  francziáktól  megszállt  falura.  Egy  szakasz 
a  főúton,  Szapáry  Vincze  gróf  alezredes  vezetése  alatt, 
a  másik  a  jobb  szárnyon  Horváth  Kristóf  századossal, 
a  harmadik  a  baloldalon  Zichy  Ferencz  gróf  száza 
dóssal. 

A  meglepett  ellenfél  csapatjait  tökéletes  zűrzavarba 
hozta  e  meglepő  támadás. 

Az  igaz,  hogy  úgy  verekedtek  a  vasiak,  mint  igazi  vas¬ 
emberek. 

A  mit  ezek  itt  elkövettek,  az  már  nem  hősköltemény, 
az  tündérmese.  így  csak  a  sérthetlenné  tevő  varázsingek 
lovagai  harczoltak.  Ezeken  pedig  nem  volt  varázsing. 
Ezeket  nem  mártogatták  sarkaiknál  fogva  a  Lethe  vizébe. 
Mégis  úgy  küzdöttek,  mint  a  kinek  tréfa  a  kardcsapás. 

Egy  vitézük,  Ányos  Elek,  az  első  rohammal  elvesztette 
paripáját.  Gyalog  harczolt  tovább :  megölt  egy  ellenfélt 
s  lett  másik  paripája.  Akkor  azt  is  lelőtték.  Addig  vereke¬ 
dett,  míg  harmadik  lovat  is  szerzett  magának,  s  így  foly¬ 
tatta  a  harczot. 

Imre  Mihálynak  is  lelőtték  a  lovát,  .  mégis  kivágta 

magát  tizenhét  sebbel  s  a  maga  lábán  ment  vissza 
az  ezredéhez. 

Egy  köz  vitéz  :  Melegh  János,  egyedül  magában  be  vág¬ 
tatott  a  főhadiszállásig;  a  lovagokat,  kik  körülfogták, 
szétverte  magáról.  Az  ellenség  a  lovasság  rohama  elől 
futva  menekült  a  Czonczó  patak  bídjáboz;  a  vasvitéz 
oda  is  utána  nyomult.  A  dandárvezér  Lamarque  franczia 
tábornok  személyes  viadalba  keveredett  vele.  Azt  levágta. 
Elszedte  a  kalapját,  táskáját  s  a  légion  d’bonneur  rend 
csillagát,  úgy  tért  vissza  a  diadalmas  exuviákkal. 

Itt  azonban  a  franczia  lovasság  összeszedte  magát  s  a 
kapott  kudarczot  visszaadni  készült.  —  Szapáry  Vinczét 
bárom  felül  szorították  közbe  a  piacz  táján. 

Ott  harczolt  a  közelében  Sátán  Laczi.  A  feje  még  akkor 
is  be  volt  kötve.  Valóságos  ördög  volt,  nem  ember.  A  két 
sebéhez  még  tizenötöt  kapott;  de  ugyanannyi  balálsebet 
adott.  S  még  akkor  sem  hátrált.  Míg  végre  egy  pisztoly¬ 
golyó  átfúrta  a  karját  s  harczképtelenné  tette. 

E  pillanatban  harsogtak  a  templom  mellől  a  közelgő 
Horváth  Kristóf  szakaszának  trombitái. 

A  jó  barát  jött  az  elesett  Eoky  Ferenczért  boszut  állni 
s  a  hősiesen  küzdő  Szapáry  Vinczét  kiszabadítani. 

E  jókor  érkezett  oldalroham  kényszerűé  az  ellenfélt 
sietve  kitakarodni  a  faluból  s  aztán  a  falun  kívül  egész 
dandárát  csatarendbe  állítani  s  haderejét  kifejteni. 

Hát  hiszen  épen  csak  ez  volt  a  « fogadj  Isten »  czélja. 

A  főherczeg  visszavonulót  fuvatott  a  vitéz  vasi  lovas¬ 
ezrednek. 

Sátán  Laczit  is  úgy  szállíták  vissza  Komáromba  hord- 
szekéren. 

Aligha  el  nem  érte  azt,  a  mi  után  olyan  nagyon  vágyott. 
Helyrehozni  egy  elhibázott  életet  egy  jól  eltalált  kimene¬ 
tellel. 


Aleskó  útja. 


Az  abdai  elsánczolt  tábor  arra  a  czélra  volt  alakítva, 
hogy  a  Lajtlia  felől  betörő  francziákat  feltartóztassa, 
s  annak  a  védelme  alatt  az  egész  országból  összevont 
nemesi  fölkelő  hadak  begyakoroltassanak  és  szereztesse¬ 
nek.  Arra  senki  sem  gondolt,  hogy  egy  másik  franczia  had¬ 
sereg  Horvátország  felől  fog  bejönni  s  a  Kába  sánczolatait 
megkerülve,  hátulról  támadhat  Győr  ellen,  a  honnan  az 
egészen  védetlenül  van  hagyva. 

Győr  akkor  még  vár  számba  ment.  Nevezetesebb  vé¬ 
delmi  pontnak  tartották  Komáromnál.  Volt  belső  vára 
s  abban  volt  tizenkét  vaságyú.  A  rendelet  szerint  ugyan 
harmincznak  kellett  lenni;  de  úgy  látszik,  «schein»-ban 
volt  értve. 

Az  abdai  elsánczolt  táborban  állt  Meskó,  insurgens 
tábornok  a  bácskai  lovassággal,  a  pozsonyi  lovas-ezred 
két  osztagával,  és  Vavel  gróf  halálfejes  volónjaival.  Azon¬ 
kívül  volt  nála  mintegy  négyezer  gyalog  insurgens,  a  kik 
mind  a  legrosszabbul  voltak  fölfegyverezve,  puskája  csak 
minden  másodiknak  volt ;  és  az  igen  czélszerűen  volt, 
mert  annak  az  egy  puskának  az  elsütéséhez  két  ember 
kellett,  az  egyik  czélzott  vele,  a  másik  rátartotta  a  tüzes 
taplót.  Volt  azonkívül  Meskónak  három  ágyúja  és  két 
kaubiczcza. 

Mikor  a  győri  ütközetnek  vége  volt,  ez  a  külön  szakí¬ 
tott  dandár  el  lett  vágva  a  hadsereg  zömétől,  és  Győr 
városától  is,  hol  Pécsy  ezredes  maradt  hátra,  védelemre 
készen. 

Az  ellenség  minden  oldalról  körülkerítve  tartá  Meskó 
dandárát  s  az  ütközet  estéjén  megjelent  a  franczia  páriá¬ 
in  entair  a  sánczok  előtt,  ki  által  az  alkirály  arra  szólítá 
fel  az  insurgenseket,  hogy  rakják  le  a  fegyvert. 

A  válasz  az  volt,  hogy  « jöjj  ide,  vedd  el ! »> 


212 


A  dandár  főtisztei  összegyűltek  haditanácsra.  A  vezéren 
kivül  ott  volt  Eszterházy  János  gróf  a  pozsonyi  lovasok 
ezredese,  Keglevich  gróf  a  bácskaiaké,  Széchenyi  Pál  gróf, 
Yoith  Ferdinánd  táborkari  őrnagy,  Zircliich  mérnökkari 
főtiszt  és  Vavel  Lajos  gróf. 

Ez  a  sok  mágnás  nem  mint  felsőtáblai  tag  került 
a  tekintetes  Karok  és  Kendek  élére,  hanem  annál  az 
érdeménél  fogva,  hogy  fiatal  korában  vagy  a  gárdánál, 
vagy  a  hadseregnél  szolgált  s  fogalommal  bírt  a  csapat- 
vezetésről  s  katonai  szolgálatról. 

A  haditanácsban  egyhangúlag  elhatározták,  hogy  keresz¬ 
tül  fogják  magukat  vágni  az  ellenségen. 

Vakmerő  terv  volt.  Előttük  egy  harminczezernyi  győz¬ 
tes  franczia  sereg;  hátuk  mögött  egy  ellenséges  dandár, 
lovas  gránátosok  és  gyalogokból,  kikkel  eddig  is  minden 
napi  dolog  volt  harczolniok. 

Az  volt  a  tervük,  hogy  keresztültörnek  a  körülzárolási 
vonalon,  s  aztán  körülkerülve  az  egész  ellenségtől  meg¬ 
szállt  tért,  egy  óriási  vargabetűvel  jutnak  vissza  a  komá¬ 
romi  hadsereghez. 

Valami  gyönge  reménységük  ahoz  is  lehetett,  hogy 
talán  Chasteler  tábornokot  valahol  feltalálják,  a  kinek 
léteznie  kellett  valamerre  a  földszinén,  egy  egész  had¬ 
testtel,  melyet  Tyrolból  hozott  ki,  ott  hagyva  a  fellázadt 
tyroliakat  a  bajorok  és  francziák  boszujának. 

A  terv  merész  volt;  de  nem  kivihetetlen. 

Győr  vára  el  volt  látva  két  hétre  (!)  a  bennlevő  őrség 
számára  elégséges  élelemmel ;  lőszerrel  is,  a  mennyi 
a  tizenkét  ágyúnak  kellett.  E  két  hét  több,  mint  elég  arra, 
hogy  Meskó  dandára  Chastelerrel  egyesülve  Komáromhoz 
felkerüljön  s  akkor  a  két  főherczeg  seregéhez  csatlakozva, 
túlnyomó  erővel  vesse  magát  az  alkirály  seregére. 

Ezt  a  tervet  azután  még  a  nádor  kezébe  is  el  kellett 
juttatni. 

Széchenyi  Pál  gróf  vállalkozott  e  feladatra. 

Abdától  Komáromig  minden  út  meg  volt  már  szállva 


íiz  ellenségtől,  kivéve  a  vízi  utat,  a  Dunát.  Ezen  át  kellett 
Komáromba  eljutni. 

Széchenyi  egv  kétevezős  sandolinra  ült,  s  elindult 
egyes-egyediil  a  Rábczán,  onnan  a  keskeny  győri  Duna- 
ágon ;  mire  l)esötétedett,  már  ott  sikamlott  végig  keskeny 
lélekvesztője  a  franczia  tábor  közepeit.  Innen  is,  Győr 
felől,  túlnan  is,  a  Szigetközben,  a  francziák  őrtüzeivel 
volt  ellepve  a  mező.  Mind  a  két  partról  hangzott  feléje 
a  sűrű  «qui  vive?»  jeléül,  hogy  a  francziák  ébren  van¬ 
nak:  egyet  villant,  a  golyó  ott  fütyült  el  feje  fölött,  vagy 
lecsapott  a  vízbe.  A  lélekvesztő  suhant  tovább.  —  Egy¬ 
szer  egy  jól  czélzott  golyó  lyukat  ütött  a  csónakon  a  víz¬ 
szín  alatt,  Széchenyinek  most  azzal  is  kellett  vesződni, 
hogy  elébb  ezt  a  veszedelmes  léket  betömje;  s  míg  azzal 
bajlódott,  a  francziák  egy  dunai  malomról  utána  eredtek 
csónakkal  s  messze  elüldözték.  Csak  izmos,  edzett  karjai¬ 
nak  s  könnyű  sandolinjának  köszönlieté,  hogy  el  tudott 
előlük  menekülni.  —  Egyszer  aztán  a  nagy  Duna-ágba 
eljutva,  könnyebben  lélekzett.  A  sűrű  fűzfás  szigetek 
között  könnyebb  volt  az  ellenfél  figyelmét  kikerülni.  Más¬ 
nap  reggel  már  ott  volt  Komáromban  s  átadta  a  nádornak 
a  keresztültörési  tervet. 

Nagyon  jó  volt  a  terv;  csak  a  hozzávaló  anyagtól  füg¬ 
gött,  hogy  sikerüljön. 

De  azzal  az  insurgens  gyalogsággal  nyílt  síkon  csatát 
állni,  tiszta  lehetetlenség.  Meskó  dandárának  nem  lehet 
egyébre  számítani,  mint  a  lovasságra  és  az  ágyúira. 

Úgy  is  volt  az  elrendelve.  A  gyalogságnak  nem  számí¬ 
tottak  a  karjaira,  csak  a  lábaira. 

Oh,  ez  nevezetes  tényező  a  hadjáratok  eldöntésénél: 
a  láb.  Mennyiszer  győzött  a  könnyű  láb  a  nehéz  fej 
fölött?  azt  legjobban  megmutatta  Napóleon  és  a  fran¬ 
cziák. 

De  most  az  egyszer  embereikre  akadtak,  a  kik  még 
őket  is  le  tudták  gyalogolni.  —  Nem  futni :  az  nem  virtus, 
hanem  gyalogolni ! 


Elől  az  úttörők,  az  ágyúk  és  a  pozsonyi  lovasság ;  hátul 
a  többi  lovas  csapatok ;  közbiil  pedig  az  egész  oszloprend¬ 
ben  vonuló  gyalogság.  A  harcz  dolga  a  két  végsőé  lesz, 
a  középé  csak  a  sietés. 

Az  éj  beálltával  Zirchich  őrnagy  tutajokból  összeállít- 
tatá  a  hidat  a  Rábczán  keresztül  s  azon  átvonult  neszte¬ 
lenül  az  egész  dandár.  Mikor  a  túlparton  voltak,  ak¬ 
kor  a  náddal  megrakott  hidat  felgyújtották  a  hátuk  mö¬ 
gött. 

Csak  akkor  vette  észre  az  ellenség,  hogy  a  körülfogott 
dandár  elmenekült.  Nem  erre  várták  a  kitörést,  hanem 
a  Szigetköz  felé.  Onnan  legrövidebb  út  lett  volna  a  Csalló¬ 
közbe  átjutni  dereglyéken,  dunai  malmokon.  Ott  vártak 
rájuk  erős  készülettel.  Azt  hitték :  a  Rábcza  felé  nem 
mehetnek.  S  ha  mehetnek,  hová  jutnak  arra?  A  Dunától 
a  Balatonig  az  egész  környék  a  francziák  által  van  meg¬ 
szállva. 

Igen  is,  az  volt  a  szándékuk :  a  Dunától  a  Balatonig 
lemenni,  s  onnan  megint  felkerülni  a  Dunához.  Egy  óriási 
üstököspálya ! 

A  Rábczán  átkeléssel  egy  éjszakai  egérutat  nyertek. 
Az  alkirály  serege  nem  üldözhette  őket  új  hídverés  nél¬ 
kül  ;  hanem  annál  inkább  Marullas  tábornok  összes  lovas¬ 
sága,  mely  a  Szigetközből  üldözésükre  elindult ;  míg  az 
alkirálynak  egy  hadcsapatja  a  Marczal  mentében  sietett 
eléjük  kerülni. 

Majd  az  előhad,  majd  az  utóliad  keveredett  harczba, 
a  mint  az  ellenséggel  érintkezésbe  jött.  Amaz  utat  tört, 
emez  feltartóztatott. 

Pordánynál  már  utolérték  őket  Marullas  lovasai.  Azokat 
Garnika  ezredes  és  Szucsics  őrnagy  a  bácskaiakkal,  meg 
Vavel  volónjai  úgy  szétverték,  hogy  arra  a  napra  elment 
a  kedvük  a  további  üldözéstől. 

Másnap  újra  kezdődött  a  hajsza.  Hátul  tűz,  elül  víz. 

A  gyalogság  lábáról  már  leszakadt  a  csizma  a  gyorsme¬ 
net  miatt;  a  nemesi  felkelő  seregnek  rongyos  lábbeliben. 

mezítláb  kellett  folytatni  a  vonulást.  Rozsdás  fegyver, 
rongyos  csizma  !  de  összeillettek  ! 

Kis-Czellnél  ismét  utolérte  őket  Marullas  lovassága.  Ez 
túlnyomó  erejű  volt,  de  a  talaj  az  insurgenseknek  kedve¬ 
zett.  A  Marczal  semlyékein  nem  lehetett  a  lovassággal 
másutt  harczolni,  mint  a  rendes  út  hosszában  s  ott  egy 
Horatius  Cocles  sokat  ér.  Es  minden  bácskai  vitéz  «az» 
volt  most. 

A  hősök  között,  kiknek  neveit  a  harczok  aranyköny¬ 
vében  kiemelve  találjuk,  sok  szláv  hangzású  van :  Stip- 
csics,  Antunovics,  Baics,  Radivojev,  Knezy,  Popovics;  de 
az  is  a  kor  erős  vonásaihoz  tartozik,  hogy  a  magyar  ne¬ 
messég  csak  hazát  ismert  és  nem  népfajt. 

A  mocsári  ereken,  a  levezető  csatornákon  kisebb-na- 
gyobb  hidak  vezetnek  keresztül.  Minden  híd  előtt  meg¬ 
újult  a  harcz,  s  az  insurgens  lovasok  mindaddig  feltartóz  - 
taták  az  ellenfél  rohamát,  míg  Zirchich  lerontotta  a  hida¬ 
kat.  Ezzel  ugyan  a  lovasság  üldözését  fel  nem  tartóztaták, 
mert  a  mely  vizen  a  magyar  lovas  átgázolt,  azon  a  fran- 
czia  is  átmehetett;  hanem  azt  megakadályozták,  hogy  a 
francziák  ágyúikkal  vehessék  üldözőbe,  míg  ők  a  hídon 
túl  felállított  ágyúikkal  távol  tarthatták  maguktól  az  üldö¬ 
zőket. 

4 

A  kis-czelli  híd  körül  elkeseredett  csata  fejlődött  ki. 

Ezt  minden  áron  meg  kellett  tartani  az  utóhadnak, 
hogy  a  hosszú,  fárasztó  útban  elcsigázott  gyalogzászlóaljak 
az  alatt  az  erdős  vidéket  elérhessék,  a  hol  azután  az  ellen¬ 
fél  lovasságának  meg  lehet  nehezíteni  az  üldözést,  puska¬ 
tüzeléssel. 

A  míg  Meskó  tábornok  a  hídon  állva  vezényelte  a  csa¬ 
tát,  a  bácskaiak  Keglevics  alatt  elbúsultan  verekedtek  a 
lovasokkal,  az  alatt  Yavel  leszállítá  volónjai  egy  részét  a 
lóról  s  a  mit  az  ellenféltől  tanult,  most  elővette,  a  vízár¬ 
kok  fedezete  alatt  a  támadók  oldalába  került  s  karabély¬ 
tüzeléssel  üdvözölte  tömött  hadsoraikat. 

A  dandár  ez  alatt  átvonult  Kis-Czell  helységén.  Elől 

egy  gyönge  lovas  szakasz :  tkurócziak,  vagy  hontiak,  utá¬ 
nuk  a  gyalog  zászlóaljak,  azután  az  ágyúk,  azután  ismét 
gyalogok,  azután  a  pozsonyi  lovasezred  Esterházyval. 

A  forró  júniusi  nap  kegyetlenül  égette  az  izzadó  arczo- 
kat.  Egy  szellő  nem  akart  lengeni.  A  kutakból  már  min¬ 
den  víz  ki  volt  merítve  a  keres ztül-kasul  járó  seregek  ál¬ 
tal.  Az  erdő  közellétét  bögölysereg  hirdeté,  mely  meg¬ 
rohanta  a  lovakat,  a  mezőkön  bogározó  gulyák  nyargal¬ 
tak  végig,  feltartott  farkkal.  S  a  hogy  az  a  szívós  agyag  az 
utón,  felvágva  terhes  szekerek  kerekeitől,  feltaposva  lovak, 
vágómarhák  ezreitől,  egyszerre  kemény  cseréppé  száradt 
az  afrikai  hőségben,  azon  végig  ballagni  mezítláb,  tal- 
patlanná  vált  gavalléros  csizmákban,  a  mik  nyalka  verbun¬ 
kos  tánczra,  de  nem  három  hetes  masirozásra  voltak  ké¬ 
szítve  :  ez  a  pokolbeli  mulatságok  közé  tartozott. 

Volt  is  áldás,  de  czifra ! 

« Inkább  ellenségen  törnénk  keresztül!)) 

A  rosszat  pedig  csak  kívánni  kell,  mindjárt  beteljesül. 

Alig  érték  el  az  első  lovasok  az  erdő  szélét,  a  mint  egy¬ 
szerre  egy  egész  szemközt  jövő  dandár  bontakozik  ki 
rájuk  az  erdei  mély  útból :  lovasok  és  gyalogok. 

Ez  volt  az  a  dandár,  melynek  őket  az  abdai  sánczok 
között  kellett  volna  elfogni,  mely  elől  akkor  elmenekül¬ 
tek;  hanem  az  az  egyenesebb  úton,  a  Marczal  jobb  part¬ 
ján  eléjük  került.  Egyenesen  belementek  annak  a  torkába. 

Az  előhad  nem  volt  a  meglepetésre  készen.  A  kis  lovas¬ 
csapat  a  túlnyomó  erő  előtt  meghátrált,  a  gyalogság  nem 
bírt  a  rögtöni  támadás  előtt  hirtelen  csatarendbe  felállni, 
a  legelső  zászlóaljak  rendetlenül  futottak  vissza  s  zavarba 
hozták  a  többit  is.  A  tüzérségnek  alig  volt  ideje  az  ágyú¬ 
kat  lekapcsolni ;  három-négy  kartácslövés  után  már  körül¬ 
fogta  őket  a  franczia  lovasság. 

Ebben  a  válságos  pillanatban  hangzott  a  pozsony- 
megyei  lovasság  trombita- recsegése. 

Vágtatva  jöttek  Kis-Czell  felől,  élükön  Eszterházy  Jáno3 
gróffal. 


» 

Es  e 7  a  roham  volt  az  insurrectiót  jellemző  hőstettek 
legfényesebbike.  Itt  már  zárt  tömeg  szabályos  támadását 
látjuk.  Nem  egyes  vitézek  válnak  ki,  az  egész  csapat  egye¬ 
sített  súlyával  csap  le  az  ellenfélre. 

S  minő  lecsapás  volt ! 

Egv  huzamban,  megállapodás  nélkül,  szétverve,  lekasza¬ 
bolva  a  támadó  franczia  lovasság;  az  ágyúk  visszafoglalva, 
s  újra  az  ellenségnek  fordítva ;  —  kétszáz  lovas  chasseur 
tizenkét  tiszttel  fogolylyá  ejtve  !  Azzal  neki  a  hátul  jövő 
franczia  gyalogságnak !  Az  perczek  alatt  szét  van  szórva 
az  erdőben  s  menekül  a  bokrok  és  vetések  közé.  —  Még 
ez  sem  elég!  —  A  pozsonyi  ezred  most  már  vágtat  előre 
a  kinyitott  úton.  Utoléri  a  franczia  kíséretet,  mely  a  Győr¬ 
nél  foglyul  ejtetteket  szállítja  lefelé.  Szétver  minden  ellen¬ 
állót;  kiszabadítja  a  fogoly  insurgenseket,  a  steyer  hon¬ 
védeket,  három  gyalog  sorezred  katonáit,  a  Strassoldo, 
Eszterházy,  Saint  Julién  ezredekéit,  azok  közt  harmincz¬ 
hat  osztrák  s  magyar  törzstisztet.  Ez  sem  elég  neki!  Tovább 
vágtat  az  ellenség- uralta  téren;  meglep  egy  társzekér- 
vonatot,  mely  puskát,  kenyeret  és  a  mi  legbecsesebb : 
csizmát  szállít  a  franczia  hadsereg  számára.  Azt  is  elfog¬ 
lalja  egy  «liajrá»  kiáltás  alatt ! 

Derekabb  hősi  rohamot,  mint  Eszterházy  pozsonyi 
lovas-ezredéé  volt,  nem  mutat  fel  a  hadak  krónikája: 
még  pedig  a  világ  első  katonáival,  a  francziákkal  szem¬ 
ben  ! 

Van  tehát  már  most  puska  is;  jó  franczia  fegyver!  van 
csizma,  a  mennyi  az  egész  dandárnak  elég !  van  kenyér 
és  bor!  Van  megszaporodott  haderő,  kiszabadult  vitéz 
bajtársakból !  És  a  mi  legtöbb  :  van  becsület !  Az  ellenség 
megtanulta  a  leczkéből,  hogy  nem  gyáva  himpellérekkel 
van  dolga,  meg  fogja  őket  ezentúl  becsülni. 

S  mki  se  merte  többé  Meskó  dandárának  útját  állni. 
Az  utóhad  is  visszaverte  a  támadókat  keményen  s  most 
már  aztán  kényelmesen  kipihenve  magukat,  s  bőségesen 
felcsizmázva,  folytatták  az  útat;  a  kiszabadult  foglyok 


kisérték  elfogóikat  a  saját  puskáikkal.  Ez  volt  a  felfordult 
világ ! 

Harmadnapra  ott  voltak  Keszthelyen  :  a  Balaton  mellett. 

A  ki  nem  sajnálja  a  térképen  megnézni,  mennyire  van 
Győr  Keszthelytől?  az  meg  fogja  érteni,  minő  utazás  volt 
ez  három  nap  alatt? 

És  itt  —  véletlenül  rábukkantak  Chasteler  tábornok 
előhadára. 

Azaz,  hogy  tulajdonképen  arra  senki  sem  tehetett 
volna  le  jó  lélekkel  tanúbizonyságot,  hogy  a  tábornok¬ 
nál  melyik  az  előhad,  melyik  az  utóliad?  mert  ő  maga 
sem  tudta,  hogy  merre  van  előre,  merre  hátra?  S  mint¬ 
hogy  az  ellenség  nem  tette  meg  neki  azt  a  barátságot, 
hogy  üldözőbe  vegye  :  hát  csak  olyan  plátói  ellenségeske¬ 
dést  folytatott  vele. 

Marullas  tábornok  pedig,  ki  eddig  Meskó  dandárát  ül¬ 
dözte,  megfordult  szépen  s  elment  a  maga  dolgára  más¬ 
felé.  Most  már  tiszta  volt  az  út  az  egyesült  magyar  és 
osztrák  hadsereg  előtt  Komáromig. 

A  Balaton  keleti  partján  végig  Fehérvárnak,  onnan 
a  Bakonyon  keresztül  Tatának.  Ha  idáig  eljöhettek  három 
nap  alatt:  négy  .elég  lesz  az  óriási  Y  betű  másik  vonalán 
végigmenni.  Chasteler  hadteste  és  Meskó  dandára  most 
már  tekintélyes  haderő  volt  együtt.  Ha  az  gyors  menetek¬ 
ben  egyesül  most  János  íőherczeg  seregével  s  József  fő- 
herczeg  insurgens  táborával,  lezúzó  erővel  támadhatja 
meg  az  alkirály  seregét ;  ki  már  annyira  meg  volt  hök- 
kenve,  hogy  minden  podgyászát  visszafelé  rendelte  Magyar- 
országról. 

Meskó  tábornok  Keszthelyről  rögtön  futárt  küldött  a 
nádorhoz  Komáromba,  jelentve,  hogy  szerencsésen  keresz¬ 
tülvágta  magát,  s  útban  van  a  nádor  serege  felé. 

Az  ország  főkapitánya  e  tudósítást  az  egész  hadsereggel 
közölte,  magasztaló  elismeréssel  halmozva  el  a  derék  insur¬ 
gens  dandárt,  vezéreitől  kezdve  minden  közkatonájáig, 
A  királynak  is  megküldte  ezt  a  jelentést. 


Meskónak  pedig  azt  a  parancsot  küldte,  hogy  a  leggyor¬ 
sabban  és  a  legegyenesebb  úton  siessen  Komáromba. 
Innen  lovas-ezredek  fognak  eléje  küldetni,  a  mik  dan¬ 
dárja  előtt  nyitva  tartják  az  utat. 

Erre  a  szóra  mindenki  elfeledte  a  fáradságát,  s  Meskó 
dandára  megindult  előhadnak. 

Chasteler  hadteste  jöhetett  utána  bátran. 

Chasteler  tábornok,  miután  a  felkelő  tyroliakat  ott 
hagyta  a  francziák  és  bajorok  kényére,  Magyarországba 
átvonulva,  bámulatra  méltó  hadvezéri  talentumot  fej¬ 
tett  ki  annak  a  feladatnak  a  megoldásában,  hogy  az  előre- 
hátra  őgyelgő  franczia  hadseregek  közül  egyikbe  se  ütköz¬ 
zék  bele ;  ha  pedig  egy  insurgens  csoportot  megkapott,  azt 
különös  előszeretettel  igyekezett  maga  és  a  francziák  közé 
odatolni,  mely  hadműveletének  korántsem  az  volt  az 
indoka,  a  mit  a  rosszakaratú  historicusok  állítanak,  hogy 
a  franczia  születésű  tábornok  Napóleon  proclamatióját 
tartotta  volna  erős  respectusban  (mely  minden  francziát, 
a  ki  az  ellenség  mellett  harczol,  ha  kézre  kerül,  főbe- 
lövetéssel  fenyeget),  hanem  mint  az  eredeti  napiparan¬ 
csokból  kiderül,  sajátszerű  kiformált  terve  volt:  az  ellen¬ 
ségnek  a  hátába  kerülni  s  azt  egy  conibinált  támadással 
megsemmisíteni. 

Mikor  már  Meskóék  dandára  útban  volt  a  Balaton  mel¬ 
lékén,  akkor  a  hadvezér  parancsot  küldött  utána,  hogy 
jöjjön  vissza  egy  szóra,  valami  fennakadás  van ! 

Chasteler  tábornoknak  igen  széles  iátköre  volt.  0  egye¬ 
nes  összeköttetésben  állt  Bianchival,  a  generalissimus 
tábornokával,  ki  Pozsonyt  védelmezte,  János  és  József 
főherczegekkel,  és  azonkívül  a  horvátországi  bánnal.  íme 
most  három  helyről  kapott  parancsot  egyszerre.  Bianchi 
azt  kívánja  tőle,  hogy  siessen  Pozsonyt  felmenteni ;  a  fő- 
herczegek  idézik  Komárom  alá,  a  bánus  pedig  lelkére 
köti,  hogy  találja  meg  vele  az  összeköttetést.  Mit  tegyen 
ily  esetben  egy  ügyes  hadvezér? 

Meskó  véleménye  az  volt,  hogy  egyiket  a  három  közül 


választani  kell,  s  minthogy  Bianclii  parancsa  kivihetetlen, 
a  bánusé  szükségtelen,  a  nádorét  kell  választani. 

Ilyen  a  tanulatlan,  együgyű  insurgens  tábornok! 

Az  igazi  tapasztalt  hadvezér  ilyenkor  azt  teszi,  hogy 
mikor  háromféle  indulásra  kap  három  külön  parancsot, 
hát  az  első  nap  tesz  egy  utat  észak  felé,  a  második  nap 
nyűgöt  felé  s  miután  mind  a  három  parancsolatnak  meg¬ 
próbált  engedelmeskedni,  a  negyedik  nap  visszakerül  oda, 
a  honnan  elindult,  s  megveti  a  lábát  Zalabéren. 

Ez  a  Zalabér  igen  kellemes  kis  mezőváros  a  Zala  folyó - 
nak  egy  félszigetet  képező  kanyarulatában ;  s  annak,  ki 
a  világtól  félrevonulva,  csendes  szemlélődő  életet  akar 
folytatni,  megbecsülhetetlen  rejtek.  S  ha  a  világ  minden 
nemzetei  itt  adnának  egymásnak  harczi  találkozót  a  Dunán 
túl,  egy  is  azok  közül  bele  nem  botlanék  Zalabérbe. 

Itt  vesztegelt  a  sereg  jó  egy  hétig:  ami  ez  izgalmas 
időkben  egy  örökkévalóságnak  tetszett. 

De  már  itt  elszakadt  az  insurgensek  türelmének  az 
idege.  Mind  felzúdultak,  hogy  nem  azért  jöttek  ők  ilyen 
nagy  sereggel,  hogy  a  Zalában  rákászszanak !  A  tisztek 
kijelenték,  hogy  ők  nem  fogadnak  el  mástól  parancsot, 
mint  a  nádortól.  S  azzal  felkerekedtek,  ott  hagyták  a  nagy 
stratégát  seregestül,  ki  hasztalan  marasztalván  a  nyugha¬ 
tatlan  embereket,  végtére  is  kénytelen  volt  őket  áldás 
nélkül  elereszteni;  de  legalább  két  ágyúj  okát,  meg  egy 
haubiczokat  ott  fogta,  miket  azután  a  nádor  külön  parancs¬ 
ban  követelt  vissza  tőle,  mint  az  insurrectió  tulajdonát. 

Most  azután  a  Meskó  dandára,  Vavel  csapatjával  együtt, 
ismét  magára  hagyatva  indult  neki,  másodszor  is  meg¬ 
tenni  az  útat  a  Balatontól  a  Dunáig :  ezúttal  a  Bakonyon 
és  Vértesen  keresztül. 

Azt  az  egész  területet  a  francziák  tartották  megszállva. 

Neki  vágtak. 

De  a  visszamenetel  nem  ment  olyan  gyorsan,  mint  az 
idejövetel. 

Verekedniük  kellett  minden  falunál,  minden  városnál 

a  keresztülvonulásért.  Verekedniük  kellett  minden  Ilidért, 
a  mi  egy  folyón,  patakon  átvezetett.  Verekedniök  kellett 
a  mindennapi  kenyérért,  a  kutakért,  mikből  megitattak, 
verekedniük  kellett  az  éjszakai  pihenésért.  Utjokban  min¬ 
denütt  franczia  sebesültekkel  találták  telve  a  helységeket, 
kik  a  győri  ütközetből  kerültek  oda.  Minthogy  még  akkor 
a  genfi  conventió  nem  létezett,  a  magyar  insurgensek  nem 
verték  a  franczia  sebesülteket  agyon,  hanem  becsület¬ 
szavukat  vették,  hogy  egy  esztendeig  a  magyar  király 
seregei  ellen  nem  fognak  harczolni,  s  aztán  a  lelkészeknek 
és  a  népnek  szivére  kötötték,  hogy  a  sebesültekkel  bánja¬ 
nak  emberségesen.  —  Narbonne  tábornoknak  egy  elfogott 
levelében  olvasható  az  elismerő  magasztalás,  azon  szíves 
bánásmód  fölött,  melylyel  a  magyar  nép  a  sebesült  ellen¬ 
séget  ápolta. 

A  nagybaráti  lelkészt  különösen  megnevezi,  kinek  a 
sebesültekre  fordított  gondért  a  franczia  vezér  háromezer 
frank  jutalmat  küldött ;  s  a  plébános  még  hozzátette  a 
maga  kétszázötven  forintocskáját  is  s  kiosztotta  mind  a 
szegények  között. 

Két  hét  került  bele,  a  míg  az  elszakadt  insurgens  dan¬ 
dár  száz  apró  boszantó  csetepatén  keresztül  a  komáromi 
útra  keresztülverte  magát. 

De  senki  sem  volt  annyira  megverve,  mint  az  elővigyá¬ 
zatos  stratéga  hadvezér,  Chasteler  tábornok,  ki  most  már 
az  insurgensek  által  tört  úton  előre  akarvan  hatolni,  nagy 
boszúságára  úgy  találta,  hogy  azok  minden  hidat  elpusztí¬ 
tottak  maguk  mögött.  Most  azután  csakugyan  nem  lehe¬ 
tett  a  legjobb  akarat  mellett  is  semmifele  mozdulatot 
elkövetnie. 

Tele  is  van  minden  bulletinje  Meskóval;  a  historicus 
valamikor  azt  fogja  kiolvasni  az  adataiból,  hogy  Mcskó 
volt  az  ellenség,  azt  kergette  Chasteler  tábornok ;  de  nem 
tudta  ütközetre  bírni. 

A  komáromi  egyenes  úton  aztan  szemközt  jött  a  vissza¬ 
térő  dandárra  —  Gosztonyi,  a  két  veterán  ezreddel; 


a  pesti  és  a  veszprémivel.  Most  már  nem  állhatta  az  utjo- 
kat  senki. 

Csengő  zenével,  pergő  dobszóval,  lobogó  zászlókkal 
haladtak  előre;  a  városokból  eléjük  jöttek  az  asszonyok, 
a  leányok,  s  virágokkal  halmozták  el  a  várva-vártakat. 

Maga  az  ország  főkapitánya  a  nádor,  az  összes  tábor¬ 
noki  kar,  az  egész  főszállásmesteri  törzs  kiséretében 
kivonult  .eléjük  Uj-Szőnyig. 

Ott  üdvözölte  őket  a  hős  vezér,  s  a  vén,  tapasztalt 
tábornokok  mind,  forró  szavakkal  s  ragyogó  kényekkel . 

S  aztán  maga  a  nádor  állt  a  dandár  élére  s  ő  vezette 
a  hídon  keresztül  táborhelyükre,  ágyúk  üdvlövése,  haran¬ 
gok  zúgása  között. 

Az  volt  az  örömnap  ! 

Elrongyosodva,  ósszetépve,  portól,  sártól  belepve,  de 
felbokrétázott  süveggel  és  diadalragyogással  az  arczon. 
Még  a  paripák  nyakába  is  koszorúkat  aggattak  a  bohó 
asszonyok,  s  nyújtogatták  a  hadsorokon  keresztül  a  kezei¬ 
ket,  nemcsak  szorításra,  de  kulacskinálásra  s  tömték  a  tar¬ 
solyokat  tele  puha  czipóval  s  czigánypecsenyével. 

A  Szent- András  templom  előtt  maga  az  ország  prímása 
fogadta  a  dandárt  főpásztori  áldásával. 

Hát  még  kinn  a  táborban,  mikor  a  többi  baj  társak  közt 
elfoglalták  a  visszatért  hősök  a  számukra  fennhagyott 
helyet.  Mikor  az  ismerősök,  jó  barátok,  rokonok,  testvérek 
az  elveszettnek  hitt,  a  diadalmasan  visszatért  vitézek  öle¬ 
lésére  rohantak:  az  olyan  színjáték  volt,  a  minőt  csak 
istenek  rendeznek  a  saját  gjmnyörűségiikre  ! 

*  *  * 

Kár,  hogy  az  örömnap  —  olyan  későn  jött  — 
rövid  volt ! 


és  olyan 


TIZENKETTEDIK  RÉSZ. 


ASSZONYOK  DOLGA. 

I. 

És  kár,  hogy  a  komáromi  örömnapból  Vavel  Lajosnak 
semmi  rész  nem  jutott. 

0  csak  Veszprémig  jött  Meskó  dandárával,  a  hol  az  már 
a  Komáromból  eléje  siető  lovasság  előcsapatjától  meg¬ 
tudta,  hogy  szabad  az  út. 

Itt  találta  Vavelt  kiküldött  hadikéme,  Mátyás  mester. 

Lajost  az  egész  idő  alatt  legjobban  nyugtalan ítá  az 
elhagyott  nők  sorsa.  Igen  biztos  helyet  vélt  a  számukra 
kiválasztani,  mikor  Győrbe  helyezte  el  őket  s  most  azután 
már  csak  annyit  tud  felőlük,  hogy  egy  ellenségtől  körül¬ 
fogott  városba  vannak  bezárva,  a  honnan  lehetetlen  vala¬ 
merre  kiszabadulniok. 

Négy  hét  múlt  el  azóta,  hogy  ő  csapatjával  együtt  eljött 
Győr  alól;  négy  olyan  hét,  a  melyikben  nem  volt  se  ((teg¬ 
nap)),  se  « holnap»,  —  egyetlen  folytonos  utazás,  liarczo- 
lás,  előre-hátra  nyomulás,  boszuság,  veszedelem,  öldöklés, 
futás,  lélekkárhozat :  este  reggelizés,  a  nappaltól  ellopott 
éjszakai  pihenés,  s  nappallá  tett  keserves  éjszakák;  szép 
zöld  erdők,  a  miből  puskaropogás  fogadta  az  utazót ;  — 
gyönyörű  tájak,  a  miket  el  kellett  foglalni,  s  aztán  sza¬ 
ladni  belőlük,  —  patakok,  a  miknek  közeledtére  ki  kellett 
húzni  a  kardot,  s  a  mikből  nem  lehetett  inni  a  vér  miatt, 
melylyel  befertőztették ;  és  őt  a  hosszú  idő  alatt  csak  az  a 
gond  nyugtalanná,  hogy  mi  történt  az  ő  szeretettéivel? 


Mi  történt,  lia  az  ellenség  ostromolni  találta  a  várat, 
s  még  talán  a  várost  is?  Mit  kellett  az  alatt  szenvedni 
Mariénak,  a  ki  a  Névtelen  Várban  még  attól  is  meg  volt 
óva,  hogy  éjszaka  egy  ebngatást,  egy  kakasszót  halljon, 
ha  az  érczkutyák  s  a  tűzkakasok  kezdtek  el  szólni?  ha 
egyszerre  elkezdtek  az  ostromágyúk  dörögni  s  bombák  és 
tűzgolyók  hullottak  a  házak  közé,  a  mik  elől  nem  volt 
hová  menekülni  ? 

r 

Vagy  talán  azt  is  megszokják  az  asszonyok?  Oh,  a  nők¬ 
nek  a  képtelenségig  menő  erejük  van  a  szenvedések  elhor- 
dozására. 

De  hátha  elfoglalták  a  írancziák  a  várost  s  Katalin  és 
Marié  a  kezeikbe  jutottak? 

Tudtak-e  elrejtőzni  úgy,  hogy  észrevétlen  maradjanak? 

s  , 

Árulás,  vagy  csacskaság  nem  fedezte-e  fel  kilétüket,  mene¬ 
déküket?  Ha  megszabadulhattak  onnan,  hova  mentek? 
merre  fordultak?  Kitől  fogja  megtudni,  hogy  hol  vannak? 
Elnek-e  még  ? 

E  kínzó  aggodalmak  között  érkezett  meg  furfangos  hír¬ 
mondója. 

Noé  a  bárkában  nem  várta  nagyobb  szívszakadva  a 
galambját,  mint  ő  azt  a  derék  embert.  Mégis  ölelte,  mikor 
a  szeme  elé  került. 

—  Mi  hír,  Mátyás  mester? 

—  Hát  bizony  mindenféle  hír  van. 

—  Eossz  ?  vagy  jó  ? 

—  No  —  úgy  vegyest.  Van  jó,  van  rossz.  —  A  jót  utol¬ 
jára  hagyom. 

—  Kezdjen  hozzá. 

—  Hát  biz  a  szegény  Sátán  Laczit  tegnap  temettük  eh 
Isten  legyen  kegyelmes  szegény  bűnös  lelkének,  ha  már 
meglakolt. 

—  Belehalt  a  Hanságban  kapott  sebeibe,  szegény  ? 

—  Azokba  nem.  Azokból  még  feltámadott.  Még  az  a 
tizenöt  vágás  se  tette  volna  porrá,  a  mit  az  ácsi  csatában 
kapott.  Hanem  a  golyót  nem  tudták  kivenni  belőle  s  az 

elvitte  a  másvilágra.  No  de  igen  szép  temetése  volt. 
Háromszor  lőttek  a  sírjába  s  a  primás  maga  szentelte  be. 
Ez  bizony  olyan  nagy  dicsőség  volt  neki,  hogy  maga  se 
hinné  el  Sátán  Laczi,  ha  csak  személyesen  ott  nem  lett 
volna.  Szegény  László,  az  utolsó  szavával  is  a  kegyes 
pártfogóját  köszöntette. 

—  Jó  vég  volt;  —  rátalált,  a  mit  kívánt.  —  Hát  azon 
túl  mi  hír  van  ? 

—  Bizony  az  a  másik  sem  egészen  örvendetes.  Az  egyik 
azt  mondja,  hogy  a  mieink  vesztettek  huszonháromezer 
halottat  meg  sebesültet,  a  másik  meg  azt  állítja,  hogy 
a  francziák  még  többet  vesztettek. 

—  Hol?  mikor?  kérdő  Yavel  elbámulva. 

—  Hát  most  ötödnapja.  Nem  hallotta  még  a  gróf  úr? 
Wagramnál  nagy  ütközet  volt.  Borzasztó  nagy  csetepaté. 
Mondtam,  hogy  vegyék  be  az  én  dupla  ágyúimat !  Nem 
fogadták  meg.  Most  aztán  ott  van  ni.  Napóleon,  csak  egy 
paraszthajszálon  múlt,  hogy  megnyerte  az  ütközetet. 

—  Tehát  megnyerte  ? 

—  Azaz,  hogy  mink  nem  vesztettük  el :  csakhogy  épen 
nem  nyertük  meg.  Azért  nincs  ám  semmi  baj,  Károly 
íőherczeg  több  foglyot  ejtett  a  francziák  seregéből,  mint 
azok  az  övéből,  ágyút  is  többet  vett  el  tőlük,  mint  azok 
ő  tőle.  Az  insurrectió  készen  áll,  van  már  ötvenezer 
emberünk  együtt,  hatalmasan  ellátva;  csak  azt  kell  mon¬ 
dani  a  királynak :  « előre ! »  —  megyünk. 

—  Hát  Oudetról  mit  tud  ön  ? 

—  Kevés  jót.  Mindössze  annyit,  hogy  a  wagrami  csatá- 

/ 

bán  ő  is  elesett.  Es  vele  együtt  mindazok,  a  kik  a  fül¬ 
gombjukban  ezüst  lencsét  viseltek. 

—  A  philadelpliok? 

—  Csodálatos,  hogy  mind  elhullottak.  A  rossz  hír  azt 
beszéli,  hogy  titkos  parancsszóra  a  saját  soraikból  lövöl¬ 
dözték  őket  le,  de  hát  ki  tudhatja  ezt?  Annyi  bizonyos, 
hogy  én  egyet  sem  találtam  közülök  élve,  pedig  ott  csava¬ 
rogtam  keresztül-kasul  a  seregükön,  mint  franczia  kurír. 


Jókai  :  Névtelen  vár.  fi. 

Ez  rossz  hír  volt,  de  hátra  volt  még  a  rosszabb, 

Yavel  nem  tűrheté  már,  sürgetve  kérdezé : 

—  Mit  tud  ön  Győrből? 

—  Mindent.  Onnan  jövök. 

—  Beszéljen.  Látta  őket?  Nem  ostromolták  a  várost? 

—  A  várat  és  a  várost  bizony  nagyon  ostromolták, 
s  a  bárónő  és  a  herczegasszony  bizony  bennrekedtek. 

- —  Ki  mondta  önnek,  hogy  ő  herczegasszony?  kiálta 
Yavel  indulatosan. 

Mátyás  mester  nem  hagyta  magát  kivenni  a  sodrából. 

—  Majd  rájövök  arra  is,  hogy  ki  mond! a?  De  hadd 
tartsak  rendet.  Pécsy  ezredes  tíz  napig  védelmezte  a  várat 
a  francziák  ellen. 

—  S  azok  tíz  napig  lövették  a  várost  ? 

—  Bizony  azt  tették,  még  pedig  olyan  bombákkal, 
a  mikbe  egész  csoport  apró  golyóbis  volt  dugva,  hogy 
a  hol  szétpukkant,  száz  embert  is  megölt,  —  ha  el  nem 
szaladt  előle.  Egy  jó  részét  a  városnak  fel  is  égették; 
hanem  azért  Pécsy  nem  adta  meg  magát,  míg  utoljára 
bele  nem  lőttek  a  puskaporos  raktárába.  A  mint  az  aztán 
a  levegőbe  repült,  nem  volt  neki  mivel  ágyúzni  többé. 
Mi  se  mehettünk  a  segítségére,  mert  az  a  sok  generális 
hetvenhét  felé  kommandirozta  a  sereget:  hát  nem  tehe¬ 
tett  mást  a  jámbor,  mint  hogy  feladta  a  várat;  de  úgy, 
hogy  minden  seregestől  együtt  békességben  elvonulhasson. 
Már  meg  is  érkezett  Komáromba,  tegnapelőtt  ítélt  fölötte 
a  haditörvényszék  s  azt  mondta  ki,  hogy  nem  tehetett 
máskép. 

—  De  mi  lett  Katalinból  ?  Mi  lett  Mariéból  ? 

—  Előadom  egymás  után.  Tőlük  jövök. 

—  Nem  történt  velük  semmi  veszedelem? 

—  Yeszedelem?  Az  nem  történt.  Egy  kis  magánházba 
voltak  elrejtőzve,  a  hol  Görömbölyi  alispán  úr  úgy  adta  ki 
őket,  mint  saját  húgait. 

—  Az  alispán  ott  van  ? 

tt 

—  Ott  ám.  0  is  kapitulált,  de  az  asszonyságok  kedvéért 

ott  maradt  a  városban  továbbra  is,  hogy  legyen  valami 
tanácsadójuk. 

—  Derék  ember!  Ki  lett  a  fraucziák  részéről  vár¬ 


kormányzó  Győrben  ? 

—  Guillaume  tábornok. 

—  Guillaume !  szólt  Vavel  megrettenve. 

—  Guillaume  biz  az.  Annak  híják.  Igen  fain,  moclális 
ember;  nem  morfcifikálta  a  lakosokat :  ellenkezőleg,  mind¬ 
jártmásnap  a  bevonulása  után  bált  adott  a  nagy  vendéglő¬ 
ben,  s  arra  minden  előkelő  urat,  polgárt  a  feleségeikkel 
és  a  kisasszonyaikkal  együtt  meginvitált;  —  a  gróf  úr 
drágái  is  kaptak  ilyen  meghivást. 

—  Mint  Görömbölyi  alispán  húgai? 

—  Nem  biz  azok.  Magam  olvastam  a  bilétet,  így  volt 
Írva :  madame  la  Comtesse  De  Álba,  avec  la  princesse 
Marié. 


—  « Princesse  Marié !» 

—  A  bizony.  Innen  tudom  a  titulát,  a  mit  az  elébb 
mondók. 

Vavelnek  az  agya  elzsibbadt,  mint  mikor  valakit  utolér 
egy  álló  helyében  az  álom. 

—  Nem  használt  semmit  a  viczispán  protestatiója, 
folytatá  tovább  nyugodt  phlegmával  az  ezermester:  a 
franczia  generális  azt  felelte,  hogy  ő  jobban  ismeri  azokat 
a  dámákat  s  utasításai  vannak,  hogy  hogyan  kell  velük 
bánni  s  attól  a  naptól  fogva  éjjel-nappal  két  franczia 
granatiros  áll  silbakon  a  bárónő  szállása  előtt,  mintha 
valami  potentátot  őriznének  ottan. 

Vavel  néma  dühvei  járkált  fel  s  alá  szobájában.  Ha 
Mariét  elviszik,  akkor  Katalin  is  el  van  rá  nézve  örökre 
veszve.  Hogy  gondolhasson  még  családi  boldog  életre, 
mikor  az  oltár  előtt  arra  a  kérdésre:  « szereted-e  ezt  a 
nőt?»  azt  kell  neki  felelnie:  ((gyűlölöm!)) 

—  Miért  hagytam  őt  el?  vádolá  magát  Vavel.  Miért 
nem  tettem  azt,  a  mit  kívánt,  hogy  fussunk  el  együtt,  ki 
a  világba?  Mi  hárman! 

—  Hja  biz  az  úgy  van,  mondogatá  Mátyás  mester. 
A  generális  adjutánsa  mindennap  kétszer  látogat  el  a 
házhoz  s  raportot  visz  róla,  hogy  vannak,  mint  vannak? 

Vavelfcem  hallott  már  semmit. 

—  Csak  Cambray  meg  ne  halt  volna ! 

—  ügy  !  Igazság  !  Azt  az  urat  is  eltakaríttattam  szépen. 
Hiszen  tetszik  tudni,  hogy  meghalt. 

—  Igen.  Megirták. 

S  azzal  elővette  kebléből  azt  a  levelet,  melyben  Marié 
leirta  a  Névtelen  Várban  töltött  utolsó  rémséges  éjsza¬ 
káját,  s  elkezdte  azt  olvasni.  He  a  könyei  nem  engedték. 
Utoljára  elkezdett  hevesen  zokogni,  mint  egy  gyermek,  a 
kit  mostohája  megvert.  —  Az  ő  mostohája:  a  sors. 

—  A  bizony ;  eltemettem  szépen,  odairta  a  testamen- 
tomát  a  bugyillárisba ;  azt  is  meghagyta,  hogy  a  tópartra 
temessék  el,  semmi  fejí'át,  semmi  Írást  a  sírjához,  csak 
épen  egy  égerfát  ültessenek  mellé.  Úgy  is  tettem. 

Vavel  letörlé  könyeit.  Kestelte,  hogy  nem  bírt  magán 
uralkodni.  Hogy  idegen  ember  őt  ily  gyöngének  látta. 
Nyugalmat  erőtetett. 

—  S  hogy  tudott  ön  hozzá  jutni  a  halott  rejtekéhez,  a 
mit  az  magára  zárt? 

—  Igen  egyszerűen.  A  rostély  rugója  össze  volt  kap¬ 
csolva  a  gróf  úr  szobájában  levő  csengetyűvel.  Mikor  azt 
felgördítették,  a  csengetyű  megszólalt.  Tehát  csak  meg 
kellett  fordítani  a  dolgot.  Ha  a  csengetyű  drótját  meg¬ 
húztam  erősen  a  gróf  szobájában,  a  rostély  az  alcoven 
előtt  rögtön  felgördült. 

—  Igen  egyszerű  mesterség.  —  Hajh  Mátyás  mester! 
Ha  ön  olyan  ezermester  volna,  hogy  azt  a  zárt  is  föl  tudná 
nyitni,  a  mi  az  én  drágaságaimat  most  fogva  tartja;  az 
volna  aztán  a  remeklés  ! 

— -  Már  pedig  én  tudok  olyan  mesterséget. 

—  Tud  ? 

—  Hiszen  lám  mondtam,  hogy  a  jó  hirt  a  legvégére 
hagyom. 

■ —  Szóljon,  szóljon! 

—  Hanem  azt  már  csak  súgva  mondom  el ;  mert  hátha 
valaki  hallgatózik  az  ágy  alatt,  vagy  az  ajtó  mellett.  Én 
is  így  szoktam.  Más  is  megteheti. 

Yavel  Lajos  odatartá  a  fülét,  hogy  súgja  hát  meg. 

Igen  rövid  közlemény  volt  az. 

I)e  Yavel  Lajost  egyszerre  egész  emberré  tette  ez  a 
nehány  szó. 

A  tenyerébe  csapott,  aztán  meg  Mátyás  mester  vállára. 

—  Kernek  ember  ön  ! 

Azután  kivette  a  kebléből  Marié  arczképét,  meg¬ 
csókolta  :  —  aztán  Mátyás  mestert  is  megcsókolta.  Nevetett. 

Majd  meg  egy  marék  bankjegyet  húzott  elő  a  tarsolyá¬ 
ból,  azt  Mátyás  mester  markába  nyomta. 

—  Itt  van.  Siessen  ön  a  szükségeseket  összevásárolni. 
Ön  tudja,  hogy  mit  kell  beszerezni?  Rögtön  hozzáfogunk! 

Mátyás  mester  átvette  a  pénzt  s  úgy  osont  el  Yavel 
szállásáról,  mintha  lopott  volna. 

Lajos  pedig  sietett  a  tábornokához. 

/ 

—  En  itt  elválok  tőletek.  Kám  semmi  szükség  a  további 
útban.  Kérlek :  engedj  elmennem. 

—  Mit  akarsz  ?  kérdé  a  tábornok. 

—  Azt  már  tudod,  hogy  Győrt  elfoglalta  az  ellenség. 

/ 

—  Értesültem  róla;  de  nem  akartam  e  hírrel  elcsüg¬ 
geszteni  barátainkat. 

—  Jegyesem  és  védenczem  az  ellenség  kezébe  került. 

—  Azt  is  tudom.  Sajnállak  érte. 

—  De  én  ki  fogom  őket  szabadítani  onnan. 

Az  is  meglehet.  Hanem  elébb  a  seregünknek  össze 

kell  szedni  magát,  hogy  Győrt  visszafoglalhassuk  egyesült 

erővel. 

/ 

—  En  magam  fogom  őket  kiszabadítani ! 

—  Hogyan?  Kitaláltad  a  léghajózás  titkát?  vagy  éjszaka 
akarod  a  volónjaiddal  Győrt  megrohanni,  a  mit  egy  egész 
franczia  hadtest  megszállva  tart  s  kiragadni  a  kedveseidet 
lóháton  a  városból? 

—  Hogy  mit  teszek?  az  az  én  titkom.  Kell  hozzá  erő¬ 
szak  és  furfang.  Vitézség  és  csalfaság.  Határos  az  a 

/ 

lehetetlenséggel  és  még  is  bizonyos.  En  kiszabadítom  az 
én  szeretteimet  úgy,  hogy  a  foglyul  tartó  ellenség  nem 
fogja  őket  egy  búcsú  kézcsóknál  a  keztyüs  kezükre  egyéb¬ 
bel  érinteni. 

—  Ez  a  fiú  meg  van  bolondulva ;  monda  a  tábornok. 
He  nem  csoda.  No  hát  eredj  és  vidd  magaddal  a  volon- 
jaidat. 

—  Nem  szükség  senkinek  arról  tudni,  hogy  én  el¬ 
távoztam. 

—  Jó  lesz,  majd  egy  napiparancsban  kiküldelek,  — - 
hogy  tartsd  fenn  az  összeköttetést  Chasteler  tábornokkal 
s  keresd  fel  a  horvát  bánust. 

•  • 

Még  nevettek  is,  mikor  elváltak. 

II. 

—  Minden  megvan.  Mondá  Mátyás  mester  Yavelnek, 
három  fedett  társzekérre  mutatva,  melyeket  a  francziák- 
tól  vettek  el  a  fekete  volonok  Kis-Czellnél.  Itt  van,  a  mi 
szükséges,  mind,  az  eccho  alatt. 

A  halálfejesek  csapatja  leghátul  jött;  el  lehetett  neki 
maradni  a  dandártól  úgy,  hogy  senki  se  vette  észre. 

A  dandár  ment  a  palotai  úton,  a  voloncsapat  pedig 
Zircznek. 

He  már  a  Zircz  előtti  erdőkben  úgy  elveszett,  hogy  hírt 
se  lehetett  felőle  hallani,  mintha  elnyelte  volna  a  Bakony- 
erdő. 

Még  a  rátótiak  dicsekedve  beszélték,  hogy  milyen 
szép  huszárcsapat  ment  végig  trombitaszóval  a  falujokon, 
tiszta  magyar  fiuk  voltak,  köszöngetteka  menyecskéknek  s 
a  korcsma  előtt,  a  hol  egy  pohár  borra  megálltak,  fizettek 
szép  csengő  pénzzel,  banknótával  s  danolták,  hogy  ((Vala¬ 
mennyi  rongyos  bankó,  Mind  a  korcsmárosnak  való!»  He 
már  a  zircziek  panaszkodtak,  hogy  ő  hozzájuk  egy  csoport 

ellenséges  lovas  vonult  be,  abból  a  fajtából,  a  miről  azt 
énekli  a  népdal,  hogy  .  Nem  is  Isten  madara,  Kinek 
fején  a  farka !»  Kakastollbokrétás  süvegti,  kék  köpönyeges 
francziák,  a  kiknek  a  vezére  igen  kegyetlen  hangon 
parancsolgatott  a  bíróval,  egy  kukkot  se  tudott  másképen, 
csak  francziául.  Szerencsére  a  fehér  barátok  perjele  értette 
ezt  a  nyelvet  s  az  tolmácsolt.  Nagyon  gyanakodók  voltak  : 
a  lovaikról  le  nem  szálltak,  hanem  mind  a  kezében  tar¬ 
totta  a  karabélyát,  a  bámészkodó  asszony-,  gyerek-népet 
a  kapitányuk  mérgesen  kergette  szélylyel  s  a  mi  bort 
hozattak,  azt  elébb  meg  kellett  kóstolni  a  bírónak,  hogy 
nincs-e  benne  méreg?  A  még  csak  liagyján ;  hanem  azután 
még  a  kútból  kimerített  vizet  is  meg  kellett  neki  kóstolnia, 
hogy  nincs-e  abban  is  méreg?  Szegény  bírónak  ez  volt  az 
első  víz,  a  mit  legény  kora  óta  a  torkán  leszalasztott. 
Aztán  a  vezérük  keményen  megtolmácsoltatta  a  lakosság¬ 
nak,  hogy  ha  valaki  utánuk  mer  sompolyogni,  hogy  ki¬ 
kémlelje,  merre  mennek,  azt  a  két  lábánál  fogva  két 
lehajtott  fához  kötik  s  úgy  hasíttatják  ketté,  ha  pedig 
valaki  a  magyar  huszárokat  a  nyomukba  igazítja,  akkor 
mind  a  négy  végén  felgyújtják  a  várost  s  kardra  hánynak 
minden  élő  teremtést.  Örült  is  minden  ember,  mikor 
odébb  mentek. 

Ezek  Vavel  volonjai  voltak.  A  sűrű  erdőben  lerakták  a 
veres  csákókat,  a  társzekerekből  előszedték  a  francziáktól 
elvett  tollas  kalpagokat,  s  a  kék  köpönyeget  felölték  a 
fekete  egyenruha  föle :  senki  sem  mondta  volna,  hogy 
nem  íranczia  chasseurök.  Még  a  trombitásuk  is  úgy  fújta 
az  indulót,  a  bog}7,  a  francziák  szokták. 

Mátyás  mester  mindenütt  előre  sietett,  kikémlelni, 
nincs-e  az  útban  valahol  akár  franczia,  akár  magyar  csapat? 
Bármelyikkel  is  veszedelem  lett  volna  most  találkozni. 

Nem  jártak  az  országúton.  Neki  vágtak  a  magas  hegyi 
útnak,  a  hol  egy  falvat  Fenyőfának  hínak  (annak  a  csodá¬ 
jára,  hogy  ott  a  Bakony  tölgyesei  között  fenyőerdők  szige¬ 
telték  el  magukat).  Arról  a  fenyvesről  olyan  keveset  tud- 

nak  a  világban,  mint  az  alattuk  megpihenő  csapatról. 
Aztán  másnap  tovább  vitt  az  út  a  Bakonyér  mentében ; 
a  közbeeső  falucskák  lakói  bámulva  nézték  az  átvonuló 
csapatot  s  találgatták  magukban,  hogy  vájjon  talyigát 
vásárolni  jöttek-e  azok  ide?  vagy  mészre  van  szüksége  a 
franczia  seregnek,  avagy  pedig  szénre?  vagy  pedig  azt 
nézik,  hogy  lesz-e  az  idén  elég  gubics  az  erdőn?  Nem 
tudtak  velük  beszélni,  nem  kérdezhették  meg. 

Egész  naphosszant  tartott  a  felvonulás,  csinálatlan 
rossz  utakon,  a  hol  a  társzekerek  alig  haladhattak,  Koron- 
czónál  el  is  kellett  azokat  hagyni,  mert  ott  útjokat  állta  a 
Marczal  és  a  Rába,  a  mik  itt  már  csaknem  egyenközűen 
futnak  egymás  mellett.  Itt  a  csapat  magához  szedte  a 
társzekerekről  az  eldugott  süvegeit :  a  több  napra  kitartó 
élelmi  szereket,  s  a  csillagvil ágnál  átusztatott  a  két  folyam 
közötti  szigetbe.  Ott  megvonult  éjszakára.  S  azt  nagyon 

jól  tette,  mert  akkor  már  Koronczónál  volt  a  magyar 

« 

insurrectió  egyik  dandára  s  az,  ha  megkapja  akakastollas 
süvegeit  az  álfrancziáknak,  késő  lesz  aztán  megmagya¬ 
rázni,  hogy  miféle  ravaszságban  járnak.  Nekik  a  magya¬ 
rokat  még  jobban  kellett  kerülni,  mint  a  francziákat. 

Mátyás  mester  azonban  nem  maradt  ott  pihenni,  hanem 
átvitette  magát  még  éjjel  a  Rábán  egy  halász  lélekvesztőn 
s  reggelre  vissza  is  tért  a  tudnivalókkal. 

Hajnalban  a  csapat  átkelt  a  Tóközbe,  s  reggelire  a  Ráb- 
czán  is  átusztatott  s  elérte  Börcs  helységét. 

Kicsiny  falu  az  a  Rábcza  partján,  de  van  egy  nevezetes 
régészeti  emléke.  Egy  tágas  kerek  sáncz,  melynek  a  köze¬ 
pén  áll  a  templom.  A  hajdani  török-kurucz-labancz  világ¬ 
ban  ide  szokott  menekülni  a  falu  népsége  s  védte  magát 
a  száguldozó  csapatok  ellen.  Ezért  híják  tán  németül 
Rundenthurm  n  ak . 

Vavel  csapatja  ezt  a  kerek  sánczot  foglalta  el,  a  hol 
észrevétlenül  meghúzódhatott.  Köröskörül  nagy  messze¬ 
ségre  franczia  seregtől  volt  megszállva  az  egész  vidék. 

A  Győrbe  vivő  országút  már  meglátszik  e  templom 
tornyából. 

Vavel  maga  felment  a  toronyba,  s  onnan  kémlelte  az 
országutat  tábori  távcsövével. 

Egyszer  aztán  meglátta,  a  mire  várt. 

Ottevény  (németül  Hockstrass)  felől  erős  porfelleg 
jelölte  a  közeledtét. 

Egy  osztály  vértes  közeledett,  mellvértjeik  messze 
ragyogtak  a  napsugárban,  a  kétfelé  szakított  csapat  köze¬ 
pén  haladt  egy  sárga  utazó-hintó,  négyes  fogattal ;  a  posta- 
kocsisok  a  nyeregből  hajtottak. 

A  hintóbán  ült  egy  áltesebb  úrhölgy,  arczát  nagyon 
őrizve  a  sűrűre  húzott  fátyollal  a  nagy  portól,  míg  a 
fiatalabb  hölgy  nem  tűrte  halvány  arcza  előtt  a  fátyolt,  s 
legyezője  mögül  ig}7ekezett  a  leeresztett  hintó- ablakokon 
át  nézegetni  a  tájat,  a  tarka  rónát,  melyen  az  aratatlan, 
érett  vetés  a  zöld  kaszálókkal  czifra  szőnyeget  vont  végig. 

A  hintó  mellett  egy  fiatal  tiszt  lovagolt,  az  éltesebb 
hölgyet  mulattatva  folyékony  elbeszéléseivel,  s  néha-néha 
egyetértő  pillantásokat  váltva  a  szép  halaványarczu 
kisasszonynyal. 

Ez  a  két  hölgy:  Guillaume  tábornok  neje  és  leánya. 

Most  jönnek  Mariét  átvenni.  Ok  lesznek  a  kísérői 
Párisig.  Ez  a  hintó  fogja  őt  elszállítani,  s  ugyanez  a  vér¬ 
tes  csapat  lesz  a  végső  fedezete  a  hintónak. 

«Ami  kezeink  messze  elérnek  !»  — monda  De  Fervlans. 

íme  már  meg  is  fogták  martalékukat. 

Hanem  .  .  .  még  hátra  van  valaki,  a  ki  a  hatalmas 
kézre  rá  mer  ütni. 

A  szép  zöld  rónán,  melyen  az  országút  átvonul,  egy 
erős  lovas  csapat  közeledik.  A  fiatal  vértes  tiszt  azt  mondja 
a  kiváncsi  hölgyeknek : 

«Lovas  chasseurök.  Őzé n ázni  jártak. » 

Az  igaz,  hogy  a  csalódás  kedvéért  több  szénás  szekeret 
hajtottak  maguk  előtt,  a  mik  már  fölkaptak  az  országúira. 

A  postakocsis  messziről  elkezdett  trombitálni,  hogy  a 


szénás  szekerek  térjenek  ki  előle  a  tört  útról  a  töretlenre; 
a  minek  az  lett  a  következése,  hogy  az  egyik  szénás  székéi 
feldúlt,  a  másik  meg  melléje  hajtatott,  a  tengelye  bele¬ 
akadt  amannak  a  ferhéczébe ;  most  aztán  tökéletesen  el¬ 
zárták  az  utat. 

Ekkor  egészen  közel  ért  Yavel  csapatja. 

Egy  jelszóra  hirtelen  ledobta  minden  lovas  a  kék  köpe¬ 
nyét,  meg  a  tollas  kalapját,  felcsapta  helyette  a  halálfejei 
csákót  s  azzal  megrohanta  a  hintó  kiséretét. 

A  meglepett  vértesek,  a  kik  e  támadásra  nem  voltak 
készen,  az  első  taszításra  le  voltak  szorítva  az  országúiról 
s  a  vizenyős  réten  nehéz  lovaikkal  igen  egyenlőtlen  liar- 
czot  fogadtak  el  Yavel  könnyű  lovasai  ellen,  kik  számra 
is  túlnyomók  voltak.  Vezérük,  a  fiatal  százados  ugyan 
egész  lovagi  elszántsággal  foglalt  helyet  a  hintó  előtt,  a- 
viadalt  elfogadni  készen,  s  Yavel  Lajosnak  egész  fölényét, 
fel  kellett  használnia,  hogy  a  derék  lovagot  lefegyverezze. 

Abban  a  perczben,  a  midőn  a  kard  az  ifjú  franczia  vité& 
kezéből  kirepült,  az  ifjú  hölgy,  elfeledkezve  minden 
etiquetteről,  rémülten  sikolta  fel. 

«Ah,  mon  Dieu!  Ne  tuez  pás  ArthurU 

Yavel  Lajos  udvariasan  üdvözlé  a  hölgyeket,  meg¬ 
hajtotta  előttük  a  kardját  s  Talma  legékesebb  franczia* 
nyelvén  biztosítá  őket : 

—  Ne  féljenek  úrhölgyeim.  Jó  kézbe  jutottak.  Mi 
magyarok  vagyunk. 

A  vértesek  teljes  visszavonulásban  voltak  Öttevény  felé, 
tildöztetve  a  volon  csapat  által. 

Yavel  maga  is  leszállt  a  lóról,  hogy  a  nyergéből  leemelt 
fiatal  tiszttel  beszéljen. 

—  Legelőször  is,  engedje  ön,  hogy  gratuláljak  önnek 
ahhoz  a  szerencséhez,  a  mit  egy  gyöngéd  fölkiáltás  ön¬ 
kénytelenül  elárult  előttem  az  imént.  Nagy  örömömre 
fog  szolgálni,  ha  önnek  az  ügyét  ez  episod  által  elő¬ 
mozdíthattam. 

Erre  a  halavány  arczu  ifjú  hölgy  gyöngéden  elpirult,  & 


másik  liölgy  azonban  egészen  elvörösödött  s  elkezdett 
veszekedni. 

Mit  akar  ön  velünk?  Mit  avatkozik  ön  a  mi  dol¬ 
gainkba?  Mi  nem  vagyunk  combattans  felek! 

—  Hogy  mit  akarok?  azt  majd  megmagyarázom  ennek 

a  fiatal  lovagnak.  Legelőször  is  veg}re  ön  vissza  a  kardját. 

Igen  jól  forgatta,  csak  azt  tanácsolom  önnek,  hogy  a  quin- 

teket  ne  veg}~e  olyan  mélyen,  mert  akkor  mindig  igen 

könnyen  kiüthetik  a  fegyvert  a  kezéből.  Aztán  arra  fogom 

kérni,  hogy  üljön  föl  a  lovára.  Derék  paripa.  Kár,  hogy 

szügyben  kissé  keskeny.  Azután  harmadszor  arra  kérem 

önt,  hogy  vágtasson  azonnal  Győrbe.  Egészen  egyenes 

országút  vezet  oda.  Es  vigye  meg  szives  izenetemet  de 

/ 

Guillaume  tábornok  úrnak.  Az  izenet  így  szól :  «En  Vavel 
de  Versay  Lajos  gróf,  a  mai  napon  foglyul  ejtettem 
Guillaume  tábornok  úr  feleségét  és  leányát.  Guillaume 
tábornok  úr  foglyul  tartja  magánál  az  én  jegyesemet: 
Dealba  Themire  gróínét  és  fogadott  leányomat,  kinek 
neve  Bottá  Soha,  vagy  ha  úgy  tetszik,  Marié  herczeg- 
asszony.  Én  kérem  vissza  cserébe  az  én  hölgyeimet  az  ő 
hölgyeiért.  Egyéb  kívánságom  nincsen.  Mentül  elébb 
visszatér  ön,  annál  jobb.  Ott  abban  a  kerek  sánczban 
fogom  önt  várni,  a  honnan  az  a  templomtorony  kilátszik. 
Adieu ! » 

Az  ifjú  hölgy  némán,  összetett  kezekkel  könyörgött  az 
ifjú  tisztnek,  a  mit  annak  nem  volt  szükség  a  szivére  kötni. 
Az  úgy  is  minden  lehetőt  el  fog  követni,  hogy  a  tábornokot 
a  cserére  rábírja. 

A  szabadon  bocsátott  lovag  tova  robogott  az  ország¬ 
úton.  Vavel  Lajos  pedig  az  utazó-hintót  a  böresi  út  felé 
fordíttatá  s  a  kocsi-ajtó  mellett  lovagolva,  társalgóit  a 
hölgyekkel. 

Guillaume  tábornokim  asszony  eleinte  keserű  kifaka- 
dásokkal  halmozta  el  Vavel  grófot. 

—  Ez  népjogsértés!  Ez  brigantaggio !  Elfogni  előkelő 
hölgyeket. 

—  Hát  az  én  hölgyeimet  nem  tartja-e  fogva  az  ön 
férje  ? 

—  Az  én  leányom  oly  rettegős,  olyan  ideges. 

—  Nincs  a  föld  kerekén  olyan  félénk  teremtés,  mint  az 
én  szegény  Mariem ! 

— -  De  ön  elvégre  is  franczia,  s  tudni  fogja,  mivel  tar¬ 
tozik  a  nők  iránti  udvariasságnak  ? 

—  E  tekintetben  mintaképül  fogom  választani  Guil- 
laume  tábornok  urat. 

—  Ön  iránt  nincs  semmi  kétségem;  de  ezek  az  ön 
kisérői,  ezek  rettenetes  emberek!  Nem  centaurok  ezek? 

—  De  —  azoknak  az  ivadékai. 

—  Igaz,  hogy  még  most  is  emberhúst  esznek  ? 

—  Úgy  tudom,  hogy  nehány  év  óta  ezt  a  szokást  el¬ 
hagyták.  De  nem  lehetetlen,  hogy  most,  mikor  ez  a  czikk 
olyan  olcsó,  megint  visszaesnek  bele. 

—  Ah!  Es  hogy  vadkan -agyaraik  vannak? 

— -  Az  igen  valószínű.  Azt  takargatják  el  azokkal  a 
hosszú  bajuszaikkal;  úgy  gondolom. 

—  Hát  az  igaz-e  ?  szólt  suttogva  az  úrhölgy  (úgy  olvas¬ 
tam  valahol),  hogy  az  itteni  úrasszonyok  fiatal  rabnők 
vérét  bocsáttatják  ki  s  abban  fürödnek? 

—  Az  igen  kellemes  lehet;  hagyta  rá  Yavel.  Csodálom, 
hogy  ezt  a  divatot  Párisban  még  fel  nem  kapták. 

—  Mit  gondol  ön  ?  Az  Istenért. 

—  Hát  hisz  önöknek  olyan  szép  vérkiontó  masinájuk 
van  hozzá. 

—  Csitt.  Hazaáruló !  Az  egészen  más. 

E  közben  az  történt,  hogy  egyik  volón  egy  elfogott  vér¬ 
test  vitt  magával :  a  vértes  gyalog  volt,  a  volón  lóháton. 
Megvolt  sebesítve  mind  a  kettő.  Az  insurgens  a  homlokán, 
a  vértes  a  karján. 

A  volón  fel  sem  vette  a  kapott  sebet,  bekötötte  azt  a 
zsebkendővel,  hanem  a  fogoly  franczia  egészen  el  volt 
bágyadva;  nem  tudott  odább  menni. 

Ekkor  a  volón  leszállt  a  lováról  s  az  oldaláról  leakasztva 

a  csutorát,  odanyujtá  azt  a  foglyának  s  negédesen  biztat- 
gatá : 

«No  húzz  belőle  egyet  kamerád,  ne  busul  j  semmit. 
Látod,  minek  vágtál  olyan  nagyon  a  fejemre?  megerőtet- 
ted  vele  magadat.  No  se  baj.  Gyere,  majd  fölteszlek  a 
lovamra. » 

Azzal  fölsegíté  a  sebesült  foglyot  a  saját  lovára  s  maga 
gyalog  vezette  a  lovat. 

—  Ah !  Ah  !  kiálta  föl  a  tábornokim,  elbámulva  azon, 
hogy  a  centaur  nincs  hozzá  nőve  a  lóhoz  s  talán  másod¬ 
sorban  még  azon  is,  hogy  a  centaurnak  emberszive 

van. 

A  centaur  észrevette  a  felkiáltást  s  azt  gondolta,  hogy 
legjobban  fogja  azt  értelmezni,  ha  az  úrhölgyet  is  meg¬ 
kínálja  a  csutorával.  Ilyen  melegben,  nagy  porban  s 
arra  a  nagy  ijedségre  nem  árt  egy  korty  abból  a  bada¬ 
csonyiból. 

Az  úrhölgy  nem  merte  a  kínálást  visszautasítani,  s 
aztán  nem  is  bánta  azt  meg. 

—  Ah,  hisz  ez  bor !  mondá  meglepetetten  az  izlelés 
után  Yavelnek. 

—  Ön  azt  hitte,  hogy  lótej  ? 

A  volón  pedig  azt  mondá  az  úrnőnek,  a  kulacsát  vissza- 
véve,  latinul,  hogy  : 

—  Conducat  sanitati  .  .  .  domicella  .  .  . 

—  Hiszen  ez  római  nyelven  beszél !  szólt  összecsapva 
a  kezeit  a  párisi  nő. 

Vavel  nem  állhatta  meg,  hogy  ne  nevessen. 

—  Ön  nagy  bohó !  szidta  a  tábornokné  aztán.  Hiszen 
•  ezek  csinos  emberek  s  egynek  sincs  vadkan-agyara.  Az 
sem  lesz  már  most  igaz,  hogy  az  úrnőik  leányvért  használ¬ 
nak  a  fürdőhöz.  Vannak  ott  házak,  a  hová  visz  ben¬ 
nünket  ? 

—  Nem  épen  oly  nagyszerűek,  mint  az  ön  palotája  a 
chaussée  d’Antinon,  de  azért  házak. 

—  S  mivel  fogom  én  ott  a  hosszú  időt  tölteni,  a  míg 

monsieur  Descourselles  visszajön?  Tud  ön  pikétezni?  En 
szenvedélyes  pikétező  vagyok ! 

Majd  megmondom  önnek,  madame,  hogy  mivel 
fogja  ön  az  időt  tölteni,  ha  odaérünk  a  faluba?  S  hiszem, 
hogy  meg  lesz  vele  elégedve. 

A  közben  el  is  érték  a  kertek  alját,  a  hol  érőben  levő 
megygyel  és  cseresznyével  rakott  fák  mosolyogtak  ki  a 
magas  sövény  mögül,  s  onnan  a  szép  diófákkal  szegélye¬ 
zett  utczába  bekanyarodva,  a  templom  elé  hajtattak. 

Az  egész  faluban  nincs  több  úri  lak  a  lelkészénél. 
A  tisztelendő  úr  künn  állt  a  kapujában,  a  hol  Yavel  meg- 
állíttatá  a  hintót  s  aztán  lesegíté  a  hölgyeket  az  ülésből  s 
fölkérte  a  lelkészt,  hogy  fogadja  őket  vendégszeretettel,  a 
miben  nem  is  volt  legkisebb  hiány  sem.  A  lelkész  kony¬ 
hája  előadta,  a  mi  csak  Ízletes  volt,  s  a  hölgyeknek  el 
kellett  ismerni,  hogy  a  centaurok  országában  ebédelni 
tudnak. 

Ebéd  után  a  kisasszony  kimerültségről  panaszkodott, 
annak  megengedték,  hogy  lepihenjen,  akkor  aztán  így 
szólt  Yavel  a  tábornokimnak  : 

—  Akarja  ön  a  helység  nevezetességeit  megtekinteni, 
madame  ?  van  itt  egy  igen  régi  templom. 

—  S  van  benne  valami  igen  szép  kép  ? 

—  Megható  szép  kép.  A  «Samaritanusok». 

—  Antik,  vagy  modern? 

—  Antik  modor.  A  kereszténység  előéveire  emlékeztető, 
hanem  a  kivitele  modern. 

—  Yalami  hires  festő  műve? 

—  Nem.  Csak  naturalistáé.  A  tisztelendő  úr  munkája. 

A  tábornoknő  csodálkozva  rázta  a  fejét  s  már  most 

nem  tudta,  hogy  ő  vele  tréfál-e  Vavel  gróf,  vagy  a  lel¬ 
készszel? 

Mindjárt  megértette  pedig  a  dolgot,  a  mint  a  templom 
ajtaján  belépett. 

Az  Isten  tiszteletére  szánt  hely  ezúttal  a  legmagasabb 
istentisztelet  szertartásához  volt  berendezve:  szenvedő 


emberek  ápolásához.  Az  egész  templom  egy  kórház  volt, 
melyben  tiszta  ágyakra  elhelyezve  feküdtek,  szép  kettős 
sorban,  sebesült  franczia  katonák,  kik  a  győri  csatatér 
körül  szerteszét  fekvő  falvakba  úgy  voltak  szétosztva. 
A  kis  fain  asszonyai  maguk  ápolták,  gyógyítgatták  őket, 
a  maguk  házi  szereivel,  a  maguk  jó  szavával,  mintha 
mindannyi  sebesültnek  a  tulajdon  édes  anyja  volna  az 
ágya  fejénél.  Es  a  lelkész  keresgélt  a  számukra  minden¬ 
féle  gyógyító  írókat,  a  maga  kopott  «liázi  orvos»-ában : 
tábori  orvos  nem  került  ide,  mikor  Aspernnél  húszezer, 
AYagramnál  huszonhétezer  franczia  feküdt  sebesülten. 
Hanem  ezek  a  nyomorult  emberek  ápolgatták,  építgették 
a  náluknál  még  nyomorultabbakat :  az  ellenséget. 

—  Ugy-e  szép  tableau,  asszonyom?  — mondá  Vavel 
gróf.  Beillenék  a  Notre  Dameba  oltárképnek  !  Méltó  meg¬ 
örökíteni  a  szerzője  nevét.  —  Ilyenek  azok  a  kannibálok, 

/ 

a  kik  ezt  az  országot  lakják  !  —  Es  bizony,  mondom  önnek, 
hogy  végig  mehet  ön  kisasszonyával  együtt  ezen  az  egész 
országon  és  nem  fogja  önöket  egy  bántó  tekintet  se  meg¬ 
sérteni  sehol.  Csak  egyetlen  egy  ember  van  ebben  az 
országban,  a  kiben  kannibali  szenvedélyek  laknak,  a  ki 

vaddisznó-agyarat  visel  a  szájában,  a  ki  asszonyok  véré- 

* 

ben  megfürödni  képes  :  —  az  én  vagyok !  Es  bizony  mon¬ 
dom  önnek,  hogy  nem  töltheti  ön  el  az  időt  jobban  addig, 
a  míg  monsieur  Descourselles  visszatér,  mintha  itt  marad 
a  templomban  s  a  sebesülteket  ápolni  segít,  és  az  alatt 
imádkozik  a  védszenteihez,  hogy  Guillaume  úr  az  én 
szeretteimet  szabadon  bocsássa ! 

A  tábornoknőnek  lehetetlen  volt  nagyot  nem  nevetnie 
ezen  a  patlieticus  fenyegetésen. 

—  Haha !  Uram !  Ezért  egészen  fölösleges  volna  a  véd- 
szenteimnél  alkalmatlankodnom,  különben  is  csak  min¬ 
den  héten  pénteken  szoktam  vezeldeni,  akkor  is  csak 
éhomra,  nem  ebéd  után  s  ma  még  csak  szerda  van.  Ha 
már  a  többi  centauroktól  nem  kell  félnem,  hogy  megesz¬ 
nek,  öntől  legkevésbbé  félek.  Legyen  ön  a  felől  megnyu- 

godva,  hogy  Guillaume  úr  nem  fog  késni  az  ön  szerettei¬ 
nek  kiadásával,  mihelyt  megtudja,  hogy  az  miértünk  lesz 

/ 

cserébe.  En  ismerem  Guillaume  urat.  Ha  milliókkal  jött 
volna  ön  eléje,  hogy  megvegye  tőle  kedveseit,  nem  hall¬ 
gatta  volna  önt  meg;  ha  hadsereggel  jött  volna  Ön  rá, 
hogy  kivívja  őket  tőle,  nem  kapta  volna  meg;  de  hogy  az 
az  ördögi  jó  ötlete  támadt  önnek,  hogy  elfogja  a  feleségét, 
meg  a  leányát:  ez  schach  matt  neki!  Menjünk  innen. 
Nem  imádkozhatnám. 

—  De  hátha  Napóleon  parancsa  nyomatékosabb  lesz 
előtte  ? 

—  No  már  azt  liigyje  ön  el,  hogy  jobban  fél  Guillaume 
úr  én  tőlem,  mint  Napóleon  császártól.  —  Jerünk  in¬ 
nen  !  —  Sebesülteket  sem  akarok  ápolni.  Az  Isten  őrizzen 
meg  minden  szenvedőt  attól  a  szerencsétlenségtől,  hogy 
valami  bajában  én  ápoljam,  mert  azt  nem  állja  ki!  — 
Menjünk  pikétezni,  uram ! 


III. 

Descourselles  kapitány  úrnak  kitűnő  paripája  lehetett, 
ő  maga  nevezetes  távlovagló  és  valószínűleg  nagyon  sze¬ 
relmes.  A  három  együttvéve  azt  eredményezte,  hogy  már 
délután  öt  órára  a  vitéz  úr  vissza  is  érkezett  Győrből. 

A  parlamentair  zászlóval  jött,  egy  trombitás  kíséreté¬ 
ben  s  a  volónok,  hadi  szabály  szerint,  szemeit  bekötve 
vezették  a  vezérük  lakásáig. 

A  vértes  kapitány  nem  kevéssé  volt  meglepetve,  mikor 
a  tábornoknét  az  ellenséges  vezérrel  együtt  kártyázva 
találta. 

Szerencsés  véletlen,  hogy  épen  egy  kilenczvenes  math 
volt  Vavel  gróf  kezében,  mert  ha  ugyanaz  madame  Guil¬ 
laume  kezében  lett  volna,  bizony  várnia  kellett  volna  a 

/ 

hírmondónak  a  maga  sürgős  izenetével.  így  azonban 
össze  lehetett  csapni  a  kártyát.  Yavel  volt  nyereségben, 

nem  volt  baj,  ha  a  felrakott  iratokkal  letörlődött  is  az 
asztalra  krétával  felirt  számadás. 

—  Guillaume  tábornok  mindenbe  beléegyezett !  monda 
a  kapitány  sietségtől  és  örömtől  elfulladt  hangon.  A  höl¬ 
gyeket  szabadon  bocsátja. 

Yavel  odasietett  megszorítani  e  jó  hír  hozójának 
kezét. 

Az  pedig  még  jobban  igyekezett  madame  kézcsóko- 
lására. 

—  Hogy  vannak  önök? 

—  Pompásan!  A  «messieurs  les  cannibales»  igen 
udvariasak,  s  «leur  catzique»  kitünően  pikétezik. 

—  S  hol  van  mademoiselle ?  Nem  történt  valami  baja? 

tf 

—  Arról  nem  szükség  kérdezősködni.  0  toilettjét  csi¬ 
nálja,  uram! 

* 

—  Madame.  En  felelős  vagyok  a  tábornoknak  az  iránt, 
hogy  a  rám  bízott  hölgyeknek  egy  haja  szála  se  görbül¬ 
jön  meg. 

—  Ne  legyen  önnek  gondja  az  én  leányom  haja  szá¬ 
laira  !  Intézze  el  a  monsieur  le  catziqueal  a  capitulatió 
föltételeit:  én  majd  addig  elintézem  a  leányom  úti-toilet- 
tejét.  Remélem,  hogy  rögtön  utazhatunk? 

A  delnő  az  oldalszobába  távozott,  hol  a  kisasszony 
pihent,  a  két  vitéz  egyedül  maradt. 

—  íme  itt  van  önök  számára  a  « Sauf  conduit»  monda 
a  kapitány,  átadva  az  oltalomlevelet  Yavelnek. 

Az  oltalomlevél  a  legszabályosabban  volt  kiállítva;  az 
alkirály  stampigliájával,  a  császári  nagy  pecséttel  s 
Guillaume  tábornok  aláírásával  hitelesítve;  maga  a  papír 
is  utánozhatatlan  az  átlátszó  víznyomatu  sasos  czímerrel. 

Az  oltalomlevél  szólt  Vavel  de  Yersay,  expatriált  fran- 
czia  nemes  s  indigenált  magyar  mágnás  számára,  kinek 
kíséretében  utaznak  Dealba  Tliemire,  másként  Lands- 
knechtsschild  Katalin  bárónő,  s  nevelt  leánya  Bottá  Sófia, 
állítólag  Capet  Marié  Charlotte  herczegasszony,  a  hozzá¬ 
juk  tartozó  komorna,  inas  és  lovász;  kiknek  minden 

ír, 

fnanczia  csapatparancsnokság  részéről  szabad  utazás, 
oltalom  és  védelem  biztosíttatik. 

Vavel  Lajos  nagyon  sokáig  tanulmányozta  ezt  az  ok¬ 
iratot. 

—  Kételkedik  ön  tán  egy  franczia  katonatiszt  adott 
szavában?  kérdé  a  kapitány. 

—  Nem,  szólt  Yavel,  kezét  nyújtva  neki.  Egy  szón 

akadtam  csak  fel.  De  hisz  az  lehet  a  fogalmazó  hibája.  — 

/ 

Mit  tesz  az  ?  —  En  hálára  vagyok  Önnek  kötelezve. 

—  Oh,  kérem  önt  igen  szépen,  szólt  a  kapitány  hátra 
lépve.  Legyen  olyan  jó  és  tartsa  fenn  ezt  a  hálálkodási 
jelenetet  akkorra,  a  mikor  madame  is  itt  lesz. 

—  Értem !  szólt  Yavel  elmosolyodva. 

—  No  ha  érti  ön,  hát  akkor  még  többet  is  mondok 
önnek.  Epén  ma  hirdették  ki  a  fegyverszünetkötést  a  két 
hatalom  között.  Itt  van  a  nyomtatott  proclamatió. 

Yavel  összevonta  homlokát  s  kedvetlenül  mondá: 

—  Még  abból  nem  következik,  hogy  békét  fognak 
kötni. 

—  Semmi  esetre  sem.  Hanem  az  mégis  következik, 
hogy  mindkettőnk  táborának  a  megállapított  demarca- 
tionalis  vonalak  mögött  kell  maradnia  s  egymásnak  i\ 
területére,  mint  ellenség  nem,  csak  mint  vendég  látogat¬ 
hatunk  át.  Az  ön  csapatjának  határvonala  a  Fertő  déli 
partja  lesz.  (A  kapitány  elővette  táskájából  a  térképet,  s 
azt  az  asztalra  kiterítve,  megmutogatá  rajta  a  veres  vona¬ 
lakat,  melyek  a  telepezési  határokat  megjelölték  s  azokat 
veres  irallal  mindjárt  fel  is  jegyzé  Yavel  térképére  is.)  Ön 
természetesen  maga  fog  eljönni  Győrbe,  hogy  hölgyeit 
elhozza? 

—  S  azt  még  ma  szándékozom  tenni. 

—  A  fegyverszünet  négy  hétre  van  megkötve,  ezt  is 
megsúghatom  önnek ;  s  azt  hiszem,  hogy  ha  ezt  a  négy 
hetet  mindketten  mézes  hetekké  alakítanék,  az  nem 
volna  kárba  veszett  idő. 

—  Kívánjunk  egymásnak  sok  szerencsét  hozzá. 

Kezet  szorítottak. 

Ez  alatt  a  hölg3’ek  elkészültek  s  kijöttek  az  oldalszobá- 
ból.  A  kisasszony  areza  elevenebb  volt,  mint  azelőtt. 

Yavel  nagy  pathosszal  fogott  hozzá,  hogy  most  meg¬ 
köszönje  a  fiatal  tisztnek  a  nagy  szolgálatot;  de  a  tábor¬ 
nokim  nem  engedte  neki,  hogy  szóhoz  jusson. 

—  Tudom,  mit  akar  ön.  Elismervényt  akar  adni  egy 
adósságról,  a  mit  azután  nekem  kell  kifizetnem.  Mintha 
Guillaume  tábornok  csak  a  kapitány  úr  térdenállva  elő¬ 
adott  rimánkodásaira  engedte  volna  meglágyítani  a  szivét, 
hogy  a  feleségét  és  leányát  kiváltsa  a  fogságból  az  aján¬ 
lott  cserével.  Ismerem  én  Guillaume  tábornokot.  Azt 
tudom,  hogy  egy  milliárdért  ki  nem  adta  volna  azt  a  kin¬ 
cset,  a  mi  rá  volt  bízva,  s  inkább  el  hagyta  volna  magát 
Győr  romjai  alá  Marié  lierczegnővel  együtt  temettetni, 
mint  hogy  őt  szabadon  bocsássa;  de  azt  tudom,  hogy 
mikor  azt  mondták  neki,  hogy  Clarisse  és  Margót  Yavel 
gróf  kezébe  kerültek,  oda  dobta  az  egész  gothai  almana¬ 
chot:  «tessék  belőle  kiválasztani,  lián}' fejedelemnőt  adjak 
értük  cserébe?))  —  Ebben  monsieur  Descoursellesnek 
semmi  érdeme  nincs.  Egyedül  önnek,  Yavel  gróf.  Ez  pokoli 
ötlet  volt  öntől  s  csak  a  centaurok  segélyével  kivihető  !  Ön 
kicsikarta  kezünkből  a  kész  diadalt.  Nagy  szerencse,  hogy 
ön  csak  egy  bandériumot  vezet !  El  fogom  mondani 
Guillaume  urnák,  hogy  ön  milyen  rettenetes  ember !  Hogy 
mire  akart  engem  rávenni  a  templomban?  Csitt!  Claris- 
senek  nem  szabad  azt  megtudni,  mert  elájul.  0  nagyon 
ideges.  Es  aztán  hogy  játsza  a  catzique  a  pikétet!  Ah 
önök  letörölték  az  ügyetlen  térképeikkel  az  asztalról  a 
számadásainkat ;  s  most  én  nem  tudom,  hogy  melyikünk 
van  tartozásban?  Kétséges  a  tour.  Majd  befejezzük  Győ¬ 
rött.  Ön  meg  fog  bennünket  látogatni  a  tábornoknál. 
Adieu ! 

Margót  asszony  feledékeny  volt.  A  házigazdától  is  el¬ 
feledett  búcsút  venni,  —  meg  azoktól  a  honfitársaitól  is, 
a  kik  a  templomban  feküdtek  sebesülten. 

A  vértes  osztag,  melyet  a  halálfejesek  Ötté  vényig  előz¬ 
tek,  értesítve  volt  már,  hogy  a  két  úrhölgyet  megint  fede¬ 
zete  alá  veheti.  A  győri  utón  vonultak  Börcs  felé. 

Yavel  fekete  lovagjai  azt  hitték,  újabb  összemérkőzésre 
jönnek,  s  nagy  harczi  kedvvel  szándékoztak  őket  elfo¬ 
gadni.  Ott  álltak  már  egész  hadirendben. 

—  Hüvelybe  a  kardot!  vezényelt  Yavel  gróf.  Négy  hétig 
nem  verekszünk.  Fegyverszünet  van.  Önök  a  hadsegédem 
vezénylete  alatt  Fertőszegre  fognak  visszavonulni  s  ott 
megvárják  míg  újabb  rendelettel  megérkezem. 

Azzal  intézkedéseket  tett,  hogy  a  Névtelen  Yárat  hogy 
alakítsák  át  kaszárnyává,  gondoskodott  a  legénység  napi 
dijáról  és  élelmezéséről,  megköszönte  a  vitézeknek  eddigi 
hűségüket,  hősi  bátorságukat;  maga  is  könyezett,  azok 
is :  olyan  nagyon  megszerették  egymást.  S  aztán,  mikor  a 
vértes  csapat  a  falu  egyik  végén  bejött,  ugyanakkor  az 
insurgens  volóncsapat  a  falu  másik  végén  kivonult.  Csak 
Yavel  maradt  egyedül  hátra,  Mátyás  mesterrel,  ki  volón 
egyenruhában  kisérte  őt  e  kalandban,  mint  trombitás. 

Descourselles  kapitány  lóra  ült  s  csapatja  elhelyezéséről 
gondoskodott,  melynek  egy  része  itt  a  faluban  fog  maradni ; 
más  része  Győrbe  vonul  a  hölgyeket  kisérve,  most  már  csak 
díszőrségül,  nem  oltalom  végett. 

Vavelre  maradt  a  lovagias  kötelesség  a  hölgyeknek 
kezét  nyújtani,  mikor  azok  a  hintóba  felültek. 


Mikor  már  biztos  helyen  érezte  magát  a  tábornokné, 
kihajolt  a  hintó  ablakán  s  azt  rnondá  Yavelnek: 

—  De  most  mégis  boszut  fogok  önön  állni,  azért  a 

furfangért,  a  mivel  minket  rászedett.  «Desden  con  des- 

den.»  Megfosztom  önt  diadala  gyümölcseitől.  En  egy  éj¬ 
szakával  hamarább  ott  leszek  Győrött,  mint  ön,  s  a  mint 
megérkezem,  rögtön  megirom  az  ön  jegyesének  a  velünk 
történteket ;  —  mire  ön  megérkezik,  már  akkor  tudni  fog¬ 
nak  mindent,  és  ön  meg  lesz  fosztva  attól  a  gyönyörűség¬ 
től,  hogy  maga  adhassa  nekik  hirül,  hogy  meg  vannak 
szabadítva.  Ez  édes  boszu  lesz. 

—  Nagyon  édes,  monda  Yavel,  megcsókolva  a  delnő 

kezét.  Áldja  meg  önt  az  ég  azért,  hogy  szegényeknek  egy 
nyugodalmas  éjt  fog  szerezni  ez  izenet  által. 

—  De  már  most  még  egy  dolgot  nem  értek  s  azt  is  szeret¬ 
ném  felvilágosítva  látni.  Véletlenül  botlott  ön  mi  belénk  ? 
vagy  valami  abracadabra  által  ? 

—  Számot  adhatok  róla.  Marquis  de  Fervlansnak  egy 
levelét  portyázóim  elfogták,  a  mit  Guillaume  tábornok 
úrhoz  irt;  ebből  én  megtudtam,  hogy  a  tábornokné  asz- 
szony  minő  hivatásban  jön  Magyarországra  s  azóta 
mindig  nyomában  voltak  a  kémeim  s  engem  tudósítottak 
az  ellenfél  minden  mozdulatairól. 

—  Rettenetes !  Igazam  volt,  mikor  azt  mondám,  hogy 
jő  szerencse,  hogy  ön  csak  egy  bandériumot  vezet  elle¬ 
nünk.  Kérem,  adja  át  bucsúüdvözletemet  házigazdánknak, 
nem  látom  őt  sehol. 

—  A  kórodéba  hívták,  egy  haldokló  sebesültet  meg¬ 
gyóntatni. 

—  Kóroda!  —  Hajts  postillon  ! 

S  azzal  eau  de  Cologne-os  zsebkendőjét  arcza  elé  kapta, 
s  ott  tartotta  addig,  a  míg  csak  az  utolsó  házat  is  el  nem 

hagyták. 

Vavel  gróf  azonban  nem  várt  a  másnap  reggelre, 
hanem  ő  is  felkapott  a  lovára  s  Mátyás  mesterrel  együtt 
igyekezett  kifelé  a  faluból. 


A  falu  végén  az  őrszem  rájuk  kiáltott  és  megállította 
őket.  Mátyás  mester  előhúzta  a  csizmaszár  mellől  a  fehér 
lobogót,  s  trombitaszóval  felelt.  Yavel  Lajos  előmutatta 
az  oltalomlevelet  s  a  míg  azt  a  káplár  olvasá,  észrevette, 
hogy  annak  is,  meg  a  közlegénynek  is,  friss  kardvágás  sebe 
van  az  arczán :  a  mai  utolsó  kardcsattogások  emléke. 

Milyen  gunyoros  a  sors  !  A  «piquet-partienak»  a  veszte¬ 
ségét  ezek  a  szegéig  katonák  fizették  meg. 

Alkonyat  után  érkezett  meg  Yavel  Győr  alá. 

A  nyolcz  órát  épen  akkor  harangozták  s  a  franczia 
helyőrség  takarodót  fúvó  trombitaszava  hangzott  minden 
kapunál.  Azokon  most  holnap  reggelig  Yavel  grófot  he 
nem  bocsátják.  Hanem  hiszen  arra  való  Mátyás  mester 
komájának,  Tajkos  uramnak,  a  cserző  ‘  vargának  a  kis 
kertje,  hogy  azon  keresztül  ki-  s  bejárhasson  az  ember, 
a  kinek  épen  nincs  kedve  a  kapura  kerülni.  Mátyás  mes¬ 
ter  soha  se  szokta  kérdezni,  hogy  merre  az  egyenes  út? 
Ilyenkor  a  görbe  út  a  rövidebb.  Egy  kis  kerülővel  a  cserző 
állások  között  bejutottak  a  városba. 

Hiszen  látott  Yavel  már  bombáktól  összezúzott  falakat, 
leégett  várost  máskor  is,  de  az  a  gondolat,  hogy  e  kormos 
romhalmaz  közt  kell  neki  felkeresni  azokat,  a  kiket  szere¬ 
tett,  mégis  elszoritá  a  szívét. 

A  háborúban  lerombolt  város  képe  nagyon  különbözik 
más  leégett  városokétól.  A  kárvallott  lakosok  nem  j  aj  - 
veszékelnek  a  romok  között.  Még  dicsekesznek  vele,  hogy 
kinek  a  házába  ütött  be  több  bomba?  A  milliókra  menő 
veszteséget  nem  számítgatja  senki :  csak  a  csodákat  jegyzi 
föl,  a  mik  között  maga  és  háza  népe  megmenekült,  s  ha 
az  ellenség  kegyetlen  nagy  sarczot  vetett  a  városra,  az 
élelmes  népkedély  megragadja  a  kinálkozó  alkalmat,  hogy 
visszaszerezze  a  veszett  fejsze  nyelét.  A  belső  városban 
már  oly  élénk  a  piacz  késő  alkonyat  is,  hogy  alig  lehet 
lóháton  is  keresztül  törtetni  a  sokaság  közt.  A  közel  Győr- 
szigetből,  Révfaluból,  Pataházáról  beözönlött  a  nép,  a  mint 
a  fegyverszünet  ki  lett  hirdetve  s  a  közlekedés  felszaba- 

dilit,  s  liozta  szekér-számra  az  eladni  való  eleséget.  A  íran- 
cziának  sok  pénze  volt,  vett  mindent,  mesés  árakon.  Nem 
volt  olyan  képtelen  követelés,  a  mit  meg  ne  adott  volna. 
Egy  földszinti  ház  tulajdonosának,  kinek  porig  égett  minden 
vagyona,  megmaradt  a  pinczéje  s  abban  a  borai;  de  ki¬ 
dugott  egy  rúdat  azon  a  lyukon,  a  mit  a  golyó  ütött  a  falán, 
arra  felakasztott  egy  fagyöngyb ökröt,  a  mi  azt  jelenti, 
hogy  ott  bort  mérnek,  s  özönlött  a  házához  a  sok  szomjas 
katona :  szakajtókosárral  szedte  össze  a  pénzt,  úgy,  hogy 
esténkint,  mivelhogy  az  érczpénzt  a  bankótól  külön  válo¬ 
gatni  nagy  munka  lett  volna,  kiállt  az  udvarra,  s  a  kiterí¬ 
tett  ponyva  fölött  «megszelelte»  a  pénzhalmazt:  ezüst, 
arany,  réz  aláhullott,  a  rongyos  papirost  félrehordta  a 
szél ;  aztán  összesöpörték  mind  a  kettőt,  s  külön  a  magot, 
külön  a  polyvát  rakták  zsákra ! 

Vavel  grófnak  és  trombitásának  a  megjelenése  nem  is 
keltett  senkiben  csodálkozást,  az  utóbbi  napokban  sokat 
jártak- keltek  itt  keresztül  az  insurgensek  küldöttei,  kik 
a  határvonalakat  megállapítani  segítettek.  Azt  is  tudta 
minden  ember,  hogy  Győr  tőszomszédjában  táboroz  már 
az  egész  insurgens  sereg.  Vavel,  a  mint  keresztül  bírt 
hatolni  a  szénatér  szekérvárán  —  hol  most  a  szép  sétány- 
sor  vonul  végig,  —  minden  kérdez ősködés  nélkül  mehe¬ 
tett  kedveseit  fölkeresni :  Mátyás  mester  tudta  már  a 
járást. 

Az  ostromágyúk  hordtávolán  kívül  volt  egy  kis  nyári 
lak,  oda  vitte  ki  őket  a  bölcs  alispán. 

Mikor  ezt  a  házat  messziről  meglátták,  Mátyás  mester 
dicsekedve  mondá : 

—  Nem  áll  már  a  két  medvesüveges  a  kapuban  !  Az  al¬ 
ispán  hajdúja  strázsál  ott  most. 

Vavel  sarkantyúba  kapta  paripáját,  s  vágtatott  ahoz  a 

házhoz. 

S  e  gyors  száguldás  alatt  félistennek  érezte  magát. 

íme,  ki  tudta  vívni  elrabolt  drágaságait  a  diadalmas 
ellenség  kezéből,  mikor  az  már  vasmarokkal  tárté,  azokat 


fogva.  Kicsikarta  kezéből  furfanggal  és  erőhatalommal, 
férfiak  és  asszonyok  dolgával.  Ha  a  hadvezérek  vesztet¬ 
tek  is :  ő  diadalmaskodott.  Azt  az  óriást,  a  kit  senki 
le  nem  bír  győzni,  ő  legyőzte  azon  a  téren,  a  hol  egymás¬ 
nak  találkozót  adtak ! 

Hanem  aztán,  a  mint  közelebb  ért  a  házhoz,  eszébe 
jutott,  hogy  a  paripa-robaj  megriaszthatná  a  leány  gyönge 
szívét  s  inkább  megállította  a  lovát  és  leszállt  róla.  G}ra- 
log  ment  odább;  Mátyás  mesternek  azt  hagyva,  hogy  jár¬ 
tássá  meg  az  alatt  az  utczán  csendesen  a  nagyon  meghaj¬ 
tott  lovakat. 

Csendesen  közeledett  a  ház  felé.  A  kapuban  katonásan 
tisztelgett  előtte  az  alispán  hajdúja,  kivont  karddal.  Lajos 
sietett  a  házba. 

A  folyosón  találkozott  a  kis  Laczival,  annak  egy  csizma 
meg  egy  kefe  volt  a  kezében.  Yavel  láttára  csizmát,  kefét 
kiejtett  a  kezéből. 

A  folyosóról  betért  a  konyhába :  ott  Sátánnéval  talál¬ 
kozott,  az  ijedten  csapta  földhöz  akármi  volt  a  kezé¬ 
ben. 

Ettől  sem  kérdezősködött,  benyitott  a  legelső  szobába, 
a  honnan  férfihangokat  hallott,  s  ott  három  ismerőst 
talált :  az  alispánt,  Tromfszky  doktort  és  Doboka  mérnök 
urat. 

Mind  a  három  megrettent,  a  mint  Yavel  közéjük  lépett. 
Az  alispán  arcza  ugyanazt  a  furcsa  átalakulást  mutatta, 
a  min  legelső  találkozásuk  alkalmával  keresztül  ment, 
mikor  Yavel  olyan  vadul  rápillantott;  Doboka  úgy  mosoly¬ 
gott,  a  hogy  nagyon  megijesztett  emberek  szoktak,  a  dok¬ 
tor  pedig  azon  a  ponton  állt,  hogy  megfutamodjék,  mint 
mikor  a  Névtelen  Yárban  a  komornyik  torkának  esett 
a  feldühödött  gróf. 

E  három  ijedt  arcz  kifejezéséből  egy  villámgyors  gon¬ 
dolat  jött  Lajos  agyába:  gondolat,  mely  leforrázta  képze¬ 
letének  idáig  hozott  kedves  ábrándjait. 

—  Yalaki  beteg?  kérdé  tőlük. 


Kettő  nem  felelt,  a  harmadik  pedig  azt  hebegte,  hogy 
«én  azt  mondom,  hogy  semmit  se  mondok !» 

—  Marié  beteg?  suttogá  lenyomott  hangon  Vavel. 

Erre  az  alispán  némán  inte  a  fejével  s  a  mellékszoba 

ajtajára  mutatott. 

Lajos  nem  kérdezett  többet,  hanem  sietett  a  mellék- 
ajtón  belépni. 

Minő  ismerős  szobácska  ez  ! 

Megint  a  névtelenvári  hajadon  tündéri  menedéke.  Ide 
hozatták  a  gyermekjátékszereket,  a  bútorokat,  még  a  négy 
macska  is  ott  ruosdik  az  ablakpárkányon  és  a  pamlagon, 
s  a  két  kutya  ott  fekszik  a  himzett  vánkoson,  s  a  szoba 
mélyében  ott  áll  a  menyezetes  ágy,  kigyós  oszlopaival, 
cliinai  selyemvirágos  függönyeivel  s  az  ágyon  fekszik 
Marié,  és  az  ágy  fejénél  ül  Katalin. 

—  Ah!  Uram  Isten  !  ordit  fel  Lajos,  két  kezével  hom¬ 
lokára  csapva,  s  az  olyan  keserves  hangon  ejtett  kiáltás, 
hogy  a  ki  azt  meghallja,  asszony,  férfi,  gyermek  mind 
egyszerre  előveszi  a  zokogás.  Csak  ő  maga,  csak  a  beteg 
kaczag. 

Neki  van  oka  nevetni,  örülni ! 

Van ;  mert  Lajos  nem  menyasszonyához  siet  elébb, 
hogy  azt  üdvözölje,  ölelje,  csókolja;  hanem  ő  hozzá. — 

tr  ff 

0  az  első.  —  0  az,  a  ki  előtt  térdre  veti  magát,  a  kinek 
orczáját  elárasztja  csókjaival,  könyeivel. 

—  Oh  én  drágám.  Oh  én  szentem !  Oh  én  kicsi  kis  bál¬ 
ványom  ! 

A  leány  arcza  ragyog.  Nemcsak  azok  a  vésztjelentő 
rózsák  ragyognak  rajta,  a  miket  az  a  sötét  arczú  vőlegény 
szokott  menyasszonyai  arczára  festeni ;  hanem  a  legtisz¬ 
tább  földi  öröm,  a  mi  már  az  égi  üdvnek  verőfénye. 

Ő  is  magához  ölelte  Lajos  fejét  s  forró  lélekzettel  sut- 
tocrá  fülébe: 

n 

—  Ne  félj  tőlem.  Nem  halok  meg.  Nem  az  a  rút 
influenza  támadott  meg.  Nem  Cambraytól  ragadt  rám. 
Meghűtöttem  magam,  mikor  éjjel  futottunk  a  tűzgolyók 

elől.  De  most  már  meggyógyulok.  Hogy  te  itt  vagy.  Hogy 
értem  jöttél.  Hogy  megszabadítottál.  Most  már  akarok 
élni !  Te  olyan  hatalmas  vagy.  Ha  ki  tudtál  ragadni  az  ő 
kezeikből,  ki  tudsz  ragadni  még  a  haláléból  is  ! 

Katalin  a  homlokára  tette  a  leánynak  lágy  kezét,  sut¬ 
togva  : 

—  Oh,  ne  beszélj  oly  hevesen. 

A  leány  aztán  megfogta  Katalin  kezét  s  oda  vonta  azt 
Lajos  ajkaihoz,  hogy  csókolja  meg. 

ff 

—  Csókold  meg.  —  0  nekem  nagyon  jó  kis  anyám. 
Mennyit  sírt  miattam!  —  Oh,  ha  tudnád,  miket  végez¬ 
tünk  együtt,  ha  engem  erővel  el  akarnának  innen  vinni  ? 
De  már  most  nem  kell.  - —  Minden  jól  van.  —  Olvastuk 
a  levélből,  a  miben  mindent  megírtak.  —  Te  vagy  a  mi 
hősünk,  a  mi  Szent  György  lovagunk.  —  Mitől  félnénk 
már?  Már  meggyógyulok.  —  Nem  is  betegség  ez  az  enyim  ; 
csak  rettegés  volt  az  és  kétségbeesés.  —  Ez  elmúlt,  s  már 
most  majd  a  baj  is  elmúlik.  —  Kérjétek  meg  szépen 
a.  doktort,  hogy  hadd  ne  vegyek  ma  semmi  orvosságot.  — 
Szeretnék  fölkelni.  Erősnek  érzem  magamat.  —  Felöltö¬ 
zöm.  —  Aztán  majd  a  karjaitokba  kapaszkodom,  s  elsétá¬ 
lok  veletek  az  ablakig.  —  Megnézem,  hogy  jön  fel  a  hajnal- 
csillag?  Küldjétek  be  hozzám  Sátánnét.  —  Ő  majd  fel¬ 
öltöztet;  jobban  fel  bír  emelni,  mint  Katalin  —  én  nehéz 
vagyok. —  Addig  menjetek  a  belső  szobába.  —  Beszéljetek 
egymással.  —  Sok  mondani  való  van  a  világon,  —  a  mit 
az  ember  kigondol,  —  s  ha  «egy»  embernek  el  nem 
mondhatta,  —  soha  se  mondja  el. 

Marié  Lajos  nyakába  kapaszkodva  ült  fel  ágyában  s  még 
aztán  ő  kérdezte  tőle  aggódva : 

—  Nem  sebesültél  meg? 

A  nőcseléd  bejött  a  hívásra,  Mariét  felöltöztetni;  az 
orvos  azt  mondá,  hogy  meg  kell  tenni  a  kívánságát. 

Lajos  azalatt  kiment  az  oldalszobába,  Katalin  követte  őt. 

Vőlegény  és  menyasszony. 


Ott  álltak  egymással  szemközt  és  aztán  sokóig  néztek 
egymás  szemébe. 

S  e  tekintetben  is  sok  olyan  gondolat  volt,  a  miket,  ha 
«egy»  embernek  el  nem  mondhatunk,  soha  se  tudja  meg 
azokat  senki. 

Nehéz  tusakodás  volt  az  :  fegyver  nélkül,  szavak  nélkül. 

Mégis  csak  a  nő  adta  meg  magát  legyőzött  félnek. 

Térdre  roskadt  a  férfi  lábainál  s  kebléhez  szorítva  annak 
karját,  arczát  odafekteté  annak  kezére. 

—  Őrangyalom  vagy!  suttogá  hozzá.  (Hangosan  nem 

ft 

szólhatott,  nehogy  Marié  meghallja.)  Ot  megszabadítád 
ellenségeitől ;  de  engem  a  kárhozattól.  Oh.  ha  tudnád, 
mit  szenvedtem  ez  idő  alatt?  Ennek  a  leánynak  minden 
sóhajtása,  éjszakai  álmainak  hagymázos  szavai  mind  az 
éri  lelkemet  sújtó  vádak  voltak.  Egy  elárult  angyalnak 
a  vádjai  egy  bűnös  ellen,  a  ki  nem  állít  egyebet,  mint 
megtérni,  vezekleni  és  vétkét  jóvá  tenni.  Oh,  minő  rette¬ 
netes  napok  voltak  ezek!  Válogatni  a  csapások  között; 
nem  hogy  hárítsa  el  azokat  Isten;  hanem  hogy  elébb 
hozza  el  a  szelidebb  csapást:  a  halált!  Oh,  minden  órá¬ 
ban  rettegni:  melyik  látogató  koczogtat  elébb  az  ajtón: 
az  a  csontkoponyájú-e,  vagy  az  a  kifestett  képű?  S  aztán 
kívánni  annak,  a  kit  úgy  féltünk,  hogy  haljon  meg  inkább  ! 
Es  látni  azt  a  martyrszenvedést  egy  angyal  arczán ;  a  ki 
elárulóját  vigasztalja  kétségbeesései  között,  és  értté  imád¬ 
kozik,  mikor  az  nem  tud!  Ha  Mariét  elragadták  volna 
az  én  kezeim  közül,  nekem  más  választásom  nem  maradt 
volna,  mint  vagy  élve  vagy  halva  temetkezni  el!  —  Oh. 
milyen  jól  tetted,  hogy,  mikor  hozzánk  beléptél,  őt  ölelted, 
őt  csókoltad,  nem  engem !  —  Olyan  igazságos  voltál,  mint 
egy  Isten !  —  He  én  is  szenvedtem  annyit,  mint  a  biblia 
akármelyik  asszonya !  —  Te  most  elvetted  rólam  e  szen¬ 
vedéseket.  Kimentettél  önszívem  pokoltüzéből.  Felmen¬ 
tetted  lelkemet  lánczaiból.  Minden  rosszat,  mit  én  elkövet¬ 
tem,  egy  kézfordítással  jóvá  tettél.  Visszaszerezted  őt.  Oda 
menekülhetett  a  karjaid  közé,  a  hol  oly  boldognak  érezte 


magát,  mint  az  oltár  mennyezete  alatt.  —  Most  ítélj  fölöt¬ 
tem.  —  Dobj  el,  vagy  emelj  fel.  —  Mind  a  kettőt  meg¬ 
érdemeltem  ;  —  megköszönöm. 

Vavel  Lajos  karjai  közé  fogta  az  asszonyt  és  ajkait 
ajkára  nyomta,  hosszan,  végtelenül. 

E  csókban  volt  bűnbocsánat,  szerelem,  megtisztulás,  — 
együtt. 


A  mellékszobából  zongorahang  zendült  elő.  Halk  accor- 
dokban  az  insurrectió  népdala. 

Lajos  és  Katalin  odasiettek. 

Marié  be  akarta  mutatni  Lajosnak,  hogy  mennyire 
ment  már,  a  mióta  ő  távol  van  ? 

Az  ő  kedvencz  kék  ruhája  volt  rajta. 

Azok  az  ő  átlátszó  finom  ujjai  csak  úgy  libegtek  végig 
az  elefántcsontokon,  kicsalogatva  azt  a  búbánatos  me¬ 
lódiát. 

S  az  utolsó  accordhoz  még  a  verset  is  eldanolta,  felhők 
távolából  révedező  hangon :  « Rágalmazó  nyelvek  irigy¬ 
sége,  Régi  szerelmünknek  lett  vége.» 

Azután  a  szék  támlányára  hullottak  karjai.  Ez  a  néhány 
ütem  minden  erejét  kimerítő. 

Fáradságát  azzal  rejté  el,  hogy  Lajosra  és  Katalinra 
mosolygott. 

—  Ez  a  dal  nem  tinektek  szól  ám,  suttogá.  Ez  csak 
tréfa.  —  Ugy-e  ti  nagyon  fogjátok  szeretni  egymást?  — 
Elmentek  innen  messze,  messze,  s  itt  hagyjátok  « Mariét » 
eltemetve?  —  No,  nem  engem:  hanem  azt  a  rossz 
leányt,  a  ki  annyi  bajt  okozott  a  világban;  a  ki 
miatt  annyi  jó  ember  szenvedett,  s  a  kinek  a  hamvai 
ott  porlanak  abban  az  aczélszekrényben ;  a  kinek  annyit 
fájt  az  élet,  hogy  nincs  kedve  még  egyszer  feltámadni.  — 
Hanem  a  «Sofie»,  az  itt  marad,  az  elmegy  veletek  s  látni 
akarja,  milyen  boldogok  lesztek?  —  Vigyetek  az  ablakhoz, 
hadd  lássam  meg  a  hajnali  csillagot. 

Odagördíték  karszékét  az  ablakhoz  s  Vavel  kinyitá  az 
ablakszárnyat,  hogy  friss  lég  jöjjön  be  a  kertből. 

Marié  megfogta  kettőjük  kezét  s  ölébe  vonva,  egymás¬ 
hoz  szorítá  azokat. 

Csendesen  suttogott  hozzájuk : 

—  Ugy-e?  El  fogjátok  felejteni  a  tegnapot,  —  s  nem 
emlékeztek  rá  többéi  Alom  volt:  rossz  álom.  —  A  Név¬ 
telen  Vár!  —  Hagyjátok  ott.  —  Ne  lé]3jetek  bele  többek 
A  fátyolos  nő,  a  bezárt  ajtók,  a  messzelátó  cső,  a  szótalan 

férfi,  a  magányos  séták  az  emberhangtalan  kertben.  — 
* 

Alom  volt :  nem  kell  rágondolni  többet !  —  A  fenyegető 
férfiak,  —  a  kardcsörgés  és  ágyúzengés  —  mind  nem  vol¬ 
tak,  csak  álmodtuk.  —  Nem  jártunk  közel  soha  se  a  trón¬ 
hoz,  se  a  vérpadhoz.  —  Ki  volt  Marié?  —  A  macskák  feje¬ 
delemnője.  S  a  kis  kutyák,  meg  a  kis  madarak  országában 
trónörökösnő.  —  Dajkamese,  a  mivel  rossz  gyermekeket 
elaltatnak.  —  De  itt  lesz  Bottá  Sofia  holnap  is,  holnap¬ 
után  is,  és  örökké,  míg  az  emlékezet  tart,  az  együgyű, 
bohó  leány,  a  ki  nem  tud  semmit,  csak  szót  fogadni  azok¬ 
nak,  a  kiket  nagyon  szeret.  —  Ne  beszéljetek  Mariéról 
soha  többet.  Az  haragot,  keserűséget  támaszthatna  közöt¬ 
tetek,  a  hogy  harczot,  vérontást  támaszthatna  a  világban ; 
viszálkodást,  gyűlöletet  a  koronás  emberek  között.  —  Ha 
megliaragusztok  egymásra  valaha,  hijjátok  Bottá  Sofiát; 
az  kibékít.  —  Előjön  még  egy  más  csillagból  is.  —  Nem! 
Nem!  —  Ha  ti  parancsoljátok  neki,  hogy  meggyógyuljon, 
meggyógyul,  és  itt  marad  köztetek. 

Vavel  Lajos  keze  oly  erővel  szorítá  Katalin  kezét 
e  szavak  alatt,  hogy  szinte  összetörte.  Kézszorítás  és 
szívszoritás  ki  lett  állva,  a  nélkül,  hogy  egy  köny  kihullt 
volna.  —  Pedig  az  volt  a  legerősebb  küzdelem. 

Nem  szabad  az  élni  óhajtó  beteg  előtt  sirni. 

B  annak  oly  lángban  égett  most  az  arcza. 

—  Nézzétek,  már  is  mennyire  jobban  vagyok !  Eddig 
minden  este,  mikor  a  hajnal-csillag  feltűnt,  eljött  rám 
a  láz.  —  Ma  elmaradt.  —  Látjátok,  az  öröm  meggyógyí- 

tott.  —  Hagyjátok  még  a  kezeiteket  a  kezemben.  —  Ezek 
itt  tartanak  engem. 

II. 

Dehogy  tartották  ötét  itten  ! 

Jól  monclá  az  alispán:  «nem  való  ti  nektek  francziák- 
nak  az  ilyen  teremtés  ! » 

Minek  az  ilyen  lény  erre  a  világra? 

A  ki  nem  tud :  csak  szeretni  es  lemondani,  nemzetét 
még  üldözőiben  is  imádni ;  —  a  kinek  nincs  más  vágya, 
mint  békét  szerezni  karagvó  felek  között,  s  odaadni  nekik 
mindenét,  a  mije  legdrágább,  hogy  béküljenek  ki  rajta. 

Minek  volna  ez  ti  nektek? 

Azért,  hogy  három  esztendő  múlva  elűzzétek?  Hogy 
aláírjátok  a  halálitéletét  ?  Vagy  rosszabbat  annál.  Hogy 
minden  bűnt,  hibát,  szerencsétlenséget,  országos  csapást, 
szégyent,  veszteséget,  a  mit  országnagyok,  hadvezérek, 
elementumok,  diplomaták  és  ellenségek  halmoznak  egy 
országra,  az  ő  rovására  írjatok  fel?  hogy  minden  éhező 
azzal  vádolja,  hogy  ő  eszi  meg  a  kenyerét?  minden  sebe¬ 
sült,  hogy  ő  fürdik  a  vérében  ?  minden  rab,  hogy  ő  tartja 
bezárva?  s  aztán  átkozzák  a  gunyhóktól  a  palotákig? 
lefessék  a  képét  torzalaknak?  nevét  megörökítsék  gúny¬ 
dalokban?  s  a  kínszenvedések  koronájául  adjanak  neki 
egy  férjet  is,  a  ki  mellett  egy  szolgáló  lesz  az  asszonyának 
az  úrnője?  , 

Az  Ur  máskép  gondoskodott  az  ő  választottjáról. 


Sötét  zivatar  fogta  el  a  hansági  láthatárt  az  égboltozat 
olyan  volt,  mint  egy  gyászszal  bevont  templom,  a  távol 
villanások  meg-megemelték  a  földig  érő  kárpitot  s  utánuk 
hangzott  —  a  távoli  orgonaszó. 

Az  aczélfekete  égnek  ellenmondó  fényben  világol  a  ki¬ 
terjesztett  tó  tükre.  Kéneső-csilláma  élesen  kitünteti  a 


távol  fekete  partok  közül,  míg  a  közeledő  vihar  ö  rá  is 
lassankint  fátyolt  kezd  húzni  s  a  sötétzölddé  elboruló 
hullámsíkon  hófehér  sávok  üldözik  egymást. 

Az  eszterházai  jegenyesorok  zúgása  előre  hangzik, 
mintha  óriások  énekelnének  valami  kardalt  a  távolban. 

Perczek  szünetei  között,  valami  titkos  kéz  villámfény- 
nyel  betűket  ír  a  menny  érczlapjára.  —  Nincsen  próféta 
többé,  a  ki  megmagyarázza  Belzázárnak,  mit  jelentenek 
ezek  a  betűk?  Pedig  azok  most  is  azt  Írják,  hogy  «mene 
tekel  ufarzin ! » 

A  fertőszegi  parton  sorakozva,  hadrendben  áll  a  halál¬ 
fej  <js  volónok  bandériuma. 

Valakit  várnak :  —  a  túlsó  partról. 

Az  érczcsillámú  tó  tükrén  egy  fekete  pont  közelít, 
el-eltíinve,  meg  kiemelkedve  a  hullámtorkolatok  között: 
egy  dereglye.  Hat  férfi  evez,  hetedik  a  kormányos. 

A  dereglyén  van  egy  koporsó;  egyszerű  bakacsinnal 
bevonva. 

Nincs  rajta  semmi  dísz,  csak  egy  myrtuskoszorú,  fehér 
virágokkal  átfonva.  Két  véginél  ül  két  asszony:  egy  úrnő 
és  egy  pórnő. 

A  hat  férfi  hatalmasan  küzd  a  habokkal,  a  mik  be-be- 
csapnak  a  dereglyébe,  mintha  ők  is  üdvözölni  akarnák 
koporsé>jában  azt,  a  ki  oly  sokszor  enyelgett  velük. 

A  dereglye  hosszú  barázdát  húz  a  viz  színén  s  úgy 
tetszik,  mintha  e  vonni  mentén  fel- felbuknék  néha  egy 
idomtalan  gömbölyű  1",  o  a  vihar  fütyülésébe  s  a  sirályok 
sikoltozásába  még  valami  szokatlan  jajgató  hang  vegyülne. 

Mikor  a  dereglye  a  fertőszegi  parton  kiköt,  a  zivatar  is 
megérkezett  A  szakadó  záport  megvilágítja  az  egyre  lobogó 
villám,  s  úgy  tetszik,  mintha  égtől  földig  érő  hárfahúrok 
özönében  vinnének  feketeruhás  alakok  egy  koporsót  egy 
megásott  gödörig  a  part  mentében,  nyomukban  két  síró 
asszony.  Távolról  árnyaknak  nézi  őket,  aki  látja. 

Egy  kiváló  árny,  a  kormányos  alakja,  feláll  a  domb¬ 
tetőre  és  beszél. 

Szavát  túlzengi  a  dörgés. 

«Vitézek!  Adjátok  meg  a  végtiszteletet  a  visszatért 

zászlóanyának  ....  Nincs  miért  harczolni  többé . 

A  béke  megköttetett.  —  «Amaz»  —  elvett  országotokból 
kétezerötszáz  négyszögmértföldnyi  tért  ....  «ez  itt »  nem 
vesz  el  többet  két  négyszögölnyi  térnél  .....  Nektek 
marad  a  tépett  zászló  és  a  kapott  sebek  .  .  .  Térjetek  csa¬ 
ládjaitokhoz  vissza  ....  Az  én  kardom  bevégezte  mun¬ 
káját  örökre,  s  utána  megy  annak,  akiért  ki  volt  húzva. » 

Ezt  mondva,  kettétörte  kardját  s  a  koporsó  után  hajítá 
azt  is  a  sírba. 

«Adjon  az  Isten  nekünk  feledékenységet  és  elfeled- 
tetést. » 

Ez  volt  az  utolsó  szava  a  fénylő  vízsugarak  között  fel- 
feltűnő  árnynak. 

A  vitézek  három  sorlövéssel  üdvözölték  a  sírgödröt; 
annak  a  hangja  és  villanása  is  elvegyült  a  zivataréban. 

Azután  még  hangzott  valami  dübörgés,  minő  a  távozó 
paripák  robogása,  és  még  halkabb  dobogás,  minő  egy 
sír  betemetése ;  azután  semmi  más,  csak  a  zápor  zuho- 


gasa. 

És  mikor  elvonult  a  zivatar  s  feljött  a  hold,  az  idő 
lecsendesült  szépen,  tündérregei  ihlett  éjszaka  szállt  le, 
csak  a  felköltött  habok  beszélgettek  még  a  hazatért  ked- 
venczhez :  akkor  már  üres  volt  a  tér,  s  a  gyepborította 
parton  nem  volt  más  változás,  mint  hogy  az  egy  égerfa 
mellett  most  egy  másik  is  zöldült. 

0  kívánta  így,  hogy  fektessék  öreg  barátja,  D’Avoncourt 
mellé,  a  ki  atyja  helyett  atyja  volt. 

És  hogy  ne  tegyenek  sírjához  semmijeit  egyebet  annál 
az  örök  élő  fánál,  a  mi  holta  után  kővé  válik. 

Mit  is  írhattak  volna  sírkövére?  Egy  nevet,  mely  nem 
az  övé,  egy  történetet,  mely  nem  igaz? 

Vagy  írták  volna  rá  az  igazi  nevét  s  éltének  való  törté¬ 
netét,  hogy  aztán  azok,  a  kiknek  ez  nem  tetszik,  pöröl- 
jenek  egy  sírkővel  ? 

Jobb  volt  neki  semmi  jelt  nem  tenni,  hogy  senki  se 
tudja,  hová  lett ! 

Hanem  a  mint  ég-föld  elcsendesült,  csak  az  élő  habok 
beszélgettek  még,  aranyvilágot  vetve  a  tele  hold  fényé¬ 
ben:  a  tündöklő  smaragd  bölcsőből  előbukkant  egy  ször¬ 
nyeteg. 

Nem  ember,  nem  állat,  egy  kárbaveszett  lény. 

Feje  még  rútabb,  a  mióta  az  égő  bozót  leégette  a  haját, 
s  egykori  ruhájából  csak  rongyok  csiiggnek  még  tagjairól. 
Kijön  a  partra,  óvatosan  körülszimatolva,  mint  a  farkas. 
Keresgél;  kezeivel  tapogatja  a  pázsitot.  Egy  helyen  aztán 
összekuporodik,  fejét  térdei  közé  húzva.  Megtanulta  a  hiúz- 
tól,  a  vadmacskától,  hogyan  sír  az,  mikor  a  vadászok  elvit¬ 
ték  a  fiait,  s  üresen  találja  fészkét.  Nyiliog  és  üvölt. 

Majd  meg  visszameg}^  a  tó  medrébe  s  tele  szedi  a  mar¬ 
kait  azokkal  a  fehér  kagylókkal,  a  mik  kővé  váltan  hever¬ 
nek  a  tó  fenekén. 

Mit  akar  azokkal? 

Emlékezik  rá,  hogy  látott  ő  egyszer  egy  jelvényt,  a  mit 
úrasszonya  a  nyakában  viselt:  egy  jelvényt,  a  mi  előtt  az 
emberek  letérdeltek  s  könyörögve  néztek  föl  rá ;  egy  jel¬ 
vényt,  a  mit  a  koporsók  előtt  szoktak  vinni.  Ezt  a  jelvényt 
kirakta  ott  a  pázsit  fölé  azokból  a  fehér  kagylókból. 

Azután  megint  eltűnt  a  tóba. 

*  *  * 

Ha  azt  kívánta  Yavel,  hogy  adjon  Isten  nekünk  feledé- 
kenységet  és  elfeledtetést :  ez  bőven  beteljesült. 

Egy  pár  esztendeig  járt  még  a  híre  Bottá  Sofiának,  el  is 
jöttek  a  névrokonok  messze  földről  azért  az  ezerötszáz 
forintért,  a  mit  Yavel  gróf,  mint  a  megholt  leány  hátra¬ 
hagyott  ruháinak  vételdíját,  a  vármegyénél  letett  a  jelent¬ 
kező  örökösök  számára ;  de  egy  sem  tudta  a  családi  össze- 
köttetetést  bizonyítani.  Aztán  jött  a  devalvátió;  a  fekete 
bankó  elolvadt  a  bezárt  cassában,  s  többet  senki  se  jött 
aztán  Bottá  Sofia  felől  kérdezősködni. 

Vavelről  és  Katalinról  soha  sem  hallott  többé  a  vikW 

o 

semmit. 

A  nemes  urak  is  haza  mentek  a  falvaikba  szántani, 
vetni,  s  befogták  a  harczi  paripát  szekér  elé.  Ez  volt 
az  utolsó  nemesi  insurrectió. 

A  Névtelen  Vár  is  el  tudott  tűnni.  A  hogy  eltűnnek 
a  Fertő  partjain  falvak,  templomok  hatvan-ketven  év 
alatt.  Elnyelte  szépen  a  föld,  lassan,  csendesen,  egyik 
falat  a  másik  után,  egész  a  forgó  szélvitorláig;  mint 
a  hogy  elnyelte  lassan,  csendesen  azt  az  egész  kor¬ 
szakot:  a  nemesség  erős  várát,  egyik  bástyáját  a  másik 
után,  egész  a  czímeren  könyöklő,  kardhordozó  karig,  — 
lassan,  csendesen,  észrevétlenül,  rombolás  nélkül,  föld¬ 
indulás  nélkül,  • —  örökre. 

«Nemes  lelkek))  még  vannak  a  világon,  «urak»  is  van¬ 
nak;  <i vitéz  harczosok»  is  vannak;  de  « nemes  emberek » 
nincsenek  többé! 

